
॥ नमो तस्स भगवतो अरहतो सम्मासम्बुद्धस्स॥ 


खुहकनिकाये 


थेरापदानपाळि 
(दुतियो भागो) 
४३. सकिसम्मज्जकवग्गो 


९. सकिसम्मज्जकत्थेरअपदान 


१. “विपस्सिनो भगवतो, पाटलि बोधिमुत्तमं । 
दिस्वाव तं पादपग्गं, तत्थ चित्तं पसादयि॥ 


२. “सम्मज्जनि गहेत्वान, बोधिं सम्मज्जि तावदे। 
सम्मज्जित्वान तं बोधि, अवन्दिं पाटलि अहं॥ 


३. “तत्थ चित्तं पसादेत्वा, सिरे कत्वान अञ्जलि। 
नमस्समानो तं बोधिं, गञ्छिं पटिकुटिं अहं॥ 


४. “तादिमग्गेन गच्छामि, सरन्तो बोधिमृत्तमं । 
अजगरो मं पीळेसि, घोररूपो महब्बलो॥ 


५. आसन्ने मे कतं कम्मं, फलेन तोसयी ममं । 
कळेवरं मे गिलति, देवलोके रमामहं॥ 


६. “अनाविलं मम चित्तं, विसुद्धं पण्डरं सदा। 
सोकसल्लं न जानामि, चित्तसन्तापनं मम॥ 


७. “कुट्ट गण्डो किलासो च, अपमारो वितच्छिका। 
दहु कण्डु च मे नत्थि, फलं सम्मज्जनायिदं [सम्मज्जने इदं (सी०)]॥ 


८. “सोको च परिदेवो च, हदये मे न विज्जति। 
अभन्तं उजुकं चित्तं, फलं सम्मज्जनायिदं॥ 


९. “समाधीसु न मज्जामि [समाधीसु न सज्जामि (सी०), समाधि पुन पज्जामि (स्या)], विसदं होति मानसं । 


www.tipitaka.org Vipassana Research Institute 


Page 2 sur 287 


यं यं समाधिमिच्छामि, सो सो सम्पज्जते ममं ॥ 


१०. “रजनीये न रज्जामि, अथो दुस्सनियेसु [दोसनियेसु (सी० स्या क०)] च। 
मोहनीये न मुय्हामि, फलं सम्मज्जनायिदं॥ 


९१. “एकनवुतितो [एकनवृते इतो (सी० स्या०)] कप्पे, यं कम्ममकरिं तदा। 
दुग्गति नाभिजानामि, फलं सम्मज्जनायिदं॥ 


१२. “किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


१३. “स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


१४. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ॥ 


इत्थं सुदं आयस्मा सकिंसम्मज्जको थेरो इमा गाथायो 
अभासित्थाति। 
सकिसम्मज्जकत्थेरस्सापदानं पठमं । 
२. एकदुस्सदायकत्थेरअपदानं 


१५. “नगरे हंसवतिया, अहोसिं तिणहारको। 
तिणहारेन जीवामि, तेन पोसेमि दारके ॥ 


१६. “पदुमुत्तरो नाम जिनो, सब्बधम्मान पारगू। 
तमन्धकारं नासेत्वा, उप्पज्जि लोकनायको॥ 


९७. “सके घरे निसीदित्वा, एवं चिन्तेसि तावदे। 
‘बुद्धो लोके समुप्पन्नो, देय्यधम्मो न विज्जति॥ 


१८. “इदं मे साटकं एकं, नत्थि मे कोचि दायको। 
दुक्खो निरयसम्फस्सो, रोपयिस्सामि दक्खिणं'॥ 


९९. ““एवाहं चिन्तयित्वान, सकं चित्तं पसादयि । 

२५. 


२६. 


२७. 


२८. 


२९. 


३०. 

एकं दुस्सं गहेत्वान, बुद्धसेटुस्सदासहँ ॥ 


“एकं दुस्सं ददित्वान, उक्कुट्टिं सम्पवत्तयि । 
“यदि बुद्धो तुवं वीर, तारेहि मं महामुनि' ॥ 


“पदुमुत्तरो लोकविदू, आहुतीनं पटिग्गहो । 
मम दानं पकित्तेन्तो, अका मे अनुमोदन ॥ 


“““इमिना एकदुस्सेन, चेतनापणिधीहि च। 
कप्पसतसहस्सानि, विनिपातं न गच्छसि॥ 


““छत्तिसक्खत्तुं देविन्दो, देवरज्जं करिस्ससि । 
तेत्तिसक्खत्तुं राजा च, चक्कवत्ती [चक्कवत्ति (स्या०)] भविस्ससि॥ 


““पदेसरज्जं विपुलं, गणनातो असङ्कियं [असङ्कयं (स्या० क०) एवमुपरिपि] । 
देवलोके मनुस्से वा, संसरन्तो तुवं भवे॥ 


“““रूपवा गुणसम्पन्नो, अनवक्कन्तदेहवा [अनुवत्तन्त... (स्या)] । 
अकखोभं अमितं दुस्सं, लभिस्ससि यदिच्छकं'॥ 


“इद्‌ वत्वान सम्बुद्धो, जलजुत्तमनामको । 
नभं अम्भुग्गमी वीरो [धीरो (सी० स्या०)], हंसराजाव अम्बरे॥ 


““यं यं योनुपपज्जामि, देवत्तं अथ मानुसं । 
भोगे मे ऊनता नत्थि, एकदुस्सस्सिदं फलं॥ 


“पदुद्धारे पदुद्धारे, दुस्सं निब्बत्तते ममं । 
हेट्ठा दुस्सम्हि तिट्ठामि, उपरिच्छदनं मम॥ 


““चक्कवाठं उपादाय, सकाननं सपब्बतं । 
इच्छमानो चहं अज्ज, दुस्सेहच्छादयेय्य तं॥ 


“तेनेव एकदुस्सेन, संसरन्तो भवाभवे। 
सुवण्णवण्णो हुत्वान, संसरामि भवाभवे॥ 


“विपाकं विएकदुस्सस्स, नाज्झगं कत्थचिक्खयं । 
अयं मे अन्तिमा जाति, विपच्चति इधापि मे॥ 

३२. “सतसहस्सितो कण्पे, यं दुस्समददिं तदा। 
दुग्गति नाभिजानामि, एकदुस्सस्सिदं फलं ॥ 


३३. “किलेसा झापिता मय्हं...पे०... विहरामि अनासवो॥ 
३४. “स्वागतं वत मे आसि...पे०... कतं बुद्धस्स सासनं॥ 
३५. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा एकदुस्सदायको थेरो इमा गाथायो अभासित्थाति । 


एकदुस्सदायकत्थेरस्सापदानं दुतियं। 
३. एकासनदायकत्थेरअपदानं 


३६. “हिमवन्तस्साविदूरे, गोसितो नाम पब्बतो। 
अस्समो सुकतो मय्हं, पण्णसाला सुमापिता॥ 


३७. “नारदो नाम नामेन, कस्सपो इति मं विदू। 
सुद्धिमग्गं गवेसन्तो, वसामि गोसिते तदा॥ 


३८. “'पदुमुत्तरो नाम जिनो, सब्बधम्मान पारगू। 
विवेककामो सम्बुद्धो, अगञ्छि अनिलञ्जसा॥ 


३९. “वनग्गे गच्छमानस्स, दिस्वा रंसि महेसिनो। 
कट्टमञ्च पञ्ञापेत्वा, अजिनञ्च अपत्थरिं॥ 


४०. {आसनं पञ्ञापेत्वान, सिरे कत्वान अञ्जलि । 
सोमनस्सं पवेदित्वा, इदं वचनमब्रवि॥ 


४१. ““सल्लकत्तो महावीर, आतुरानं तिकिच्छको । 
ममं रोगपरेतस्स [राग... (स्या०)], तिकिच्छं देहि नायक॥ 


४२. ““कल्लत्थिका ये पस्सन्ति, बुद्धसेट्ट तुवं मुने। 
धुवत्थसिद्धि पप्पोन्ति, एतेसं अजरो [जज्जरो (सी० पी० क०)] भवे॥ 


४३. “न मे देय्यधम्मो अत्थि, पवत्तझलभोजिहं। 
इदं मे आसनं अत्थि [न मे देय्यं तव अत्थि (सी० स्या०)], निसीद कट्टमञ्चके'॥ 


४४. “निसीदि तत्थ भगवा, असम्भीतोव [अच्छम्भितोव (स्या० क०)] केसरी। 
मुह॒त्तं बीतिनामेत्वा, इदं वचनमब्रवि॥ 


www.tipitaka.org Vipassana Research Institute 


Page 5 sur 287 


४५. ““विसट्ठो [विस्सत्थो (सी० पी), विस्सट्टो (स्या० क०)] होहि मा भायि, लद्धो जोतिरसो तया। 
यं तुय्हं पत्थितं सब्बं, परिपूरिस्सतिनागते [परिपूरिस्सतासनं (स्या० क०)]॥ 


४६. ““न मोघं तं कतं तुय्हं, पुञ्ञक्खेत्ते अनुत्तरे। 
सक्का उद्भरितुं अत्ता, यस्स चित्तं पणीहितं [सुनीहितं (स्या०)]॥ 


४७. ` 'इमिनासनदानेन, चेतनापणिधीहि च। 
कप्पसतसहस्सानि, विनिपातं न गच्छसि॥ 


४८. ““पञ्जासक्खत्तुं देविन्दो, देवरज्जं करिस्ससि। 
असीतिक्खत्तुं राजा च, चक्कवत्ती भविस्ससि॥ 


४९. ““पदेसरज्जं विपुलं, गणनातो असङ्कियं। 
सब्बत्थ सुखितो हुत्वा, संसारे संसरिस्ससि'॥ 


५०. “इदं वत्वान सम्बुद्धो, जलजुत्तमनामको । 
नभं अमब्भुग्गमी वीरो, हंसराजाव अम्बरे॥ 


५९. “हत्थियानं अस्सयानं, सरथं सन्दमानिकं । 
लभामि सब्बमेवेतं, एकासनस्सिदं फलं ॥ 


५२. “काननं पविसित्वापि, यदा इच्छामि आसनं । 
मम सङ्कप्पमञ्ञाय, पल्लङ्को उपतिट्ठति॥ 


५३. “वारिमज्झगतो सन्तो, यदा इच्छामि आसनं । 
मम सङ्कप्पमञ्ञाय, पल्लङ्को उपतिट्ठति॥ 


५४. “यं यं योनुपपज्जामि, देवत्तं अथ मानुसं । 
पल्लङ्कसतसहस्सानि, परिवारेन्ति मं सदा॥ 


५५. “दुवे भवे संसरामि, देवत्ते अथ मानुसे। 
दुवे कुले पजायामि, खत्तिये अथ ब्राह्मणे॥ 


५६. “एकासनं ददित्वान, पुञ्जक्खेत्ते अनुत्तरे । 
धम्मपल्लङ्कमादाय [धम्मपल्लङ्कमञ्जाय (स्या० क०)], विहरामि अनासवो॥ 


५७. “सतसहस्सितो कप्पे, यं दानमददिं तदा। 
दुग्गति नाभिजानामि, एकासनस्सिदं फलं ॥ 

५८. “किलेसा झापिता मस्हं...पे०... विहरामि अनासवो॥ 
५९. “स्वागतं वत मे आसि...पे०... कतं बुद्धस्स सासनं॥ 
६०. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा एकासनदायको थेरो इमा गाथायो 


अभासित्थाति । 
एकासनदायकत्थेरस्सापदानं ततियं। 
४. सत्तकदम्बपुप्फियत्थेरअपदानं 


६१. “हिमवन्तस्साविदूरे, कुक्कुटो [कदम्बो (सी० स्या० पी०)] नाम पब्बतो । 
तम्हि पब्बतपादम्हि, सत्त बुद्धा वसिंसु ते॥ 


६२. “कदम्बं पुप्फितं दिस्वा, पग्गहेत्वान अञ्जलि। 
सत्त माला गहेत्वान, पुञ्जचित्तेन [पुण्णचित्तेन (क०)] ओकिरिं॥ 


६३. “तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिसमगच्छहं ॥ 


६४. “चतुन्नवुतितो कप्पे, यं कम्ममकरिं तदा। 
दुग्गति नाभिजानामि, बुद्धपूजायिदं फलं॥ 


६५. “किलेसा झापिता मस्हं...पे०... विहरामि अनासवो॥ 
६६. “स्वागतं वत मे आसि...पे०... कतं बुद्धस्स सासनं॥ 
६७. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा सत्तकदम्बपुप्फियो थेरो इमा 


गाथायो अभासित्थाति। 
सत्तकदम्बपुप्फियत्थेरस्सापदानं चतुत्थं । 
७. कोरण्डपुप्फियत्थेरअपदानं 


६८. “वनकम्मिको पुरे आसि, पितुमातुमतेनहं [पितुपितामहेनहं (सी० स्या० पी०)]। 
पसुमारेन जीवामि, कुसलं मे न विज्जति॥ 


६९. “मम आसयसामन्ता, तिस्सो लोकग्गनायको । 

पदानि तीणि दस्सेसि, अनुकम्पाय चक्खुमा॥ 


७०. “अक्कन्ते च पदे दिस्वा, तिस्सनामस्स सत्थुनो । 
हट्ठो हड्टेन चित्तेन, पदे चित्तं पसादयि॥ 


७१. “कोरण्डं पुप्फितं दिस्वा, पादपं धरणीरुहं । 
सकोसकं गहेत्वान, पदसेट्मपूजयि॥ 


७२. “तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसमगच्छहं ॥ 


७३. “यं यं योनुपपज्जामि, देवत्तं अथ मानुसं । 
कोरण्डवण्णकोयेव, सुप्पभासो भवामहं॥ 


७४. “द्रेनवुते इतो कप्पे, यं कम्ममकरिं तदा। 
दुग्गति नाभिजानामि, पदपूजायिदं फलं॥ 


७५. “किलेसा झापिता मस्हं...पे०... विहरामि अनासवो॥ 
७६. “स्वागतं वत मे आसि...पे०... कतं बुद्धस्स सासनं॥ 
७७. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा कोरण्डपुप्फियो थेरो इमा गाथायो अभासित्थाति । 


कोरण्डपुप्फियत्थेरस्सापदानं पञ्चमं । 
६. घतमण्डदायकत्थेरअपदानं 


७८. “सुचिन्तितं भगवन्तं, लोकजेट्ठं नरासभं । 
उपविट्ठु महारञ्ञं, वाताबाधेन पीळितं ॥ 


७९. “दिस्वा चित्तं पसादेत्वा, घतमण्डमुपानयिं । 
कतत्ता आचितत्ता च, गङ्गा भागीरथी अयं॥ 


८०. “महासमुद्दा चत्तारो, घतं सम्पज्जरे मम। 
अयञ्च पथवी घोरा, अप्पमाणा असङ्किया॥ 


८१. “मम सङ्कप्पमञ्जाय, भवते मधुसक्करा। 
चातुद्दीपा [चतुद्दिसा (स्या०)] इमे रुक्खा, पादपा धरणीरुहा॥ 

८२. 


८३३. 


८४. 


८५. 
८६. 
८७. 


“मम सङ्कप्पमञ्ञाय, कप्परुक्खा भवन्ति ते। 
पञ्जासक्खत्तुं देविन्दो, देवरज्जमकारयि॥ 


““एकपञ्ञासक्खत्तुञ्च, चक्कवत्ती अहोसहं। 
पदेसरज्जं विपुलं, गणनातो असङ्कियं॥ 


““चतुन्नवुतितो कप्पे, यं दानमददिं तदा। 
दुग्गति नाभिजानामि, घतमण्डस्सिदं फलं॥ 


“किलेसा झापिता मय्हं...पे०... विहरामि अनासवो॥ 
“स्वागतं वत मे आसि...पे०... कतं बुद्धस्स सासनं॥ 
““पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा घतमण्डदायको थेरो इमा गाथायो 


अभासित्थाति। 


८८. 


८९. 


९०. 


९९. 


९२. 


९३. 


घतमण्डदायकत्थेरस्सापदानं छट्रं । 
७. एकधम्मस्सवनियत्थेरअपदानं 


“पदुमुत्तरो नाम जिनो, सब्बधम्मान पारगू। 
चतुसच्चं पकासेन्तो, सन्तारेसि बहुं जनं॥ 


“अहं तेन समयेन, जटिलो उग्गतापनो। 
धुनन्तो वाकचीरानि, गच्छामि अम्बरे तदा॥ 


““बुद्धसेटुस्स उपरि, गन्तुं न विसहामहं । 
पक्खीव सेलमासज्ज, गमनं न लभामहं॥ 


“उदके वोक्कमित्वान, एवं गच्छामि अम्बरे । 
न मे इदं भूतपुब्बं, इरियापथविकोपनं॥ 


“हन्द मेतं गवेसिस्सं, अप्पेवत्थं लभेस्यहं । 
ओरोहन्तो अन्तलिक्खा, सद्दमस्सोसि सत्थुनो॥ 


“सरेन रजनीयेन, सवनीयेन वग्गुना । 
अनिच्चतं कथेन्तस्स, तञ्ञेव उग्गहिं तदा। 

अनिच्चसञ्जमुग्गय्ह, अगमासि ममस्समं॥ 


९४. “यावतायुं बसित्वान, तत्थ कालङ्कतो अहं । 
चरिमे वत्तमानम्हि, सद्धम्मस्सवनं सरिं॥ 


९५. “तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसमगच्छहं॥ 


९६. “तिंसकप्पसहस्सानि, देवलोके रमि अहं। 
एकपञ्जासक्खत्तुञ्च, देवरज्जमकारयि॥ 


९७. “एकवीसतिक्खत्तुञ्च [एकतिंसति... (स्या०)], चक्कवत्ती अहोसहं । 
पदेसरज्जं विपुलं, गणनातो असङ्कियं॥ 


९८. “अनुभोमि सकं पुञ्ञं, सुखितोहं भवाभवे । 
अनुस्सरामि तं सञ्जं, संसरन्तो भवाभवे। 
न कोटिं पटिविज्झामि, निब्बानं अच्चुतं पदं॥ 


९९. ““पितुगेहे निसीदित्वा, समणो भावितिन्द्रियो । 
कथंस [कथयं (सी० पी० क०)] परिदीपेन्तो, अनिच्चतमुदाहरि॥ 


१००. अनिच्चा वत सङ्घारा, उप्पादवयधम्मिनो। 
उप्पज्जित्वा निरुज्झन्ति, तेसं वूपसमो सुखो' ॥ 


१०१. “सह गाथं सुणित्वान, पुब्बसञ्जमनुस्सरिं । 
एकासने निसीदित्वा, अरहत्तमपापुणि॥ 


१०२.““जातिया सत्तवस्सेन, अरहत्तमपापुणि । 
उपसम्पादयी बुद्धो, धम्मस्सवनस्सिदं फलं॥ 


१०३.“ सतसहस्सितो कप्पे, यं धम्ममसुणिं तदा। 
दुग्गति नाभिजानामि, धम्मस्सवनस्सिदं फलं ॥ 


१०४: "किलेसा झापिता मस्हं...पे०... विहरामि अनासवो॥ 
१०५.“स्वागतं वत मे आसि...पे०... कतं बुद्धस्स सासनं॥ 
१०६.““पटिसम्भिदा चतस्सो..पे०... कतं बुद्धस्स सासन” ॥ 
इत्थं सुदं आयस्मा एकधम्मस्सवनियो थेरो इमा 

गाथायो अभासित्थाति। 


एकधम्मस्सवनियत्थेरस्सापदानं सत्तमं । 


८. सुचिन्तितत्थेरअपदानं 


१०७.“नगरे हंसवतिया, अहोसिं कस्सको तदा। 
कसिकम्मेन जीवामि, तेन पोसेमि दारके ॥ 


१०८.“सुसम्पन्नं तदा खेत्तं, धञ्जं मे फलिनं [फलितं (सी० पी०)] अहु। 
पाककाले च सम्पतते, एवं चिन्तेसहं तदा॥ 


१०९.“नच्छन्नं नप्पतिरूपं, जानन्तस्स गुणागुणं । 
योहं सङ्गे अदत्वान, अग्गं भुञ्जेय्य चे तदा [मत्तना (स्या०)]॥ 


११०. “अयं बुद्धो असमसमो, द्रत्तिसवरलक्खणो । 
ततो पभावितो सङ्घो, पुञ्जकखेत्तो अनुत्तरो॥ 


१११. “तत्थ दस्सामहं दानं, नवसस्सं पुरे पुरे । 
एवाहं चिन्तयित्वान, हड्डी पीणितमानसो [पीतिक... (स्या०)]॥ 


११२. “खेत्ततो धञ्ञमाहत्वा, सम्बुद्धं उपसङ्कमि । 
उपसङ्कम्म सम्बुद्ध, लोकजेठ्ठं नरासभं । 
वन्दित्वा सत्थुनो पादे, इदं वचनमब्रवि॥ 


११३. ““नवसस्सज्च सम्पन्नं, आयागोसि [इध होसि (स्या०)] च त्वं मुने । 
अनुकम्पमुपादाय, अधिवासेहि चक्खुम'॥ 


११४.“ पदुमुत्तरो लोकविदू, आहृतीनं पटिग्गहो । 
मम सङ्कप्पमञ्ञाय, इदं बचनमब्रवि॥ 


११५.““चत्तारो च पटिपन्ना, चत्तारो च फले ठिता। 
एस सङ्घो उजुभूतो, पञ्जासीलसमाहितो। 
यजन्तानं मनुस्सानं, पुञ्ञपेक्खान पाणिनं ॥ 


११६. 'करोतोपधिकं पुञ्जं, सङ्घे दिन्नं महप्फलं । 
तस्मिं सङ्घेव [संघे च (स्या० पी०)] दातब्बं, तव सस्सं तथेतरं॥ 

११७."“सङ्घतो उद्दिसित्वान, भिक्खू नेत्वान संघरं । 
पटियत्तं घरे सन्तं, भिक्खुसङ्घस्स देहि त्वं'॥ 


११८.““सङ्घतो उद्दिसित्वान, भिक्खू नेत्वान संघरं। 
यं घरे पटियत्तं मे, भिक्खुसङ्घस्सदासहं॥ 


११९. “तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसमगच्छहं॥ 


१२०.“तत्थ मे सुकतं ब्यम्हं, सोवण्णं सप्पभस्सरं । 
सट्टियोजनमुब्बेधं, तिंसयोजनवित्थतं॥ 


एकूनवीसतिमं भाणवारं । 


१२९. आकिण्णं भवनं मय्हं, नारीगणसमाकुलं । 
तत्थ भुत्वा पिवित्वा च, वसामि तिदसे अहं॥ 


९२२.“सतानं तीणिक्खत्तुञ्च, देवरज्जमकारयिं। 
सतानं पञ्चक्खत्तुञ्च, चक्कवत्ती अहोसहं । 
पदेसरज्जं विपुलं, गणनातो असङ्कियं॥ 


१२३.“भवाभवे संसरन्तो, लभामि अमितं धनं । 
भोगे मे ऊनता नत्थि, नवसस्सस्सिदं फलं ॥ 


१२४ “हत्थियानं अस्सयानं, सिविकं सन्दमानिकं । 
लभामि सब्बमेवेतं [सब्बमेतम्पि (क०)], नवसस्सस्सिदं फलं॥ 


९२५. 'नववत्थं नवफलं, नवग्गरसभोजनं । 
लभामि सब्बमेवेतं, नवसस्सस्सिदं फलं॥ 


९२६.कोसेय्यकम्बलियानि, खोमकप्पासिकानि च। 
लभामि सब्बमेवेतं, नवसस्सस्सिदं फलं॥ 


१२७.“दासीगणं दासगणं, नारियो च अलङ्कता। 
लभामि सब्बमेवेतं, नवसस्सस्सिदं फलं ॥ 


९२८.“न मं सीतं वा उण्हं वा, परिळाहो न विज्जति। 
अथो चेतसिकं दुक्खं, हदये मे न विज्जति॥ 

१२९.““इदं खाद इदं भुञ्ज, इमम्हि सयने सय। 
लभामि सब्बमेवेतं, नवसस्सस्सिदं फलं॥ 


९३०. अयं पच्छिमको दानि, चरिमो वत्तते भवो। 
अज्जापि देय्यधम्मो मे, फलं तोसेसि सब्बदा॥ 


१३१. “नवसस्सं ददित्वान, सङ्गे गणवरुत्तमे । 
अट्टानिसंसे अनुभोमि, कम्मानुच्छविके मम॥ 


१३२.“वण्णवा यसवा होमि, महाभोगो अनीतिको । 
महापक्खो [महाभक्खो (स्या० क०)] सदा होमि, अभेज्जपरिसो सदा॥ 


१३३.“सब्बे मं अपचायन्ति, ये केचि पथविस्सिता। 
देय्यधम्मा च ये केचि, पुरे पुरे लभामहं॥ 


१३४: भिक्खुसङ्घस्स वा मज्झे, बुद्धसेट्टस्स सम्मुखा । 
सब्बेपि समतिक्कम्म, देन्ति ममेव दायका॥ 


१३५.“पठमं नवसस्सञ्हि, दत्वा सङ्घे गणुत्तमे। 
इमानिसंसे अनुभोमि, नवसस्सस्सिदं फलं॥ 


१३६. सतसहस्मसितो कप्पे, यं दानमददिं तदा। 
दुग्गति नाभिजानामि, नवसस्सस्सिदं फलं॥ 


१३७:“किलेसा झापिता मस्हं...पे०... विहरामि अनासवो। 
९३८.“स्वागतं वत मे आसि...पे०... कतं बुद्धस्स सासनं॥ 
१३९.“पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा सुचिन्तितो थेरो इमा गाथायो 


अभासित्थाति। 
सुचिन्तितत्थेरस्सापदानं अट्ठमं। 
९. सोवण्णकिङ्कणियत्थेरअपदानं 


१४०:“सद्भाय अभिनिक्खम्म, पब्बजि अनगारियं। 
वाकचीरधरो आसि, तपोकम्ममपस्सितो॥ 

१४१. अत्थदस्सी तु भगवा, लोकजेड्टो नरासभो। 
उप्पज्जि तम्हि समये, तारयन्तो महाजनं॥ 


९४२.:'बलञ्च वत मे खीणं, ब्याधिना परमेन तं। 
बुद्धसेइ सरित्वान, पुलिने थूपमृत्तमं॥ 


१४३:“करित्वा हद्ठचित्तोहं, सहत्थेन [पसादेन (क०)] समोकिरिं । 
सोण्णकिङ्कणिपुप्फानि, उदग्गमनसो अहं॥ 


१४ ४:°सम्मुखा विय सम्बुद्ध, थृपं परिचरिं अहं । 
तेन चेतोपसादेन, अत्थदस्सिस्स तादिनो॥ 


९४५: देवलोकं गतो सन्तो, लभामि विपुलं सुखं । 
सुबण्णवण्णो तत्थासिं, बुद्धपूजायिदं फलं॥ 


९४६: असीतिकोटियो मय्हं, नारियो समलङ्कता। 
सदा मय्हं उपटुन्ति, बुद्धपूजायिदं फलं ॥ 


१४७: सड्टितुरियसहस्सानि [सड्डितृरिय... (क०)], भेरियो पणवानि च। 
सङ्घा च डिण्डिमा तत्थ, वग्गू वज्जन्ति [नदन्ति (सी०), वदन्ति (पी०)] दुन्दुभी॥ 


९४८:“चुल्लासीतिसहस्सानि, हत्थिनो समलङ्कता। 
तिधापभिन्नमातङ्गा, कुञ्जरा सट्टिहायना॥ 


९४९-"हेमजालाभिसञ्छन्ना, उपद्ठानं करोन्ति मे । 
बलकाये गजे चेव, ऊनता मे न विज्जति॥ 


१५०.सोण्णकिङ्कणिपुप्फानं, विपाकं अनुभोमहं । 
अट्टुपञ्जासक्खत्तुञ्च, देवरज्जमकारयि॥ 


१५९.“एकसत्ततिक्खत्तुञ्च, चक्कवत्ती अहोसहं । 
पथब्या रज्जं एकसतं, महिया कारयि अहं॥ 


१५२.“सो दानि अमतं पत्तो, असङ्घतं सुदुद्दसं [गम्भीरं दुद्दसं पदं (स्या०)]। 
संयोजनपरिक्खीणो, नत्थि दानि पुनब्भवो॥ 


१५३. *अद्ठारसे कप्पसते, यं पुण्फमभिरोपयि। 
दुग्गति नाभिजानामि, बुद्धपूजायिदं फलं॥ 

१५७४:“किलेसा झापिता मय्हं...पे०... विहरामि अनासवो॥ 
१५५:-स्वागतं वत मे आसि...पे०... कतं बुद्भस्स सासनं॥ 
१५६. पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा सोवण्णकिङ्कणियो थेरो इमा 


गाथायो अभासित्थाति। 
सोवण्णकिङ्कणियत्थेरस्सापदानं नवमं । 
१०. सोण्णकोन्तरिकत्थेर अपदानं 


९५७:-मनोभावनियं बुद्धं, अत्तदन्तं समाहितं । 
इरियमानं ब्रह्मपथे, चित्तवूपसमे रतं॥ 


१५८: नित्तिणणओघं सम्बुद्धं, झायिं झानरतं मुनिं । 
उपतित्थं समापन्नं, इन्दिवरदलप्पभं॥ 


१५९.अलाबुनोदकं गर्ह, बुद्धसेटुँ उपागमि । 
बुद्भस्स पादे धोवित्वा, अलाबुकमदासहं॥ 


१६०. आणापेसि च सम्बुद्धो, पदुमुत्तरनामको । 
“इमिना दकमाहत्वा, पादमूले ठपेहि मे' ॥ 


१६१. “साधूतिहं पटिस्सुत्वा, सत्थुगारवताय च। 
दकं अलाबुनाहत्वा, बुद्धसेटुँ उपागमि॥ 


९६२. अनुमोदि महावीरो, चित्तं निब्बापयं मम। 
'इमिनालाबुदानेन, सङ्कप्पो ते समिज्झतु'॥ 


१६३.“पन्नरसेसु कप्पेसु, देवलोके रमि अहं। 
तिंसतिक्खत्तुं राजा च, चक्कवत्ती अहोसहं॥ 


१६४ “दिवा वा यदि वा रत्ति, चङ्कमन्तस्स तिट्टतो । 
सोवण्णं कोन्तरं गय्ह, तिट्ठते पुरतो मम॥ 


१६५. “बुद्भस्स दत्वानलाबुं, लभामि सोण्णकोन्तरं । 
अप्पकम्पि कतं कारं, विपुलं होति तादिसु॥ 

१६६. सतसहस्सितो कप्पे, यंलाबुमददिं तदा। 
दुग्गति नाभिजानामि, अलाबुस्स इदं फलं॥ 


१६७:“किलेसा झापिता मय्हं...पे०... विहरामि अनासवो॥ 
१६८.“ स्वागतं वत मे आसि...पे०... कतं बुद्धस्स सासनं॥ 
१६९.“पटिसम्भिदा चतस्सो...पे०... कतं बुद्धस्स सासनं ॥ 


इत्थं सुदं आयस्मा सोण्णकोन्तरिको थेरो इमा 
गाथायो अभासित्थाति। 
सोण्णकोन्तरिकत्थेरस्सापदानं दसमं । 
सरकिंसम्मज्जकवग्गो तेचत्तालीसमो। 
तस्सुद्दानं - 
सकिसम्मज्जको थेरो, एकदुस्सी एकासनी। 


कदम्बकोरण्डकदो, घतस्सवनिकोपि च॥ 


सुचिन्तिको किङ्कणिको, सोण्णकोन्तरिकोपि च। 
एकगाथासतञ्चेत्थ, एकसत्ततिमेव च॥ 


४४. एकविहारिवग्गो 
९. एकविहारिकत्थेरअपदानं 


९. “इमम्हि भद्दके कण्पे, ब्रह्मबन्धु महायसो। 
कस्सपो नाम गोत्तेन, उप्पज्जि वदतं वरो॥ 


२. “निप्पपञ्चो निरालम्बो, आकाससममानसो। 
सुञ्ञताबहुलो तादी, अनिमित्तरतो वसी॥ 


३. `'असङ्गचित्तो निक्लेसो [निल्लेपो (स्या० क०)], असंसट्टो कुले गणे। 
महाकारुणिको वीरो, विनयोपायकोविदो॥ 


४. ““उय्यृत्तो परकिच्चेसु, विनयन्तो सदेवके । 
निब्बानगमनं मग्गं, गति पड्कविसोसनं॥ 

५. “अमतं परमस्सादं, जरामच्चुनिवारणं । 
महापरिसमज्झे सो, निसिन्नो लोकतारको॥ 


६. “करवीकरुतो [करवीकरुदो (स्या० पी० क०)] नाथो, ब्रह्मघोसो तथागतो । 
उद्भरन्तो महादुग्गा, विप्पनड्रे अनायके ॥ 


७. “देसेन्तो विरजं धम्मं, दिट्ठो मे लोकनायको । 
तस्स धम्मं सुणित्वान, पब्बजि अनगारियं॥ 


८. “पब्बजित्वा तदापाहं, चिन्तेन्तो जिनसासनं । 
एककोव वने रम्मे, वसि संसग्गपीळितो॥ 


९. '"सक्कायवूपकासो मे, हेतुभूतो ममाभवी [ममागमी (स्या० पी०)]। 
मनसो वूपकासस्स, संसग्गभयदस्सिनो॥ 


१०. “किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


११. “स्वागतं वत मे आसि, मम बुद्भस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


९२. “पटिसम्भिदा चतस्सो, विमोक्खापि च अदिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा एकविहारिको थेरो इमा गाथायो 
अभासित्थाति। 
एकविहारिकत्थेरस्सापदानं पठमं । 
२. एकसङ्कियत्थेरअपदानं 


९३. “विपस्सिनो भगवतो, महाबोधिमहो अहु। 
महाजना समागम्म, पूजेन्ति बोधिमृत्तमं॥ 


१४. “न हि तं ओरकं मज्जे, बुद्धसेड्टी भविस्सति । 
यस्सायं ईदिसा बोधि, पूजनीया [ईदिसो बोधि, पूजनीयो (स्या०)] च सत्थुनो॥ 

१५. “ततो सङ्घं गहेत्वान, बोधिरुक्खमुपट्टहिं । 


१६. 


१७. 


१८. 


१९. 


२१. 


२२. 


२३. 


२४ 
२५ 


धमन्तो सब्बदिवसं, अवन्दिं बोधिमुत्तमं॥ 


“आसन्नके कतं कम्मं, देवलोकं अपापयी। 
कळेवरं मे पतितं, देवलोके रमामहं॥ 


“सट्टितुरियसहस्सानि, तुडुहट्ठा पमोदिता। 
सदा मय्हं उपट्टुन्ति, बुद्धपूजायिदं फलं॥ 


“एकसत्ततिमे कप्पे, राजा आसि सुदस्सनो । 
चातुरन्तो विजितावी, जम्बुमण्डस्स इस्सरो॥ 


“ततो अङ्गसता तुरिया [तूरा (सी० क०)], परिवारेन्ति मं सदा। 
अनुभोमि सकं कम्मं, उपट्ठानस्सिदं फलं॥ 


. “यं यं योनुपपज्जामि, देवत्तं अथ मानुसं । 


मातुकुच्छिगतस्सापि, वज्जरे भेरियो सदा॥ 
“उपद्वित्वान सम्बुद्धं, अनुभुत्वान सम्पदा । 
सिबं सुखेमं अमतं, पत्तोम्हि अचलं पदं॥ 
““एकनवुतितो कप्पे, यं कम्ममकरिं तदा। 


दुग्गति नाभिजानामि, बुद्भपूजायिदं फलं॥ 


“किलेसा झापिता मय्हं...पे०... विहरामि अनासबो॥ 
. “स्वागतं वत मे आसि...पे०... कतं बुद्धस्स सासनं ॥ 
. “पटिसम्मिदा चतस्सो...पे०... कतं बुद्धस्स सासन” ॥ 


इत्थं सुदं आयस्मा एकसङ्कियो थेरो इमा गाथायो 


अभासित्थाति। 


एकसङ्कियत्थेरस्सापदानं दुतियं । 


३. पाटिहीरसञ्ञकत्थेरअपदानं 


२६. “'पदुमृत्तरो नाम जिनो, आहुतीनं पटिग्गहो। 


वसीसतसहस्सेहि, नगरं पाविसी तदा॥ 

२७. 


२८. 


२९. 


३०. 


३१. 


३२. 
३३. 
३४. 


“नगरं पविसन्तस्स, उपसन्तस्स तादिनो। 
रतनानि पज्जोतिसु [पनादिसु (पी०)], निग्घोसो आसि तावदे॥ 


“बुद्धस्स आनुभावेन, भेरी वज्जुमघट्टिता। 
सयं वीणा पवज्जन्ति, बुद्धस्स पविसतो पुरं॥ 


“बुद्धसेइं नमस्सामि [न पस्सामि (सी०)], पदुमुत्तरमहामुर्नि । 
पाटिहीरञ्च पस्सित्वा, तत्थ चित्तं पसादयि॥ 


“अहो बुद्धो अहो धम्मो, अहो नो सत्थुसम्पदा । 
अचेतनापि तुरिया, सयमेव पवज्जरे॥ 


“सतसहस्सितो कप्पे, यं सञ्जमलभि तदा। 
दुग्गति नाभिजानामि, बुद्धसञ्ञजायिदं फलं॥ 


“किलेसा झापिता मय्हं...पे०... विहरामि अनासबो॥ 
“स्वागतं वत मे आसि...पे०... कतं बुद्धस्स सासनं ॥ 
““पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पाटिहीरसञ्ञको थेरो इमा गाथायो 


अभासित्थाति। 


३५. 


३६. 


३७. 


३८. 


पाटिहीरसञ्ञजकत्थेरस्सापदानं ततियं। 
४. जाणत्थविकत्थेरअपदानं 


“कणिकारंव जलितं, दीपरुक्खंव जोतितं । 
कञ्चनंव विरोचन्तं, अद्दसं द्विपदुत्तमं॥ 


“कमण्डलुं ठपेत्वान, वाकचीरञ्च कुण्डिकं । 
एकंसं अजिनं कत्वा, बुद्धसेद्ठं थवि अहं॥ 
“““तमन्धकारं विधमं, मोहजालसमाकुलं । 
जाणालोकं दस्सेत्वान, नित्तिण्णोसि महामुनि॥ 


“नसमुद्धरसिमं लोकं, सब्बावन्तमनुत्तरं । 
जाणे ते उपमा नत्थि, यावताजगतोगति [यावता च गतोगति (पी० क०)]॥ 

३९. ““तेन जाणेन सब्बञ्ञू, इति बुद्धो पवुच्चति । 
वन्दामि तं महावीरं, सब्बञ्जुतमनावरं'॥ 


४०. “सतसहस्सितो कप्पे, बुद्भसेट्ठं थवि अहं । 
दुग्गतिं नाभिजानामि, जाणत्थवायिदं फलं । 


४१. “किलेसा झापिता मय्हं...पे०... विहरामि अनासवो। 
४२. “स्वागतं वत मे आसि...पे०... कतं बुद्भस्स सासनं॥ 
४३. “पटिसम्भिदा चतस्सो...पे०... कतं बुद्धस्स सासनं `॥ 
इत्थं सुदं आयस्मा जाणत्थविको थेरो इमा गाथायो 


अभासित्थाति। 
जाणत्थविकत्थेरस्सापदानं चतुत्थं । 
५. उच्छुखण्डिकत्थेरअपदानं 


४४. “नगरे बन्धुमतिया, द्वारपालो अहोसहं। 
अहसं विरजं बुद्धं, सब्बधम्मान पारगुं॥ 


४५. “उच्छुखण्डिकमादाय, बुद्धसेटस्सदासहं । 
पसन्नचित्तो सुमनो, विपस्सिस्स महेसिनो॥ 


४६. “एकनवुतितो कप्पे, यं उच्छुमददिं तदा। 
दुग्गति नाभिजानामि, उच्छुखण्डस्सिदं फलं॥ 


४७. “किलेसा झापिता मय्हं...पे०... विहरामि अनासवो॥ 
४८. “स्वागतं वत मे आसि...पे०... कतं बुद्भस्स सासनं॥ 
४९. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा उच्छुखण्डिको थेरो इमा गाथायो 


अभासित्थाति । 
उच्छुखण्डिकत्थेरस्सापदानं पञ्चमं । 
६. कळम्बदायकत्थेरअपदानं 


५०. “रोमसो नाम सम्बुद्धो, वसते पब्बतन्तरे । 

कळम्बं तस्स पादासि, पसन्नो सेहि पाणिभि॥ 


५९. ““चतुन्नवुतितो कप्पे, यं दानमददिं तदा। 
दुग्गति नाभिजानामि, कळम्बस्स इदं फलं॥ 


५२. “किलेसा झापिता मस्हं...पे०... विहरामि अनासवो॥ 
५३. “स्वागतं वत मे आसि...पे०... कतं बुद्धस्स सासनं॥ 
५४. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा कळम्बदायको थेरो इमा गाथायो 


अभासित्थाति । 
कळम्बदायकत्थेरस्सापदानं छट्रं । 
७. अम्बाटकदायकत्थेरअपदानं 


५५. “विपिने बुद्धं दिस्वान, सयम्भुं अपराजितं । 
अम्बाटकं गहेत्वान, सयम्भुस्स अदासहं॥ 


५६. “एकतिसे इतो कप्पे, यं फलमददिं तदा। 
दुग्गति नाभिजानामि, फलदानस्सिदं फलं॥ 


५७. “किलेसा झापिता मस्हं...पे०... विहरामि अनासवो॥ 
५८. “स्वागतं वत मे आसि...पे०... कतं बुद्भस्स सासनं॥ 
५९. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा अम्बाटकदायको थेरो इमा गाथायो 


अभासित्थाति । 
अम्बाटकदायकत्थेरस्सापदानं सत्तमं । 
८. हरीतकदायकत्थेरअपदान 


६०. “हरीतकं आमलकं, अम्बजम्बुविभीतकं । 
कोलं भल्लातकं बिल्लं, सयमेव हरामहं॥ 


६१. “दिस्वान पब्भारगतं, झायि झानरतं मुनिं । 
आबाधेन आपीळेन्तं, अदुतीयं महामुनिं॥ 

६२. “हरीतकं गहेत्वान, सयम्भुस्स अदासहं। 
खादमत्तम्हि भेसज्जे, ब्याधि पस्सम्भि [पस्सद्भि (क०)] तावदे॥ 


६३. “पहीनदरथो बुद्धो, अनुमोदमकासि मे। 
“भेसज्जदानेनिमिना, ब्याधिवूपसमेन च॥ 


६४. “देवभूतो मनुस्सो वा, जातो वा अञ्जजातिया। 
सब्बत्थ सुखितो होतु, मा च ते ब्याधिमागमा*॥ 


६५. “इदं वत्वान सम्बुद्धो, सयम्भू अपराजितो । 
नभं अब्भुग्गमी धीरो, हंसराजाव अम्बरे॥ 


६६. “यतो हरीतकं दिन्नं, सयम्भुस्स महेसिनो। 
इमं जाति उपादाय, ब्याधि मे नुपपज्जथ॥ 


६७. `अयं पच्छिमको मय्हं, चरिमो वत्तते भवो। 
तिस्सो विज्जा सच्छिकता, कतं बुद्भस्स सासनं॥ 


६८. “चतुन्नवुतितो कप्पे, भेसज्जमददिं तदा। 
दुग्गति नाभिजानामि, भेसज्जस्स इदं फलं॥ 


६९. “किलेसा झापिता मय्हं...पे०... विहरामि अनासवो॥ 
७०. “स्वागतं वत मे आसि...पे०... कतं बुद्भस्स सासनं॥ 
७१. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा हरीतकदायको थेरो इमा गाथायो 


अभासित्थाति । 
हरीतकदायकत्थेरस्सापदानं अद्ठुमं । 
९, अम्बपिण्डियत्थेरअपदानं 


७२. “हत्थिराजा तदा आसि, ईसादन्तो उरुळहवा। 
विचरन्तो ब्रहारञ्ञे, अहसं लोकनायकं॥ 


७३. ` अम्बपिण्डं गहेत्वान, अदासि सत्थुनो अहँ । 
पटिग्गण्हि महावीरो, सिद्धत्थो लोकनायको॥ 

७४. “मम निज्ञायमानस्स, परिभुञ्जि तदा जिनो। 
तत्थ चित्तं पसादेत्वा, तुसितं उपपज्जहं ॥ 


७५. “ततो अहं चवित्वान, चक्कवत्ती अहोसहं। 
एतेनेव उपायेन, अनुभुत्वान सम्पदा॥ 


७६. “पधानपहितत्तोहं, उपसन्तो निरूपधि। 
सब्बासवे परिञ्ञाय, विहरामि अनासवो॥ 


७७. “चतुन्नवुतितो कप्पे, यं फलमददिं तदा। 
दुग्गति नाभिजानामि, फलदानस्सिदं फलं॥ 


७८. “किलेसा झापिता मस्हं...पे०... विहरामि अनासवो॥ 
७९. “स्वागतं वत मे आसि...पे०... कतं बुद्धस्स सासनं॥ 
८०. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा अम्बपिण्डियो थेरो इमा गाथायो 


अभासित्थाति । 
अम्बपिण्डियत्थेरस्सापदानं नवमं । 
९०. अम्बफलियत्थेरअपदानं 


८१. “'पदुमृत्तरबुद्भस्स, लोकजेड्टस्स तादिनो। 
पिण्डाय विचरन्तस्स, धारतो उत्तमं यसं॥ 


८२. “अग्गफल गहेत्वान, विप्पसन्नेन चेतसा। 
दक्खिणेय्यस्स वीरस्स, अदासि सत्थुनो अहं॥ 


८३. “तेन कम्मेन द्विपदिन्द [दिपदिन्द (सी० स्या० पी०)], लोकजेट्ट नरासभ। 
पत्तोम्हि अचलं ठानं, हित्वा जयपराजयं॥ 


८४. “सतसहस्सितो कप्पे, यं दानमददिं तदा। 
दुग्गति नाभिजानामि, अग्गदानस्सिदं फलं ॥ 


८५. “किलेसा झापिता मस्हं...पे०... विहरामि अनासवो॥ 
८६. “स्वागतं वत मे आसि...पे०... कतं बुद्धस्स सासनं॥ 
८७. “पटिसम्भिदा चतस्सो...पे०... कतं बुद्धस्स सासनं ॥ 

इत्थं सुदं आयस्मा अम्बफलियो थेरो इमा गाथायो अभासित्थाति । 


अम्बफलियत्थेरस्सापदानं दसमं । 
एकविहारिवग्गो चतुचत्तालीसमो। 
तस्सुद्दानं - 
थेरो एकविहारी च, सङ्कियो पाटिहीरको । 


थविको उच्छुखण्डी च, कळम्बअम्बाटकदो॥ 


हरीतकम्बपिण्डी च, अम्बदो दसमो यति। 
छळसीति च गाथायो, गणितायो विभाविभि॥ 


४५. विभीतकवग्गो 
९. विभीतकमिञ्जियत्थेरअपदानं 


९. “ककुसन्धो महावीरो, सब्बधम्मान पारगू। 
गणम्हा वृपकट्टो सो, अगमासि वनन्तरं॥ 


२. “बीजमिज्जं गहेत्वान, लताय आवुणि अहं । 
भगवा तम्हि समये, झायते पब्बतन्तरे॥ 


३. “दिस्वानहं देवदेवं, विप्पसन्नेन चेतसा। 
दक्खिणेय्यस्स वीरस्स, बीजमिञ्जमदासहं ॥ 


४. “इमस्मियेव कप्पम्हि, यं मिञ्जमददिं [फलमददिं (सी० पी०), बीजमददिं (स्या०)] तदा। 
दुग्गति नाभिजानामि, बीजमिञ्जस्सिदं फलं ॥ 


५. “किलेसा झापिता मय्हं, भवा सब्बे समूहता । 
नागोव बन्धनं छेत्वा, विहरामि अनासवो॥ 


६. “स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


७. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 

इत्थं सुदं आयस्मा विभीतकमिञ्जियो [विभेदक... (स्या० क०)] थेरो इमा 
गाथायो अभासित्थाति। 
विभीतकमिञ्जियत्थेरस्सापदानं पठमं । 
२. कोलदायकत्थेरअपदानं 


८. "अजिनेन निवत्थोहं, वाकचीरधरो तदा। 
खारिया पूरयित्वान, कोलंहासिं ममस्समं [खारिभारं हरित्वान, कोलमाहरिमस्समं (सी० पी०)]॥ 


९. ““तम्हि काले सिखी बुद्धो, एको अदुतियो अहु। 
ममस्समं उपागच्छि, जानन्तो सब्बकालिकं ॥ 


१०. “सकं चित्तं पसादेत्वा, वन्दित्वान च सुब्बतं। 
उभो हत्थेहि पग्गय्ह, कोलं बुद्धस्सदासहं॥ 


११. “एकतिसे इतो कप्पे, यं फलमददिं तदा। 
दुग्गति नाभिजानामि, कोलदानस्सिदं फलं॥ 


१२. “किलेसा झापिता मय्हं...पे०... विहरामि अनासवो॥ 
९३. “स्वागतं वत मे आसि...पे०... कतं बुद्धस्स सासनं॥ 
१४. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा कोलदायको थेरो इमा गाथायो 


अभासित्थाति। 
कोलदायकत्थेरस्सापदानं दुतियं । 
३. बिल्लियत्थेरअपदान 


१५. “चन्दभागानदीतीरे, अस्समो सुकतो मम । 
बिल्लरुक्खेहि [बेलुवरुक्खेहि (स्या०)] आकिण्णो, नानादुमनिसेवितो॥ 


१६. “सुगन्धं बेलुवं दिस्वा, बुद्धसेदुमनुस्सरि । 
खारिभारं पूरयित्वा, तुड्ठो संविग्गमानसो॥ 


९७. “ककुसन्धं उपागम्म, बिल्लपक्कमदासहं । 
पुञ्जक्खेत्तस्स वीरस्स, विप्पसन्नेन चेतसा॥ 

१८. 


“इमस्मिंयेव कप्पस्मि, यं फलमददिं तदा। 
दुग्गति नाभिजानामि, फलदानस्सिदं फलं॥ 


१९. “किलेसा झापिता मस्हं...पे०... विहरामि अनासवो॥ 
२०. “स्वागतं वत मे आसि...पे०... कतं बुद्धस्स सासनं॥ 
२१. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा बिल्लियो थेरो इमा गाथायो 

अभासित्थाति। 

बिल्लियत्थेरस्सापदानं ततियं । 

४. भल्लातदायकत्थेरअपदानं 
२२. “सुवण्णवण्णं सम्बुद्धं,दरत्तिसवरलक्खणं । 


२३. 


२४. 


२५. 


२६. 


२७. 


२८. 
२९. 
३०. 


विपिनग्गेन [पवनग्गेन (सी० स्या० पी०)] गच्छन्तं, सालराजंव फुल्लितं॥ 


“तिणत्थरं पञ्ञापेत्वा, बुद्धसेटुँ अयाचहं । 
“अनुकम्पतु मं बुद्धो, भिक्खं इच्छामि दातवे' ॥ 


“अनुकम्पको कारुणिको, अत्थदस्सी महायसो । 
मम सङ्कप्पमञ्जाय, ओरूहि मम अस्समे॥ 


“ओरोहित्वान सम्बुद्धो, निसीदि पण्णसन्थरे । 
भल्लातकं गहेत्वान, बुद्धसेट्टस्सदासहं॥ 


“मम निज्झायमानस्स, परिभुञ्जि तदा जिनो। 
तत्थ चित्तं पसादेत्वा, अभिवन्दिं तदा जिनं॥ 


“अद्ठारसे कप्पसते, यं फलमददिं तदा। 
दुग्गति नाभिजानामि, फलदानस्सिदं फलं ॥ 


“किलेसा झापिता मय्हं...पे०... विहरामि अनासबो॥ 
“स्वागतं वत मे आसि...पे०... कतं बुद्धस्स सासनं॥ 
““पटिसम्भिदा चतस्सो...पे०... कतं बुद्धस्स सासनं" ॥ 


इत्थं सुदं आयस्मा भल्लातदायको थेरो इमा गाथायो 


अभासित्थाति। 

भल्लातदायकत्थेरस्सापदानं चतुत्थं । 
५. उत्तलिपुप्फियत्थेरअपदानं 


३१. “-निग्रोधे हरितोभासे, संविरुळ्हम्हि पादपे । 
उत्तलिमालं [उम्मा मालं हि (स्या०)] पग्गय्ह, बोधिया अभिरोपयि॥ 


३२. “इमस्मिंयेव कप्मम्हि, यं बोधिमभिपूजयिं। 
दुग्गतिं नाभिजानामि, बोधिपूजायिदं फलं॥ 


३३. “किलेसा झापिता मय्हं...पे०... विहरामि अनासवो॥ 
३४. “स्वागतं वत मे आसि...पे०... कतं बुद्धस्स सासनं॥ 
३५. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा उत्तलिपुप्फियो थेरो इमा गाथायो 


अभासित्थाति । 
उत्तलिपुप्फियत्थेरस्सापदानं पञ्चमं । 
६. अम्बाटकियत्थेरअपदानं 


३६. “सुपुप्फितं सालवनं, ओगय्ह वेस्सभू मुनि। 
निसीदि गिरिदुग्गेसु, अभिजातोव केसरी॥ 


३७. “पसन्नचित्तो सुमनो, अम्बाटकमपूजयिं । 
पुञ्जकखेत्तं अनुत्तरं [महावीरं (सी० स्या०)], पसन्नो सेहि पाणिभि॥ 


३८. “एकतिसे इतो कण्पे, यं पुप्फमभिरोपयिं । 
दुग्गति नाभिजानामि, बुद्धपूजायिदं फलं॥ 


३९. “किलेसा झापिता मय्हं...पे०... विहरामि अनासवो॥ 
४०. “स्वागतं बत मे आसि...पे०... कतं बुद्धस्स सासनं॥ 
४१. “-पटिसम्भिदा चतस्सो...पे०... कतं बुद्भस्स सासनं '॥ 
इत्थं सुदं आयस्मा अम्बाटकियो थेरो इमा गाथायो 


अभासित्थाति। 


अम्बाटकियत्थेरस्सापदानं छट्रं । 

७. सीहासनिकत्थेरअपदानं 


४२. “पदुमुत्तरस्स भगवतो, सब्बभूतहितेसिनो । 
पसन्नचित्तो सुमनो, सीहासनमदासहं॥ 


४३. “देवलोके मनुस्से वा, यत्थ यत्थ वसामहं। 
लभामि विपुलं ब्यम्हं, सीहासनस्सिदं फलं॥ 


४४. “सोण्णमया रूपिमया, लोहितङ्गमया [लोहितङ्कमया (सी० स्या० पी०)] बहू । 
मणिमया च पल्लङ्का, निब्बत्तन्ति ममं सदा॥ 


४५. “बोधिया आसनं कत्वा, जलजुत्तमनामिनो । 
उच्चे कुले पजायामि, अहो धम्मसुधम्मता॥ 


४६. “सतसहस्सितो कप्पे, सीहासनमकासहं । 
दुग्गति नाभिजानामि, सीहासनस्सिदं फलं ॥ 


४७. “किलेसा झापिता मस्हं...पे०... विहरामि अनासवो॥ 
४८. “स्वागतं वत मे आसि...पे०... कतं बुद्भस्स सासनं॥ 
४९. “पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा सीहासनिको थेरो इमा गाथायो 


अभासित्थाति। 
सीहासनिकत्थेरस्सापदानं सत्तमं । 
८. पादपीठियत्थेरअपदानं 


५०. “सुमेधो नाम सम्बुद्धो, अग्गो कारुणिको मुनि । 
तारयित्वा बहू सत्ते, निब्बुतो सो महायसो॥ 


५९. “सीहासनस्स सामन्ता, सुमेधस्स महेसिनो। 
पसन्नचित्तो सुमनो, पादपीठमकारयिं॥ 


५२. “कत्वान कुसलं कम्मं, सुखपाकं सुखुद्रयं। 
पुञ्जकम्मेन संयुत्तो, तावतिसमगच्छहं॥ 


५३. “तत्थ मे वसमानस्स, पुञ्जकम्मसमङ्गिनो। 

पदानि उद्धरन्तस्स, सोण्णपीठा भवन्ति मे॥ 


५४. “लाभा तेसं सुलद्धं वो, ये लभन्ति उपस्सुति । 
निब्बुते कारं कत्वान, लभन्ति विपुलं सुखं ॥ 


५५. “मयापि सुकतं कम्मं, वाणिज्जं सुप्पयोजितं। 
पादपीठं करित्वान, सोण्णपीठं लभामहं॥ 


५६. “यं यं दिसं पक्कमामि, केनचि किच्चयेनहं [पच्चयेनहं (सी० पी०)]। 
सोण्णपीठे अक्कमामि [सोण्णपीठेन कमामि (क०)], पुञ्जकम्मस्सिदं फलं॥ 


५७. “तिसकप्पसहस्सम्हि, यं कम्ममकरिं तदा। 
दुग्गति नाभिजानामि, पादपीठस्सिदं फलं ॥ 


५८. “किलेसा झापिता मस्हं...पे०... विहरामि अनासवो॥ 
५९. “स्वागतं वत मे आसि...पे०... कतं बुद्धस्स सासनं॥ 
६०. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा पादपीठियो थेरो इमा गाथायो 


अभासित्थाति । 
पादपीठियत्थेरस्सापदानं अद्ठुमं । 
९. वेदिकारकत्थेरअपदान 


६१. “'पदुमृत्तरस्स भगवतो, बोधिया पादपृत्तमे । 
वेदिकं सुकतं कत्वा, सकं चित्तं पसादयिं॥ 

६२. 'अतोळारानि [अथोळारानि (सी० पी०), अग्गोळारानि (स्या०)] भण्डानि, कतानि अकतानि च। 


अन्तलिक्खा पवस्सन्ति, वेदिकाय इदं फलं ॥ 


६३. “उभतो ब्यूळहसङ्गामे, पक्खन्दन्तो भयानके । 
भयभेरवं न पस्सामि, वेदिकाय इदं फलं॥ 


६४. “मम सङ्कप्पमञ्जाय, ब्यम्हं निब्बत्तते सुभं । 
सयनानि महग्घानि, वेदिकाय इदं फलं ॥ 


६५. 'सतसहस्सितो कप्पे, यं वेदिकमकारयि। 

दुग्गति नाभिजानामि, वेदिकाय इदं फलं॥ 


६६. “किलेसा झापिता मस्हं...पे०... विहरामि अनासवो॥ 
६७. “स्वागतं वत मे आसि...पे०... कतं बुद्धस्स सासनं ॥ 
६८. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा वेदिकारको थेरो इमा गाथायो 


अभासित्थाति । 
वेदिकारकत्थेरस्सापदानं नवमं । 
९०. बोधिघरदायकत्थेरअपदानं 


६९. “सिद्धत्थस्स भगवतो, द्रिपदिन्दस्स तादिनो। 
पसन्नचित्तो सुमनो, बोधिघरमकारयिं॥ 


७०. “"तुसितं उपपन्नोम्हि, वसामि रतने घरे। 
न मे सीतं वा उण्हं वा, बातो गत्ते न सम्फुसे॥ 


७९. “पञ्चसट्टिम्हितो कप्पे, चक्कवत्ती अहोसहं । 
कासिकं नाम नगरं, विस्सकम्मेन [विसुकम्मेन (स्या० क०)] मापितं॥ 


७२. ''दसयोजनआयामं, अड्टयोजनवित्थतं । 
न तम्हि नगरे अत्थि, कट्ठं वल्ली च मत्तिका॥ 


७३. “तिरियं योजनं आसि, अद्भयोजनवित्थतं । 
मङ्गलो नाम पासादो, विस्सकम्मेन मापितो॥ 


७४. ““चुल्लासीतिसहस्सानि, थम्भा सोण्णमया अहुं। 
मणिमया च निय्यूहा, छदनं रूपियं अहु॥ 


७५. “सब्बसोण्णमयं घरं, विस्सकम्मेन मापितं । 
अज्झावुत्थं मया एतं, घरदानस्सिदं फलं॥ 


७६. “ते सब्बे अनुभोत्वान, देवमानुसके भवे । 
अज्झपत्तोम्हि निब्बानं, सन्तिपदमनुत्तरं॥ 


७७. “तिंसकप्पसहस्सम्हि, बोधिघरमकारयि। 

दुग्गति नाभिजानामि, घरदानस्सिदं फलं ॥ 


७८. “किलेसा झापिता मस्हं...पे०... विहरामि अनासवो॥ 
७९. “स्वागतं वत मे आसि...पे०... कतं बुद्धस्स सासनं॥ 
८०. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा बोधिघरदायको थेरो इमा गाथायो 


अभासित्थाति। 
बोधिघरदायकत्थेरस्सापदानं दसमं । 
विभीतकवग्गो पञ्चचत्तालीसमो। 
तस्सुद्दानं ८ 
विभीतको कोलफली, बिल्लभल्लातकप्पदो। 


उत्तलम्बटको चेव, आसनी पादपीठको॥ 


वेदिको बोधिघरिको, गाथायो गणितापि च। 
एकूनासीतिका सब्बा, अस्मिं वग्गे पकित्तिता॥ 


४६. जगतिदायकवग्गो 
९. जगतिदायकत्थेरअपदानं 


१. “धम्मदस्सिस्स मुनिनो, बोधिया पादपुत्तमे । 
पसन्नचित्तो सुमनो, जगति कारयि अहं॥ 


२. “दरितो पब्बततो वा, रुक्खतो पतितो अहं। 
चुतो पतिड्ं विन्दामि, जगतिया इदं फलं॥ 


३. “न मे चोरा विहेसन्ति, नातिमञ्ञन्ति खत्तिया [पसहन्ति, नातिमञ्ञति खत्तियो (सी० पी०)]। 
सब्बामित्तेतिक्कमामि, जगतिया इदं फलं ॥ 


४. “यं यं योनुपपज्जामि, देवत्तं अथ मानुसं । 
सब्बत्थ पूजितो होमि, जगतिया इदं फलं॥ 


£ 


“-अद्ठारसे कप्पसते, जगति कारयि अहं। 

६. “किलेसा झापिता मय्हं, भवा सब्बे समूहता । 
नागोव बन्धनं छेत्वा, विहरामि अनासवो॥ 
७. “स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 
८. “पटिसम्भिदा चतस्सो, विमोकखापि च अट्टिमे। 
छळभिञ्ञजा सच्छिकता, कतं बुद्धस्स सासनं ॥ 
इत्थं सुदं आयस्मा जगतिदायको थेरो इमा गाथायो 
अभासित्थाति। 
जगतिदायकत्थेरस्सापदानं पठमं । 
२. मोरहत्थियत्थेरअपदानं 
९. ““मोरहत्थं गहेत्वान, उपेसि लोकनायकं । 
पसन्नचित्तो सुमनो, मोरहत्थमदासहं॥ 
९०. “इमिना मोरहत्थेन, चेतनापणिधीहि च। 
निब्बायिंसु तयो अग्गी, लभामि विपुलं सुखं॥ 
११. “अहो बुद्धो अहो धम्मो, अहो नो सत्थुसम्पदा । 
दत्वानहं मोरहत्थं, लभामि विपुलं सुखं॥ 
९२. “तियग्गी [तिधग्गी (स्या० क०), तिवग्गी (पी०)] निब्बुता मय्हं, भवा सब्बे समूहता। 
सब्बासवा परिकखीणा, नत्थि दानि पुनब्भवो॥ 
१३. “एकर्तिसे इतो कप्पे, यं दानमददिं तदा। 
दुग्गति नाभिजानामि, मोरहत्थस्सिदं फलं॥ 
१४. “किलेसा झापिता मय्हं...पे०... विहरामि अनासवो॥ 
१५. “स्वागतं वत मे आसि...पे०... कतं बुद्धस्स सासनं॥ 
१६. “पटिसम्भिदा चतस्सो...पे०... कतं बुद्भस्स सासनं ˆ ॥ 


इत्थं सुदं आयस्मा मोरहत्थियो थेरो इमा गाथायो 

अभासित्थाति। 
मोरहत्थियत्थेरस्सापदानं दुतियं । 
३. सीहासनबीजियत्थेरअपदानं 


१७. “तिस्सस्साहं भगवतो, बोधिरुक्खमवन्दियं । 
पग्गय्ह बीजनि तत्थ, सीहासनमबीजहं [मबीजयि (सी०), मविज्जहं (स्या०)]॥ 


९८. “द्वेनवृते इतो कप्पे, सीहासनमबीजहं । 
दुग्गति नाभिजानामि, बीजनाय इदं फलं ॥ 


९९. “किलेसा झापिता मय्हं...पे०... विहरामि अनासवो॥ 
२०. “स्वागतं वत मे आसि...पे०... कतं बुद्भस्स सासनं॥ 
२१. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा सीहासनबीजियो थेरो इमा 


गाथायो अभासित्थाति। 
सीहासनबीजियत्थेरस्सापदानं ततियं। 
४. तिणुक्कधारियत्थेरअपदानं 


२२. “पदुमुत्तरबुद्भस्स, बोधिया पादपृत्तमे । 
पसन्नचित्तो सुमनो, तयो उक्के अधारयिं॥ 


२३. “सतसहस्सितो कप्पे, सोहं उक्कमधारयि। 
दुग्गति नाभिजानामि, उक्कदानस्सिदं फलं॥ 


२४. “किलेसा झापिता मय्हं...पे०... विहरामि अनासवो॥ 
२५. “स्वागतं वत मे आसि...पे०... कतं बुद्भस्स सासनं॥ 
२६. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा तिणुक्कधारियो थेरो इमा गाथायो 


अभासित्थाति। 
तिणुक्कधारियत्थेरस्सापदानं चतुत्थं । 


५. अक्कमनदायकत्थेरअपदानं 

२७. “ककुसन्धस्स मुनिनो, ब्राह्मणस्स वुसीमतो। 
दिवाविहारं वजतो, अक्कमनमदासहं॥ 


२८. “इमस्मिंयेव कप्पम्हि, यं दानमददिं तदा। 
दुग्गति नाभिजानामि, अक्कमनस्सिदं फलं॥ 


२९. “किलेसा झापिता मस्हं...पे०... विहरामि अनासवो॥ 
३०. “स्वागतं वत मे आसि...पे०... कतं बुद्धस्स सासनं॥ 
३९. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा अक्कमनदायको थेरो इमा गाथायो 


अभासित्थाति । 
अक्कमनदायकत्थेरस्सापदानं पञ्चमं । 
६. वनकोरण्डियत्थेरअपदानं 


३२. “सिद्भत्थस्स भगवतो, लोकजेट्डस्स तादिनो। 
वनकोरण्डमादाय, बुद्भस्स अभिरोपयिं॥ 


३३. “चतुन्नवुतितो कप्पे, यं पुप्फमभिरोपयिं । 
दुग्गति नाभिजानामि, बुद्धपूजायिदं फलं॥ 


३४. “किलेसा झापिता मस्हं...पे०... विहरामि अनासवो॥ 
३५. “स्वागतं वत मे आसि...पे०... कतं बुद्धस्स सासनं॥ 
३६. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा वनकोरण्डियो थेरो इमा गाथायो 


अभासित्थाति । 
वनकोरण्डियत्थेरस्सापदानं छट्ट॑ । 
वीसतिमं भाणवारं । 
७. एकछत्तियत्थेरअपदानं 


३७. “अङ्गारजाता पथवी, कुक्कुळानुगता मही । 
पदुमुत्तरो भगवा, अब्भोकासम्हि चङ्कमि॥ 

३८. “पण्डरं छत्तमादाय, अद्धानं पटिपज्जहं । 
तत्थ दिस्वान सम्बुद्धं, वित्ति मे उपपज्जथ॥ 


३९. “मरीचियोत्थटा [मरिचिमोफुना (स्या०), मरीचिवोफुटा (पी०)] भूमि, अङ्गाराव मही अयं। 
उपहन्ति [उपवायन्ति (सी० पी०)] महावाता, सरीरस्सासुखेपना [सरीरकायुखेपना (स्या०)]॥ 


४०. “सीतं उण्हं विहनन्तं [विहनति (स्या० क०)], वातातपनिवारणं । 
पटिग्गण्ह इमं छत्तं, फस्सयिस्सामि [पस्सयिस्सामि (क०)] निब्बुति॥ 


४१. “अनुकम्पको कारुणिको, पदुमुत्तरो महायसो। 
मम सङ्कप्पमञ्ञाय, पटिग्गण्हि तदा जिनो॥ 


४२. “तिसकणप्पानि देविन्दो, देवरज्जमकारयि। 
सतानं पञ्चकखत्तुञ्च, चक्कवत्ती अहोसहं॥ 


४३. “पदेसरज्जं विपुलं, गणनातो असङ्कियं । 
अनुभोमि सकं कम्मं, पुब्बे सुकतमत्तनो॥ 


४४. “अयं मे पच्छिमा जाति, चरिमो वत्तते भवो। 
अज्जापि सेतच्छत्तं मे, सब्बकालं धरीयति॥ 


४५. “सतसहस्सितो कप्पे, यं छत्तमददिं तदा। 
दुग्गति नाभिजानामि, छत्तदानस्सिदं फलं॥ 


४६. “किलेसा झापिता मय्हं...पे०... विहरामि अनासवो॥ 
४७. “स्वागतं वत मे आसि...पे०... कतं बुद्धस्स सासनं॥ 
४८. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा एकछत्तियो थेरो इमा गाथायो 


अभासित्थाति । 
एकछत्तियत्थेरस्सापदानं सत्तमं । 
८. जातिपुप्फियत्थेरअपदानं 


४९. ““परिनिब्बुते भगवति, पदुमुत्तरे महायसे। 
पुप्फवटंसके कत्वा [पुप्फचड्कोटके गहेत्वा (स्या०)], सरीरमभिरोपयि॥ 

५०. "तत्थ चित्तं पसादेत्वा, निम्मानं अगमासहं । 
देवलोकगतो सन्तो, पुञ्जकम्मं सरामहं॥ 


५९. “अम्बरा पुप्फवस्सो मे, सब्बकालं पवस्सति। 
संसरामि मनुस्से चे [वे (स्या०)], राजा होमि महायसो॥ 


५२. “तहिं कुसुमवस्सो मे, अभिवस्सति सब्बदा । 
तस्सेव [कायेसु (स्या०), कायेव (पी०)] पुप्फपूजाय, वाहसा सब्बदस्सिनो॥ 


५३. `अयं पच्छिमको मय्हं, चरिमो वत्तते भवो। 
अज्जापि पुप्फवस्सो मे, अभिवस्सति सब्बदा॥ 


५४. “सतसहस्सितो कण्पे, यं पुप्फमभिरोपयिं । 
दुग्गति नाभिजानामि, देहपूजायिदं फलं॥ 


५५. “किलेसा झापिता मस्हं...पे०... विहरामि अनासवो॥ 
५६. “स्वागतं वत मे आसि...पे०... कतं बुद्भस्स सासनं ॥ 
५७. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा जातिपुप्फियो थेरो इमा गाथायो 


अभासित्थाति। 
जातिपुप्फियत्थेरस्सापदानं अट्ठमं। 
९. पट्टिपुप्फियत्थेरअपदानं 


५८. ““नीहरन्ते सरीरम्हि, बज्जमानासु भेरिसु। 
पसन्नचित्तो सुमनो, पट्टिपुप्फमपूजयिं [सत्ति... (स्या० पी०)]॥ 


५९. “सतसहस्सितो कप्पे, यं पुप्फमभिपूजयि । 
दुग्गति नाभिजानामि, देहपूजायिदं फलं॥ 


६०. “किलेसा झापिता मस्हं...पे०... विहरामि अनासवो॥ 
६१. “स्वागतं वत मे आसि...पे०... कतं बुद्धस्स सासनं॥ 
६२. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा पट्टिपुप्फियो [सत्तिपण्णियो (स्या० पी०)] थेरो इमा गाथायो 


अभासित्थाति। 

पट्टिपुप्फियत्थेरस्सापदानं नवमं । 
१०. गन्धपूजकत्थेरअपदानं 


६३. “चितासु कुरुमानासु [चित्तेसु कयिरमानेसु (सी०)], नानागन्धे समाहटे। 
पसन्नचित्तो सुमनो, गन्धमुट्टिमपूजयि॥ 


६४. “सतसहस्सितो कप्पे, चितकं यमपूजयिं। 
दुग्गति नाभिजानामि, चितपूजायिदं फलं॥ 


६५. “किलेसा झापिता मय्हं...पे०... विहरामि अनासवो॥ 
६६. “स्वागतं वत मे आसि...पे०... कतं बुद्धस्स सासनं॥ 
६७. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा गन्धपूजको थेरो इमा गाथायो 


अभासित्थाति । 
गन्धपूजकत्थेरस्सापदानं दसमं । 
जगतिदायकवग्गो छचत्तालीसमो। 
तस्सुद्दानं ८ 


जगती मोरहत्थी च, आसनी उक्कधारको । 
अक्कमि वनकोरण्डि, छत्तदो जातिपूजको॥ 


पड्िपुण्फी च यो थेरो, दसमो गन्धपूजको । 
सत्तसद्वि च गाथायो, गणितायो विभाविभि॥ 


४७. सालकुसुमियवग्गो 
९. सालकुसुमियत्थरअपदानं 


९. ““परिनिब्बुते भगवति, जलजुत्तमनामके | 
आरोपितम्हि चितके, सालपुप्फमपूजयि॥ 


२. “सतसहस्सितो कण्पे, यं पुप्फमभिरोपयि [पुण्फमभिपुजयि (स्या०)]। 
दुग्गति नाभिजानामि, चितपूजायिदं [बुद्धपूजायिदं (स्या०)] फलं॥ 

३. “किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


४. “स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


५. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा सालकुसुमियो थेरो इमा गाथायो 
अभासित्थाति। 
सालकुसुमियत्थेरस्सापदानं पठमं । 
२. चितकपूजकत्थरअपदानं 


६. “झायमानस्स भगवतो, सिखिनो लोकबन्धुनो । 
अट्ट चम्पकपुष्फानि, चितकं अभिरोपयिं॥ 


७. “एकतिसे इतो कण्पे, यं पुप्फमभिरोपयि। 
दुग्गति नाभिजानामि, चितपूजायिदं फलं॥ 


८. “किलेसा झापिता मस्हं...पे०... विहरामि अनासवो॥ 
९. स्वागतं वत मे आसि...पे०... कतं बुद्धस्स सासनं॥ 
१०. “पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा चितकपूजको थेरो इमा गाथायो 


अभासित्थाति। 
चितकपूजकत्थेरस्सापदानं दुतियं । 
३. चितकनिब्बापकत्थेर अपदानं 


११. ““दय्हमाने सरीरम्हि, वेस्सभुस्स महेसिनो । 
गन्धोदकं गहेत्वान, चितं निब्बापयि अहं॥ 


१२. “एकतिसे इतो कप्पे, चितं निब्बापयिं अहं। 
दुग्गति नाभिजानामि, गन्धोदकस्सिदं फलं ॥ 

१३. “किलेसा झापिता मय्हं...पे०... विहरामि अनासवो॥ 
१४. “स्वागतं वत मे आसि...पे०... कतं बुद्भस्स सासनं॥ 
१५. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा चितकनिब्बापको थेरो इमा 


गाथायो अभासित्थाति। 
चितकनिब्बापकत्थेरस्सापदानं ततियं। 
४. सेतुदायकत्थेरअपदानं 


१६. “विपस्सिनो भगवतो, चङ्कमन्तस्स सम्मुखा। 
पसन्नचित्तो सुमनो, सेतुं कारापयिं अहं॥ 


१७. “एकनवुतितो कप्पे, यं सेतुं कारयि अहं । 
दुग्गति नाभिजानामि, सेतुदानस्सिदं फलं॥ 


१८. “किलेसा झापिता मय्हं...पे०... विहरामि अनासवो॥ 
१९. “स्वागतं वत मे आसि...पे०... कतं बुद्भस्स सासनं॥ 
२०. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा सेतुदायको थेरो इमा गाथायो 


अभासित्थाति। 
सेतुदायकत्थेरस्सापदानं चतुत्थं । 
५. सुमनतालवण्टियत्थेरअपदानं 


२९. “सिद्भत्थस्स भगवतो, तालवण्टमदासहं । 
सुमनेहि पटिच्छन्नं, धारयामि महायसं॥ 


२२. “चतुन्नवुतितो कप्पे, तालवण्टमदासहं । 
दुग्गति नाभिजानामि, तालवण्टस्सिदं फलं॥ 


२३. “किलेसा झापिता मस्हं...पे०... विहरामि अनासवो॥ 
२४. “स्वागतं वत मे आसि...पे०... कतं बुद्भस्स सासनं॥ 
२५. “पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं आयस्मा सुमनतालवण्टियो थेरो इमा 

गाथायो अभासित्थाति। 
सुमनतालवण्टियत्थेरस्सापदानं पञ्चमं । 
६. अवटफलियत्थेरअपदानं 


२६. “सतरंसी नाम भगवा, सयम्भू अपराजितो। 
विवेककामो सम्बुद्धो, गोचरायाभिनिक्खमि॥ 


२७. “फलहत्थो अहं दिस्वा, उपगच्छिं नरासभं। 
पसन्नचित्तो सुमनो, अदासि अवटं फलं॥ 


२८. “चतुन्नवुतितो कप्पे, यं फलं अददि तदा। 
दुग्गतिं नाभिजानामि, फलदानस्सिदं फलं ॥ 


२९. “किलेसा झापिता मस्हं...पे०... विहरामि अनासवो॥ 
३०. “स्वागतं वत मे आसि...पे०... कतं बुद्भस्स सासनं॥ 
३१. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा अवटफलियो थेरो इमा गाथायो 


अभासित्थाति । 
अवटफलियत्थेरस्सापदानं छट्रं । 
७. लबुजफलदायकत्थेरअपदानं 


३२. “नगरे बन्धुमतिया, आरामिको अहं तदा। 
अहसं विरजं बुद्ध, गच्छन्तं अनिलञ्जसे॥ 


३३. “लबुजं फलमादाय, बुद्भसेटुस्सदासहं । 
आकासेव ठितो सन्तो, पटिग्गण्हि महायसो॥ 


३४. “वित्तिसञ्जननो मरहं, दिट्टुधम्मसुखावहो । 
फल बुद्धस्स दत्वान, विप्पसन्नेन चेतसा॥ 


३५. ““अधिगजञ्छि तदा पीति, विपुलं सुखमृत्तमं । 
उप्पज्जतेव [उप्पज्जते मे (स्या०)] रतनं, निब्बत्तस्स तहिं तहिं॥ 


३६. “एकनवुतितो कप्पे, यं फलं अददि तदा। 

दुग्गति नाभिजानामि, फलदानस्सिदं फलं ॥ 


३७. “किलेसा झापिता मय्हं...पे०... विहरामि अनासवो॥ 
३८. “स्वागतं वत मे आसि...पे०... कतं बुद्धस्स सासनं ॥ 
३९. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा लबुजफलदायको थेरो इमा 


गाथायो अभासित्थाति। 
लबुजफलदायकत्थेरस्सापदानं सत्तमं । 
८. पिलक्खफलदायकत्थेरअपदानं 


४०. “वनन्तरे बुद्धं दिस्वा [वनन्ते बुद्धं दिस्वान (सी० पी०)], अत्थदस्सिं महायसं । 
पसन्नचित्तो सुमनो, पिलक्खस्स [पिलक्खुस्स (पी०)] फलं अदा॥ 


४१. “अट्टारसे कप्पसते, यं फलं अददि तदा। 
दुग्गतिं नाभिजानामि, फलदानस्सिदं फलं॥ 


४२. “किलेसा झापिता मस्हं...पे०... विहरामि अनासवो॥ 
४३. “स्वागतं वत मे आसि...पे०... कतं बुद्धस्स सासनं॥ 
४४. ““पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा पिलक्खफलदायको थेरो इमा 


गाथायो अभासित्थाति। 
पिलक्खफलदायकत्थेरस्सापदानं अद्ठुमं । 
९, सयंपटिभानियत्थेरअपदान 


४५. ''ककुधं विलसन्तंव, देवदेवं नरासभं । 
रथियं पटिपज्जन्तं, को दिस्वा न पसीदति॥ 


४६. “तमन्धकारं नासेत्वा, सन्तारेत्वा बहुं जनं । 
जाणालोकेन जोतन्तं, को दिस्वा न पसीदति॥ 


४७. “वसीसतसहस्सेहि, नीयन्तं लोकनायकं | 
उद्धरन्तं बहू सत्ते, को दिस्वा न पसीदति॥ 

४८. “आहनन्तं [आहनित्वा (स्या० क०)] धम्मभेरिं, महन्त तित्थिये गणे। 
सीहनादं विनदन्तं, को दिस्वा न पसीदति॥ 


४९. “यावता ब्रह्मलोकतो, आगन्त्वान सब्रह्मका । 
पुच्छन्ति निपुणे पञ्हे, को दिस्वा न पसीदति॥ 


५०. ““यस्सञ्जलि करित्वान, आयाचन्ति सदेवका। 
तेन पुञ्ञं अनुभोन्ति, को दिस्वा न पसीदति॥ 


५९. “सब्बे जना समागन्त्वा, सम्पवारेन्ति चक्खुमं । 
न विकम्पति अज्झिट्टो, को दिस्वा न पसीदति॥ 


५२. “नगरं पविसतो यस्स, रवन्ति भेरियो बहू । 
विनदन्ति गजा मत्ता, को दिस्वा न पसीदति॥ 


५३. “वीथिया [रथिया (सी०)] गच्छतो यस्स, सब्बाभा जोतते सदा। 
अब्मुन्नता समा होन्ति, को दिस्वा न पसीदति॥ 


५४. “ब्याहरन्तस्स बुद्धस्स, चक्कवाळम्मि सुय्यति। 
सब्बे सत्ते विज्ञापेति, को दिस्वा न पसीदति॥ 


५५. “सतसहस्सितो कप्पे, यं बुद्धमभिकित्तयि। 
दुग्गति नाभिजानामि, कित्तनाय इदं फलं ॥ 


५६. “किलेसा झापिता मस्हं...पे०... विहरामि अनासवो॥ 
५७. “स्वागतं वत मे आसि...पे०... कतं बुद्धस्स सासनं॥ 
५८. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा सयंपटिभानियो थेरो इमा गाथायो 


अभासित्थाति । 
सयंपटिभानियत्थेरस्सापदानं नवमं । 
१०. निमित्तब्याकरणियत्थेरअपदानं 


५९. “अज्झोगाहेत्वा हिमवं, मन्ते वाचे महं तदा। 
चतुपञ्ञजाससहस्सानि, सिस्सा मय्हं उपटुहुं ॥ 

६०. “अधिता वेदगू सब्बे, छळङ्गे पारमिं गता। 
सकविज्जाहुपत्थदद्भा, हिमवन्ते वसन्ति ते॥ 


६१. “चवित्वा तुसिता काया, देवपुत्तो महायसो। 
उप्पज्जि मातुकुच्छिस्मिं, सम्पजानो पतिस्सतो॥ 


६२. ““सम्बुद्धे उपपज्जन्ते, दससहस्सि कम्पथ। 
अन्धा चक्खुं अलभिसु, उप्पज्जन्तम्हि नायके॥ 


६३. “सब्बाकारं पकम्पित्थ, केवला वसुधा अयं । 
निग्घोससहं सत्वान, उब्बिज्जिसु [विम्हयिसु (स्या० क०)] महाजना॥ 


६४. “सब्बे जना समागम्म, आगच्छुं मम सन्तिकं । 
बसुधायं पकम्पित्थ, कि विपाको भविस्सति॥ 


६५. “अवचार्सि [विदस्सामि (स्या०)] तदा तेसं, मा भेथ [मा रोद (क०), माभायित्थ (स्या०)] नत्थि वो भयं। 
विसट्ठा होथ सब्बेपि, उप्पादोयं सुवत्थिको [सुखत्थिको (स्या०)]॥ 


६६. “अट्हेतूहि सम्फुस्स [अहुहेतृहि सम्फस्स (स्या० पी०), अत्थहेतु निसंसयं (क०)], वसुधायं पकम्पति। 
तथा निमित्ता दिस्सन्ति, ओभासो विपुलो महा॥ 


६७. ` असंसयं बुद्धसेट्ठो, उप्पज्जिस्सति चकखुमा । 
सञ्ञापेत्वान जनतं, पञ्चसीले कथेसहं॥ 


६८. “सुत्वान पञ्च सीलानि, बुद्भुप्पादञ्च दुल्लभं । 
उब्बेगजाता सुमना, तुटुहद्ठा अहंसु ते॥ 


६९. “द्रेनवुते इतो कप्पे, यं निमित्तं वियाकरिं। 
दुग्गति नाभिजानामि, ब्याकरणस्सिदं फलं॥ 


७०. “किलेसा झापिता मय्हं...पे०... विहरामि अनासवो॥ 
७९. “स्वागतं वत मे आसि...पे०... कतं बुद्भस्स सासनं॥ 
७२. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा निमित्तब्याकरणियो थेरो इमा 


गाथायो अभासित्थाति। 


निमित्तब्याकरणियत्थेरस्सापदानं दसमं । 

सालकुसुमियवग्गो सत्तचत्तालीसमो । 
तस्सुद्दानं - 


सालकुसुमियो थेरो, पूजा निब्बापकोपि च। 
सेतुदो तालवण्टी च, अवटलबुजप्पदो॥ 


पिलक्खपटिभानी च, वेय्याकरणियो दिजो। 
द्वेसत्तति च गाथायो, गणितायो विभाविभि॥ 


४८. नळमालिवग्गो 


९. नळमालियत्थेरअपदान 


९. “सुवण्णवण्णं सम्बुद्धं, आहुतीनं पटिग्गहं । 
विपिनग्गेन गच्छन्तं, अहसं लोकनायकं॥ 


२. “नळमालं गहेत्वान, निक्खमन्तो च तावदे। 
तत्थद्दसासि सम्बद्धं, ओघतिण्णमनासवं॥ 


३. “'पसन्नचित्तो सुमनो, नळमालमपूजयिं । 
दक्खिणेय्यं महावीरं, सब्बलोकानुकम्पकं ॥ 


४. “एकतिंसे इतो कप्पे, यं मालमभिरोपयिं [पुप्फमभिरोपयिं (सी० स्या० पी०)]। 
दुग्गति नाभिजानामि, बुद्भपूजायिदं फलं॥ 


५. “किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


६. “स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


७. “पटिसम्भिदा चतस्सो, विमोक्खापि च अदिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा नळमालियो थेरो इमा गाथायो 


अभासित्थाति। 

८. 


१०. 


११. 


१२. 


१३. 


१४. 


९५. 


१६. 


१७. 


१८. 


१९. 


नळमालियत्थेरस्सापदानं पठमं । 


२. मणिपूजकत्थेरअपदानं 


“पदुमुत्तरो नाम जिनो, सब्बधम्मान पारगू। 
विवेककामो सम्बुद्धो, गच्छते अनिलञ्जसे॥ 


“अविदूरे हिमवन्तस्स, महाजातस्सरो अह। 
तत्थ मे भवनं आसि, पुञ्ञकम्मेन संयुतं॥ 


“भवना अभिनिक्खम्म, असं लोकनायकं । 
इन्दीवरंव जलितं, आदित्तंव हुतासनं ॥ 


“विचिनं नहसं पुण्फं, पूजयिस्सन्ति नायकं । 
सकं चित्तं पसादेत्वा, अवन्दिं सत्थुनो अहं॥ 


“मम सीसे मणिं गय्ह, पूजयि लोकनायकं । 
इमाय मणिपूजाय, विपाको होतु भद्दको॥ 


““पदुमुत्तरो लोकविदू, आहृतीनं पटिग्गहो। 
अन्तलिक्खे ठितो सत्था, इमं गाथं अभासथ॥ 


“सो ते इज्झतु सङ्कप्पो, लभस्सु विपुलं सुखं । 
इमाय मणिपूजाय, अनुभोहि महायसं॥ 


“इदं वत्वान भगवा, जलजुत्तमनामको । 
अगमासि बुद्धसेट्ठो, यत्थ चित्तं पणीहितं॥ 


“सट्टिकप्पानि देविन्दो, देवरज्जमकारयि। 
अनेकसतक्खत्तुञ्च, चक्कवत्ती अहोसहं॥ 


““पुब्बकम्मं सरन्तस्स, देवभूतस्स मे सतो। 
मणि निब्बत्तते मय्हं, आलोककरणो ममं॥ 


“छळसीतिसहस्सानि, नारियो मे परिग्गहा। 

बिचित्तवत्थाभरणा, आमुक्कमणिकुण्डला [आमृत्तमणिकुण्डला (सी० स्या० पी०)]॥ 


““अळारपम्हा हसुला, सुसञ्ञा तनुमज्झिमा। 

परिवारेन्ति मं निच्चं, मणिपूजायिदं फलं॥ 


२०. “सोण्णमया मणिमया, लोहितङ्गमया तथा। 
भण्डा मे सुकता होन्ति, यदिच्छसि [यदिच्छाय (सी० पी०)] पिळन्धना॥ 


२१. “कूटागारा गहारम्मा, सयनञ्च महारहं । 
मम सङ्कप्पमञ्ञाय, निब्बत्तन्ति यदिच्छकं ॥ 


२२. “लाभा तेसं सुलद्भञ्च, ये लभन्ति उपस्सृति। 
पुञ्जक्खेत्तं मनुस्सानं, ओसधं सब्बपाणिनं॥ 


२३. “मय्हम्पि सुकतं कम्मं, योहं अदक्खि नायकं । 
विनिपाता पमुत्तोम्हि, पत्तोम्हि अचलं पदं॥ 


२४. “यं यं योनुपपज्जामि, देवत्तं अथ मानुसं । 
दिवसञ्चेव रत्तिञ्च [समन्ता सत्तरतना (सी० पी० क०)], आलोको होति मे सदा॥ 


२५. “तायेव मणिपूजाय, अनुभोत्वान सम्पदा। 
ञाणालोको मया दिट्डो, पत्तोम्हि अचलं पदं॥ 


२६. “सतसहस्सितो कप्पे, यं मणिं अभिपूजयि। 
दुग्गति नाभिजानामि, मणिपूजायिदं फलं॥ 


२७. “किलेसा झापिता मस्हं...पे०... विहरामि अनासवो॥ 
२८. “स्वागतं वत मे आसि...पे०... कतं बुद्भस्स सासनं॥ 
२९. “पटिसम्भिदा चतस्सो..पे०... कतं बुद्भस्स सासनं `॥ 
इत्थं सुदं आयस्मा मणिपूजको थेरो इमा गाथायो 


अभासित्थाति। 
मणिपूजकत्थेरस्सापदानं दुतियं । 
३. उक्कासतिकत्थेरअपदानं 


३०. “कोसिको नाम भगवा, चित्तकूटे वसी तदा। 
झायी झानरतो बुद्धो, विवेकाभिरतो मुनि॥ 


३९. “अज्झोगाहेत्वा [अज्झोगहेत्वा (सी० स्या० पी०)] हिमवन्तं, नारीगणपुरक्खतो। 

३२. 


३३. 


३४. 


३५. 


३६. 


३७. 


३८. 


३९. 


४१. 


४२. 


४३. 
४४. 
४५. 


अहसं कोसिकं बुद्धं, पुण्णमायेव चन्दिमं॥ 


“उक्कासते गहेत्वान, परिवारेसहं तदा। 
सत्तरत्तिन्दिवं ठत्वा [बुद्धो (स्या० क०)], अट्टमेन अगच्छहं॥ 


“वबुद्टितं कोसिकं बुद्धं, सयम्भुं अपराजितं । 
पसन्नचित्तो वन्दित्वा, एकं भिक्खं अदासहं॥ 


“तेन कम्मेन द्रिपदिन्द, लोकजेट्ट नरासभ। 
उप्पज्जि तुसिते काये, एकभिक्खायिदं फलं॥ 


“'दिवसञ्चेव रत्तिञ्च, आलोको होति मे सदा। 
समन्ता योजनसतं, ओभासेन फरामहं॥ 


““पञ्चपञ्ञासकप्पम्हि, चक्कवत्ती अहोसहं । 
चातुरन्तो विजितावी, जम्बुमण्डस्स [जम्बुसण्डस्स (पी०)] इस्सरो॥ 


“तदा मे नगरं आसि, इद्धं फोतं सुनिम्मितं । 
तिंसयोजनमायामं, वित्थारेन च वीसति॥ 


“सोभणं नाम नगरं, विस्सकम्मेन मापितं । 
दससहाविवित्तं तं, सम्मताळसमाहितं॥ 


“न तम्हि नगरे अत्थि, वल्लिकट्ठुज्च मत्तिका। 
सब्बसोण्णमयंयेव, जोतते निच्चकालिकं ॥ 


. “चतुपाकारपरिक्खित्तं, तयो आसुँ मणिमया। 


वेमज्झे तालपन्ती च, विस्सकम्मेन मापिता॥ 


““द्ससहस्सपोक्खरञ्जो, पदुमुप्पलछादिता। 
पुण्डरीकेहि [पुण्डरीकादि (स्या०)] सञ्छन्ना, नानागन्धसमीरिता॥ 


““चतुन्नवुतितो कण्पे, यं उक्कं धारयि अहँ । 
दुग्गति नाभिजानामि, उक्कधारस्सिदं फलं ॥ 


“किलेसा झापिता मस्हं...पे०... विहरामि अनासवो॥ 
“स्वागतं वत मे आसि...पे०... कतं बुद्धस्स सासनं ॥ 
“पटिसम्भिदा चतस्सो...पे०... कतं बुद्धस्स सासनं” ॥ 

इत्थं सुदं आयस्मा उक्कासतिको थेरो इमा गाथायो 
अभासित्थाति। 
उक्कासतिकत्थेरस्सापदानं ततियं। 
४. सुमनबीजनियत्थेरअपदानं 


४६. “विपस्सिनो भगवतो, बोधिया पादपुत्तमे । 
सुमनो बीजनिं गय्ह, अबीजि बोधिमुत्तमं ॥ 


४७. “एकनवुतितो कप्पे, अबीजि बोधिमुत्तमं । 
दुग्गति नाभिजानामि, बीजनाय इदं फलं ॥ 


४८. “किलेसा झापिता मय्हं...पे०... विहरामि अनासवो॥ 
४९. “स्वागतं वत मे आसि...पे०... कतं बुद्भस्स सासनं॥ 
५०. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा सुमनबीजनियो थेरो इमा गाथायो 


अभासित्थाति। 
सुमनबीजनियत्थेरस्सापदानं चतुत्थं । 
५. कुम्मासदायकत्थेर अपदानं 


५९. “एसनाय चरन्तस्स, विपस्सिस्स महेसिनो । 
रित्तकं पत्तं दिस्वान, कुम्मासं पूरयि अहं॥ 


५२. “एकनवुतितो कप्पे, यं भिक्खं अददि तदा । 
दुग्गति नाभिजानामि, कुम्मासस्स इदं फलं॥ 


५३. “किलेसा झापिता मस्हं...पे०... विहरामि अनासवो॥ 
५४. “स्वागतं वत मे आसि...पे०... कतं बुद्धस्स सासनं॥ 
५५. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा कुम्मासदायको थेरो इमा गाथायो 


अभासित्थाति। 


कुम्मासदायकत्थेरस्सापदानं पञ्चमं । 

६. कुसटुकदायकत्थेरअपदानं 


५६. ` कस्सपस्स भगवतो, ब्राह्मणस्स वुसीमतो। 
पसन्नचित्तो सुमनो, कुसट्ठडकमदासहं॥ 


५७. “इमस्मियेव कप्पस्मिं, कुसद्दकमदासहँ । 
दुग्गति नाभिजानामि, कुसट्ठकस्सिदं फलं ॥ 


५८. “किलेसा झापिता मस्हं...पे०... विहरामि अनासवो॥ 
५९. “स्वागतं वत मे आसि...पे०... कतं बुद्धस्स सासनं॥ 
६०. “'पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा कुसट्ठकदायको थेरो इमा गाथायो 


अभासित्थाति। 
कुसट्टकदायकत्थेरस्सापदानं छट्टं । 
७. गिरिपुन्नागियत्थेरअपदानं 


६१. “सोभितो नाम सम्बुद्धो, चित्तकूटे वसी तदा। 
गहेत्वा गिरिपुन्नागं, सयम्भुं अभिपूजयि॥ 


६२. “चतुन्नवुतितो कण्पे, यं बुद्धमभिपूजयि। 
दुग्गति नाभिजानामि, बुद्धपूजायिदं फलं॥ 


६३. “किलेसा झापिता मय्हं...पे०... विहरामि अनासवो॥ 
६४. “स्वागतं वत मे आसि...पे०... कतं बुद्धस्स सासनं॥ 
६५. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा गिरिपुन्नागियो थेरो इमा गाथायो 


अभासित्थाति। 
गिरिपुन्नागियत्थेरस्सापदानं सत्तमं । 
८. वल्लिकारफलदायकत्थेरअपदानं 


६६. “सुमनो नाम सम्बुद्धो, तक्करायं वसी तदा। 
वल्लिकारफलं गय्ह, सयम्भुस्स अदासहं॥ 

६७. “एकतिसे इतो कप्पे, यं फलं अददिं तदा। 
दुग्गतिं नाभिजानामि, फलदानस्सिदं फलं ॥ 


६८. “किलेसा झापिता मस्हं...पे०... विहरामि अनासवो॥ 
६९. “स्वागतं वत मे आसि...पे०... कतं बुद्धस्स सासनं॥ 
७०. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा बल्लिकारफलदायको थेरो इमा 


गाथायो अभासित्थाति। 
वल्लिकारफलदायकत्थेरस्सापदानं अद्टुमं । 
९. पानधिदायकत्थेरअपदानं 


७१. “अनोमदस्सी भगवा, लोकजेड्टो नरासभो। 
दिवाविहारा निक्खम्म, पथमारुहि [पीतिमारुस्हि (स्या०)] चक्खुमा॥ 


७२. “पानधि सुकतं गय्ह, अद्धानं पटिपज्जहं । 
तत्थहसासि सम्बुद्भं, पत्तिकं चारुदस्सनं॥ 


७३. “सकं चित्तं पसादेत्वा, नीहरित्वान पानधि । 
पादमूले ठपेत्वान, इदं बचनमब्रवि॥ 


७४. ““अभिरूह महावीर, सुगतिन्द विनायक । 
इतो फलं लभिस्सामि, सो मे अत्थो समिज्झतु' ॥ 


७५. `“ अनोमदस्सी भगवा, लोकजेद्ठो नरासभो। 
पानधि अभिरूहित्वा, इदं वचनमत्रवि॥ 


७६. “यो पानधि मे अदासि, पसन्नो सेहि पाणिभि। 
तमहं कित्तयिस्सामि, सुणाथ मम भासतो'॥ 


७७. “बुद्धस्स गिरमञ्ञाय, सब्बे देवा समागता। 
उदग्गचित्ता सुमना, वेदजाता कतञ्जली॥ 


७८. “पानधीनं पदानेन, सुखितोयं भविस्सति। 
पञ्चपञ्ञासक्खत्तुञ्च, देवरज्जं करिस्सति॥ 


www.tipitaka.org Vipassana Research Institute 


Page 50 sur 287 


७९. “सहस्सक्खत्तुं राजा च, चक्कवत्ती भविस्सति। 
पदेसरज्जं विपुलं, गणनातो असङ्कियं॥ 


८०. “अपरिमेय्ये इतो कप्पे, ओक्काककुलसम्भवो। 
गोतमो नाम गोत्तेन [नामेन (सब्बत्थ)], सत्था लोके भविस्सति॥ 


८१. “तस्स धम्मेसु दायादो, ओरसो धम्मनिम्मितो। 
सब्बासवे परिञ्ञाय, निब्बायिस्सतिनासवो॥ 


८२. “देवलोके मनुस्से वा, निब्बत्तिस्सति पुञ्जवा। 
देवयानपटिभागं, यानं पटिलभिस्सति॥ 


८३. “पासादा सिविका वय्हं, हत्थिनो समलङ्कता। 
रथा वाजञ्ञसंयुत्ता, सदा पातुभवन्ति मे॥ 


८४. “अगारा निक्खमन्तोपि, रथेन निक्खमि अहं । 
केसेसु छिज्जमानेसु, अरहत्तमपापुणि॥ 


८५. “लाभा मय्हं सुलद्धं मे, वाणिज्जं सुप्पयोजितं। 
दत्वान पानधिं एकं, पत्तोम्हि अचलं पदं॥ 


८६. “अपरिमेय्ये इतो कप्पे, यं पानधिमदासहं । 
दुग्गति नाभिजानामि, पानधिस्स इदं फलं॥ 


८७. “किलेसा झापिता मस्हं...पे०... विहरामि अनासवो॥ 
८८. “स्वागतं वत मे आसि...पे०... कतं बुद्धस्स सासनं॥ 
८९. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा पानधिदायको थेरो इमा गाथायो 


अभासित्थाति । 
पानधिदायकत्थेरस्सापदानं नवमं । 
१०. पुलिनचङ्कमियत्थेरअपदानं 


९०. “मिगलुद्दो पुरे आसि, अरञ्ञे कानने अहं । 
वातमिगं गवेसन्तो, चङ्कमं अहसं अहं॥ 

९१. “उच्छङ्गेन पुलिनं [पुळिनं (सी० स्या० पी० क०)] गय्ह, चङ्कमे ओकिरिं अहं । 
पसन्नचित्तो सुमनो, सुगतस्स सिरीमतो॥ 


९२. “एकतिसे इतो कप्पे, पुलिनं ओकिरिं अहं । 
दुग्गति नाभिजानामि, पुलिनस्स इदं फलं॥ 


९३. “किलेसा झापिता मय्हं...पे०... विहरामि अनासवो॥ 
९४. “स्वागतं वत मे आसि...पे०... कतं बुद्भस्स सासनं॥ 
९५. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा पुलिनचङ्कमियो थेरो इमा गाथायो 


अभासित्थाति। 
पुलिनचङ्कमियत्थेरस्सापदानं दसमं । 
नळमालिवग्गो अट्टचत्तालीसमो। 
तस्सुद्दानं - 


नळमाली मणिददो, उक्कासतिकबीजनी। 
कुम्मासो च कुसट्टी च, गिरिपुन्नागियोपि च॥ 


बल्लिकारो पानधिदो, अथो पुलिनचङ्कमो । 
गाथायो पञ्चनवुति, गणितायो विभाविभि॥ 


४९. पंसुकूलवग्गो 
१. पंसुकूलसञ्ञकत्थेरअपदानं 


१. “तिस्सो नामासि भगवा, सयम्भू अग्गपुग्गलो । 
पंसुकूलं ठपेत्वान, विहारं पाविसी जिनो॥ 


२. “विनतं [सज्जितं (स्या), तियन्तं (पी०)] धनुमादाय, भक्खत्थाय चरि अहं । 
मण्डलग्गं गहेत्वान, काननं पाविसि अहं॥ 


३. “तत्थद्सं पंसुकूलं, दुमग्गे लग्गितं तदा। 
चापं तत्थेव निक्खिप्प, सिरे कत्वान अञ्जलि ॥ 

४. “पसन्नचित्तो सुमनो, विपुलाय च पीतिया। 
बुद्धसेई सरित्वान, पंसुकूलं अवन्दहं॥ 


७. “टद्वेनवुते इतो कप्पे, पंसुकूलमवन्दहं। 
दुग्गति नाभिजानामि, वन्दनाय इदं फलं॥ 


६. “किलेसा झापिता मय्हं, भवा सब्बे समूहता । 
नागोव बन्धनं छेत्वा, विहरामि अनासवो॥ 


७. “स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


८. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्धस्स सासनं ॥ 


इत्थं सुदं आयस्मा पंसुकूलसञ्ञको थेरो इमा गाथायो 
अभासित्थाति। 
पंसुकूलसञ्जकत्थेरस्सापदानं पठमं । 
२. बुद्धसञ्ञकत्थेरअपदानं 


९. “अज्ञायको मन्तधरो, तिण्णं वेदान पारगू। 
लक्खणे इतिहासे च, सनिघण्ड्सकेट्भे॥ 


९०. “नदीसोतपटिभागा, सिस्सा आयन्ति मे तदा। 
तेसाहं मन्ते [मन्तं (स्या० क०)] वाचेमि, रत्तिन्दिवमतन्दितो॥ 


११. “सिद्धत्थो नाम सम्बुद्धो, लोके उप्पज्जि तावदे। 
तमन्धकारं नासेत्वा, जाणालोकं पवत्तयि॥ 


१२. “मम अञ्ञतरो सिस्सो, सिस्सानं सो कथेसि मे। 
सुत्वान ते एतमत्थं, आरोचेसुं ममं तदा॥ 


९३. “बुद्धो लोके समुप्पन्नो, सब्बञ्ञू लोकनायको । 
तस्सानुवत्तति जनो, लाभो अम्हं न विज्जति [न हेस्सति (सी० पी०)]॥ 

१४. `'अधिच्चुप्पत्तिका बुद्भा, चक्खुमन्तो महायसा। 
यंनूनाहं बुद्धसेट्टं, पस्सेय्यं लोकनायकं॥ 


१५. “अजिनं मे गहेत्वान, वाकचीरं कमण्डलुं । 
अस्समा अभिनिक्खम्म, सिस्से आमन्तरयि अहं॥ 


९६. “ओदुम्बरिकपुप्फंव, चन्दम्हि ससकं यथा। 
वायसानं यथा खीरं, दुल्लभो लोकनायको [दुल्लभा लोकनायका (सी०), दुल्लभं लोकनायक (स्या० पी० 
क०)]॥ 


९७. “बुद्धो लोकम्हि उप्पन्नो, मनुस्सत्तम्पि दुल्लभं । 
उभोसु बिज्जमानेसु, सवनञ्च सुदुल्लभं ॥ 


९८. “बुद्धो लोके समृप्पन्नो, चक्खुं लच्छाम नो भवं। 
एथ सब्बे गमिस्साम, सम्मासम्बुद्भसन्तिकं ॥ 


१९. “कमण्डलुधरा सब्बे, खराजिननिवासिनो । 
ते जटा भारभरिता, निक्खमुं विपिना तदा॥ 


२०. ““युगमत्तं पेक्खमाना, उत्तमत्थं गवेसिनो। 
आसत्तिदोसरहिता, असम्भीताव केसरी॥ 


२१. “अप्पकिच्चा अलोलुप्पा, निपका सन्तवृत्तिनो। 
उञ्छाय चरमाना ते, बुद्भसेट्टमुपागमुं ॥ 


२२. “दियङ्टयोजने सेसे, ब्याधि मे उपपज्जथ। 
बुद्धसेट्टं सरित्वान, तत्थ कालङ्कतो अहं॥ 


२३. “चतुन्नवुतितो कप्पे, यं सञ्जमलभि तदा। 
दुग्गति नाभिजानामि, बुद्धसञ्ञजायिदं फलं॥ 


२४. “किलेसा झापिता मय्हं...पे०... विहरामि अनासवो॥ 
२५. “स्वागतं वत मे आसि...पे०... कतं बुद्भस्स सासनं॥ 
२६. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा बुद्भसञ्जको थेरो इमा गाथायो 


अभासित्थाति। 

२७. 


२८. 


२९. 


३१. 


३२. 


३३. 


३४. 


३५. 


३६. 


३७. 


३८. 


बुद्भसञ्जकत्थेरस्सापदानं दुतियं । 
३. भिसदायकत्थेरअपदानं 


'«ओगय्ह यं [ओगस्हाहं (सी० स्या० पी०)] पोक्खरणि, नानाकुञ्जरसेवितं । 
उद्धरामि भिसं तत्थ, घासहेतु [असनहेतु (स्या०)] अहं तदा॥ 


“भगवा तम्हि समये, पदुमृत्तरसव्हयो। 
रत्तम्बरधरो [रत्तकम्बलधरो (स्या०)] बुद्धो, गच्छति अनिलञ्जसे॥ 


““धुनन्तो पंसुकूलानि, सद्दमस्सोसहं तदा। 
उद्भं निज्झायमानोहं, अहसं लोकनायकं॥ 


. “तत्थेव ठितको सन्तो, आयाचि लोकनायक । 


मधुं भिसेहि सवति, खीरं सप्पिं मुळालिभि॥ 


“पटिग्गण्हातु मे बुद्धो, अनुकम्पाय चक्खुमा । 
ततो कारुणिको सत्था, ओरुहित्वा महायसो॥ 


“पटिग्गण्हि ममं भिक्खं, अनुकम्पाय चकखुमा । 
पटिग्गहेत्वा सम्बुद्धो, अका मे अनुमोदनं॥ 


“नसुखी होतु [होहि (सी० स्या० पी० क०)] महापुञ्ञ, गति तुय्हं समिज्झतु । 
इमिना भिसदानेन, लभस्सु विपुलं सुखं'॥ 


“इद वत्वान सम्बुद्धो, जलजुत्तमनामको । 
भिक्खमादाय सम्बुद्धो, अम्बरेनागमा जिनो॥ 


“ततो भिसं गहेत्वान, आगच्छिं मम अस्समं । 
भिसं रुक्खे लगेत्वान [लग्गित्वान (स्या० क०)], मम दानमनुस्सरिं॥ 


“महावातो वुडुहित्वा, सञ्चालेसि वनं तदा। 
आकासो अभिनादित्थ, असनिया फलन्तिया॥ 


“ततो मे असनिपातो, मत्थके निपती तदा। 
सोहं निसिन्नको सन्तो, तत्थ कालङ्कतो अहुं॥ 


““पुञ्ञकम्मेन संयृत्तो, तुसितं उपपज्जहं। 

कळेवरं मे पतितं, देवलोके रमि अहं॥ 


३९. `-छळसीतिसहस्सानि, नारियो समलङ्कता । 
सायपातं [सायं पातं (स्या० क०)] उपद्टन्ति, भिसदानस्सिदं फलं॥ 


४०. “मनुस्सयोनिमागन्त्वा, सुखितो होमहं सदा। 
भोगे मे ऊनता नत्थि, भिसदानस्सिदं फलं॥ 


४१. “अनुकम्पितको तेन, देवदेवेन तादिना। 
सब्बासवा परिक्खीणा, नत्थि दानि पुनब्भवो॥ 


४२. “सतसहस्सितो कण्पे, यं भिसं [भिक्खं (सब्बत्थ)] अददि तदा। 
दुग्गति नाभिजानामि, भिसदानस्सिदं फलं॥ 


४३. “किलेसा झापिता मस्हं...पे०... विहरामि अनासवो॥ 
४४. “स्वागतं वत मे आसि...पे०... कतं बुद्भस्स सासनं॥ 
४५. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा भिसदायको थेरो इमा गाथायो 


अभासित्थाति । 
भिसदायकत्थेरस्सापदानं ततियं। 
४. जाणथविकत्थेरअपदानं 


४६. “दक्खिणे हिमवन्तस्स, सुकतो अस्समो मम। 
उत्तमत्थं गवेसन्तो, वसामि विपिने तदा॥ 


४७. “लाभालाभेन सन्तुड्ो, मूलेन च फलेन च। 
अन्वेसन्तो आचरियं, वसामि एकको अहं॥ 


४८. “सुमेधो नाम सम्बुद्धो, लोके उप्पज्जि तावदे । 
चतुसच्चं पकासेति, उद्धरन्तो महाजनं ॥ 


४९. “नाहं सुणोमि सम्बुद्भं, नपि मे कोचि संसति [भासति (सी०), सासति (स्या० पी०)]। 
अद्टुवस्से अतिक्कन्ते, अस्सोसिं लोकनायकं॥ 


५०. “अग्गिदारुं नीहरित्वा, सम्मज्जित्वान अस्समं। 

खारिभारं गहेत्वान, निक्खमि विपिना अहं॥ 


५९. “एकरत्ति वसन्तोहं, गामेसु निगमेसु च। 
अनुपुब्बेन चन्दवति, तदाहं उपसङ्कमि॥ 


५२. “भगवा तम्हि समये, सुमेधो लोकनायको । 
उद्धरन्तो बहू सत्ते, देसेति अमतं पदं॥ 


५३. ` जनकायमतिक्कम्म, वन्दित्वा जिनसागरं । 
एकंसं अजिनं कत्वा, सन्थविं लोकनायकं॥ 


५४. “तुवं सत्था च केतु च, धजो यूपो च पाणिनं । 
परायनो [परायणो (सी० पी०)] पतिट्ठा च, दीपो च द्विपदुत्तमो॥ 


एकवीसतिमं भाणवारं । 


५५. ““नेपुज्ञो दस्सने वीरो, तारेसि जनत तुवं । 
नत्थञ्ञो तारको लोके, तवुत्तरितरो मुने॥ 


५६. ““सक्का थेवे [हवे (सी० पी०) भवे (स्या० क०)] कुसग्गेन, पमेतुं सागरुत्तमे [सागरुत्तमो (सी० स्या० पी०)]। 
नत्वेव तव सब्बञ्ञु, जाणं सक्का पमेतवे॥ 


५७. ““तुलदण्डे [तुलमण्डले (सी० पी०)] ठपेत्वान, महिं [मही (स्या० पी०)] सक्का धरेतवे। 
नत्वेव तव पञ्ञाय, पमाणमत्थि चक्खुम॥ 


५८. ““आकासो मिनितुं सक्का, रज्जुया अङ्कुलेन वा। 
नत्वेव तव सब्बञ्जु, सीलं सक्का पमेतवे॥ 


५९. ““महासमुद्दे उदकं, आकासो च वसुन्धरा । 
परिमेय्यानि एतानि, अप्पमेय्योसि चक्खुम' ॥ 


६०. ““छहि गाथाहि सब्बञ्जुं, कित्तयित्वा महायसं । 
अञ्जलिं पग्गहेत्वान, तुण्हो अट्टासहं तदा॥ 


६१. “यं वदन्ति सुमेधोति, भूरिपञ्जं सुमेधसं । 
भिकखुसङ्घे निसीदित्वा, इमा गाथा अभासथ॥ 


६२. “यो मे ञाणं पकित्तेसि, विप्पसन्नेन चेतसा। 

तमहं कित्तयिस्सामि, सुणाथ मम भासतो॥ 


“““सत्तसत्तति कप्पानि, देवलोके रमिस्सति। 
सहस्सक्खत्तुं देविन्दो, देवरज्जं करिस्सति॥ 


““अनेकसतक्खत्तुज्च, चक्कवत्ती भविस्सति। 
पदेसरज्जं विपुलं, गणनातो असङ्कियं॥ 


“देवभूतो मनुस्सो वा, पुञ्जकम्मसमाहितो। 
अनूनमनसङ्कप्पो, तिक्खपञ्जो भविस्सति'॥ 


““तिंसकप्पसहस्सम्हि, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


“अगारा अभिनिक्खम्म, पब्बजिस्सति किञ्चनो। 
जातिया सत्तवस्सेन, अरहत्तं फुसिस्सति॥ 


“य॒तो सरामि अत्तानं, यतो पत्तोस्मि सासनं । 
एत्थन्तरे न जानामि, चेतनं अमनोरमं॥ 


“संसरित्वा भवे सब्बे, सम्पत्तानुभवि अहँ । 
भोगे मे ऊनता नत्थि, फलं जाणस्स थोमने॥ 


- “तियग्गी निब्बुता मय्हं, भवा सब्बे समूहता। 


सब्बासवा परिक्खीणा, नत्थि दानि पुनब्भवो॥ 


“तिंसकप्पसहस्सम्हि, यं जाणमथवि अहं [मभिथोमयिं (सी० पी०), मभिथोमहं (स्या०)]। 
दुग्गति नाभिजानामि, फलं जाणस्स थोमने॥ 


“किलेसा झापिता मय्हं...पे०... विहरामि अनासवो॥ 
“स्वागतं वत मे आसि...पे०... कतं बुद्धस्स सासनं ॥ 


. “पटिसम्भिदा चतस्सो...पे०... कतं बुद्भस्स सासनं" ॥ 


इत्थं सुदं आयस्मा जाणथविको थेरो इमा गाथायो 


अभासित्थाति। 


जाणथविकत्थेरस्सापदानं चतुत्थं । 

७५. 


७६. 


७७. 


७८. 


७९. 


८१. 


८२. 


८२. 


८४. 


८५. 


८६. 


७. चन्दनमालियत्थेरअपदानं 


“पञ्च कामगुणे हित्वा, पियरूपे मनोरमे । 
असीतिकोटियो हित्वा, पब्बजि अनगारियं॥ 


“पब्बजित्वान कायेन, पापकम्मं विवज्जयि। 
वबचीदुच्चरितं हित्वा, नदीकूले वसामहं॥ 


“एककं मं विहरन्तं, बुद्धसेड्टी उपागमि। 
नाहं जानामि बुद्धोति, अकासि पटिसन्थरं [पटिसन्धारं (क०)]॥ 


“करित्वा पटिसन्थारं, नामगोत्तमपुच्छहं । 
'देवतानुसि गन्धब्बो, अदु सक्को पुरिन्ददो॥ 


“नको वा त्वं कस्स वा पृत्तो, महाब्रह्मा इधागतो । 
विरोचेसि दिसा सब्बा, उदयं सूरियो यथा॥ 


. ““सहस्सारानि चक्कानि, पादे दिस्सन्ति मारिस। 


को वा त्वं कस्स वा पृत्तो, कथं जानेमु तं मयं । 
नामगोत्तं पवेदेहि, संसयं अपनेहि मे ॥ 


“ननम्हि देवो न गन्धब्बो, नम्हि [नापि (सी०)] सक्को पुरिन्ददो। 
ब्रह्मभावो च मे नत्थि, एतेसं उत्तमो अहं॥ 


“अतीतो विसयं तेसं, दालयिं कामबन्धनं । 
सब्बे किलेसे झापेत्वा, पत्तो सम्बोधिमृत्तमं'॥ 


“तस्स वाचं सुणित्वाहं, इदं वचनमत्रवि । 
“यदि बुद्धोति सब्बञ्ञू, निसीद त्वं महामुने॥ 


"तमहं पूजयिस्सामि, दुक्खस्सन्तकरो तुवं' । 
“पत्थरित्वा जिनचम्मं, अदासि सत्थुनो अहं॥ 


“निसीदि तत्थ भगवा, सीहोव गिरिगब्मरे । 
खिप्पं पब्बतमारुय्ह, अम्बस्स फलमग्गहिं॥ 


“सालकल्याणिकं पुप्फं, चन्दनञ्च महारहं । 
खिप्पं पग्गय्ह तं सब्बं, उपेत्वा लोकनायकं ॥ 

८७. 


८८. 


८९. 


९१. 


९२. 


९३. 


९४. 


९५. 


९६. 


९७. 


९८. 


“फल बुद्धस्स दत्वान, सालपुप्फमपूजयि । 
चन्दनं अनुलिम्पित्वा, अवन्दिं सत्थुनो अहं॥ 


““पसन्नचित्तो सुमनो, विपुलाय च पीतिया। 
अजिनम्हि निसीदित्वा, सुमेधो लोकनायको॥ 


“मम कम्मं पकित्तेसि, हासयन्तो ममं तदा। 
“इमिना फलदानेन, गन्धमालेहि चूभयं॥ 


. ““पञ्चवीसे कप्पसते, देवलोके रमिस्सति। 


अनूनमनसङ्कप्पो, बसवत्ती भविस्सति॥ 


““छब्बीसतिकप्पसते, मनुस्सत्तं गमिस्सति । 
भविस्सति चक्कवत्ती, चातुरन्तो महिद्धिको॥ 


““वेभारं नाम नगरं, विस्सकम्मेन मापितं । 
हेस्सति सब्बसोवण्णं, नानारतनभूसितं॥ 


““नएतेनेव उपायेन, संसरिस्सति सो भवे [योनिसो (स्या० पी०)]। 
सब्बत्थ पूजितो हृत्वा, देवत्ते अथ मानुसे॥ 


““नपच्छिमे भवे सम्पत्ते, ब्रह्मबन्धु भविस्सति । 
अगारा अभिनिक्खम्म, अनगारी भविस्सति। 
अभिञ्ञापारगृ हृत्वा, निब्बायिस्सतिनासवो'॥ 


““इदं वत्वान सम्बुद्धो, सुमेधो लोकनायको । 
मम निज्झायमानस्स, पक्कामि अनिलञ्जसे॥ 


“नतेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसमगच्छहं॥ 


“तुसिततो चवित्वान, निब्बत्ति मातुकुच्छियं । 
भोगे मे ऊनता नत्थि, यम्हि गब्भे बसामहं॥ 


“मातुकुच्छिगते मयि, अन्नपानञ्च भोजनं । 
मातुया मम छन्देन, निब्बत्तति यदिच्छकं॥ 


. "जातिया पञ्चवस्सेन, पब्बजि अनगारियं। 

ओरोपितम्हि केसम्हि, अरहत्तमपापुणि॥ 


१००.“*पुब्बकम्मं गवेसन्तो, ओरेन नाइसं अहँ । 
तिसकप्पसहस्सम्हि, मम कम्ममनुस्सरिं॥ 


९१०१. “नमो ते पुरिसाजञ्ञ, नमो ते पुरिसुत्तम। 
तव सासनमागम्म, पत्तोम्हि अचलं पदं॥ 


१०२.“तिसकप्पसहस्सम्हि, यं बुद्धमभिपूजयिं। 
दुग्गति नाभिजानामि, बुद्धपूजायिदं फलं॥ 


१०३.“किलेसा झापिता मय्हं...पे०... विहरामि अनासवो॥ 
१०४:-स्वागतं वत मे आसि...पे०... कतं बुद्भस्स सासनं॥ 
१०५. पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा चन्दनमालियो थेरो इमा गाथायो 


अभासित्थाति । 
चन्दनमालियत्थेरस्सापदानं पञ्चमं । 
६. धातुपूजकत्थेरअपदानं 


१०६.“निब्बुते लोकनाथम्हि, सिद्धत्थे लोकनायके । 
मम जाती समानेत्वा, धातुपूजं अकासहं॥ 


१०७; 'चतुन्नवुतितो कप्पे, यं धातुमभिपूजयि । 
दुग्गति नाभिजानामि, धातुपूजायिदं फलं ॥ 


१०८.“किलेसा झापिता मय्हं...पे०... विहरामि अनासवो॥ 
१०९.“-स्वागतं वत मे आसि...पे०... कतं बुद्भस्स सासनं॥ 
११०. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा धातुपूजको थेरो इमा गाथायो 


अभासित्थाति। 
धातुपूजकत्थेरस्सापदानं छट्टं । 


७. पुलिनुप्पादकत्थेरअपदानं 

१११. “पब्बते हिमवन्तम्हि, देवलो नाम तापसो। 
तत्थ मे चङ्कमो आसि, अमनुस्सेहि मापितो॥ 


११२. “जटाभारेन [जटाभारस्स (स्या० क०)] भरितो, कमण्डलुधरो सदा। 
उत्तमत्थं गवेसन्तो, विपिना निक्खमि तदा॥ 


११३. “चुल्लासीतिसहस्सानि, सिस्सा मय्हं उपटुहुं। 
सककम्माभिपसुता, वसन्ति विपिने तदा॥ 


११४.“ अस्समा अभिनिक्खम्म, अकं पुलिनचेतियं | 
नानापुप्फं समानेत्वा, तं चेतियमपूजयि॥ 


९१५ .“तत्थ चित्तं पसादेत्वा, अस्समं पव्रिसामहं । 
सब्बे सिस्सा समागन्त्वा, एतमत्थं पुच्छिंसु मं [एतमत्थमपुच्छु मं (सी०), एतमत्तं अपुच्छिंसु (स्या० क०)]॥ 


११६. “पुलिनेन कतो थूपो [कतो थूपे (सी०)], यं त्वं देव [देवं (सी० पी०)] मस्सति। 
मयम्पि ञातुमिच्छाम, पुडो आचिक्ख नो तुबं'॥ 


११७.“निदिट्टा नु [निदिट्ठा नो (सी० पी०), दिट्ठानो वो (स्या०)] मन्तपदे, चकखुमन्तो महायसा । 
ते खो अहं नमस्सामि, बुद्भसेड्ठे महायसे'॥ 


११८. ““कीदिसा ते महावीरा, सब्बञ्जू लोकनायका। 
कथंबण्णा कथंसीला, कौदिसा ते महायसा'॥ 


११९. ““बात्तिसलकखणा बुद्धा, चत्तालीसदिजापि च। 
नेत्ता गोपखुमा तेसं, जिञ्जुका फलसन्निभा॥ 


१२०.““गच्छमाना च ते बुद्धा, युगमत्तञ्च पेक्खरे । 
न तेसं जाणु नदति, सन्धिसद्दो न सुय्यति॥ 


१२९. ““गच्छमाना च सुगता, उद्धरन्ताव गच्छरे। 
पठमं दक्खिणं पादं, बुद्धानं एस धम्मता॥ 


९२२.“ असम्भीता च ते बुद्धा, मिगराजाव केसरी। 
नेवुक्कंसेन्ति अत्तानं, नो च वम्भेन्ति पाणिनं॥ 


९२३. “मानावमानतो मुत्ता, समा सब्बेसु पाणिसु । 
अनत्तुक्कंसका बुद्धा, बुद्धानं एस धम्मता॥ 

९२४:““उप्पज्जन्ता च सम्बुद्धा, आलोकं दस्सयन्ति ते । 
छप्पकारं पकम्पेन्ति, केवलं वसुधं इमं॥ 


१२५-“पस्सन्ति निरयञ्चेते, निब्बाति निरयो तदा। 
पवस्सति महामेघो, बुद्धानं एस धम्मता॥ 


१२६.““ईदिसा ते महानागा, अतुला च [ते (स्या० क०)] महायसा। 
वण्णतो अनतिक्कन्ता, अप्पमेय्या तथागता" ॥ 


१२७.““अनुमोदिंसु मे वाक्यं, सब्बे सिस्सा सगारवा। 
तथा च पटिपज्जिंसु, यथासत्ति यथाबलं'॥ 


१२८.“पटिपूजेन्ति पुलिनं, सककम्माभिलासिनो। 
सद्दहन्ता मम वाक्यं, बुद्भसक्कतमानसा [बुद्रत्तगतमानसा (सी० स्या० पी०)]॥ 


९२९.“तदा चवित्वा तुसिता, देवपृत्तो महायसो। 
उप्पज्जि मातुकुच्छिम्हि, दससहस्सि कम्पथ॥ 


१३०. अस्समस्साविदूरम्हि, चङ्कमम्हि ठितो अहं। 
सब्बे सिस्सा समागन्त्वा, आगच्छुं मम सन्तिके॥ 


१३१. '-उसभोव मही नदति, मिगराजाव कूजति। 
सुसुमारोव [सुंसुमारोब (सी० स्या० पी०)] सळति, कि विपाको भविस्सति॥ 


१३२.“यं पकित्तेमि सम्बुद्धं, सिकताथूपसन्तिके । 
सो दानि भगवा सत्था, मातुकुच्छिमुपागमि॥ 


१३३.“तेसं धम्मकथं वत्वा, कित्तयित्वा महामुनिं । 
उस्योजेत्वा सके सिस्से, पल्लङ्कमाभुजि अहं॥ 


१३४ /“बलज्च वत मे खीणं, ब्याधिना [ब्याधितो (सी० स्या० पी० क०)] परमेन तं। 
बुद्धसेट्ट सरित्वान, तत्थ कालङ्कतो [कालकतो (सी० पी०)] अहं॥ 


१३५.“सब्बे सिस्सा समागन्त्वा, अकंसु चितकं तदा। 
कळेवरञ्च मे गर्ह, चितकं अभिरोपयुं॥ 


१३६.“चितकं परिवारेत्वा, सीसे कत्वान अञ्जलि । 
सोकसल्लपरेता ते, विक्कन्दिंसु समागता॥ 

१३७-'तेसं लालप्पमानानं, अगमं चितकं तदा। 
“अहं आचरियो तुम्हं, मा सोचित्थ सुमेधसा॥ 
१३८. “सदत्थे वायमेय्याथ, रत्तिन्दिवमतन्दिता । 
मा वो पमत्ता अहुत्थ [अहवत्थ (सी०)], खणो वो पटिपादितो'॥ 


१३९.“सके सिस्सेनुसासित्वा, देवलोकं पुनागमि । 
अद्ठारस च कप्पानि, देवलोके रमामहं॥ 


१४०:“सतानं पञ्चकखत्तुञ्च, चक्कवत्ती अहोसहं । 
अनेकसतक्खत्तुञ्च, देवरज्जमकारयि॥ 


१४१. अवसेसेसु कण्पेसु, वोकिण्णो [वोकिण्णं (सी० स्या० क०)] संसरि अहं। 
दुग्गतिं नाभिजानामि, उप्पादस्स इदं फलं [पुलिनपूजायिदं फलं (सी०)]॥ 


१४२:“यथा कोमुदिके मासे, बहू पुप्फन्ति पादपा। 
तथेवाहम्पि समये, पुप्फितोम्हि महेसिना॥ 


१४३: वीरियं मे धुरधोरय्हं, योगक्खेमाधिवाहनं । 
नागोव बन्धनं छेत्वा, विहरामि अनासवो॥ 


९४ ४: सतसहस्सितो कण्पे, यं बुद्धमभिकित्तयि। 
दुग्गति नाभिजानामि, कित्तनाय इदं फलं ॥ 


१४५:“किलेसा झापिता मस्हं...पे०... विहरामि अनासवो॥ 
९४६:-स्वागतं वत मे आसि...पे०... कतं बुद्धस्स सासनं॥ 
१४ ७:पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा पुलिनुप्पादको थेरो इमा गाथायो 


अभासित्थाति। 
पुलिनुप्पादकत्थेरस्सापदानं सत्तमं । 
८. तरणियत्थेरअपदानं 


१४८: अत्थदस्सी तु भगवा, सयम्भू लोकनायको । 
विनता नदिया तीरं [तीरे (स्या० पी० क०)], उपागच्छि तथागतो॥ 


९४९.उदका अभिनिक्खम्म, कच्छपो वारिगोचरो। 

बुद्धं तारेतुकामोहं, उपेसि लोकनायकं॥ 


१५०.अभिरूहतु मं बुद्धो, अत्थदस्सी महामुनि । 
अहं तं तारयिस्सामि, दुक्खस्सन्तकरो तुवं'॥ 


१५१."“मम सङ्कप्पमञ्ञाय, अत्थदस्सी महायसो । 
अभिरूहित्वा मे पिट्वि, अट्ठासि लोकनायको॥ 


१५७२-“यतो सरामि अत्तानं, यतो पत्तोस्मि विञ्ञुतं । 
सुखं मे तादिसं नत्थि, फुड्ठे पादतले यथा॥ 


१५३. 'उत्तरित्वान सम्बुद्धो, अत्थदस्सी महायसो। 
नदीतीरम्हि ठत्वान, इमा गाथा अभासथ॥ 


९५४:“'यावता वत्तते चित्तं, गङ्गासोतं तरामहं । 
अयञ्च कच्छपो राजा, तारेसि मम पञ्ञवा॥ 


९५५: "इमिना बुद्धतरणेन, मेत्तचित्तवताय च। 
अट्टारसे कप्पसते, देवलोके रमिस्सति॥ 


१५६. देवलोका इधागन्त्वा, सुक्कमूलेन चोदितो । 
एकासने निसीदित्वा, कङ्कासोतं तरिस्सति॥ 


१५७:““यथापि भद्दके खेत्ते, बीजं अप्पम्पि रोपितं । 
सम्माधारे पवच्छन्ते, फलं तोसेति कस्सकं [कस्सके (स्या०)]॥ 


१५८:““तथेविदं बुद्भखेत्तं, सम्मासम्बुद्भदेसितं । 
सम्माधारे पवच्छन्ते, फलं मं तोसयिस्सति'॥ 


९५९.पधानपहितत्तोम्हि, उपसन्तो निरूपधि । 
सब्बासवे परिञ्ञजाय, विहरामि अनासवो॥ 


१६०. अद्वारसे कप्पसते, यं कम्ममकरिं तदा। 
दुग्गति नाभिजानामि, तरणाय इदं फलं॥ 


१६१. “किलेसा झापिता मय्हं...पे०... विहरामि अनासवो॥ 
१६२.“स्वागतं वत मे आसि...पे०... कतं बुद्भस्स सासनं॥ 
१६३. 'पटिसम्भिदा चतस्सो...पे०... कतं बुद्धस्स सासनं ॥ 

इत्थं सुदं आयस्मा तरणियो थेरो इमा गाथायो 
अभासित्थाति। 
तरणियत्थेरस्सापदानं अट्टमं । 
९. धम्मरुचियत्थेरअपदानं 


९६४:'यदा दीपङ्करो बुद्धो, सुमेधं ब्याकरी जिनो। 
“अपरिमेय्ये इतो कप्पे, अयं बुद्धो भविस्सति॥ 


९६५. इमस्स जनिका माता, माया नाम भविस्सति। 
पिता सुद्धोदनो नाम, अयं हेस्सति गोतमो॥ 


१६६.“ "पधानं पदहित्वान, कत्वा दुक्करकारिकं । 
अस्सत्थमूले सम्बुद्धो, बुज्झिस्सति महायसो॥ 


१६७-.““उपतिस्सो कोलितो च, अग्गा हेस्सन्ति सावका। 
आनन्दो नाम नामेन [आनन्दो नामुपड्डाको (स्या०)], उपट्टिस्सतिमं जिनं॥ 


१६८. “खेमा उप्पलवण्णा च, अग्गा हेस्सन्ति साविका। 
चित्तो आळवको चेव, अग्गा हेस्सन्तुपासका॥ 


१६९.*“खुज्जुत्तरा नन्दमाता, अग्गा हेस्सन्तुपासिका । 
बोधि इमस्स वीरस्स, अस्सत्थोति पवुच्चतिः॥ 


१७०:८इदं सुत्वान वचनं, असमस्स महेसिनो। 
आमोदिता नरमरू, नमस्सन्ति कतञ्जली॥ 


९७९.“तदाहं माणवो आसिं, मेघो नाम सुसिक्खितो । 
सुत्वा ब्याकरणं सेदं, सुमेधस्स महामुने॥ 


९७२. *संविसट्टो भवित्वान, सुमेधे करुणासये [करुणालये (स्या०)]। 
पब्बजन्तञ्च तं वीरं, सहाव अनुपब्बजि॥ 


१७३.“संवुतो पातिमोक्खस्मिं, इन्द्रियेसु च पञ्चसु । 
सुद्धाजीवो सतो वीरो, जिनसासनकारको॥ 

९७४:'एवं विहरमानोहं, पापमित्तेन केनचि । 
नियोजितो अनाचारे, सुमग्गा परिधंसितो॥ 


१७५:“वितक्कवसिको हुत्वा, सासनतो अपक्कमि। 
पच्छा तेन कुमित्तेन, पयुत्तो मातुघातनं॥ 


१७६.-*अकरिं आनन्तरियं [अकरि नन्तरियञ्च (स्या० क०)], घातयिं दुडुमानसो । 
ततो चुतो महावीचि, उपपन्नो सुदारुणं॥ 


१७७:विनिपातगतो सन्तो, संसरि दुक्खितो चिरं । 
न पुनो अहसं वीरं, सुमेधं नरपुङ्गवं॥ 


९७८. अस्मिं कप्पे समुद्दम्हि, मच्छो आसि तिमिङ्गलो । 
दिस्वाहं सागरे नावं, गोचरत्थमुपागमिं॥ 


९७९.“दिस्वा मं वाणिजा भीता, बुद्धसेट्टमनुस्सरुं। 
गोतमोति महाघोसं, सुत्वा तेहि उदीरितं॥ 


१८०.“'पुब्बसञ्ञं सरित्वान, ततो कालङ्कतो अहं। 
सावत्थियं कुले इद्धे, जातो ब्राह्मणजातियं॥ 


९८१. आसि धम्मरुचि नाम, सब्बपापजिगुच्छको । 
दिस्वाहं लोकपज्जोतं, जातिया सत्तवस्सिको॥ 


९८२.'महाजेतवनं गन्त्वा, पब्बजि अनगारियं। 
उपेमि बुद्धं तिक्खत्तुं, रत्तिया दिवसस्स च॥ 


९८३.“तदा दिस्वा मुनि आह, चिरं धम्मरुचीति मं। 
ततोहं अवचं बुद्धं, पुब्बकम्मपभावितं॥ 


१८४ :'सुचिरं सतपुञ्जलकखणं, पतिपुब्बेन विसुद्भपच्चयं । 
अहमज्जसुपेक्खनं वत, तव पस्सामि निरुपमं विग्गहं [निरूपमग्गहं (सी०)]॥ 


१८५-“सुचिरं विहतत्तमो मया, सुचिरकखेन नदी विसोसिता। 
सुचिरं अमलं विसोधितं, नयनं जाणमयं महामुने॥ 


९८६. चिरकालसमङ्गितो [चिरकालं समागतो (पी०)] तया, अविनट्टो पुनरन्तरं चिरं । 
पुनरज्जसमागतो तया, न हि नस्सन्ति कतानि गोतम॥ 

१८७:“किलेसा झापिता मय्हं...पे०... विहरामि अनासवो॥ 
१८८.“स्वागतं वत मे आसि...पे०... कतं बुद्भस्स सासनं॥ 
१८९.“पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा धम्मरुचियो थेरो इमा गाथायो 


अभासित्थाति । 
धम्मरुचियत्थेरस्सापदानं नवमं । 
९०. सालमण्डपियत्थेरअपदानं 


१९०.“ अज्झोगाहेत्वा सालवनं, सुकतो अस्समो मम। 
सालपुप्फेहि सञ्छन्नो, वसामि विपिने तदा॥ 


१९९. “पियदस्सी च भगवा, सयम्भू अग्गपुग्गलो। 
विवेककामो सम्बुद्धो, सालवनमुपागमि॥ 


१९२. अस्समा अभिनिक्खम्म, पवनं अगमासहं। 
मूलफलं गवेसन्तो, आहिण्डामि वने तदा॥ 


१९३.“ तत्थहसासिं सम्बुद्धं, पियदस्सिं महायसं । 
सुनिसिन्नं समापन्नं, विरोचन्तं महावने॥ 


९९४:“चतुदण्डे ठपेत्वान, बुद्धस्स उपरी अहं। 
मण्डपं सुकतं कत्वा, सालपुप्फेहि छादयिं॥ 


९९५.“ सत्ताहं धारयित्वान, मण्डपं सालछादितं । 
तत्थ चित्तं पसादेत्वा, बुद्धसेट्ठमवन्दहं॥ 


१९६.“भगवा तम्हि समये, बुडुहित्वा समाधितो। 
युगमत्तं पेकखमानो, निसीदि पुरिसुत्तमो॥ 


१९७.सावको वरुणो नाम, पियदस्सिस्स सत्थुनो। 
वसीसतसहस्सेहि, उपगच्छि विनायकं ॥ 


९९८.पियदस्सी च भगवा, लोकजेट्टी नरासभो। 
भिकखुसङ्घे निसीदित्वा, सितं पातुकरी जिनो॥ 

१९९.“अनुरुद्धो उपड्ठाको, पियदस्सिस्स सत्थुनो । 
एकंसं चीवरं कत्वा, अपुच्छित्थ महामुनि॥ 


२००.““को नु खो भगवा हेतु, सितकम्मस्स सत्थुनो । 
कारणे विज्जमानम्हि, सत्था पातुकरे सितं'॥ 


२०१."“सत्ताहं सालच्छदनं [पुप्फछदनं (सी० स्या० पी०)], यो मे धारेसि माणवो। 
तस्स कम्मं सरित्वान, सितं पातुकरिं अहं॥ 


२०२.“ अनोकासं न पस्सामि, यत्थ [यं तं (स्या० पी० क०)] पुञ्ञं विपच्चति। 
देवलोके मनुस्से वा, ओकासोव न सम्मति॥ 


२०३. "देवलोके वसन्तस्स, पुञ्जकम्मसमङ्गिनो। 
यावता परिसा तस्स, सालच्छन्ना भविस्सति॥ 


२०४४“ तत्थ दिब्बेहि नच्चेहि, गीतेहि वादितेहि च। 
रमिस्सति सदा सन्तो, पुञ्जकम्मसमाहितो॥ 


२०५:“यावता परिसा तस्स, गन्धगन्धी भविस्सति। 
सालस्स पुप्फवस्सो च, पबस्सिस्सति तावदे॥ 


२०६.““ततो चुतोयं मनुजो, मानुसं आगमिस्सति। 
इधापि सालच्छदनं, सब्बकालं धरिस्सति [धरियति (सी० पी०)]॥ 


२०७:““इध नच्चञ्च गीतञ्च, सम्मताळसमाहितं । 
परिवारेस्सन्ति मं निच्चं, बुद्धपूजायिदं फलं॥ 


२०८.**उगाच्छन्ते च सूरिये, सालवस्सं पवस्सति। 
पुञ्जकम्मेन संयुत्तं, वस्सते सब्बकालिकं॥ 


२०९.““अट्टारसे कप्पसते, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


२१०.““तस्स धम्मेसु दायादो, ओरसो धम्मनिम्मितो । 
सब्बासवे परिञ्ञाय, निब्बायिस्सतिनासवो॥ 


२९९. “ “धम्मं अभिसमेन्तस्स, सालच्छन्नं भविस्सति। 
चितके झायमानस्स, छदनं तत्थ हेस्सतिः॥ 

२१२.“विपाकं कित्तयित्वान, पियदस्सी महामुनि । 
परिसाय धम्मं देसेसि, तप्पेन्तो धम्मवुद्ठिया॥ 


२१३.“तिसकप्पानि देवेसु, देवरज्जमकारयिं। 
सट्ठि च सत्तक्खत्तुञ्च, चक्कवत्ती अहोसहं॥ 


२१४:"देवलोका इधागन्त्वा, लभामि विपुलं सुखं । 
इधापि सालच्छदनं, मण्डपस्स इदं फलं॥ 


२१५.:“अयं पच्छिमको मय्हं, चरिमो वत्तते भवो। 
इधापि सालच्छदनं, हेस्सति सब्बकालिकं॥ 


२१६.“महामुनि तोसयित्वा, गोतमं सक्यपुङ्गवं । 
पत्तोम्हि अचलं ठानं, हित्वा जयपराजयं॥ 


२१७. अट्ठारसे कप्पसते, यं बुद्धमभिपूजयि । 
दुग्गति नाभिजानामि, बुद्धपूजायिदं फलं॥ 


२१८.किलेसा झापिता मय्हं...पे०... विहरामि अनासवो॥ 
२१९."“स्वागतं वत मे आसि...पे०... कतं बुद्भस्स सासनं॥ 
२२०. “पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा सालमण्डपियो थेरो इमा गाथायो 


अभासित्थाति। 
सालमण्डपियत्थेरस्सापदानं दसमं । 
पंसुकूलवग्गो एकूनपञ्ञासमो। 
तस्सुद्दानं - 


पंसुकूलं बुद्धसञ्जी, भिसदो जाणकित्तको । 
चन्दनी धातुपूजी च, पुलिनुप्पादकोपि च॥ 


तरणो धम्मरुचिको, सालमण्डपियो तथा। 
सतानि द्वे होन्ति गाथा, ऊनवीसतिमेव च॥ 


५०. किङ्कणिपुप्फवग्गो 


www.tipitaka.org Vipassana Research Institute 


१. “कणिकारंव जोतन्तं, निसिन्नं पब्बतन्तरे । 
अद्दसं विरजं बुद्धं, विपस्सि लोकनायकं॥ 
२. “तीणि किरङ्कणिपुप्फानि, पग्गय्ह अभिरोपयि। 
सम्बुद्धमभिपूजेत्वा, गच्छामि दक्खिणामुखो॥ 
३. “तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिसमगच्छहं॥ 
४. “एकनवुतितो कण्पे, यं बुद्भमभिपूजयि । 
दुग्गति नाभिजानामि, बुद्धपूजायिदं फलं॥ 
५. “किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 
६. “स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 
७. “पटिसम्भिदा चतस्सो, विमोकखापि च अट्टिमे। 
छळभिञ्ञा सच्छिकता, कतं बुद्भस्स सासनं ॥ 
इत्थं सुदं आयस्मा तिकिङ्कणिपुप्फियो थेरो इमा 
गाथायो अभासित्थाति। 
तिकिङ्कणिपुप्फियत्थेरस्सापदानं पठमं । 
२. पंसुकूलपूजकत्थेरअपदानं 
८. “हिमवन्तस्साविदूरे, उदङ्गणो नाम पब्बतो । 
तत्थहसं पंसुकूलं, दुमग्गम्हि विलम्बितं॥ 
९. ““तीणि किङ्कणिपुप्फानि, ओचिनित्वानहं तदा। 
हट्ठो हट्टेन चित्तेन, पंसुकूलमपूजयिं॥ 
१०. “तेन कम्मेन सुकतेन, चेतनापणिधीहि च। 


९. तिकिङ्कणिपुप्फियत्थेरअपदानं 


जहित्वा मानुसं देहं, तावतिंसमगच्छहं ॥ 

११. “एकनवुतितो कप्पे, यं कम्ममकरिं तदा। 

दुग्गति नाभिजानामि, पूजित्वा अरहद्धजं॥ 
१२. “किलेसा झापिता मस्हं...पे०... विहरामि अनासवो॥ 
१३. “स्वागतं वत मे आसि...पे०... कतं बुद्धस्स सासनं॥ 
१४. “पटिसम्भिदा चतस्सो...पे०... कतं बुद्धस्स सासन” ॥ 

इत्थं सुदं आयस्मा पंसुकूलपूजको थेरो इमा गाथायो 
अभासित्थाति। 
पंसुकूलपूजकत्थेरस्सापदानं दुतियं। 
३. कोरण्डपुप्फियत्थेरअपदान 

१५. “वनकम्मिको पुरे आसि, पितुमातुमतेनहं [पितुपेतामहेनहं (सी० स्या० पी०)]। 


१६. 


१७. 


१८. 


१९. 


२१. 


२२. 
२२. 


२४ 

पसुमारेन जीवामि, कुसलं मे न विज्जति॥ 


“मम आसयसामन्ता, तिस्सो लोकग्गनायको। 
पदानि तीणि दस्सेसि, अनुकम्पाय चक्खुमा॥ 


“अक्कन्ते च पदे दिस्वा, तिस्सनामस्स सत्थुनो। 
हट्टो हट्ठेन चित्तेन, पदे चित्तं पसादयिं॥ 


“कोरण्डं पुप्फितं दिस्वा, पादपं धरणीरुहं । 
सकोसकं गहेत्वान, पदसेट्टमपूजयि [पदसेड्े अपूजयि (सी० पी०)]॥ 


“नतेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं॥ 


. “यं यं योनुपपज्जामि, देवत्तं अथ मानुसं । 


कोरण्डकछवि होमि, सुप्पभासो [सपभासो (सी० स्या० पी० क०)] भवामहं॥ 


“द्वेनवुते इतो कप्पे, यं कम्ममकरिं तदा। 
दुग्गति नाभिजानामि, पदपूजायिदं फलं॥ 


“किलेसा झापिता मय्हं...पे०... विहरामि अनासवो॥ 
“स्वागतं वत मे आसि...पे०... कतं बुद्धस्स सासनं॥ 
“पटिसम्भिदा चतस्सो...पे०... कतं बुद्धस्स सासनं" ॥ 

इत्थं सुदं आयस्मा कोरण्डपुप्फियो थेरो इमा गाथायो 
अभासित्थाति। 
कोरण्डपुप्फियत्थेरस्सापदानं ततियं। 
४. किंसुकपृप्फियत्थेरअपदानं 


२५. “किंसुकं पुप्फितं दिस्वा, पग्गहेत्वान अञ्जलि। 
बुद्धसेट्ं सरित्वान, आकासे अभिपूजयि॥ 


२६. “तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं॥ 


२७. “एकतिसे इतो कप्पे, यं कम्ममकरिं तदा। 
दुग्गति नाभिजानामि, बुद्धपूजायिदं फलं॥ 


२८. “किलेसा झापिता मय्हं...पे०... विहरामि अनासवो॥ 
२९. “स्वागतं वत मे आसि...पे०... कतं बुद्धस्स सासनं॥ 
३०. ““पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा किंसुकपुप्फियो थेरो इमा गाथायो 


अभासित्थाति। 
किंसुकपुप्फियत्थेरस्सापदानं चतुत्थं। 
५. उपडुदुस्सदायकत्थेरअपदानं 


३१. ““पदुमृत्तरभगवतो, सुजातो नाम सावको । 
पंसुकूलं गवेसन्तो, सङ्कारे चरते [चरती (सी० क०)] तदा॥ 


३२. “नगरे हंसवतिया, परेसं भतको अहं। 
उपडुदुस्सं दत्वान, सिरसा अभिवादयि॥ 


३३. “तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसमगच्छहं॥ 


३४. “तेत्तिसक्खत्तुं देविन्दो, देवरज्जमकारयिं । 
सत्तसत्ततिक्खत्तुञ्च, चक्कवत्ती अहोसहं॥ 

३५. “पदेसरज्जं विपुलं, गणनातो असङ्कियं । 
उपडदुस्सदानेन, मोदामि अकुतोभयो॥ 


३६. “इच्छमानो चहं अज्ज, सकाननं सपब्बतं । 
खोमदुस्सेहि छादेय्यं, अडुदुस्सस्सिदं फलं॥ 


३७. “सतसहस्सितो कप्पे, यं दानमददिं तदा। 
दुग्गति नाभिजानामि, अङ्टदुस्सस्सिदं फलं ॥ 


३८. “किलेसा झापिता मय्हं...पे०... विहरामि अनासवो॥ 
३९. “स्वागतं वत मे आसि...पे०... कतं बुद्धस्स सासनं॥ 
४०. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा उपड्टदुस्सदायको थेरो इमा 


गाथायो अभासित्थाति। 
उपडुदुस्सदायकत्थेरस्सापदानं पञ्चमं । 
६. घतमण्डदायकत्थेरअपदानं 


४१. “सुचिन्तितं भगवन्तं, लोकजेटुँ नरासभं । 
उपविद्टुं महारञ्ञं, वाताबाधेन पीळितं ॥ 


४२. “दिस्वा चित्तं पसादेत्वा, घतमण्डमुपानयिं। 
कतत्ता आचितत्ता [उपचितत्ता (स्या० क०)] च, गङ्गा भागीरथी अयं॥ 


४३. “महासमुद्दा चत्तारो, घतं सम्पज्जरे मम। 
अयञ्च पथवी घोरा, अप्पमाणा असङ्किया॥ 


४४. “मम सङ्कप्पमञ्ञाय, भवते मधुसक्करा [मधुसक्खरा (स्या० क०)]। 
चातुद्दीपा इमे रुक्खा, पादपा धरणीरुहा॥ 


४५. “मम सङ्कप्पमञ्ञजाय, कप्परुक्खा भवन्ति ते। 
पञ्जासक्खत्तुं देविन्दो, देवरज्जमकारयिं॥ 


४६. “एकपञ्ञासक्खत्तुञ्च, चक्कवत्ती अहोसहं । 
पदेसरज्जं विपुलं, गणनातो असङ्कियं॥ 

४७. “'चतुन्नवुतितो [छनवुते इतो (सी०)] कप्पे, यं दानमददिं तदा। 
दुग्गति नाभिजानामि, घतमण्डस्सिदं फलं॥ 


४८. “किलेसा झापिता मय्हं...पे०... विहरामि अनासवो॥ 
४९. “स्वागतं वत मे आसि...पे०... कतं बुद्भस्स सासनं॥ 
५०. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा घतमण्डदायको थेरो इमा गाथायो 


अभासित्थाति । 
घतमण्डदायकत्थेरस्सापदानं छट्रं । 
७. उदकदायकत्थेरअपदानं 


५९. ““पदुमुत्तरबुद्धस्स, भिक्खुसङ्घे अनुत्तरे। 
पसन्नचित्तो सुमनो, पानीघटमपूरयि॥ 


५२. “पब्बतग्गे दुमग्गे वा, आकासे वाथ भूमियं। 
यदा पानीयमिच्छामि, खिप्पं निब्बत्तते मम॥ 


५३. “सतसहस्सितो कप्पे, यं दानमददिं तदा। 
दुग्गति नाभिजानामि, दकदानस्सिदं फलं॥ 


५४. “किलेसा झापिता मस्हं...पे०... विहरामि अनासवो॥ 
५५. “स्वागतं वत मे आसि...पे०... कतं बुद्धस्स सासनं॥ 
५६. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा उदकदायको थेरो इमा गाथायो 


अभासित्थाति । 
उदकदायकत्थेरस्सापदानं सत्तमं । 
८. पुलिनथूपियत्थेरअपदानं 


५७. “हिमवन्तस्साविदूरे, यमको नाम पब्बतो। 
अस्समो सुकतो मय्हं, पण्णसाला सुमापिता॥ 


५८. “नारदो नाम नामेन, जटिलो उग्गतापनो। 

चतुद्दससहस्सानि, सिस्सा परिचरन्ति मं॥ 


५९. “पटिसल्लीनको सन्तो, एवं चिन्तेसहं तदा। 
“सब्बो जनो मं पूजेति, नाहं पूजेमि किञ्चनं॥ 


६०. ““न मे ओवादको अत्थि, वत्ता कोचि न विज्जति। 
अनाचरियुपज्झायो, वने वासं उपेमहं॥ 


६१. ““उपासमानो यमहं, गरुचित्तं उपदुहे । 
सो मे आचरियो नत्थि, वनवासो निरत्थको॥ 


६२. ““आयागं मे गवेसिस्सं, गरु भावनियं तथा। 
सावस्सयो वसिस्सामि, न कोचि गरहिस्सति'॥ 


६३. “उत्तानकूला नदिका, सुपतित्था मनोरमा । 
संसुद्धपुलिनाकिण्णा, अविदूरे ममस्समं॥ 


६४. “नदिं अमरिकं नाम, उपगन्त्वानहं तदा। 
संवड्डयित्वा पुलिनं, अकं पुलिनचेतियं॥ 


६५. “ये ते अहेसुं सम्बुद्धा, भवन्तकरणा मुनी। 
तेसं एतादिसो थूपो, तं निमित्तं करोमहं॥ 


६६. “करित्वा पुलिनं [पुळिने (सी० स्या० पी०)] थूपं, सोबण्णं मापयि अहं । 
सोण्णकिङ्कणिपुप्फानि, सहस्से तीणि पूजयि॥ 


६७. “सायपातं नमस्सामि, वेदजातो कतञ्जली। 
सम्मुखा विय सम्बुद्धं, वन्दिं पुलिनचेतियं॥ 


६८. “यदा किलेसा जायन्ति, वितक्का गेहनिस्सिता। 
सरामि सुकतं थूपं, पच्चवेक्खामि तावदे॥ 


६९. “उपनिस्साय विहरं, सत्थवाहं विनायकं । 
किलेसे संवसेय्यासि, न यृत्तं तव मारिस॥ 


७०. “सह आवजञ्जिते थपे, गारवं होति मे तदा। 
कुवितक्के विनोदेसि, नागो तुत्तट्टितो यथा॥ 

७३. 


७४. 


७५. 


७६. 


७७. 


७८. 


७९. 


८१. 


८२. 


८२३. 

“एवं विहरमानं मं, मच्चुराजाभिमद्दथ। 
तत्थ कालङ्कतो सन्तो, ब्रह्मलोकमगच्छहं॥ 


“यावतायुं वसित्वान, तिदिवे [तिदसे (सी० पी०)] उपपज्जहं । 
असीतिकखत्तुं देविन्दो, देवरज्जमकारयिं॥ 


“सतान॑ तीणिक्खत्तुञ्च, चक्कवत्ती अहोसहं । 
पदेसरज्जं विपुलं, गणनातो असङ्कियं॥ 


““सोण्णकिङ्कणिपुप्फान [तेसं किङ्कणिपुप्फानं (सी०)], विपाकं अनुभोमहं । 
धातीसतसहस्सानि, परिवारेन्ति मं [मे (क०)] भवे॥ 


“थूपस्स परिचिण्णत्ता, रजोजल्लं न लिम्पति। 
गत्ते सेदा न मुच्चन्ति, सुप्पभासो भवामहं॥ 


“अहो मे सुकतो थूपो, सुदिड्ठामरिका नदी। 
थूपं कत्वान पुलिनं, पत्तोम्हि अचलं पदं॥ 


“कुसलं कत्तुकामेन, जन्तुना सारगाहिना। 
नत्थि खेत्तं अखेत्तं वा, पटिपत्तीव साधका [सारिका (पी०), सारका (स्या०), सारता (क०)]॥ 


“यथापि बलवा पोसो, अण्णबं तरितुस्सहे । 
परित्तं कट्टमादाय, पक्खन्देय्य महासरं॥ 


“इमाहं कट्ठु निस्साय, तरिस्सामि महोदधि । 
उस्साहेन वीरियेन, तरेय्य उदधिं नरो॥ 


. “तथेव मे कतं कम्मं, परित्तं थोककञ्च यं। 


तं कम्मं उपनिस्साय, संसारं समतिक्कमि॥ 


“पच्छिमे भवे सम्पतते, सुक्कमूलेन चोदितो। 
सावत्थियं पुरे जातो, महासाले सुअङ्टके॥ 


“सद्धा माता पिता मस्हं, बुद्धस्स सरणं गता। 
उभो दिट्टुपदा एते, अनुवत्तन्ति सासनं॥ 


“बोधिपपटिकं गय्ह, सोण्णथूपमकारयुं। 
सायपातं [सायं पातं (स्या० क०)] नमस्सन्ति, सक्यपुत्तस्स सम्मुखा॥ 

“उपोसथम्हि दिवसे, सोण्णथूपं विनीहरुं। 
बुद्धस्स वण्णं कित्तेन्ता, तियामं वीतिनामयुं॥ 


“सह दिस्वानहं [पसादेत्वानहं (क०)] थूपं, सरिं पुलिनचेतियं । 
एकासने निसीदित्वा, अरहत्तमपापुणि॥ 


द्वावीसतिमं भाणवारं । 


“गवेसमानो तं वीरं, धम्मसेनापतिहसं । 
अगारा निक्खमित्वान, पब्बजि तस्स सन्तिके ॥ 


“जातिया सत्तवस्सेन, अरहत्तमपापुणि । 
उपसम्पादयी बुद्धो, गुणमञ्ञाय चक्खुमा॥ 


“दारकेनेव सन्तेन, किरियं निट्टितं मया । 
कतं मे करणीयज्ज, सक्यपुत्तस्स सासने॥ 


““सब्बवेरभयातीतो, सब्बसङ्गातिगो [सब्बसङ्कातितो (क०)] इसि। 
सावको ते महावीर, सोण्णथूपस्सिदं फलं ॥ 


. “किलेसा झापिता मय्हं...पे०... विहरामि अनासवो॥ 
. “स्वागतं वत मे आसि...पे०... कतं बुद्धस्स सासनं॥ 
. “पटिसम्भिदा चतस्सो...पे०... कतं बुद्धस्स सासनं ॥ 


इत्थं सुदं आयस्मा पुलिनथुपियो थेरो इमा गाथायो 


अभासित्थाति। 


९३. 


९४. 


९५. 


पुलिनथूपियत्थेरस्सापदानं अट्ठमं। 
९. नळकुटिदायकत्थेरअपदानं 


““हिमवन्तस्साविदुरे, हारितो नाम पब्बतो। 
सयम्भू नारदो नाम, रुक्खमूले वसी तदा॥ 


““नळागारं करित्वान, तिणेन छादयि अहं । 
चङ्कमं सोधयित्वान, सयम्भुस्स अदासहं॥ 


“तेन कम्मेन सुकतेन, चेतनापणिधीहि च । 

जहित्वा मानुसं देहं, तावतिंसमगच्छहं॥ 


९६. “तत्थ मे सुकतं ब्यम्हं, नळकुटिकनिम्मितं । 
सट्टियोजनमुब्बेधं, तिंसयोजनवित्थतं॥ 


९७. “चतुद्दसेसु कप्पेसु, देवलोके रमिं अहं। 
एकसत्ततिक्खत्तुञ्च, देवरज्जमकारयि॥ 


९८. “चतुतिसतिक्खत्तुञ्च, चक्कवत्ती अहोसहं । 
पदेसरज्जं विपुलं, गणनातो असङ्कियं॥ 


९९. “'धम्मपासादमारुय्ह, सब्बाकारवरूपमं । 
यदिच्छकाहं विहरे, सक्यपुत्तस्स सासने॥ 


१००.“एकतिसे इतो कप्पे, यं कम्ममकरिं तदा। 
दुग्गतिं नाभिजानामि, नळकुटियिदं फलं॥ 


१०१. “किलेसा झापिता मय्हं...पे०... विहरामि अनासवो॥ 
१०२.“स्वागतं वत मे आसि...पे०... कतं बुद्धस्स सासनं॥ 
१०३.“पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा नळकुटिदायको थेरो इमा गाथायो 


अभासित्थाति । 
नळकुटिदायकत्थेरस्सापदानं नवमं । 
१०. पियालफलदायकत्थेरअपदानं 


१०४ /“मिगलुद्दो पुरे आसि, विपिने विचरं तदा। 
अहसं विरजं बुद्धं, सब्बधम्मान पारगुं॥ 


१०५. पियालफलमादाय, बुद्धसेट्टस्सदासहं । 
पुञ्ञक्खेत्तस्स वीरस्स, पसन्नो सेहि पाणिभि॥ 


१०६.““एकतिसे इतो कप्पे, यं फलं अददि तदा। 
दुग्गति नाभिजानामि, फलदानस्सिदं फलं॥ 


१०७:“किलेसा झापिता मय्हं...पे०... विहरामि अनासवो॥ 


www.tipitaka.org Vipassana Research Institute 


Page 79 sur 287 


१०८.“स्वागतं वत मे आसि...पे०... कतं बुद्धस्स सासनं॥ 
१०९.“पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा पियालफलदायको थेरो इमा 


गाथायो अभासित्थाति। 
पियालफलदायकत्थेरस्सापदानं दसमं । 
किङ्कणिपुष्फवग्गो पञ्जासमो। 
तस्सुद्दानं - 


किङ्कणी पंसुकूलञ्च, कोरण्डमथ किंसुकं । 
उपड्दुस्सी घतदो, उदकं थूपकारको॥ 


नळकारी च नवमो, पियालफलदायको । 
सतमेकञ्च गाथानं, नवकञ्च तदुत्तरि॥ 


अथ वग्गुद्दानं - 


मेत्तेय्यवग्गो भद्दालि, सकिसम्मज्जकोपि च। 
एकविहारी विभीतको, जगती सालपुप्फियो॥ 


नळागारं पंसुकूलं, किरङ्कणिपुप्फियो तथा । 
असीति द्वे च गाथायो, चतुद्दससतानि च॥ 


मेत्तेय्यवग्गदसकं। 


पञ्चमसतकं समत्तं। 


५१. कणिकारवग्गो 
१. तिकणिकारपुप्फियत्थेरअपदानं 


१. “सुमेधो नाम सम्बुद्धो, बात्तिसवरलक्खणो । 
विवेककामो सम्बुद्धो, हिमवन्तमुपागमि॥ 


२. “अज्ञोगय्ह हिमवन्तं, अग्गो कारुणिको मुनि। 
पल्लङ्कमाभृजित्वान, निसीदि पुरिसुत्तमो॥ 

३. “विज्जाधरो तदा आसि, अन्तलिक्खचरो अहं। 
तिसूलं सुकतं गय्ह, गच्छामि अम्बरे तदा॥ 


४. “पब्बतग्गे यथा अग्गि, पुण्णमायेव चन्दिमा। 
वने ओभासते बुद्धो, सालराजाव फुल्लितो॥ 


५. “'वनग्गा निक्खमित्वान, बुद्धरंसीभिधावरे । 
नळग्गिबण्णसङ्कासा, दिस्वा चित्तं पसादयिं॥ 


६. “विचिनं अहसं पुप्फं, कणिकारं देवगन्धिकं । 
तीणि पुप्फानि आदाय, बुद्धसेट्ठमपूजयि॥ 


७. “बुद्धस्स आनुभावेन, तीणि पुप्फानि मे तदा। 
उद्धंवण्टा अधोपत्ता, छायं कुब्बन्ति सत्थुनो॥ 


८. “तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिसमगच्छहं ॥ 


९. “तत्थ मे सुकतं ब्यम्हं, कणिकारीति ञायति। 
सड्टियोजनमुब्बेधं, तिंसयोजनवित्थतं ॥ 


१०. “सहस्सकण्डं सतभेण्डु [सतगेण्डु (स्या०)], धजालुहरितामयं । 
सतसहस्सनिय्यूहा, ब्यम्हे पातुभविसु मे॥ 


११. “सोण्णमया मणिमया, लोहितङ्गमयापि च। 
फलिकापि च पल्लङ्का, येनिच्छका यदिच्छका [येनिच्छया यदिच्छकं (स्या), यदिच्छकायदिच्छका (क०)]॥ 


१२. “महारहञ्च सयनं, तूलिकाविकतीयुतं । 
उद्भलोमिकएकन्तं, बिम्बोहनसमायुतं [बिब्बोहनसमायृतं... (स्या० क०)]॥ 


१३. “भवना निकखमित्वान, चरन्तो देवचारिकं । 
यदा इच्छामि गमनं, देवसङ्गपुरक्खतो॥ 


१४. “पुप्फस्स हेट्ठा तिट्ठामि, उपरिच्छदनं मम। 
समन्ता योजनसतं, कणिकारेहि छादितं 


१५. “सट्टितुरियसहस्सानि, सायपातमुपडुहुं । 
परिवारेन्ति मं निच्चं, रत्तिन्दिवमतन्दिता॥ 

१७. 


१८. 


१९. 


२०. 


२१. 


२२. 


२३. 


२४. 


२५. 


२६. 


२७. 


"तत्थ नच्चेहि गीतेहि, ताळेहि वादितेहि च। 
रमामि खिट्डारतिया, मोदामि कामकामिहं॥ 


“तत्थ भुत्वा पिवित्वा च, मोदामि तिदसे तदा। 
नारीगणेहि सहितो, मोदामि ब्यम्हमुत्तमे॥ 


“सतान॑ पञ्चक्खत्तुञ्च, देवरज्जमकारयिं | 
सतानं तीणिक्खत्तुञ्च, चक्कवत्ती अहोसहं । 


पदेसरज्जं विपुलं, गणनातो असङ्कियं॥ 


“भवाभवे संसरन्तो, महाभोगं लभामहं । 
भोगे मे ऊनता नत्थि, बुद्धपूजायिदं फलं॥ 


“दुवे भवे संसरामि, देवत्ते अथ मानुसे । 
अञ्जं गति न जानामि, बुद्धपूजायिदं फलं॥ 


“दुबे कुले पजायामि, खत्तिये चापि ब्राह्मणे । 
नीचे कुले न जायामि, बुद्धपूजायिदं फलं ॥ 


“"हत्थियानं अस्सयानं, सिविकं सन्दमानिकं । 
लभामि सब्बमेवेतं, बुद्धपूजायिदं फलं॥ 


“दासीगणं दासगणं, नारियो समलङ्कता। 
लभामि सब्बमेवेतं, बुद्भपूजायिदं फलं ॥ 


"_कोसेय्यकम्बलियानि, खोमकप्पासिकानि च। 
लभामि सब्बमेवेतं, बुद्धपूजायिदं फलं॥ 


“नववत्थं नवफलं, नवग्गरसभोजनं । 
लभामि सब्बमेवेतं, बुद्धपूजायिदं फलं॥ 


“इमं खाद इमं भुञ्ज, इमम्हि सयने सय। 
लभामि सब्बमेवेतं, बुद्धपूजायिदं फलं॥ 


“सब्बत्थ पूजितो होमि, यसो अब्भुग्गतो मम। 
महापक्खो सदा होमि, अभेज्जपरिसो सदा। 
जातीनं उत्तमो होमि, बुद्धपूजायिदं फलं॥ 

२८. 


२९. 


३१. 


३२. 


३३. 


३४. 


३५. 


३६. 


३७. 


३८. 


“सीत उण्हं न जानामि, परिव्ठाहो न विज्जति। 
अथो चेतसिकं दुक्खं, हदये मे न विज्जति॥ 


““सुवण्णवण्णो हुत्वान, संसरामि भवाभवे। 
वेवण्णियं न जानामि, बुद्धपूजायिदं फलं॥ 


. “देवलोका चवित्वान, सुक्कमूलेन चोदितो। 


सावत्थियं पुरे जातो, महासाले सुअड्डके॥ 


““पञ्च कामगुणे हित्वा, पब्बजि अनगारियं। 
जातिया सत्तवस्सोहं, अरहत्तमपापुणि॥ 


“उपसम्पादयी बुद्धो, गुणमञ्ञाय चक्खुमा । 
तरुणो पूजनीयोहं, बुद्धपूजायिदं फलं॥ 


““दिब्बचक्खु विसुद्ध मे, समाधिकुसलो अहं। 
अभिञ्जापारमिप्पत्तो, बुद्धपूजायिदं फलं॥ 


“पटिसम्भिदा अनुप्पत्तो, इद्धिपादेसु कोविदो। 
धम्मेसु पारमिप्पत्तो, बुद्धपूजायिदं फलं॥ 


“तिसकप्पसहस्सम्हि, यं बुद्धमभिपूजयि । 
दुग्गति नाभिजानामि, बुद्धपूजायिदं फलं॥ 


“किलेसा झापिता मय्हं, भवा सब्बे समूहता । 
नागोव बन्धनं छेत्वा, विहरामि अनासवो॥ 


“स्वागतं वत मे आसि, मम बुद्भस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


“पटिसम्भिदा चतस्सो, विमोक्खापि च अट्टिमे। 
छळभिञ्ञा सच्छिकता, कतं बुद्भस्स सासनं॥ 


इत्थं सुदं आयस्मा तिकणिकारपुप्फियो थेरो इमा 


गाथायो अभासित्थाति। 


तिकणिकारपुप्फियत्थेरस्सापदानं पठमं । 

२. एकपत्तदायकत्थेरअपदानं 


३९. “नगरे हंसवतिया, कुम्भकारो अहोसहं । 
अहसं विरजं बुद्धं, ओघतिण्णमनासवं॥ 


४०. “सुकतं मत्तिकापत्तं, बुद्धसेट्टस्सदासहं । 
पत्तं दत्वा भगवतो, उजुभूतस्स तादिनो॥ 


४९. “भवे निब्बत्तमानोहं, सोण्णथाले लभामहं। 
रूपिमये च सोवण्णे, तट्टिके च मणीमये॥ 


४२. “पातियो परिभुञ्जामि, पुञ्जकम्मस्सिदं फलं । 
यसानञ्च धनानञ्च [यससाव जनानञ्च (स्या०)], अग्गभूतो [पत्तभूतो (सी० पी०)] च होमहं॥ 


४३. “यथापि भद्दके खेत्ते, बीजं अप्पम्पि रोपितं । 
सम्माधारं पवच्छन्ते, फलं तोसेति कस्सकं॥ 


४ ४. “तथेविदं पत्तदानं, बुद्भखेत्तम्हि रोपितं । 
पीतिधारे पवस्सन्ते, फलं मं तोसयिस्सति॥ 


४५. “यावता खेत्ता विज्जन्ति, सङ्घापि च गणापि च। 
बुद्भखेत्तसमो नत्थि, सुखदो सब्बपाणिनं॥ 


४६. “नमो ते पुरिसाजञ्ञ, नमो ते पुरिसुत्तम। 
एकपत्तं ददित्वान, पत्तोम्हि अचलं पदं॥ 


४७. “एकनवुतितो कण्पे, यं पत्तमददिं तदा। 
दुग्गति नाभिजानामि, पत्तदानस्सिदं फलं॥ 


४८. “किलेसा झापिता मय्हं...पे०... विहरामि अनासवो॥ 
४९. “स्वागतं वत मे आसि...पे०... कतं बुद्धस्स सासनं॥ 
५०. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा एकपत्तदायको थेरो इमा गाथायो 


अभासित्थाति। 


एकपत्तदायकत्थेरस्सापदानं दुतियं । 

३. कासुमारफलियत्थेरअपदानं 


५१. “कणिकारंव जोतन्तं, निसिन्नं पब्बतन्तरे । 
अहसं विरजं बुद्धं, लोकजेड्ं नरासभं॥ 


५२. “'पसन्नचित्तो सुमनो, सिरे कत्वान अञ्जलि। 
कासुमारिकमादाय, बुद्धसेद्टस्सदासहं॥ 


५३. “एकतिसे इतो कप्पे, यं फलं अददि तदा। 
दुग्गति नाभिजानामि, फलदानस्सिदं फलं॥ 


५४. “किलेसा झापिता मस्हं...पे०... विहरामि अनासवो॥ 
५५. “स्वागतं वत मे आसि...पे०... कतं बुद्भस्स सासनं॥ 
५६. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा कासुमारफलियो थेरो इमा गाथायो 


अभासित्थाति। 
कासुमारफलियत्थेरस्सापदानं ततियं। 
४. अवटफलियत्थेरअपदानं 


५७. “सहस्सरंसी भगवा, सयम्भू अपराजितो। 
विवेका उद्टुहित्वान, गोचरायाभिनिक्खमि॥ 


५८. “फलहत्थो अहं दिस्वा, उपगच्छिं नरासभं । 
पसन्नचित्तो सुमनो, अवटं अददि फलं॥ 


५९. ““चतुन्नवुतितो कप्पे, यं फलं अददि तदा। 
दुग्गति नाभिजानामि, फलदानस्सिदं फलं॥ 


६०. “किलेसा झापिता मय्हं...पे०... विहरामि अनासवो॥ 
६१. “स्वागतं वत मे आसि...पे०... कतं बुद्धस्स सासनं॥ 
६२. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा अवटफलियो थेरो इमा गाथायो 


अभासित्थाति। 

अवटफलियत्थेरस्सापदानं चतुत्थं । 
५. पादफलियत्थेरअपदानं 


६३. “सुवण्णवण्णं सम्बुद्धं, आहुतीनं पटिग्गहं । 
रथियं पटिपज्जन्तं, पादफलं [वारफलं (सी०), चारफलं (स्या०), पारफलं (पी०)] अदासहं॥ 


६४. “एकनवुतितो कप्पे, यं फलं अददिं तदा। 
दुग्गति नाभिजानामि, फलदानस्सिदं फलं॥ 


६५. “किलेसा झापिता मय्हं...पे०... विहरामि अनासवो॥ 
६६. “स्वागतं वत मे आसि...पे०... कतं बुद्धस्स सासनं॥ 
६७. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा पादफलियो थेरो इमा गाथायो 


अभासित्थाति । 
पादफलियत्थेरस्सापदानं पञ्चमं । 
६. मातुलुङ्गफलदायकत्थेरअपदानं 


६८. “कणिकारंव जलितं, पुण्णमायेव चन्दिमं । 
जलन्तं दीपरुक्खंव, अहसं लोकनायकं॥ 


६९. “मातुलुङ्गफलं गय्ह, अदासि सत्थुनो अहं। 
दक्खिणेय्यस्स वीरस्स [धीरस्स (सी०)], पसन्नो सेहि पाणिभि॥ 


७०. “एकतिसे इतो कप्पे, यं फलं अददि तदा। 
दुग्गति नाभिजानामि, फलदानस्सिदं फलं ॥ 


७१. “किलेसा झापिता मय्हं...पे०... विहरामि अनासवो॥ 
७२. “स्वागतं वत मे आसि...पे०... कतं बुद्भस्स सासनं ॥ 
७३. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा मातुलुङ्गफलदायको थेरो इमा 


गाथायो अभासित्थाति। 


मातुलुङ्गफलदायकत्थेरस्सापदानं छट्टं । 

७. अजेलिफलदायकत्थेरअपदानं 


७४. “अज्जुनो [अजिनो (स्या०)] नाम सम्बुद्धो, हिमवन्ते वसी तदा। 
चरणेन च सम्पन्नो, समाधिकुसलो मुनि॥ 


७५. “'कुम्भमत्तं गहेत्वान, अजेलि [अञ्जलि (स्या०), अजेलं (पी०)] जीवजीवकं । 
छत्तपण्णं गहेत्वान, अदासि सत्थुनो अहं॥ 


७६. `'चतुन्नवुतितो कण्पे, यं फलं अददि तदा। 
दुग्गति नाभिजानामि, फलदानस्सिदं फलं॥ 


७७. “किलेसा झापिता मस्हं...पे०... विहरामि अनासवो॥ 
७८. “स्वागतं वत मे आसि...पे०... कतं बुद्धस्स सासनं॥ 
७९. ““पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा अजेलिफलदायको थेरो इमा 


गाथायो अभासित्थाति। 
अजेलिफलदायकत्थेरस्सापदानं सत्तमं । 
८. अमोदफलियत्थेरअपदान 


८०. “सुबण्णवण्णं सम्बुद्धं, आहुतीनं पटिग्गहं । 
रथियं पटिपज्जन्तं, अमोदमददिं फलं॥ 


८१. “एकनवुतितो कप्पे, यं फलं अददि तदा। 
दुग्गति नाभिजानामि, फलदानस्सिदं फलं॥ 


८२. “किलेसा झापिता मस्हं...पे०... विहरामि अनासवो॥ 
८३. “स्वागतं बत मे आसि...पे०... कतं बुद्भस्स सासनं॥ 
८४. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा अमोदफलियो थेरो इमा गाथायो 


अभासित्थाति। 
अमोदफलियत्थेरस्सापदानं अद्ठुमं । 


९. तालफलदायकत्थेरअपदान 

८५. “सतरंसी नाम भगवा, सयम्भू अपराजितो। 
विवेका वुट्टुहित्वान, गोचरायाभिनिक्खमि॥ 


८६. “फलहत्थो अहं दिस्वा, उपगच्छि नरासभं । 
पसन्नचित्तो सुमनो, तालफलं अदासहं॥ 


८७. “चतुन्नवुतितो कप्पे, यं फलं अददि तदा। 
दुग्गति नाभिजानामि, फलदानस्सिदं फलं॥ 


८८. “किलेसा झापिता मरहं...पे०... विहरामि अनासवो॥ 
८९. “स्वागतं वत मे आसि...पे०... कतं बुद्धस्स सासनं॥ 
९०. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा तालफलदायको थेरो इमा गाथायो 


अभासित्थाति । 
तालफलदायकत्थेरस्सापदानं नवमं । 
१०. नाळिकेरफलदायकत्थेरअपदानं 


९१. “नगरे बन्धुमतिया, आरामिको अहं तदा। 
अहसं विरजं बुद्धं, गच्छन्तं अनिलञ्जसे॥ 


९२. “नाळिकेरफलं गरह, बुद्धसेट्टुस्सदासह । 
आकासे ठितको सन्तो, पटिग्गण्हि महायसो॥ 


९३. “वित्तिसञ्जननो मरहं, दिट्टुधम्मसुखावहो । 
फलं बुद्धस्स दत्वान, विप्पसन्नेन चेतसा॥ 


९४. “अधिगच्छिं तदा पीति, विपुलञ्च सुखुत्तमं । 
उप्पज्जतेव रतनं, निब्बत्तस्स तहिं तहिं॥ 


९५. “एकनवुतितो कण्पे, यं फलं अददि तदा। 
दुग्गति नाभिजानामि, फलदानस्सिदं फलं ॥ 


९६. “दिब्बचक्खु विसुद्धं मे, समाधिकुसलो अहं। 
अभिञ्ञापारमिप्पत्तो, फलदानस्सिदं फलं॥ 

९७. “किलेसा झापिता मय्हं...पे०... विहरामि अनासवो॥ 
९८. “स्वागतं वत मे आसि...पे०... कतं बुद्भस्स सासनं॥ 
९९. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा नाळिकेरफलदायको थेरो इमा 


गाथायो अभासित्थाति। 
नाळिकेरफलदायकत्थेरस्सापदानं दसमं । 
कणिकारवग्गो एकपञ्ञासमो । 
तस्सुद्दानं - 


कणिकारेकपत्ता च, कासुमारी तथावटा। 
पादञ्च मातुलुङ्गञ्च, अजेलीमोदमेव च॥ 


तालं तथा नाळिकेरं, गाथायो गणिता विह। 
एकं गाथासतं होति, ऊनाधिकविवज्जितं॥ 


५२. फलदायकवग्गो 
१. कुरञ्चियफलदायकत्थेरअपदानं 


९. ““मिगलुद्दो पुरे आसि, विपिने विचरं अहं । 
अहसं विरजं बुद्धं, सब्बधम्मान पारगुं॥ 


२. “कुरञ्चियफलं गर, बुद्धसेट्टस्सदासह । 
पुञ्जक्खेत्तस्स तादिनो, पसन्नो सेहि पाणिभि॥ 


३. “एकतिसे इतो कप्पे, यं फलं अददि तदा। 
दुग्गति नाभिजानामि, फलदानस्सिदं फलं॥ 


४. “किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


५. स्वागतं वत मे आसि, बुद्धसेटुस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 

६. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्धस्स सासनं ॥ 


इत्थं सुदं आयस्मा कुरज्चियफलदायको थेरो इमा 
गाथायो अभासित्थाति। 
कुरञ्चियफलदायकत्थेरस्सापदानं पठमं । 
२. कपित्थफलदायकत्थेरअपदानं 


७. “सुवण्णवण्णं सम्बुद्धं, आहुतीनं पटिग्गहं । 
रथियं पटिपज्जन्तं, कपित्थं [कपिट्टं (स्या०)] अददि फलं॥ 


८. “एकनवुतितो कप्पे, यं फलं अददि तदा। 
दुग्गतिं नाभिजानामि, फलदानस्सिदं फलं ॥ 


९. “किलेसा झापिता मय्हं...पे०... विहरामि अनासवो॥ 
१०. “स्वागतं वत मे आसि...पे०... कतं बुद्धस्स सासनं 
११. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा कपित्थफलदायको थेरो इमा 


गाथायो अभासित्थाति। 
कपित्थफलदायकत्थेरस्सापदानं दुतियं | 
३. कोसम्बफलियत्थेरअपदानं 


१२. “ककुघं विलसन्तंव, देवदेवं नरासभं । 
रथियं पटिपज्जन्तं, कोसम्बं [कोसुम्बं (सी० स्या० पी०)] अददि तदा॥ 


१३. “एकतिसे इतो कप्पे, यं फलं अददिं तदा। 
दुग्गति नाभिजानामि, फलदानस्सिदं फलं ॥ 


१४. “किलेसा झापिता मय्हं...पे०... विहरामि अनासवो॥ 
१५. “स्वागतं वत मे आसि...पे०... कतं बुद्धस्स सासनं॥ 
१६. “पटिसम्भिदा चतस्सो..पे०... कतं बुद्धस्स सासनं" ॥ 
इत्थं सुदं आयस्मा कोसम्बफलियो थेरो इमा गाथायो 

अभासित्थाति । 
कोसम्बफलियत्थेरस्सापदानं ततियं । 
४. केतकपुप्फियत्थेरअपदानं 


९७. “विनतानदिया तीरे, विहासि पुरिसुत्तमो। 
अहसं विरजं बुद्धं, एकग्गं सुसमाहितं॥ 


१८. ““मधुगन्धस्स पुप्फेन, केतकस्स अहं तदा। 
पसन्नचित्तो सुमनो, बुद्भसे्ठमपूजयि॥ 


१९. “एकनवुतितो कप्पे, यं पुप्फमभिपूजयिं । 
दुग्गति नाभिजानामि, बुद्धपूजायिदं फलं॥ 


० 


२०. “किलेसा झापिता मरहं...पे०... विहरामि अनासवो॥ 
२१. “स्वागतं वत मे आसि...पे०... कतं बुद्धस्स सासनं॥ 
२२. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा केतकपुप्फियो थेरो इमा गाथायो 


अभासित्थाति। 
केतकपुप्फियत्थेरस्सापदानं चतुत्थं । 
५. नागपुप्फियत्थेरअपदानं 


२३. “सुवण्णवण्णं सम्बुद्धं, आहुतीनं पटिग्गहं । 
रथियं पटिपज्जन्तं, नागपुप्फं अपूजयिं॥ 


२४. “एकनवुतितो कप्पे, यं पुप्फमभिपूजयि। 
दुग्गति नाभिजानामि, बुद्धपूजायिदं फलं॥ 


२५. “किलेसा झापिता मस्हं...पे०... विहरामि अनासवो॥ 
२६. “स्वागतं वत मे आसि...पे०... कतं बुद्भस्स सासनं ॥ 
२७. “पटिसम्भिदा चतस्सो...पे०... कतं बुद्धस्स सासनं "॥ 
इत्थं सुदं आयस्मा नागपुष्फियो थेरो इमा गाथायो 


अभासित्थाति। 

नागपुप्फियत्थेरस्सापदानं पञ्चमं । 


६. अज्जुनपुप्फियत्थेरअपदानं 


N 


२८. “चन्दभागानदीतीरे, अहोसि किन्नरो तदा। 


अहसं विरजं बुद्ध, सयम्भुं अपराजितं॥ 


२९. “पसन्नचित्तो सुमनो, वेदजातो कतञ्जली। 
गहेत्वा अज्जुनं पुप्फं, सयम्भुं अभिपूजयिं॥ 


३०. “तेन कम्मेन सुकतेन, चेतनापणिधीहि च । 
जहित्वा किन्नर देहं, तावतिसमगच्छहं ॥ 


३१. “छत्तिसक्खत्तुं देविन्दो, देवरज्जमकारयिं। 
दसक्खत्तुं चक्कवत्ती, महारज्जमकारयिं॥ 


३२. “पदेसरज्जं विपुलं, गणनातो असङ्कियं । 
सुखेत्ते बप्पितं बीजं, सयम्भुम्हि अहो मम [अहोसि मे (स्या०)]॥ 


३३. “कुसलं विज्जते मय्ह॑, पब्बजि अनगारियं । 
पूजारहो अहं अज्ज, सक्यपृत्तस्स सासने॥ 


३४. “किलेसा झापिता मय्हं...पे०... विहरामि अनासवो॥ 
३५. “स्वागतं वत मे आसि...पे०... कतं बुद्धस्स सासनं॥ 
३६. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा अज्जुनपुप्फियो थेरो इमा गाथायो 


अभासित्थाति। 
अज्जुनपुप्फियत्थेरस्सापदानं छट्टं । 
७. कुटजपुप्फियत्थेरअपदानं 


३७. “हिमवन्तस्साविदूरे, बसलो [चावलो (सी० पी०), अच्चयो (स्या०)] नाम पब्बतो। 
बुद्धो सुदस्सनो नाम, वसते पब्बतन्तरे॥ 


३८. “पुप्फं हेमवन्तं गय्ह, वेहासं अगमासहं । 
तत्थहसासिं सम्बुद्ध, ओघतिण्णमनासवं॥ 

३९. “पुष्फं कुटजमादाय, सिरे कत्वान अञ्जलि [कत्वानहं तदा (स्या० पी० क०)]। 
बुद्धस्स अभिरोपेसिं, सयम्भुस्स महेसिनो॥ 


४०. “एकर्तिसे इतो कप्पे, यं पुप्फमभिपूजयि । 
दुग्गति नाभिजानामि, बुद्धपूजायिदं फलं॥ 


४१. “किलेसा झापिता मय्हं...पे०... विहरामि अनासवो॥ 
४२. “स्वागतं वत मे आसि...पे०... कतं बुद्भस्स सासनं ॥ 
४३. “पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं आयस्मा कुटजपुप्फियो थेरो इमा गाथायो 


अभासित्थाति । 
कुटजपुप्फियत्थेरस्सापदानं सत्तमं । 
८. घोससञ्ञजकत्थेरअपदानं 


४४. “मिगलुद्दो पुरे आसि, अरञ्जे विपिने अहं। 
अहसं विरजं बुद्धं, देवसङ्घपुरक्खतं॥ 


४५. “चतुसच्चं पकासेन्तं, देसेन्तं अमतं पदं । 
अस्सोसि मधुरं धम्मं, सिखिनो लोकबन्धुनो॥ 


४६. “घोसे चित्तं पसादेसि, असमप्पटिपुग्गले । 
तत्थ चित्तं पसादेत्वा, उत्तरिं [अतरिं (सी० पी०)] दुत्तरं भवं॥ 


४७. “एकतिसे इतो कप्पे, यं सञ्जमलभि तदा। 
दुग्गति नाभिजानामि, घोससञ्जायिदं फलं॥ 


४८. “किलेसा झापिता मस्हं...पे०... विहरामि अनासवो॥ 
४९. “स्वागतं वत मे आसि...पे०... कतं बुद्धस्स सासनं॥ 
५०. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा घोससञ्जको थेरो इमा गाथायो 


अभासित्थाति। 


घोससञ्जकत्थेरस्सापदानं अद्टुमं । 

९. सब्बफलदायकत्थेरअपदान 


५१. “वरुणो नाम नामेन, ब्राह्मणो मन्तपारगू। 
छट्टेत्वा दसपृत्तानि, वनमज्झोगहिं तदा॥ 


५२. “अस्समं सुकतं कत्वा, सुविभत्तं मनोरमं । 
पण्णसालं करित्वान, वसामि विपिने अहं॥ 


५३. “पदुमुत्तरो लोकविदू, आहुतीनं पटिग्गहो। 
ममुद्धरितुकामो सो, आगच्छि मम अस्समं॥ 


५४. “यावता वनसण्डम्हि, ओभासो विपुलो अहु। 
बुद्धस्स आनुभावेन, पज्जली विपिनं तदा॥ 


५५. “दिस्वान तं पाटिहीरं, बुद्धसेट्टस्स तादिनो। 
पत्तपुटं गहेत्वान, फलेन पूजयि अहं॥ 


५६. ““उपगन्त्वान सम्बुद्धं, सहखारिमदासहं । 
अनुकम्पाय मे बुद्धो, इदं वचनमब्रवि॥ 


५७. 'खारिभारं गहेत्वान, पच्छतो एहि मे तुवं । 
परिभृत्ते च सङ्घम्हि, पुञ्ञं तव भविस्सतिः॥ 


५८. “पुटकन्तं गहेत्वान, भिक्खुसङ्कस्सदासहं । 
तत्थ चित्तं पसादेत्वा, तुसितं उपपज्जहं॥ 


५९. “तत्थ दिब्बेहि नच्चेहि, गीतेहि वादितेहि च। 
पुञ्जकम्मेन संयुत्तं, अनुभोमि सदा सुखं॥ 


६०. “यं यं योनुपपज्जामि, देवत्तं अथ मानुसं । 
भोगे मे ऊनता नत्थि, फलदानस्सिदं फलं ॥ 


६१. “यावता चतुरो दीपा, ससमुद्दा सपब्बता। 
फलं बुद्धस्स दत्वान, इस्सरं कारयामहं॥ 


६२. “यावता मे पक्खिगणा, आकासे उप्पतन्ति चे। 
तेपि मं वसमन्वेन्ति, फलदानस्सिदं फलं॥ 

६३. 


६४. 


६५. 


६६. 


६७. 


६८. 


६९. 


७९. 


७२. 


७३. 


“यावता वनसण्डम्हि, यक्खा भूता च रक्खसा। 
कुम्भण्डा गरुळा चापि, पारिचरियं उपेन्ति मे॥ 


“कुम्भा सोणा मधुकारा, डंसा च मकसा उभो। 
तेपि मं वसमन्वेन्ति, फलदानस्सिदं फलं॥ 


“सुपण्णा नाम सकुणा, पक्खिजाता महब्बला। 
तेपि मं सरणं यन्ति, फलदानस्सिदं फलं ॥ 


“येपि दीघायुका नागा, इद्धिमन्तो महायसा । 
तेपि मं वसमन्वेन्ति, फलदानस्सिदं फलं॥ 


“सीहा ब्यग्घा च दीपी च, अच्छकोकतरच्छका। 
तेपि मं वसमन्वेन्ति, फलदानस्सिदं फलं॥ 


“ओसधीतिणवासी च, ये च आकासवासिनो। 
सब्बे मं सरणं यन्ति, फलदानस्सिदं फलं ॥ 


“सुदुद्दसं सुनिपुणं, गम्भीरं सुप्पकासितं । 
फस्सयित्वा [फुसयित्वा (क०)] विहरामि, फलदानस्सिदं फलं॥ 


. “विमोक्खे अट्ठ फुसित्वा, विहरामि अनासवो। 


आतापी निपको चाहं, फलदानस्सिदं फलं ॥ 


“ये फलट्ठा बुद्भपुत्ता, खीणदोसा महायसा। 
अहमञ्जतरो तेसं, फलदानस्सिदं फलं ॥ 


““अभिञ्ञापारमिं गन्त्वा, सुक्कमूलेन चोदितो । 
सब्बासवे परिञ्ञजाय, विहरामि अनासवो॥ 


“तेविज्जा इद्भिपत्ता च, बुद्धपुत्ता महायसा । 
दिब्बसोतसमापन्ना, तेसं अञ्ञतरो अहं॥ 


७४. ` सतसहस्सितो कप्पे, यं फलं अददि तदा। 


दुग्गति नाभिजानामि, फलदानस्सिदं फलं॥ 


७५. “किलेसा झापिता मस्हं...पे०... विहरामि अनासवो॥ 


७६. 


“स्वागतं वत मे आसि...पे०... कतं बुद्धस्स सासनं ॥ 

७७. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा सब्बफलदायको थेरो इमा गाथायो 


अभासित्थाति । 
सब्बफलदायकत्थेरस्सापदानं नवमं । 
१०. पदुमधारिकत्थेरअपदानं 


७८. “हिमवन्तस्साविदूरे, रोमसो नाम पब्बतो। 
बुद्धोपि सम्भवो नाम, अब्मोकासे वसी तदा॥ 


७९. “भवना निक्खमित्वान, पदुमं धारयि अहँ । 
एकाहं धारयित्वान, भवनं पुनरागमि॥ 


८०. “एकतिसे इतो कप्पे, यं बुद्धमभिपूजयि । 
दुग्गति नाभिजानामि, बुद्भपूजायिदं फलं॥ 


८१. “किलेसा झापिता मरहं...पे०... विहरामि अनासवो॥ 
८२. “स्वागतं वत मे आसि...पे०... कतं बुद्धस्स सासनं॥ 
८३. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा पदुमधारिको थेरो इमा गाथायो 


अभासित्थाति । 
पदुमधारिकत्थेरस्सापदानं दसमं । 
फलदायकवग्गो द्वेपञ्ञासमो । 
तस्सुद्दानं - 


कुरञ्चियं कपित्थञ्च, कोसम्बमथ केतकं । 
नागपुप्फज्जुनञ्चेव, कुटजी घोससञ्जको॥ 


थेरो च सब्बफलदो, तथा पदुमधारिको। 
असीति चेत्थ गाथायो, तिस्सो गाथा तदुत्तरि॥ 


५३. तिणदायकवग्गो 

९. तिणमुट्रिदायकत्थेरअपदानं 


Le 


“Fहिमवन्तस्साविदूरे, लम्बको नाम पब्बतो। 
तत्थेव तिस्सो [तत्थोपतिस्सो (सी० पी० क०)] सम्बुद्धो, अब्मोकासम्हि चङ्कमि॥ 


२. “मिगलुद्दो पुरे आसि, अरज्जे कानने अहं। 
दिस्वान तं देवदेवं, तिणमुट्टिमदासहं॥ 


३. “निसीदनत्थं बुद्धस्स, दत्वा चित्तं पसादयि। 
सम्बुद्धं अभिवादेत्वा, पक्कामि [पक्कमि (क०)] उत्तरामुखो॥ 


४. “अचिरं गतमत्तस्स [गतमत्तं मं (सी० स्या०)], मिगराजा अपोथयि [अहेठयि (सी० स्या० पी०)]। 
सीहेन पोथितो [पातितो (सी० पी०), घाटितो (स्या०)] सन्तो, तत्थ कालङ्कतो अहं॥ 


५. “(आसन्ने मे कतं कम्मं, बुद्भसेड्ठे अनासवे। 
सुमुत्तो सरवेगोव, देबलोकमगच्छहं ॥ 


६. “युपो तत्थ सुभो आसि, पुञ्जकम्माभिनिम्मितो। 
सहस्सकण्डो सतभेण्डु, धजालु हरितामयो॥ 


७. “पभा निद्धावते तस्स, सतरंसीव उग्गतो। 
आकिण्णो देवकञ्ञाहि, आमोदिं कामकामिहं॥ 


८. “देवलोका चवित्वान, सुक्कमूलेन चोदितो। 
आगन्त्वान मनुस्सत्तं, पत्तोम्हि आसवक्खयं॥ 


९. “चतुन्नवुतितो कप्पे, निसीदनमदासहं । 
दुग्गति नाभिजानामि, तिणमुट्े इदं फलं॥ 


१०. “किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


११. “स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


१२. “पटिसम्भिदा चतस्सो, विमोक्खापि च अट्टिमे। 
छळभिञ्ञा सच्छिकता, कतं बुद्भस्स सासनं ॥ 

इत्थं सुदं आयस्मा तिणमुद्ठिदायको थेरो इमा गाथायो 
अभासित्थाति। 
तिणमुट्टिदायकत्थेरस्सापदानं पठमं । 
२. मञ्चदायकत्थेर अपदानं 


१३. “विपस्सिनो भगवतो, लोकजेद्रस्स तादिनो। 
एकमञ्चं [एकं वेच्चं (स्या०), एकपच्छं (पी०)] मया दिन्नं, पसन्नेन सपाणिना॥ 


९४. “हत्थियानं अस्सयानं, दिब्बयानं समज्झगं । 
तेन मञ्चकदानेन, पत्तोम्हि आसवक्खयं॥ 


१५. “एकनवुतितो कप्पे, यं मञ्चमददिं तदा। 
दुग्गति नाभिजानामि, मञ्चदानस्सिदं फलं॥ 


१६. “किलेसा झापिता मरहं...पे०... विहरामि अनासवो॥ 
१७. “स्वागतं वत मे आसि...पे०... कतं बुद्धस्स सासनं॥ 
१८. “पटिसम्भिदा चतस्सो..पे०... कतं बुद्धस्स सासनं ॥ 
इत्थं सुदं आयस्मा मञ्चदायको [वेच्चकदायको (स्या०), सहसञ्जिकवग्गेपि इदं§अपदानं दिस्सति] थेरो इमा गाथायो 
अभासित्थाति। 


मञ्चदायकत्थेरस्सापदानं दुतियं । 
३. सरणगमनियत्थेरअपदानं 


१९. “-आरुहिम्ह तदा नावं, भिक्खु चाजीविको चहं । 
नावाय भिज्जमानाय, भिक्खु मे सरणं अदा॥ 


२०. “एकतिसे इतो कप्पे, यं सो मे सरणं अदा। 
दुग्गति नाभिजानामि, सरणगमने फलं॥ 


२१. “किलेसा झापिता मस्हं...पे०... विहरामि अनासवो॥ 
२२. “स्वागतं वत मे आसि...पे०... कतं बुद्भस्स सासनं॥ 
२३. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा सरणगमनियो थेरो इमा गाथायो 

अभासित्थाति । 
सरणगमनियत्थेरस्सापदानं ततियं । 
४. अब्भञ्जनदायकत्थेर अपदानं 
२४. “नगरे बन्धुमतिया, राजुय्याने वसामहं। 


२५. 


२६. 


२७. 


चम्मवासी तदा आसि, कमण्डलुधरो अहं॥ 
“अद्दसं विमलं बुद्ध, सयम्भुं अपराजितं । 
पधानं पहितत्तं तं, झायि झानरतं वसि [इसि (स्या०)]॥ 


“सब्बकामसमिद्धिञ्च, ओघतिण्णमनासवं । 
दिस्वा पसन्नो सुमनो, अब्मञ्जनमदासहं॥ 


“एकनवुतितो कप्पे, यं दानमददिं तदा। 
दुग्गति नाभिजानामि, अब्भञ्जनस्सिदं फलं॥ 


. “किलेसा झापिता मस्हं...पे०... विहरामि अनासवो॥ 
- “स्वागतं वत मे आसि...पे०... कतं बुद्धस्स सासनं॥ 
. “पटिसम्भिदा चतस्सो...पे०... कतं बुद्धस्स सासनं `॥ 


इत्थं सुदं आयस्मा अब्भञ्जनदायको थेरो इमा गाथायो 


अभासित्थाति। 


३१. 


३२. 


३३. 


३४. 
३५. 


अब्मञ्जनदायकत्थेरस्सापदानं चतुत्थं । 
७. सुपटदायकत्थेरअपदानं 


“दिवाविहारा निक्खन्तो, विपस्सी लोकनायको । 
लहुं सुपटकं [सुपटिकं (स्या०), पूपपवं (पी०)] दत्वा, कप्पं सग्गम्हि मोदहं॥ 


“गएकनवुतितो कप्पे, सुपटकमदासहं। 
दुग्गति नाभिजानामि, सुपटस्स इदं फलं॥ 


“किलेसा झापिता मय्हं...पे०... विहरामि अनासवो॥ 
“स्वागतं बत मे आसि...पे०... कतं बुद्धस्स सासनं॥ 
“पटिसम्भिदा चतस्सो...पे०... कतं बुद्धस्स सासनं `॥ 

इत्थं सुदं आयस्मा सुपटदायको थेरो इमा गाथायो 
अभासित्थाति। 
सुपटदायकत्थेरस्सापदानं पञ्चमं । 
६. दण्डदायकत्थेरअपदानं 


३६. “काननं वनमोगस्ह, वेळ्‌ं छेत्वानहं तदा। 
आलम्बणं करित्वान, सङ्घस्स अददि बहुं [अहं (सी० स्या० पी०)]॥ 


३७. “तेन चित्तप्पसादेन, सुब्बते अभिवादिय । 
आलम्बदण्डं दत्वान, पक्कामिं उत्तरामुखो॥ 


३८. “चतुन्नवुतितो कण्पे, यं दण्डमददिं तदा । 
दुग्गति नाभिजानामि, दण्डदानस्सिदं फलं ॥ 


३९. “किलेसा झापिता मय्हं...पे०... विहरामि अनासवो॥ 
४०. “स्वागतं वत मे आसि...पे०... कतं बुद्धस्स सासनं॥ 
४१. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा दण्डदायको थेरो इमा गाथायो 


अभासित्थाति । 
दण्डदायकत्थेरस्सापदानं छटटं । 
तेवीसतिमं भाणवारं । 
७. गिरिनेलपूजकत्थेरअपदानं 


४२. “मिगलुद्दो पुरे आसि, विपिने विचरं अहं। 
अहसं विरजं बुद्धं, सब्बधम्मान पारगुं॥ 


४३. तस्मि महाकारुणिके, सब्बसत्तहिते रते। 
पसन्नचित्तो सुमनो, नेलपुष्फमपूजयि॥ 


४४. “एकर्तिसे इतो कप्पे, यं पुण्फमभिपूजयि । 
दुग्गति नाभिजानामि, बुद्भपूजायिदं फलं॥ 

४५. “किलेसा झापिता मरह...पे०... विहरामि अनासवो॥ 
४६. “स्वागतं वत मे आसि...पे०... कतं बुद्धस्स सासनं॥ 
४७. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा गिरिनेलपूजको थेरो इमा गाथायो 


अभासित्थाति। 
गिरिनेलपूजकत्थेरस्सापदानं सत्तमं । 
८. बोधिसम्मज्जकत्थेरअपदानं 


४८. “अहं पुरे बोधिपत्तं, उज्झितं चेतियङ्गणे। 
तं गहेत्वान छड्टेसि, अलभि बीसतीगुणे॥ 


४९. “तस्स कम्मस्स तेजेन, संसरन्तो भवाभवे। 
दुवे भवे संसरामि, देवत्ते चापि मानुसे॥ 


५०. “देवलोका चवित्वान, आगन्त्वा मानुसं भवं। 
दुवे कुले पजायामि, खत्तिये चापि ब्राह्मणे॥ 


५१. ` अङ्गपच्चङ्गसम्पन्नो, आरोहपरिणाहवा। 
अभिरूपो सुचि होमि, सम्पुण्णङ्गो अनूनको॥ 


५२. “देवलोके मनुस्से वा, जातो वा यत्थ कत्थचि । 
भवे सुवण्णवण्णो च, उत्तत्तकनकूपमो॥ 


५३. ““मुदुका महवा स्रिद्धा [मुदु महवा सिनिद्धा (स्या०)], सुखुमा सुकुमारिका। 
छवि मे सब्बदा होति, बोधिपत्ते सुछड़िते [सुछट्टिने (सी०)]॥ 


५४. “यतो कुतोचि गतीसु, सरीरे समुदागते । 
न लिम्पति रजोजल्लं, विपाको पत्तछड्ठिते॥ 


५५. ““उण्हे वातातपे तस्स, अग्गितापेन वा पन। 
गत्ते सेदा न मुच्चन्ति, विपाको पत्तछडिते॥ 


५६. “कुटुं गण्डो किलासो च, तिलका पिळका तथा। 
न होन्ति काये दहु च, विपाको पत्तछड्डिते॥ 

५७. “अपरम्पि गुणं तस्स, निब्बत्तति भवाभवे। 
रोगा न होन्ति कायस्मिं, विपाको पत्तछड्ठिते॥ 


५८. “अपरम्पि गुणं तस्स, निब्बत्तति भवाभवे । 
न होति चित्तजा पीळा, विपाको पत्तछट्टिते॥ 


५९. “अपरम्पि गुणं तस्स, निब्बत्तति भवाभवे। 
अमित्ता न भवन्तस्स, विपाको पत्तछड्विते॥ 


६०. “अपरम्पि गुणं तस्स, निब्बत्तति भवाभवे। 
अनूनभोगो भवति, विपाको पत्तछड्विते॥ 


६१. “अपरम्पि गुणं तस्स, निब्बत्तति भवाभवे। 
अग्गिराजूहि चोरेहि, न होति उदके भयं॥ 


६२. “अपरम्पि गुणं तस्स, निब्बत्तति भवाभवे । 
दासिदासा अनुचरा, होन्ति चित्तानुवत्तका॥ 


६३. “यम्हि आयुप्पमाणम्हि, जायते मानुसे भवे । 
ततो न हायते आयु, तिट्ठते यावतायुकं ॥ 


६४. “अब्भन्तरा च बाहिरा [बहिचरा (सी० पी० क०)], नेगमा च सरटुका । 
नुयुत्ता होन्ति सब्बेपि, वुद्धिकामा सुखिच्छका॥ 


६५. “भोगवा यसवा होमि, सिरिमा जातिपक्खवा। 
अपेतभयसन्तासो, भवेहं सब्बतो भवे॥ 


६६. “देवा मनुस्सा असुरा, गन्धब्बा यक्खरक्खसा। 
सब्बे ते परिरक्खन्ति, भवे संसरतो सदा॥ 


६७. “देवलोके मनुस्से च, अनुभोत्वा उभो यसे। 
अवसाने च निब्बानं, सिवं पत्तो अनुत्तरं ॥ 


६८. “सम्बुद्भमुद्दिसित्वान, बोधि वा तस्स सत्थुनो। 
यो पुञ्ञं पसवे पोसो, तस्स कि नाम दुल्लभं॥ 


६९. “मग्गे फले आगमे च, झानाभिञ्ञागुणेसु च । 
अज्जेसं अधिको हुत्वा, निब्बायामि अनासवो॥ 

७०. “'पुरेहं बोधिया पत्तं, छड़ेत्वा हट्टमानसो । 
इमेहि वीसतङ्गेहि, समड़ी होमि सब्बदा॥ 


७१. “किलेसा झापिता मय्हं...पे०... विहरामि अनासवो॥ 
७२. “स्वागतं वत मे आसि...पे०... कतं बुद्धस्स सासनं॥ 
७३. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा बोधिसम्मज्जको थेरो इमा गाथायो 


अभासित्थाति । 
बोधिसम्मज्जकत्थेरस्सापदानं अद्टुमं । 
९. आमण्डफलदायकत्थेरअपदानं 


७४. “पदुमुत्तरो नाम जिनो, सब्बधम्मान पारगू। 
बुडुहित्वा समाधिम्हा, चङ्कमी लोकनायको॥ 


७५. “खारिभारं गहेत्वान, आहरन्तो फलं तदा। 
अहसं विरजं बुद्धं, चङ्कमन्तं महामुनि॥ 


७६. “पसन्नचित्तो सुमनो, सिरे कत्वान अञ्जलिं । 
सम्बुद्धं अभिवादेत्वा, आमण्डमददिं फलं॥ 


७७. “सतसहस्सितो कप्पे, यं फलं अददि तदा। 
दुग्गति नाभिजानामि, आमण्डस्स इदं फलं॥ 


७८. “किलेसा झापिता मय्हं...पे०... विहरामि अनासवो॥ 
७९. “स्वागतं वत मे आसि...पे०... कतं बुद्धस्स सासनं॥ 
८०. ““पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा आमण्डफलदायको थेरो इमा 


गाथायो अभासित्थाति। 
आमण्डफलदायकत्थेरस्सापदानं नवमं । 
१०. सुगन्धत्थेरअपदानं 


८१. “इमम्हि भके कप्पे, ब्रह्मबन्धु महायसो। 

८२. 


८३. 


८४. 


८५. 


८६. 


८७. 


८८. 


८९. 


९१. 


९२. 


९३. 


कस्सपो नाम गोत्तेन [नामेन (सब्बत्थ)], उप्पज्जि वदतं वरो॥ 


““अनुब्यञ्जनसम्पन्नो, बात्तिसवरलक्खणो । 
ब्यामप्पभापरिवुतो, रंसिजालसमोत्थटो [रंसिजालसमोसटो (सी० पी०)]॥ 


“अस्सासेता यथा चन्दो, सूरियोव पभङ्करो। 
निब्बापेता यथा मेघो, सागरोव गुणाकरो॥ 


““धरणीरिव सीलेन, हिमवाव समाधिना। 
आकासो विय पञ्ञाय, असङ्गो अनिलो यथा॥ 


“स कदाचि महावीरो, परिसासु विसारदो। 
सच्चानि सम्पकासेति, उद्भरन्तो महाजनं॥ 


“तदा हि बाराणसियं, सेट्टिपुत्तो महायसो । 
आसहं धनधञ्जस्स [अनन्तधनधञ्जस्स (क०)], पहूतस्स बहू तदा॥ 


““जङ्घाविहारं विचरं, मिगदायमुपेच्चहं [मुपेसहं (क०)] । 

अहसं विरजं बुद्धं, देसेन्तं अमतं पदं॥ 

“-विसद्ुकन्तवचनं, करवीकसमस्सरं । 

हंसरुतेहि [हंसदुन्दुभि (स्या० पी०)] निग्घोसं, विञ्ञापेन्तं महाजनं ॥ 


““दिस्वा देवातिदेवं तं, सुत्वाव मधुरं गिरं । 
पहायनप्पके भोगे, पब्बजि अनगारियं॥ 


. “एवं पब्बजितो चाहं, न चिरेन बहुस्सुतो। 


अहोसि धम्मकथिको, विचित्तपटिभाणवा॥ 


““महापरिसमज्झेहं, हटुचित्तो पुनप्पुनं । 
वण्णयिं हेमवण्णस्स, वण्णं वण्णविसारदो॥ 


“एस खीणासवो बुद्धो, अनीघो छिन्नसंसयो। 
सब्बकम्मक्खयं पत्तो, विमृत्तोपधिसङ्कये॥ 


“एस सो भगवा बुद्धो, एस सीहो अनुत्तरो। 
सदेवकस्स लोकस्स, ब्रह्मचक्कप्पवत्तको॥ 

९४. “दन्तो दमेता सन्तो च, समेता निब्बुतो इसि। 
निब्बापेता च अस्सत्थो, अस्सासेता महाजनं॥ 


९५. “वीरो सूरो च विक्कन्तो [धीरो च (सी० पी०)], पञ्जो कारुणिको वसी । 
विजितावी च स जिनो, अप्पगब्बो अनालयो॥ 


९६. “अनेज्जो अचलो धीमा, अमोहो असमो मुनि। 
धोरय्हो उसभो नागो, सीहो सक्को गरूसुपि॥ 


९७. “विरागो विमलो ब्रह्मा, वादी सूरो रणञ्जहो । 
अखिलो च विसल्लो च, असमो संयतो [वुसभो (स्या०), पयतो (पी०)] सुचि॥ 


९८. “ब्राह्मणो समणो नाथो, भिसक्को सल्लकत्तको। 
योधो बुद्धो सुतासुतो [सुतो सुतो (सी० पी०)], अचलो मुदितो सितो [दितो (सी०)]॥ 


९९. “धाता धता च सन्ति च, कत्ता नेता पकासिता। 
सम्पहंसिता भेत्ता च, छेत्ता सोता पसंसिता॥ 


९००. अखिलो च विसल्लो च, अनीघो अकथंकथी। 
अनेजो विरजो कत्ता, गन्धा वत्ता पसंसिता॥ 


९०९.'"तारेता अत्थकारेता, कारेता सम्पदारिता। 
पापेता सहिता कन्ता, हन्ता आतापी तापसो [हन्ता, तापिता च विसोसिता (स्या०)]॥ 


१०२."समचित्तो [सच्चितो (स्या०)] समसमो, असहायो दयालयो [दयासयो (सी०)]। 
अच्छेरसत्तो [अच्छेरमन्तो (स्या०)] अकुहो, कतावी इसिसत्तमो॥ 


९०३.“नित्तिण्णकङ्को निम्मानो, अप्पमेय्यो अनूपमो । 
सब्बवाक्यपथातीतो, सच्च नेय्यन्तगू [सब्बनेय्यन्तिको (स्या०)] जिनो॥ 


१०४:“सत्तसारवरे [सतरंसीवरे (स्या०)] तस्मिं, पसादो अमतावहो। 
तस्मा बुद्रे च धम्मे च, सङ्घे सद्धा महत्थिका [महिद्भिका (सी० क०)]॥ 


१०५. “गुणेहि एवमादीहि, तिलोकसरणुत्तमं । 
वण्णेन्तो परिसामज्झे, अकं [कथि (स्या०)] धम्मकथं अहं॥ 


१०६.“ततो चुताहं तुसिते, अनुभोत्वा महासुखं । 
ततो चुतो मनुस्सेसु, जातो होमि सुगन्धिको॥ 

१०७.*निस्सासो मुखगन्धो च, देहगन्धो तथेव मे। 
सेदगन्धो च सततं, सब्बगन्धोव होति मे [सब्बगन्धोतिसेति मे (सी० पी०)]॥ 


१०८.“मुखगन्धो सदा मय्हं, पदुमुप्पलचम्पको । 
परिसन्तो [आदिसन्तो (सी०), अतिकन्तो (स्या०), अतिसन्तो (पी०)] सदा वाति, सरीरो च तथेव मे॥ 


१०९.गुणत्थवस्स सब्बन्तं, फलं तु [फलन्तं (स्या०)] परमब्भुतं । 
एकग्गमनसा सब्बे, बण्णयिस्सं [भासितस्स (स्या०)] सुणाथ मे॥ 


११०. “गुण बुद्धस्स वत्वान, हिताय च न सदिसं [हिताय जनसन्धिसु (सी० पी०), हिताय नं सुखावहं (स्या०)]। 
सुखितो [सुचित्तो (स्या०)] होमि सब्बत्थ, सङ्घो वीरसमायुतो [सरद्भनिसमायुतो (सी०)]॥ 


१११. “यसस्सी सुखितो कन्तो, जुतिमा पियदस्सनो। 
वत्ता अपरिभूतो च, निद्दोसो पञ्जवा तथा॥ 


११२. “खीणे आयुसि [पासुसि (स्या०)] निब्बानं, सुलभं बुद्धभत्तिनो। 
तेसं हेतुं पवक्खामि, तं सुणाथ यथातथं॥ 


११३. “सन्तं यसं भगवतो, विधिना अभिवादयं। 
तत्थ तत्थूपपन्नोपि [यत्थ तत्थूपपन्नोपि (सी० पी०)], यसस्सी तेन होमहं॥ 


११४. "दुक्खस्सन्तकरं बुद्धं, धम्मं सन्तमसङ्घतं । 
वण्णयं सुखदो आसि, सत्तानं सुखितो ततो॥ 


११५.“गुणं वदन्तो बुद्धस्स, बुद्धपीतिसमायुतो । 
सकन्तिं परकन्तिञ्च, जनयिं तेन कन्तिमा॥ 


११६. “जिनो ते तित्थिकाकिण्णे [जनोघे तित्थकाकिण्णे (सी० पी०), जिनो यो तित्थिकातिण्णो (स्या०)], अभिभुय्य 
कुतित्थिये । 
गुणं वदन्तो जोतेसि [थोमेसि (स्या०)], नायकं जुतिमा ततो॥ 


११७.“पियकारी जनस्सापि, सम्बुद्भस्स गुणं वदं । 
सरदोव ससङ्कोहं, तेनासि पियदस्सनो॥ 


९१८. “यथासत्तिवसेनाहं, सब्बवाचाहि सन्थवि। 
सुगतं तेन वागिसो, विचित्तपटिभानवा॥ 


११९. “ये बाला विमतिं पत्ता, परिभोन्ति महामुनि । 

निग्गहिं ते सद्भम्मेन, परिभूतो न तेनहं [परिभूतेन तेनहं (स्या०)]॥ 


१२०.““बुद्भवण्णेन सत्तानं, किलेसे अपनेसहं । 
निक्किलेसमनो होमि, तस्स कम्मस्स वाहसा॥ 


१२१. ““सोतूनं वुद्धिमजर्नि [बुद्धिमजनिं (सी० पी०)], बुद्धानुस्सतिदेसको। 
तेनाहमासिं [तेनापि चासि (स्या०)] सप्पञ्ञो, निपुणत्थविपस्सको॥ 


९२२.'सब्बासवपरिक्खीणो, तिण्णसंसारसागरो । 
सिखीव अनुपादानो, पापुणिस्सामि निब्बुति॥ 


९२३.'इमस्मियेव कप्पस्मि, यमहं सन्थवि जिनं । 
दुग्गति नाभिजानामि, बुद्भवण्णस्सिदं फलं॥ 


१२४: "किलेसा झापिता मस्हं...पे०... विहरामि अनासवो॥ 
१२५.स्वागतं वत मे आसि...पे०... कतं बुद्धस्स सासनं॥ 
१२६.पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा सुगन्धो थेरो इमा गाथायो 


अभासित्थाति । 
सुगन्धत्थेरस्सापदानं दसमं । 
तिणदायकवग्गो तेपञ्जासमो। 
तस्सुद्दानं - 


तिणदो मञ्चदो चेव, सरणब्भञ्जनप्पदो। 
सुपटो दण्डदायी च, नेलपूजी तथेव च॥ 


बोधिसम्मज्जको मण्डो, सुगन्धो दसमोति च। 
गाथासतं सतेवीसं, गणितञ्चेत्थ सब्बसो॥ 


५४. कच्चायनवग्गो 
९. महाकच्चायनत्थेरअपदानं 


१. “पदुमुत्तरो नाम जिनो, अनेजो अजितं जयो। 

सतसहस्से कप्पानं, इतो उप्पज्जि नायको॥ 


२. “वीरो कमलपत्तक्खो, ससङ्कविमलाननो । 
कनकाचलसङ्कासो [कञ्चनतचसङ्कासो (स्या०)], रविदित्तिसमप्पभो॥ 


३. “सत्तनेत्तमनोहारी, वरलक्खणभूसितो । 
सब्बवाक्यपथातीतो, मनुजामरसक्कतो॥ 


४. “सम्बुद्धो बोधयं सत्ते, वागीसो मधुरस्सरो। 
करुणानिबन्धसन्तानो, परिसासु विसारदो॥ 


५. “देसेति मधुरं धम्मं, चतुसच्चूपसंहितं । 
निमुग्गे मोहपङ्कम्हि, समुद्धरति पाणिने॥ 


६. “तदा एकचरो हुत्वा, तापसो हिमवालयो। 
नभसा मानुसं लोकं, गच्छन्तो जिनमद्दसं॥ 


७. “उपेच्च सन्तिकं तस्स, अस्सोसिं धम्मदेसनं। 
बण्णयन्तस्स वीरस्स, सावकस्स महागुणं॥ 


८. “सङ्कित्तेन मया वृत्तं, वित्थारेन पकासयं। 
परिसं मञ्च तोसेति, यथा कच्चायनो अयं॥ 


९. “नाहं एवमिधेकच्चं [एवंविधं कञ्चि (सी० पी०)], अञ्जं पस्सामि सावकं । 
तस्मातदग्गे [तस्मेतदग्गे (सी०)] एसग्गो, एवं धारेथ भिक्खवो'॥ 


१०. “तदाहं विम्हितो हृत्वा, सुत्वा वाक्यं मनोरमं । 
हिमवन्तं गमित्वान, आहित्वा [आहत्वा (सी० पी०)] पुप्फसञ्चयं॥ 


११. “पूजेत्वा लोकसरणं, तं ठानमभिपत्थयिं । 
तदा ममासयं जत्वा, ब्याकासि स रणञ्जहो॥ 


१२. “'पस्सथेतं इसिवरं, निद्धन्तकनकत्तचं। 
उद्धग्गलोमं पीणंसं, अचलं पञ्जलिं ठितं॥ 


१३. ““हासं सुपुण्णनयनं, बुद्भवण्णगतासयं । 
धम्मजं उग्गहदयं [धम्मंव विग्गहवरं (सी०), धम्मपटिग्गहवरं (पी०)], अमतासित्तसन्निभं`॥ 

१४. “कच्चानस्स गुणं सुत्वा, तं ठानं पत्थयं ठितो। 
अनागतम्हि अद्धाने, गोतमस्स महामुने॥ 


१५. “तस्स धम्मेसु दायादो, ओरसो धम्मनिम्मितो। 
कच्चानो नाम नामेन, हेस्सति सत्थु सावको॥ 


१६. “बहुस्सुतो महाजाणी, अधिप्पायविदू मुने। 
पापुणिस्सति तं ठानं, यथायं ब्याकतो मया॥ 


९७. 'सतसहस्सितो कप्पे, यं कम्ममकरिं तदा। 
दुग्गति नाभिजानामि, बुद्भपूजायिदं फलं॥ 


९८. “दुवे भवे संसरामि, देवत्ते अथ मानुसे । 
अञ्ञं गति न गच्छामि, बुद्भपूजायिदं फलं॥ 


१९. “दुवे कुले पजायामि, खत्तिये अथ ब्राह्मणे। 
नीचे कुले न जायामि, बुद्धपूजायिदं फलं ॥ 


२०. “पच्छिमे च भवे दानि, जातो उज्जेनियं पुरे [जातो, उज्जेनियं पुरे रमे (स्या०)]। 
पज्जोतस्स च चण्डस्स, पुरोहितदिजाधिनो [पुरोहितदिजातिनो (सी० पी०)]॥ 


२९. “पुत्तो तिरिटिवच्छस्स [तिरिटवच्छस्स (सी०), तिपितिवच्छस्स (स्या०)], निपुणो वेदपारगू। 
माता च चन्दिमा नाम, कच्चानोहं वरत्तचो॥ 


२२. “वीमंसनत्थं बुद्भस्स, भूमिपालेन पेसितो। 
दिस्वा मोक्खपुरद्वारं, नायकं गुणसञ्चयं॥ 


२३. “सुत्वा च विमलं वाक्यं, गतिपङट्कविसोसनं । 
पापुणिं अमतं सन्तं, सेसेहि सह सत्तहि॥ 


२४. “अधिप्पायविदू जातो, सुगतस्स महामते । 
ठपितो एतदग्गे च, सुसमिद्धमनोरथो॥ 


२५. “किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


२६. “स्वागतं वत मे आसि, मम बुद्भस्स सन्तिके । 
“स्वागतं वत मे आसि, मम बुद्धस्स सन्तिके । तिस्सो विज्जा अनुप्पत्ता, कतं बुद्भस्स सासनं॥ 

२७. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्धस्स सासन” ॥ 


इत्थं सुदं आयस्मा महाकच्चायनो थेरो इमा गाथायो 
अभासित्थाति। 
महाकच्चायनत्थेरस्सापदानं पठमं । 
२. वक्कलित्थेरअपदानं 


२८. “इतो सतसहस्सम्हि, कप्पे उप्पज्जि नायको । 
अनोमनामो अमितो, नामेन पदुमुत्तरो॥ 


२९. “पदुमाकारवदनो, पदुमामलसुच्छवी। 
लोकेनानुपलित्तोब तोयेन पदुमं यथा॥ 


३०. “वीरो पदुमपत्तक्खो, कन्तो च पदुमं यथा। 
पदुमुत्तरगन्धोब, तस्मा सो पदुमृत्तरो॥ 


३९. “लोकजेट्टी च निम्मानो, अन्धानं नयनूपमो। 
सन्तवेसो गुणनिधि, करुणामतिसागरो॥ 


३२. “स कदाचि महावीरो, ब्रह्मासुरसुरच्चितो। 
सदेवमनुजाकिण्णे, जनमज्झे जिनुत्तमो [जनुत्तमो (स्या० पी०), अनुत्तमो (क०) वङ्गीसत्थेरापदानेपि]॥ 


३३. “वदनेन सुगन्धेन, मधुरेन रुतेन च। 
रञ्जयं परिसं सब्बं, सन्थवी सावकं सकं॥ 


३४. “सद्धाधिमुत्तो सुमति, मम दस्सनलालसो [दस्सनसालयो (स्या०)]। 
नत्थि एतादिसो अञ्जो, यथायं भिक्खु वक्कलि॥ 


३५. “तदाहं हंसवतियं, नगरे ब्राह्मणत्रजो। 
हृत्वा सुत्वा च तं वाक्यं, तं ठानमभिरोचयिं॥ 


३६. “ससावकं तं विमलं, निमन्तेत्वा तथागतं । 
सत्ताहं भोजयित्वान, दुस्सेहच्छादयिं तदा॥ 

३७. “निपच्च सिरसा तस्स, अनन्तगुणसागरे। 
निमुग्गो पीतिसम्पुण्णो, इदं वचनमब्रवि॥ 


३८. “यो सो तया सन्थवितो, इतो सत्तमके मुनि [इध सद्धाधिमुत्तो इसि (स्या०), इतो सत्तमकेहनि (सी० पी०)]। 
भिक्खु सद्भावतं अग्गो, तादिसो होमहं मुने ॥ 


३९. “एवं वुत्ते महावीरो, अनावरणदस्सनो । 
इमं वाक्यं उदीरेसि, परिसाय महामुनि॥ 


४०. '“पस्सथेतं माणवकं, पीतमद्ुनिवासनं । 
हेमयञ्जोपचितङ्गं [हेमयञ्जोपवीतङ्गं (सी०)], जननेत्तमनोहरं॥ 


४१. “एसो अनागतद्भाने, गोतमस्स महेसिनो। 
अग्गो सद्धाधिमृत्तानं, सावकोयं भविस्सति॥ 


४२. “'देवभूतो मनुस्सो वा, सब्बसन्तापवज्जितो । 
सब्बभोगपरिब्यूळहो, सुखितो संसरिस्सति॥ 


४३. ““सतसहस्सितो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


४४. ““तस्स धम्मेसु दायादो, ओरसो धम्मनिम्मितो। 
वक्कलि नाम नामेन, हेस्सति सत्थु सावको ॥ 


४५. “तेन कम्मविसेसेन, चेतनापणिधीहि च। 
जहित्वा मानुसं देहं, तावतिसमगच्छहं॥ 


४६. “सब्बत्थ सुखितो हुत्वा, संसरन्तो भवाभवे। 
सावत्थियं पुरे जातो, कुले अञ्जतरे अहं॥ 


४७. “नोनीतसुखुमालं मं, जातपल्लवकोमलं । 
मन्दं उत्तानसयनं, पिसाचभयतज्जिता॥ 


४८. “पादमूले महेसिस्स, सायेसुं दीनमानसा। 
इमं ददाम ते नाथ, सरणं होहि नायक॥ 


४९. “तदा पटिग्गहि सो मं, भीतानं सरणो मुनि। 
जालिना चक्कङ्कितेन [सङ्कलङ्केन (सी०)], मुदुकोमलपाणिना॥ 

५०. “तदा पभुति तेनाहं, अरकखेय्येन रक्खितो । 
सब्बवेरविनिमुत्तो [सब्बब्याधिविनिमृत्तो (स्या०), सब्बृपधिविनिमृत्तो (पी०)], सुखेन परिवुद्धितो॥ 


५९. “सुगतेन विना भूतो, उक्कण्ठामि मुहुत्तकं । 
जातिया सत्तवस्सोहं, पब्बजि अनगारियं॥ 


५२. “सब्बपारमिसम्भूतं, नीलक्खिनयनं [लङ्किनीलयनं (सी०)] बरं । 
रूपं सब्बसृभाकिण्णं, अतित्तो विहरामहं [विहयामहं (सी० पी०)]॥ 


५३. “बुद्धरूपरति [बुद्धो रूपरति (सी०)] जत्वा, तदा ओवदि मं जिनो। 
"अलं वक्कलि कि रूपे, रमसे बालनन्दिते॥ 


५४. “यो हि पस्सति सद्भम्मं, सो मं पस्सति पण्डितो । 
अपस्समानो सद्भम्मं, मं पस्सम्पि न पस्सति॥ 


५५. ““अनन्तादीनवो कायो, विसरुक्खसमूपमो । 
आवासो सब्बरोगानं, पुञ्जो दुक्खस्स केवलो॥ 


५६. “निब्बिन्दिय ततो रूपे, खन्धानं उदयब्बयं । 
पस्स उपक्किलेसानं, सुखेनन्तं गमिस्सति' ॥ 


५७. “एवं तेनानुसिद्टोहं, नायकेन हितेसिना। 
गिज्झकूटं समारुय्ह, झायामि गिरिकन्दरे॥ 


५८. “ठितो पब्बतपादम्हि, अस्सासयि [ममाहसो (सी०)] महामुनि । 
वक्कलीति जिनो वाचं, तं सुत्वा मुदितो अहं॥ 


५९. ““पक्खन्दिं सेलपब्भारे, अनेकसतपोरिसे । 
तदा बुद्धानुभावेन, सुखेनेव महिं गतो॥ 


६०. “पुनोपि [पुनापि (स्या०), मुनि मं (क०)] धम्मं देसेति, खन्धानं उदयब्बयं । 
तमहं धम्ममञ्जाय, अरहत्तमपापुणि॥ 


६९. 


~© 


“सुमहापरिसमज्झे, तदा मं चरणन्तगो। 
अग्गं सद्धाधिमुत्तानं, पञ्जपेसि महामति॥ 


६२. “सतसहस्सितो कप्पे, यं कम्ममकरिं तदा। 
दुग्गति नाभिजानामि, बुद्भपूजायिदं फलं॥ 


www.tipitaka.org Vipassana Research Institute 


Page ]]2 sur 287 


६३. “किलेसा झापिता मस्हं...पे०... विहरामि अनासवो॥ 
६४. “स्वागतं वत मे आसि...पे०... कतं बुद्धस्स सासनं॥ 
६५. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा वक्कलित्थेरो इमा गाथायो 


अभासित्थाति। 
वक्कलित्थेरस्सापदानं दुतियं । 
३. महाकप्पिनत्थेरअपदानं 


६६. “पदुमुत्तरो नाम जिनो, सब्बधम्मान पारगू। 
उदितो अजटाकासे [जगदाकासे (सी०), जलदाकासे (पी०)], रवीव सरदम्बरे॥ 


६७. “वचनाभाय बोधेति, वेनेय्यपदुमानि सो। 
किलेसपङ्कं सोसेति, मतिरंसीहि नायको॥ 


६८. “तित्थियानं यसे [यसो (सी० पी०)] हन्ति, खज्जोताभा यथा रवि। 
सच्चत्थाभं पकासेति, रतनंव दिवाकरो॥ 


६९. “गुणानं आयतिभूतो, रतनानंव सागरो। 
पज्जुन्नोरिव भूतानि, धम्ममेघेन वस्सति॥ 


७०. “अक्खदस्सो तदा आसि, नगरे हंससव्हये। 
उपेच्च धम्ममस्सोसि, जलजुत्तमनामिनो॥ 


७१. ` ओवादकस्स भिक्खूनं, सावकस्स कताविनो। 
गुणं पकासयन्तस्स, तप्पयन्तस्स [तोसयन्तस्स (सी०), हासयन्तस्स (स्या०), वासयन्तस्स (पी०)] मे मनं॥ 


७२. ““सुत्वा पतीतो सुमनो, निमन्तेत्वा तथागतं । 
ससिस्सं भोजयित्वान, तं ठानमभिपत्थयि॥ 


७३. “तदा हंससमभागो, हंसदुन्दुभिनिस्सनो [हंसदुन्दुभिसुस्सरो (सी०)]। 
पस्सथेतं महामत्तं, विनिच्छयविसारदं॥ 


७४. “पतितं पादमूले मे, समुग्गततनूरुहं । 
जीमूतवण्णं पीणंसं, पसन्ननयनाननं॥ 

७५. ““परिवारेन महता, राजयूत्तं महायसं । 
एसो कताविनो ठानं, पत्थेति मुदितासयो॥ 


७६. “इमिना पणिपातेन, चागेन पणिधीहि च [पिण्डपातेन, चेतना पणिधीहि च (सी०)]। 
कप्पसतसहस्सानि, नुपपज्जति दुग्गति॥ 


७७. “देवेसु देवसोभग्गं, मनुस्सेसु महन्ततं । 
अनुभोत्वान सेसेन [अभृत्वाव सेसेन (सी०), अनुभोत्वाव सेसेन (स्या०)], निब्बानं पापुणिस्सति॥ 


७८. “सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


७९. ““तस्स धम्मेसु दायादो, ओरसो धम्मनिम्मितो । 
कपिनो नाम नामेन, हेस्सति सत्थु सावको'॥ 


८०. “ततोहं सुकतं कारं, कत्वान जिनसासने। 
जहित्वा मानुसं देहं, तुसितं अगमासहं॥ 


८१. “देवमानुसरज्जानि, सतसो अनुसासिय। 
बाराणसियमासन्ने, जातो केनियजातियं॥ 


८२. 'सहस्सपरिवारेन [सतसहस्सपरिवारो (स्या०)], सपजापतिको अहं। 
पञ्च पच्चेकबुद्धानं, सतानि समुपट्टहिं॥ 


८३. “तेमासं भोजयित्वान, पच्छादम्ह तिचीवरं। 
ततो चुता मयं सब्बे, अहुम्ह तिदसूपगा॥ 


८४. “पुनो सब्बे मनुस्सत्तं, अगमिम्ह ततो चुता। 
कुक्कुटम्हि पुरे जाता, हिमवन्तस्स पस्सतो॥ 


८५. “कप्पिनो नामहं आसि, राजपुत्तो महायसो । 
सेसामच्चकुले जाता, ममेव परिवारयुं॥ 


८६. “महारज्जसुखं पत्तो, सब्बकामसमिद्भिमा । 
वाणिजेहि समकखातं, बुद्धुप्पादमहं सुणि॥ 


८७. ““बुद्धों लोके समुप्पन्नो, असमो एकपुग्गलो । 
सो पकासेति सद्भम्मं, अमतं सुखमुत्तमं ॥ 

८८. ““सुयुत्ता तस्स सिस्सा च, सुमुत्ता च अनासवा'। 
“सुत्वा नेसं सुबचनं, सक्करित्वान वाणिजे॥ 


८९. “पहाय रज्जं सामच्चो, निक्खमिं बुद्धमामको । 
नदिं दिस्वा महाचन्दं, पूरितं समतित्तिकं ॥ 


९०. “अप्पतिट्टं अनालम्बं, दुत्तरं सीघवाहिनि । 
गुणं सरित्वा बुद्धस्स, सोत्थिना समतिक्कमि॥ 


९१. ““भवसोतं सचे बुद्धो, तिण्णो लोकन्तगू विदू [विभू (क०)]। 
एतेन सच्चवज्जेन, गमनं मे समिज्झतु॥ 


९२. “यदि सन्तिगमो मग्गो, मोक्खो चच्चन्तिकं [मोक्खदं सन्तिकं (स्या०)] सुखं । 
एतेन सच्चवज्जेन, गमनं मे समिज्झतु॥ 


९३. “सङ्घो चे तिण्णकन्तारो, पुञ्जक्खेत्तो अनृत्तरो। 
एतेन सच्चवज्जेन, गमनं मे समिज्झतु'॥ 


९४. “सह कते सच्चवरे, मग्गा अपगतं जलं । 
ततो सुखेन उत्तिण्णो, नदीतीरे मनोरमे॥ 


९५. “निसिन्नं अइसं बुद्धं, उदेन्तंव पभङ्करं । 
जलन्तं हेमसेलंव, दीपरुक्खंव जोतितं॥ 


९६. “ससिंव तारासहितं, सावकेहि पुरक्खतं । 
वासवं विय वस्सन्तं, देसनाजलदन्तरं [देवेन जलनन्दनं (स्या० पी०)]॥ 


९७. “वन्दित्वान सहामच्चो, एकमन्तमुपाविसि। 
ततो नो आसयं [ततो अज्झासयं (स्या०)] जत्वा, बुद्धो धम्ममदेसयि॥ 


९८. “सुत्वान धम्मं विमलं, अवोचुम्ह मयं जिनं । 
'पब्बाजेहि महावीर, निब्बिन्दाम्ह [निब्बिन्नाम्ह (सी० पी०), ओतिण्णम्ह (स्या०)] मयं भवे'॥ 


९९. ““स्वक्खातो भिक्खवे धम्मो, दुक्खन्तकरणाय वो। 
चरथ ब्रह्मचरियं', इच्चाह मुनिसत्तमो॥ 


१००.“सह वाचाय सब्बेपि, भिकखुवेसधरा मयं । 
अहुम्ह उपसम्पन्ना, सोतापन्ना च सासने॥ 

९१०१. “ततो जेतवनं गन्त्वा, अनुसासि विनायको । 
अनुसिट्टो जिनेनाहं, अरहत्तमपापुणि॥ 


१०२.“ततो भिक्खुसहस्सानि [भिकखुसहस्सं तं (सी० पी०)], अनुसासिमहं तदा। 
ममानुसासनकरा, तेपि आसुँ अनासवा॥ 


९०३.“जिनो तस्मिं गुणे तुड्ो, एतदग्गे ठपेसि मं । 
भिक्खुओवादकानग्गो, कप्पिनोति महाजने॥ 


१०४:“सतसहस्से कतं कम्मं, फलं दस्सेसि मे इध। 
पमुत्तो सरवेगोव, किलेसे झापयिं [झापयी (सी०)] मम॥ 


१०५."किलेसा झापिता मस्हं...पे०... विहरामि अनासवो॥ 
१०६.“स्वागतं बत मे आसि...पे०... कतं बुद्भस्स सासनं॥ 
१०७“पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा महाकप्पिनो थेरो इमा गाथायो 


अभासित्थाति । 
महाकप्पिनत्थेरस्सापदानं ततियं । 
४. दब्बमल्लपृत्तत्थेरअपदानं 


१०८.“पदुमुत्तरो नाम जिनो, सब्बलोकविदू मुनि । 
इतो सतसहस्सम्हि, कप्पे उप्पज्जि चक्खुमा॥ 


९०९.:ओवादको विञ्ञापको, तारको सब्बपाणिनं । 
देसनाकुसलो बुद्धो, तारेसि जनतं बहुं॥ 


११०. “अनुकम्पको कारुणिको, हितेसी सब्बपाणिनं । 
सम्यत्ते तित्थिये सब्बे, पञ्चसीले पतिद्रुपि [पतिद्दुहि (स्या० क०)]॥ 


१११. “एवं निराकुलं आसि, सुञ्जतं [सुञ्ञकं (सी०) एवमुपरिपि] तित्थियेहि च। 
विचित्तं अरहन्तेहि, बसीभूतेहि तादिभि॥ 


११२. “रतनानट्टपञ्ञासं, उग्गतो सो महामुनि । 
कञ्चनग्धियसङ्कासो, बात्तिसवरलक्खणो॥ 

११३. “वस्ससतसहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


११४.“तदाहं हंसवतियं, सेड्पृत्तो महायसो । 
उपेत्वा लोकपज्जोतं, अस्सोसिं धम्मदेसनं॥ 


११५.“सेनासनानि भिक्खूनं, पञ्ञापेन्तं ससावकं । 
कित्तयन्तस्स वचनं, सुणित्वा मुदितो अहं॥ 


९१६. अधिकारं ससङ्घस्स, कत्वा तस्स महेसिनो। 
निपच्च सिरसा पादे, तं ठानमभिपत्थयिं॥ 


११७.“तदाह स महावीरो, मम कम्मं पकित्तयं। 
“यो ससङ्घमभोजेसि, सत्ताहं लोकनायक ॥ 


१९८. “सोयं कमलपत्तक्खो, सीहंसो कनकत्तचो। 
मम पादमूले निपति [पतितो (पी०)], पत्थयं ठानमुत्तमं॥ 


११९. ““सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


१२०.““सावको तस्स बुद्धस्स, दब्बो नामेन विस्सुतो । 
सेनासनपञ्ञापको, अग्गो हेस्सतियं तदा'॥ 


१२१. “तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं॥ 


९२२.“सतानं तीणिक्खत्तुञ्च, देवरज्जमकारयि । 
सतानं पञ्चक्खत्तुञ्च, चक्कवत्ती अहोसहं॥ 


१२३.“पदेसरज्जं विपुलं, गणनातो असङ्कियं। 
सब्बत्थ सुखितो आसि, तस्स कम्मस्स वाहसा॥ 


१२४ :-एकनवुतितो कप्पे, विपस्सी नाम नायको। 
उप्पज्जि चारुदस्सनो [चारुनयनो (सी० स्या० पी०)], सब्बधम्मविपस्सको॥ 


१२५.“दुदुचित्तो उपवदिं, सावकं तस्स तादिनो। 
सब्बासवपरिक्खीणं, सुद्रोति च विजानिय॥ 

१२६.“तस्सेव नरवीरस्स, सावकानं महेसिनं । 
सलाकञ्च गहेत्वान [सलाकं पग्गहेत्वान (सी० पी०)], खीरोदनमदासहं॥ 


१२७.“इमम्हि भद्दके कण्ण, ब्रह्मबन्धु महायसो । 
कस्सपो नाम गोत्तेन, उप्पज्जि वदतं वरो॥ 


१२८.“सासनं जोतयित्वान, अभिभुय्य कुतित्थिये । 
विनेय्ये विनयित्वाव, निब्बुतो सो ससावको॥ 


१२९.“ससिस्से निब्बृते नाथे, अत्थमेन्तम्हि सासने। 
देवा कन्दिंसु संविग्गा, मृत्तकेसा रुदम्मुखा॥ 


१३०.“निब्बायिस्सति धम्मक्खो, न पस्सिस्साम सुब्बते। 
न सुणिस्साम सद्भम्मं, अहो नो अप्पपुञ्ञता॥ 


१३१. “तदायं पथवी सब्बा, अचला सा चलाचला [चलाचली (सी०), पुलापुली (स्या०)]। 
सागरो च ससोकोव, विनदी करुणं गिरं॥ 


१३२. “चतुद्दिसा दुन्दुभियो, नादयिसु अमानुसा। 
समन्ततो असनियो, फलिंसु च भयाबहा॥ 


९३३.:उक्का पतिंसु नभसा, धूमकेतु च दिस्सति। 
सधूमा जालवट्टा च [सब्बथलजसत्ता च (सी०)], रविंसु करुणं मिगा॥ 


१३४:उप्पादे दारुणे दिस्वा, सासनत्थङ्गसूचके । 
संविग्गा भिक्खवो सत्त, चिन्तयिम्ह मयं तदा॥ 


१३५.“सासनेन विनाम्हाकं, जीवितेन अलं मयं। 
पविसित्वा महारञ्ञं, युञ्जाम जिनसासनं॥ 


१३६. अहदसम्ह तदारञ्ञे, उब्बिद्धं सेलमुत्तमं । 
निस्सेणिया तमारुय्ह, निस्सेणि पातयिम्हसे॥ 


१३७.“तदा ओवदि नो थेरो, बुद्भुप्पादो सुदुल्लभो । 
सद्धातिदुल्लभा लद्धा, थोक सेसञ्च सासनं॥ 


१३८." निपतन्ति खणातीता, अनन्ते दुक्खसागरे । 
तस्मा पयोगो कत्तब्बो, याव ठाति मुने मतं [याव तिट्ठति सासनं (स्या०)]॥ 

१३९. अरहा आसि सो थेरो, अनागामी तदानुगो । 
सुसीला इतरे यृत्ता, देवलोकं अगम्हसे॥ 


९४०:"निब्बुतो तिण्णसंसारो, सुद्भावासे च एकको । 
अहञ्च पक्कुसाति च, सभियो बाहियो तथा॥ 


१४१.“कुमारकस्सपो चेव, तत्थ तत्थूपगा मयं । 
संसारबन्धना मुत्ता, गोतमेनानुकम्पिता॥ 


९४ २:'मल्लेसु कुसिनारायं, जातो गब्भेव मे सतो। 
माता मता चितारुळहा, ततो निप्पतितो अहं॥ 


१४३:“पतितो दब्बपुञ्जम्हि, ततो दब्बोति विस्सुतो। 
ब्रह्मचारीबलेनाहं, विमुत्तो सत्तवस्सिको॥ 


१४ ४:खीरोदनबलेनाहं, पञ्चहङ्गेहपागतो । 
खीणासवोपवादेन, पापेहि बहुचोदितो॥ 


९४५: उभो पुञ्जञ्च पापञ्च, बीतिवत्तोम्हि दानिहं । 
पत्वान परमं सन्तिं, विहरामि अनासवो॥ 


९४६: 'सेनासनं पञ्ञापयिं, हासयित्वान सुब्बते । 
जिनो तस्मिं गुणे तुट्टो, एतदग्गे ठपेसि मं॥ 


१४७:“किलेसा झापिता मस्हं...पे०... विहरामि अनासवो॥ 
९४८:-स्वागतं वत मे आसि...पे०... कतं बुद्धस्स सासनं॥ 
१४९.“पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा दब्बमल्लपृत्तो थेरो इमा गाथायो 


अभासित्थाति। 
दब्बमल्लपृत्तत्थेरस्सापदानं चतुत्थं । 
५. कुमारकस्सपत्थेरअपदानं 


१५०.“इतो सतसहस्सम्हि, कप्पे उप्पज्जि नायको। 
सब्बलोकहितो वीरो, पदुमुत्तरनामको॥ 

१५९१.“तदाहं ब्राह्मणो हुत्वा, विस्सुतो वेदपारगू। 
दिवाविहारं विचरं, अद्दसं लोकनायकं ॥ 


९५२. चतुसच्चं पकासेन्तं, बोधयन्तं सदेवकं । 
विचित्तकथिकानग्गं, बण्णयन्तं महाजने॥ 


१५३.“तदा मुदितचित्तोहं, निमन्तेत्वा तथागतं । 
नानारत्तेहि वत्थेहि, अलङ्करित्वान मण्डपं॥ 


९५४: नानारतनपज्जोतं, ससङ्घं भोजयिं तहिं। 
भोजयित्वान सत्ताहं, नानग्गरसभोजनं॥ 


१५५:“नानाचित्तेहि [नानावण्णेहि (सी०)] पुप्फेहि, पूजयित्वा ससावकं [महावीरं (क०)]। 
निपच्च पादमूलम्हि, तं ठानं पत्थयि अहं॥ 


१५६.“तदा मुनिवरो आह, करुणेकरसासयो [करुणो करुणालयो (स्या०)]। 
'पस्सथेतं दिजवरं, पदुमाननलोचनं॥ 


१५७: 'पीतिपामोज्जबहुलं, समुग्गततनूरुहं । 
हासम्हितविसालक्खं, मम सासनलालसं॥ 


१५८:““पतितं पादमूले मे, एकावत्थसुमानसं [एकवत्थं सुमानसं (स्या० क०)]। 
एस पत्थेति तं ठानं, विचित्तकथिकत्तनं [विचित्तकथिकत्तदं (सी० पी०)]॥ 


९५९.“ सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


१६०.“ *तस्स धम्मेसु दायादो, ओरसो धम्मनिम्मितो । 
कुमारकस्सपो नाम, हेस्सति सत्थु सावको॥ 


१६९. “विचित्तपुप्फदुस्सानं, रतनानञ्च वाहसा 
विचित्तकथिकानं सो, अग्गतं पापुणिस्सतिः॥ 


९६२.“तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिसमगच्छहं॥ 


९६३. परिब्भमं भवाभवे [भवाकासे (सी० पी०)], रङ्गमज्झे यथा नटो। 
साखमिगत्रजो हुत्वा, मिगिया कुच्छिमोक्कमि॥ 

१६४ :“तदा मयि कुच्छिगते, वज्झवारो उपड्वितो। 
साखेन चत्ता मे माता, निग्रोधं सरणं गता॥ 


९६५. तेन सा मिगराजेन, मरणा परिमोचिता । 
परिच्चजित्वा सपाणं [संपाणं (सी० पी०)], ममेवं ओवदी तदा॥ 


१६६. “निग्रोधमेव सेवेय्य, न साखमुपसंवसे । 
निग्रोधस्मिं मतं सेय्यो, यञ्चे साखम्हि जीवित ॥ 


९६७-'तेनानुसिट्ठा मिगयूथपेन, अहञ्च माता च तथेतरे च [चितरे च (स्या०), तस्सोवादेन (पी०), चितरे च 
तस्सोवादं (क०)]। 
आगम्म रम्मं तुसिताधिवासं, गता पवासं सघरं यथेव॥ 


१६८ .“'पुनो कस्सपवीरस्स, अत्थमेन्तम्हि सासने। 
आरुय्ह सेलसिखरं, युञ्जित्वा जिनसासनं॥ 


१६९.“इदानाहं राजगहे, जातो सेट्टिकुले अहुं। 
आपन्नसत्ता मे माता, पब्बजि अनगारियं॥ 


१७०:“सगब्भ तं विदित्वान, देवदत्तमुपानयुं | 
सो अवोच 'विनासेथ, पापिकं भिक्खुनि इमं'॥ 


९७९.“इदानिपि मुनिन्देन, जिनेन अनुकम्पिता । 
सुखिनी अजनी मय्हं, माता भिकखुनुपस्सये॥ 


१७२.“तं विदित्वा महीपालो, कोसलो मं अपोसयि। 
कुमारपरिहारेन, नामेनाहञ्च कस्सपो॥ 


१७३.महाकस्सपमागम्म, अहं कुमारकस्सपो। 
वम्मिकसदिसं कायं, सुत्वा बुद्धेन देसितं॥ 


१७४:“ततो चित्तं विमुच्चि मे, अनुपादाय सब्बसो। 
पायासिं दमयित्वाहं, एतदग्गमपापुणि॥ 


१७५:“किलेसा झापिता मय्हं...पे०... विहरामि अनासवो॥ 
९७६.स्वागतं वत मे आसि...पे०... कतं बुद्धस्स सासनं॥ 
१७७:'पटिसम्भिदा चतस्सो...पे०... कतं बुद्धस्स सासनं ॥ 

इत्थं सुदे आयस्मा कुमारकस्सपो थेरो इमा गाथायो 
अभासित्थाति। 
कुमारकस्सपत्थेरस्सापदानं पञ्चमं । 
चतुवीसतिमं भाणवारं । 
६. बाहियत्थेरअपदानं 


१७८:“इतो सतसहस्सम्हि, कप्पे उप्पज्जि नायको । 
महप्पभो तिलोकग्गो, नामेन पदुमुत्तरो॥ 


१७९.खिप्पाभिञ्ञस्स भिक्खुस्स, गुणं कित्तयतो मुने। 
सुत्वा उदग्गचित्तोहं, कारं कत्वा महेसिनो॥ 


१८०.“दत्वा सत्ताहिकं दानं, ससिस्सस्स मुने अहँ । 
अभिवादिय सम्बुद्भं, तं ठानं पत्थयि तदा॥ 


९८१. “ततो मं व्याकरि बुद्धो, "एतं पस्सथ ब्राह्मणं । 
पतितं पादमूले मे, चरियं पच्चवेक्खणं [पसन्ननयनाननं (सी०), पीनसम्पन्नवेक्खणं (स्या०), पीणंसं 
पच्चवेक्खणं (पी०)]॥ 


९८२.“"हेमयञ्जोपचितङ्गं, अवदाततनुत्तचं । 
पलम्बबिम्बतम्बोट्ं, सेततिण्हसमं दिजं॥ 


१८३. “गुणथामबहुतरं, समुग्गततनूरुहं । 
गुणोघायतनीभूतं, पीतिसम्फुल्लिताननं॥ 


१८४ :“एसो पत्थयते ठानं, खिप्पाभिञ्ञस्स भिकखुनो । 
अनागते महावीरो, गोतमो नाम हेस्सति॥ 


१८५. "तस्स धम्मेसु दायादो, ओरसो धम्मनिम्मितो । 
बाहियो नाम नामेन, हेस्सति सत्थु सावको' ॥ 


१८६.“तदा हि तुठ्ठो बुड्ाय, यावजीवं महामुने । 
कारं कत्वा चुतो सग्गं, अगं सभवनं यथा॥ 


१८७. 

“देवभूतो मनुस्सो वा, सुखितो तस्स कम्मुनो। 
वाहसा संसरित्वान, सम्पत्तिमनुभोमहं॥ 


१८८.““पुन कस्सपवीरस्स, अत्थमेन्तम्हि [अत्थङ्गतम्हि (स्या०)] सासने। 
आरुय्ह सेलसिखरं, युञ्जित्वा जिनसासनं॥ 


१८९.“विसुद्भसीलो सप्पञ्जो, जिनसासनकारको । 
ततो चुता पञ्च जना, देवलोकं अगम्हसे॥ 


१९०.“ततोहं बाहियो जातो, भारुकच्छे पुरुत्तमे। 
ततो नावाय पक्खन्दो [पक्खन्तो (सी०), पक्कन्तो (पी०)], सागरं अप्पसिद्धियं [अत्थसिद्धियं (क०)]॥ 


९९९. ततो नावा अभिज्जित्थ, गन्त्वान कतिपाहकं । 
तदा भीसनके घोरे, पतितो मकराकरे॥ 


१९२.''तदाहं वायमित्वान, सन्तरित्वा महोदधिं । 
सुप्पादपट्टनवरं [सुप्पारपट्टनवरं (सी० पी०)], सम्पत्तो मन्दवेधितो [मन्दमेधिको (सी०), मन्दवेदितो (स्या०), 
मद्दवेरत॑ (क०)]॥ 


९९३.“दारुचीरं निवासेत्वा, गामं पिण्डाय पाविसिं। 
तदाह सो जनो तुड्टो, अरहायमिधागतो॥ 


१९४ /“इमं अन्नेन पानेन, वत्थेन सयनेन च। 
भेसज्जेन च सक्कत्वा, हेस्साम सुखिता मयं॥ 


१९५.“पच्चयानं तदा लाभी, तेहि सक्कतपूजितो। 
अरहाहन्ति सङ्कप्पं, उप्पादेसिं अयोनिसो॥ 


१९६.“ततो मे चित्तमञ्ञाय, चोदयी पुब्बदेवता। 
“न त्वं उपायमग्गञ्ञू, कुतो त्वं अरहा भवे'॥ 


१९७.“चोदितो ताय संविग्गो, तदाहं परिपुच्छि तं। 
'के वा एते कुहिं लोके, अरहन्तो नरुत्तमा॥ 


१९८.““सावत्थियं कोसलमन्दिरे जिनो, पहूतपञ्ञो वरभूरिमेधसो । 
सो सक्यपुत्तो अरहा अनासवो, देसेति धम्मं अरहत्तपत्तिया॥ 


१९९.“'तदस्स सुत्वा वचनं सुपीणितो [पीणित्वा (क०)], निधिव लद्धा कपणोति विम्हितो। 

उदग्गचित्तो अरहत्तमुत्तमं, सुदस्सनं दटुमनन्तगोचर॥ 


२००.“तदा ततो निक्खमित्वान सत्थुनो [निक्खमितुन सत्थुवरं (सी०)], सदा जिनं पस्सामि विमलाननं [पराजिनं 
पस्सामि कमलाननं (क०)]। 
उपेच्च रम्मं विजितव्हयं वनं, दिजे अपुच्छिं कुहिं लोकनन्दनो॥ 


२०१.““ततो अवोचुं नरदेववन्दितो, पुरं पविट्ठो असनेसनाय सो। 
ससोव [पच्चेहि (सी० स्या०)] खिप्पं मुनिदस्सनुस्सुको, उपेच्च वन्दाहि तमग्गपुग्गलंः॥ 


२०२."ततोहं तुवटं गन्त्वा, सावत्थिं पुरमुत्तमं । 
विचरन्तं तमदक्रिंब, पिण्डत्थं अपिहागिधं॥ 


२०३.“पत्तपाणिं अलोलक्खं, पाचयन्तं पीताकरं [भाजयन्तं वियामतं (सी०), जोतयन्तं इधामतं (स्या०), भाजयन्तं 
इदंमतं (पी०)]। 
सिरीनिलयसङ्कासं, रविदित्तिहराननं॥ 


२०४:-तं समेच्च निपच्चाहं, इदं वचनमत्रवि। 
कुपथे विप्पनट्टस्स, सरणं होहि गोतम॥ 


२०५: "'पाणसन्तारणत्थाय, पिण्डाय विचरामहं । 
न ते धम्मकथाकालो, इच्चाह मुनिसत्तमो'॥ 


२०६.'तदा पुनप्पुनं बुद्धं, आयाचि धम्मलालसो। 
यो मे धम्ममदेसेसि, गम्भीरं सुञ्ञतं पदं॥ 


२०७:*तस्स धम्मं सुणित्वान, पापुणि आसवक्खयं । 
परिक्खीणायुको सन्तो, अहो सत्थानुकम्पको॥ 


२०८:किलेसा झापिता मस्हं...पे०... विहरामि अनासवो॥ 

२०९.“स्वागतं वत मे आसि...पे०... कतं बुद्भस्स सासनं॥ 

२१०.“पटिसम्भिदा चतस्सो...पे०... कतं बुद्धस्स सासनं॥ 

२११. “एवं थेरो वियाकासि, बाहियो दारुचीरियो । 
सङ्कारकूटे पतितो, भूताविड्ठाय गाविया॥ 


२१२.“ अत्तनो पुब्बचरियं, कित्तयित्वा महामति। 
परिनिब्बायि सो थेरो [वीरो (सी०), धीरो (स्या०)], सावत्थियं पुरुत्तमे॥ 

२१३.““नगरा निक्खमन्तो तं, दिस्वान इसिसत्तमो । 
दारुचीरधरं धीरं, बाहियं बाहितागमं॥ 


२१४ /“भूमियं पतितं दन्तं, इन्दकेतूव पातितं । 
गतायुं सुक्खकिलेसं [गतायु संगतक्लेसं (सी० पी०), तदायु सङ्कतालेसं (क०)], जिनसासनकारकं॥ 


२९५."ततो आमन्तयी सत्था, सावके सासने रते। 
“गण्हथ नेत्वा [हत्वा (स्या० पी० क०)] झापेथ, तनुं सब्रह्मचारिनो॥ 


२९६.“*थूपं करोथ पूजेथ, निब्बुतो सो महामति। 
खिप्पाभिञ्ञानमेसग्गो, सावको मे वचोकरो॥ 


२१७.“सहस्समपि चे गाथा, अनत्थपदसञ्हिता। 
एकं गाथापदं सेय्यो, यं सुत्वा उपसम्मति॥ 


२१८."“यत्थ आपो च पथवी, तेजो वायो न गाधति। 
न तत्थ सुक्का जोतन्ति, आदिच्चो न पकासति॥ 


२९९.'न तत्थ चन्दिमा भाति, तमो तत्थ न विज्जति। 
यदा च अत्तना वेदि, मुनिमोनेन ब्राह्मणो॥ 


२२०. -अथ रूपा अरूपा च, सुखदुक्खा विमुच्चति'। 
इच्चेबं अभणी नाथो, तिलोकसरणो मुनि” ॥ 


इत्थं सुदं आयस्मा बाहियो थेरो इमा गाथायो 
अभासित्थाति। 
बाहियत्थेरस्सापदानं छटुं। 
७. महाकोट्रिंकत्थेर अपदानं 


२२९.““पदुमुत्तरो नाम जिनो, सब्बलोकविदू मुनि। 
इतो सतसहस्सम्हि, कप्पे उप्पज्जि चक्खुमा॥ 


२२२. ओवादको विञ्ञापको, तारको सब्बपाणिनं । 
देसनाकुसलो बुद्धो, तारेसि जनतं बहुं॥ 

२२३.“अनुकम्पको कारुणिको, हितेसी सब्बपाणिनं । 
सम्पत्ते तित्थिये सब्बे, पञ्चसीले पतिट्ठपि॥ 


२२४:'एवं निराकुलं आसि, सुञ्जतं तित्थियेहि च । 
विचित्तं अरहन्तेहि, बसीभूतेहि तादिभि॥ 


२२५:रतनानट्टपञ्ञासं, उग्गतो सो महामुनि। 
कञ्चनग्धियसङ्कासो, बात्तिसवरलक्खणो॥ 


२२६. "वस्ससतसहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


२२७:"तदाहं हंसवतियं, ब्राह्मणो वेदपारगू। 
उपेच्च सब्बलोकग्गं [सब्बसारग्गं (सी०), सत्तपारगं (पी०)], अस्सोसि धम्मदेसनं॥ 


२२८:“तदा सो सावकं वीरो, पभिन्नमतिगोचरं । 
अत्थे धम्मे निरुत्ते च, पटिभाने च कोविदं॥ 


२२९.“ठपेसि एतदग्गम्हि, तं सुत्वा मुदितो अहं । 
ससावकं जिनवरं, सत्ताहं भोजयि तदा॥ 


२३०:"दुस्सेहच्छादयित्वान, ससिस्सं बुद्धिसागर [बुद्धसागरं (क०)] । 
निपच्च पादमूलम्हि, तं ठानं पत्थयि अहं॥ 


२३१.“ततो अवोच लोकग्गो, 'पस्सथेतं दिजुत्तमं । 
विनतं पादमूले मे, कमलोदरसप्पभं॥ 


२३२.“बुद्धसेट्ठस्स [सेट्ट बुद्धस्स (स्या० क०)] भिक्खुस्स, ठानं पत्थयते अयं। 
ताय सद्धाय चागेन, सद्धम्मस्सवनेन [तेन धम्मस्सवेन (सी० पी० क०)] च॥ 


२३३.““सब्बत्थ सुखितो हुत्वा, संसरित्वा भवाभवे। 
अनागतम्हि अद्धाने, लच्छसे तं मनोरथं॥ 


२३४: -सतसहस्सितो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


२३५:““तस्स धम्मेसु दायादो, ओरसो धम्मनिम्मितो । 
कोड्डिको नाम नामेन, हेस्सति सत्थु सावको'॥ 

२३६.“त॑ सुत्वा मुदितो हुत्वा, यावजीवं तदा जिनं । 
मेत्तचित्तो परिचरिं, सतो पञ्ञजासमाहितो॥ 


२३७:“तेन कम्मविपाकेन, चेतनापणिधीहि च। 
जहित्वा मानुसं देहं, तावतिसमगच्छहं॥ 


२३८:सतानं तीणिकखत्तुञ्च, देवरज्जमकारयिं। 
सतानं पञ्चक्खत्तुञ्च, चक्कवत्ती अहोसहं॥ 


२३९.'पदेसरज्जं विपुलं, गणनातो असङ्कियं । 
सब्बत्थ सुखितो आसि, तस्स कम्मस्स वाहसा॥ 


२४०:"दुवे भवे संसरामि, देवत्ते अथ मानुसे । 
अञ्ञं गति न गच्छामि, सुचिण्णस्स इदं फलं॥ 


२४१:“दुवे कुले पजायामि, खत्तिये अथ ब्राह्मणे । 
“नीचे कुले न जायामि, सुचिण्णस्स इदं फलं॥ 


२४२:“पच्छिमे भवे सम्पत्ते, ब्रह्मबन्धु अहोसहं । 
सावत्थियं विप्पकुले, पच्चाजातो महद्भने॥ 


२४३:माता चन्दवती नाम, पिता मे अस्सलायनो। 
यदा मे पितरं बुद्धो, विनयी सब्बसुद्धिया॥ 


२४ ४-तदा पसन्नो सुगते, पब्बजि अनगारियं । 
मोग्गल्लानो आचरियो, उपज्झा सारिसम्भवो॥ 


२४५६केसेसु छिज्जमानेसु, दिट्टि छिन्ना समूलिका । 
निवासेन्तो च कासावं, अरहत्तमपापुणि॥ 


२४६: अत्थधम्मनिरुत्तीसु, पटिभाने च मे मति। 
पभिन्ना तेन लोकग्गो, एतदग्गे ठपेसि मं॥ 


२४७ असन्दिट्ठं वियाकासिं, उपतिस्सेन पृच्छितो । 
पटिसम्भिदासु तेनाहं, अग्गो सम्बुद्भसासने॥ 


२४८:'किलेसा झापिता मय्हं...पे०... विहरामि अनासवो॥ 
२४९:°स्वागतं वत मे आसि...पे०... कतं बुद्भस्स सासनं॥ 

२५०:-पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा महाकोड्टिको थेरो इमा गाथायो 


अभासित्थाति । 
महाकोद्रिकत्थेरस्सापदानं सत्तमं । 
८. उरुवेळकस्सपत्थेरअपदानं 


२५९.“पदुमुत्तरो नाम जिनो, सब्बलोकविदू मुनि । 
इतो सतसहस्सम्हि, कप्पे उप्पज्जि चक्खुमा॥ 


२५२: ओवादको विञ्ञापको, तारको सब्बपाणिनं । 
देसनाकुसलो बुद्धो, तारेसि जनतं बहुं॥ 


२५३:"अनुकम्पको कारुणिको, हितेसी सब्बपाणिनं । 
सम्पत्ते तित्थिये सब्बे, पञ्चसीले पतिट्ठपि॥ 


२५४:एवं निराकुलं आसि, सुञ्जतं तित्थियेहि च । 
विचित्तं अरहन्तेहि, वसीभूतेहि तादिभि॥ 


२५५:“रतनानट्टपञ्जासं, उग्गतो सो महामुनि। 
कञ्चनश्धियसङ्कासो, बात्तिसवरलक्खणो॥ 


२५६: वस्ससतसहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


२५७:तदाहं हंसवतिया, ब्राह्मणो साधुसम्मतो। 
उपेच्च लोकपज्जोतं, अस्सोसि धम्मदेसनं॥ 


२५८: तदा महापरिसति, महापरिससावकं । 
ठपेन्तं एतदग्गम्हि, सुत्वान मुदितो अहं॥ 


२५९:'महता परिवारेन, निमन्तेत्वा महाजिनं। 
ब्राह्मणानं सहस्सेन, सहदानमदासहं॥ 


२६०:"महादानं ददित्वान, अभिवादिय नायकं । 
एकमन्तं ठितो हड्डी, इदं वचनमब्रवि॥ 

२६९१.““तयि सद्भाय मे वीर, अधिकारगुणेन च। 
परिसा महती होतु, निब्बत्तस्स तहिं तहि' ॥ 


२६२.तदा अवोच परिसं, गजगज्जितसुस्सरो । 
करवीकरुतो सत्था, 'एतं पस्सथ ब्राह्मणं॥ 


२६३. -हेमवण्णं महाबाहुं, कमलाननलोचनं । 
उदग्गतनुजं हट्टं, सद्भवन्तं गुणे मम॥ 


२६४:“एस पत्थयते ठानं [पत्थयि तं ठानं (स्या०)], सीहघोसस्स भिकखुनो । 
अनागतम्हि अद्धाने, लच्छसे तं मनोरथं॥ 


२६५: सतसहस्सितो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


२६६. “तस्स धम्मेसु दायादो, ओरसो धम्मनिम्मितो । 
कस्सपो नाम गोत्तेन, हेस्सति सत्थु सावको'॥ 


२६७: "इतो द्रेनवुते कप्पे, अह॒ सत्था अनुत्तरो। 
अनूपमो असदिसो, फुस्सो लोकग्गनायको॥ 


२६८ “सो च सब्बं तमं हन्त्वा, विजटेत्वा महाजटं । 
वस्सते अमतं वुट्टि, तप्पयन्तो सदेवकं ॥ 


२६९.“तदा हि बाराणसियं, राजा पच्चा अहुम्हसे । 
भातरोम्ह तयो सब्बे, संविसद्वाव राजिनो॥ 


२७०:'वीरङ्गरूपा बलिनो, सङ्गामे अपराजिता। 
तदा कुपितपच्चन्तो [कुप्पति पच्चन्तो (क०)], अम्हे आह महीपति॥ 


२७१.“ 'एथ गन्त्वान पच्चन्तं, सोधेत्वा अट्टवीबलं । 
खेमं विजिरितं कत्वा, पुन देथाति भासथ'॥ 


२७२:*ततो मयं अवोचुम्ह, यदि देय्यासि नायकं । 
उपद्ठानाय अम्हाकं, साधयिस्साम वो ततो॥ 


२७३:'ततो मयं लद्भवरा, भूमिपालेन पेसिता। 
निक्खित्तसत्थं पच्चन्तं, कत्वा पुनरुपच्च तं॥ 

२७४““याचित्वा सत्थुपट्टानं, राजानं लोकनायकं । 
मुनिवीरं लभित्वान, यावजीवं यजिम्ह तं॥ 


२७५६“महग्घानि च वत्थानि, पणीतानि रसानि च। 
सेनासनानि रम्मानि, भेसज्जानि हितानि च॥ 


२७६:दत्वा ससङ्घमुनिनो [ससंघस्स मुने (सी० पी०)], धम्मेनुप्पादितानि नो। 
सीलवन्तो कारुणिका, भावनायृत्तमानसा॥ 


२७७:“सद्धा परिचरित्वान, मेत्तचित्तेन नायकं। 
निब्बुते तम्हि लोकग्गे, पूजं कत्वा यथाबलं॥ 


२७८:“ततो चुता सन्तुसितं [तावतिसं (स्या०)], गता तत्थ महासुखं । 
अनुभूता मयं सब्बे, बुद्धपूजायिदं फलं॥ 


२७९:“मायाकारो यथा रङ्गे [लद्धो (स्या० पी०)], दस्सेसि विकतिं बहुं । 
तथा भवे भमन्तोहं [गमेन्तोहं (क०), भवन्तोहं (स्या०)], विदेहाधिपती अहुं॥ 


२८०: गुणाचेळस्स वाक्येन, मिच्छादिड्डिगतासयो । 
नरकं मग्गमारूळहो, रुचाय मम धीतुया॥ 


२८९.:-ओवादं नादियित्वान, ब्रह्मुना नारदेनहं । 
बहुधा संसितो सन्तो, दिट्ि हित्वान पापिकं॥ 


२८२. “पूरयित्वा विसेसेन, दस कम्मपथानिहं । 
हित्वान देहमगरमि, सग्गं सभवनं यथा॥ 


२८३.पच्छिमे भवे सम्पत्ते, ब्रह्मबन्धु अहोसहं । 
बाराणसियं फीतायं, जातो विप्पमहाकुले॥ 


२८४: मच्चुब्याधिजरा भीतो, ओगाहेत्वा महावनं [जहित्वान महाधनं (सी०), जहित्वा च महाधनं (पी०)]। 
निब्बानं पदमेसन्तो, जटिलेसु परिब्बजि॥ 


२८५:“तदा द्वे भातरो मय्हं, पब्बजिसु मया सह । 
उरुवेळायं मापेत्वा, अस्समं निवसि अहं॥ 


२८६:कस्सपो नाम गोत्तेन, उरुवेळनिवासिको [उरुवेळाय निवसि (स्या०)]। 
ततो मे आसि पञ्जत्ति, उरुवेळकस्सपो इति॥ 

२८७:“नदीसकासे भाता मे, नदीकस्सपसव्हयो। 
आसी सकासनामेन, गयायं गयाकस्सपो॥ 


२८८:'द्वे सतानि कनिट्ठस्स, तीणि मज्झस्स भातुनो । 
मम पञ्च सतानूना, सिस्सा सब्बे ममानुगा॥ 


२८९.“तदा उपेच्च मं बुद्धो, कत्वान विविधानि मे [कत्वा नानाविधानि मे (सी०)]। 
पाटिहीरानि लोकग्गो, विनेसि नरसारथि॥ 


२९०."सहस्सपरिवारेन, अहोसि एहिभिक्खुको । 
तेहेव सह सब्बेहि, अरहत्तमपापुणिं॥ 


२९१.“ते चेवञ्ञे च बहवो, सिस्सा मं परिवारयुं। 
सासितुञ्च समत्थोहं, ततो मं इसिसत्तमो॥ 


२९२. “महापरिसभावस्मि, एतदग्गे ठपेसि मं। 
अहो बुद्धे कतं कारं, सफलं मे अजायथ॥ 


२९३. “किलेसा झापिता मस्हं...पे०... विहरामि अनासवो॥ 
२९४:'स्वागतं वत मे आसि...पे०... कतं बुद्भस्स सासनं॥ 
२९५:'पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा उरुवेळकस्सपो थेरो इमा गाथायो 


अभासित्थाति । 
उरुवेळकस्सपत्थेरस्सापदानं अट्मं । 
९. राधत्थेरअपदानं 


२९६.“पदुमृत्तरो नाम जिनो, सब्बलोकविदू मुनि । 
इतो सतसहस्सम्हि, कप्पे उप्पज्जि चक्खुमा॥ 


२९७:'ओवादको विञ्ञापको, तारको सब्बपाणिनं । 
देसनाकुसलो बुद्धो, तारेसि जनतं बहुं॥ 


२९८.अनुकम्पको कारुणिको, हितेसी सब्बपाणिनं । 
सम्पत्ते तित्थिये सब्बे, पञ्चसीले पतिट्ठपि॥ 

२९९.एवं निराकुलं आसि, सुञ्ञतं तित्थियेहि च । 
विचित्तं अरहन्तेहि, वसीभूतेहि तादिभि॥ 


३००: रतनानड्ुपञ्ञासं, उग्गतो सो महामुनि । 
कञ्चनग्धियसङ्कासो, बात्तिसवरलक्खणो॥ 


३०१.“-वस्ससतसहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


३०२.“तदाहं हंसवतियं, ब्राह्मणो मन्तपारगू। 
उपेच्च तं नरवरं, अस्सोसि धम्मदेसनं॥ 


३०३.-पञ्जपेन्तं महावीरं, परिसासु विसारदं। 
पटिभानेय्यकं भिकखुं, एतदग्गे विनायकं ॥ 


३०४:*तदाहं कारं कत्वान, ससङ्घे लोकनायके । 
निपच्च सिरसा पादे, तं ठानं अभिपत्थयि॥ 


३०५:"ततो मं भगवा आह, सिङ्गीनिक्खसमप्पभो । 
सरेन रजनीयेन, किलेसमलहारिना॥ 


३०६:“सुखी भवस्सु दीघायु, सिज्झतु पणिधी तव। 
ससङ्घे मे कतं कारं, अतीव विपुलं तया॥ 


३०७: सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


३०८:““तस्स धम्मेसु दायादो, ओरसो धम्मनिम्मितो । 
राधोति नामधेय्येन, हेस्सति सत्थु सावको॥ 


३०९.““स ते हेतुगुणे तुड्ो, सक्यपुत्तो नरासभो [इदं पादद्वयं स्याममूले नत्थी] । 
पटिभानेस्यकानग्गं, पञ्ञपेस्सति नायको ॥ 


३१०.“ तं सुत्वा मुदितो हत्वा, यावजीवं तदा जिनं । 
मेत्तचित्तो परिचरिं, सतो पञ्ञासमाहितो॥ 


३११. “तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिसमगच्छहं॥ 

३१२.“सतान॑ तीणिक्खत्तुञ्च, देवरज्जमकारयिं। 
सतानं पञ्चक्खत्तुञ्च, चक्कवत्ती अहोसहं॥ 


३१३.“पदेसरज्जं विपुलं, गणनातो असङ्कियं । 
सब्बत्थ सुखितो आसिं, तस्स कम्मस्स वाहसा॥ 


३१४:“पच्छिमे भवे सम्पत्ते, गिरिब्बजपुरुत्तमे। 
जातो विप्पकुले निद्धे, विकलच्छादनासने॥ 


३१५-“कटच्छुभिक्खं पादासिं, सारिपुत्तस्स तादिनो । 
यदा जिण्णो च वुद्धो च, तदाराममुपागमि॥ 


३१६.“पब्बजति न मं कोचि [पब्बाजेन्ति न मं केचि (सी० स्या पी०)], जिण्णदुब्बलथामकं | 
तेन दीनो विवण्णङ्गो [विवण्णको (क०)], सोको चासिं तदा अहं॥ 


३१७“दिस्वा महाकारुणिको, मममाह [ममाह सो (सी०), ममाह च (पी०)] महामुनि । 
'किमत्थं पुत्तसोकट्टो, बृहि ते चित्तजं रुजँ ॥ 


३१८.““पब्बज्जं न लभे वीर, स्वाक्खाते तव सासने। 
तेन सोकेन दीनोस्मि, सरणं होहि नायक ॥ 


३१९.“तदा भिक्खू समानेत्वा, अपुच्छि मुनिसत्तमो। 
“इमस्स अधिकारं ये, सरन्ति ब्याहरन्तु ते' ॥ 


३२०.“सारिपुत्तो तदावोच, “कारमस्स सरामहं । 
कटच्छुभिक्खं दापेसि, पिण्डाय चरतो मम ॥ 


३२९.“साधु साधु कतञ्जूसि, सारिपुत्त इमं तुवं । 
पब्बाजेहि दिजं वुड, हेस्सताजानियो अयं'॥ 


३२२."ततो अलत्थं पब्बज्जं, कम्मवाचोपसम्पदं । 
न चिरेनेब कालेन, पापुणिं आसवक्खयं ॥ 


३२३.सक्कच्चं मुनिनो वाक्यं, सुणामि मुदितो यतो। 
पटिभानेय्यकानग्गं, ततो मं ठपयी जिनो॥ 


३२४:'किलेसा झापिता मय्हं...पे०... विहरामि अनासवो॥ 
३२५:-स्वागतं वत मे आसि...पे०... कतं बुद्भस्स सासनं॥ 

३२६. पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा राधो थेरो इमा गाथायो 


अभासित्थाति । 
राधत्थेरस्सापदानं नवमं । 
१०. मोघराजत्थेरअपदानं 


३२७:'पदुमृत्तरो नाम जिनो, सब्बलोकविदू मुनि । 
इतो सतसहस्सम्हि, कप्पे उप्पज्जि चक्खुमा॥ 


३२८. ओवादको विञ्ञापको, तारको सब्बपाणिनं । 
देसनाकुसलो बुद्धो, तारेसि जनतं बहुं॥ 


३२९. अनुकम्पको कारुणिको, हितेसी सब्बपाणिनं । 
सम्पत्ते तित्थिये सब्बे, पञ्चसीले पतिट्ठपि॥ 


३३०:“एवं निराकुलं आसि, सुञ्जतं तित्थियेहि च । 
विचित्तं अरहन्तेहि, बसीभूतेहि तादिभि॥ 


३३९.“ 'रतनानड्ुपञ्ञासं, उग्गतो सो महामुनि । 
कञ्चनग्धियसङ्कासो, बात्तिसवरलक्खणो॥ 


३३२.वस्ससतसहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


३३३.*तदाहं हंसवतियं, कुले अञ्जतरे अहुं। 
परकम्मायने युत्तो, नत्थि मे किञ्चि संधनं॥ 


३३४:पटिक्कमनसालायं, वसन्तो कतभूमियं । 
अग्गिं उज्जालयिं तत्थ, दळहं कण्हासि सा [कण्हा सिया (सी० पी०), डय्हकण्हा सिला (स्या०)] ही॥ 


३३५:“तदा परिसतिं नाथो, चतुसच्चपकासको । 
सावकं सम्पकित्तेसि, लूखचीवरधारकं॥ 


३३६-“तस्स तम्हि गुणे तुट्ठो, पणिपच्च [पतिपज्ज (स्या०)] तथागतं । 
लूखचीवरधारग्गं, पत्थयि ठानमुत्तमं॥ 

३३७:तदा अवोच भगवा, सावके पदुमुत्तरो। 
'पस्सथेतं पुरिसकं, कुचेलं तनुदेहकं ॥ 


३३८:““पीतिप्पसन्नवदनं, सद्भाधनसमन्वितं [सद्धास्रेहसमन्वतं (क०)] । 
उदग्गतनुजं हट्टं, अचलं सालपिण्डितं॥ 


३३९. “एसो पत्थेति तं ठानं, सच्चसेनस्स भिक्खुनो । 
लूखचीवरधारिस्स, तस्स वण्णसितासयो [वण्णगतासयो (सी० स्या० पी०)]॥ 


३४०:'तं सुत्वा मुदितो हत्वा, निपच्च सिरसा जिनं 
यावजीवं सुभं कम्मं, करित्वा जिनसासने॥ 


३४१: तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसूपगो अहं॥ 


३४ २:"पटिक्कमनसालायं, भूमिदाहककम्मुना । 
समसहस्सं निरये, अदय्हि वेदनाड्ितो॥ 


३४३:तेन कम्मावसेसेन, पञ्च जातिसतानिहं । 
मनुस्सो कुलजो हुत्वा, जातिया लक्खणङ्कितो॥ 


३४ ४-पञ्च जातिसतानेव, कुडुरोगसमप्पितो। 
महादुक्खं अनुभवि, तस्स कम्मस्स वाहसा॥ 


३४५.इमस्मिं भद्रके कप्पे, उपरिडुं यसस्सिनं । 
पिण्डपातेन तप्पेसि, पसन्नमानसो अहं॥ 


३४६:तेन कम्मविसेसेन, चेतनापणिधीहि च। 
जहित्वा मानुसं देहं, तावतिंसमगच्छहं॥ 


३४७पच्छिमे भवे सम्पत्ते, अजायि खत्तिये कुले । 
पितुनो अच्चयेनाहं, महारज्जसमप्पितो॥ 


३४८:“कुट्टरोगाधिभूतोहं, न रतिं न सुखं लभे। 
मोघं रज्जं सुखं यस्मा, मोघराजा ततो अहं॥ 


३४९:“कायस्स दोसं दिस्वान, पब्बजि अनगारियं । 
बावरिस्स दिजग्गस्स, सिस्सत्तं अज्झुपागमि॥ 

३५०:महता परिवारेन, उपेच्च नरनायकं । 
अपुच्छिं निपुणं पञ्हं, तं वीरं वादिसृदनं॥ 


३५९. *अयं लोको परो लोको, ब्रह्मलोको सदेवको । 
दिट्ठिं नो [दिड्ठा नो (सी०), दिड नो (पी०), दिट्ठि ते (स्या०)] नाभिजानामि, गोतमस्स यसस्सिनो॥ 


३५२:"'एवाभिक्कन्तदस्सावि, अत्थि पञ्हेन आगमं । 
कथं लोकं अवेक्खन्तं, मच्चुराजा न पस्सति'॥ 


३५३:““सुञ्ञतो लोकं अवेक्खस्सु, मोघराज सदा सतो। 
अत्तानुदिट्टिं उच्च, एवं मच्चुतरो सिया॥ 


३५४:एवं लोकं अवेक्खन्तं, मच्चुराजा न पस्सति'। 
इति मं अभणि बुद्धो, सब्बरोगतिकिच्छको॥ 


३५५:-सह गाथावसानेन, केसमस्सुविवज्जितो। 
कासाववत्थवसनो, आसिं भिक्खु तथारहा॥ 


३५६: सङ्गिकेसु विहारेसु, न वसि रोगपीळितो। 
मा विहारो पदुस्सीति, वातरोगेहि पीळितो [वाचायाभिसृपीळितो (स्या० पी०), बातरोगी सुपीळितो (क०)]॥ 


३५७:-सङ्कारकूटा आहित्वा, सुसाना रथिकाहि च। 
ततो सङ्घाटिं करित्वा, धारयि लूखचीवरं॥ 


३५८:महाभिसक्को तस्मिं मे, गुणे तुट्ठो विनायको। 
लूखचीवरधारीनं, एतदग्गे ठपेसि मं॥ 


३५९:'पुञ्जपापपरिक्खीणो, सब्बरोगविवज्जितो। 
सिखीव अनुपादानो, निब्बायिस्समनासवो॥ 


३६०:'किलेसा झापिता मय्हं...पे०... विहरामि अनासवो॥ 
३६१.“स्वागतं वत मे आसि...पे०... कतं बुद्भस्स सासनं॥ 
३६२.“पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा मोघराजा थेरो इमा गाथायो 


अभासित्थाति। 


मोघराजत्थेरस्सापदानं दसमं । 

कच्चायनवग्गो चतुपञ्जासमो । 
तस्सुद्दानं - 


कच्चानो वक्कली थेरो, महाकप्पिनसव्हयो। 
दब्बो कुमारनामो च, बाहियो कोड्टिको वसी॥ 


उरुवेळकस्सपो राधो, मोघराजा च पण्डितो । 
तीणि गाथासतानेत्थ, बासट्टि चेव पिण्डिता॥ 


५५. भद्दियवग्गो 
९. लकुण्डभद्दियत्थेरअपदानं 


९. “'पदुमुत्तरो नाम जिनो, सब्बधम्मेसु चक्खुमा । 
इतो सतसहस्सम्हि, कप्पे उप्पज्जि नायको॥ 


२. “तदाहं हंसवतियं, सेड्िपुत्तो महद्धनो। 
जङ्घाविहारं विचरं, सङ्घारामं अगच्छहं॥ 


३. “तदा सो लोकपज्जोतो, धम्मं देसेसि नायको। 
मञ्जुस्सरानं पवरं, सावकं अभिकित्तयि॥ 


४. “तं सुत्वा मुदितो हुत्वा, कारं कत्वा महेसिनो। 
वन्दित्वा सत्थुनो पादे, तं ठानमभिपत्थयि॥ 


५. “तदा बुद्धो वियाकासि, सङ्घमज्झे विनायको । 
“अनागतम्हि अद्धाने, लच्छसे तं मनोरथं॥ 


६. “सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


७. “तस्स धम्मेसु दायादो, ओरसो धम्मनिम्मितो । 
भद्दियो नाम नामेन, हेस्सति सत्थु सावको'॥ 


८. “तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिसमगच्छहं॥ 

१०. 


११. 


१२. 


१३. 


१४. 


१५. 


१६. 


१७. 


१८. 


१९. 


२१. 


“द्वेनवुते इतो कप्पे, फुस्सो उप्पज्जि नायको। 
दुरासदो दुप्पसहो, सब्बलोकुत्तमो जिनो॥ 


“चरणेन च सम्पन्नो, ब्रहा उजु पतापवा। 
हितेसी सब्बसत्तानं [सब्बपाणीनं (सी०)], बहुं मोचेसि बन्धना॥ 


““नन्दारामवने तस्स, अहोसि फुस्सकोकिलो [पुस्सकोकिलो (सी० स्या०)]। 
गन्धकुटिसमासन्ने, अम्बरुक्खे वसामहं॥ 


“तदा पिण्डाय गच्छन्तं, दक्खिणेय्यं जिनुत्तमं । 
दिस्वा चित्तं पसादेत्वा, मञ्जुनाभिनिकूजहं [मञ्जुनादेन कूजहं (सी० पी०)]॥ 


“राजुय्यानं तदा गन्त्वा, सुपक्कं कनकत्तचं । 
अम्बपिण्डं गहेत्वान, सम्बुद्भस्सोपनामयि॥ 


“तदा मे चित्तमञ्ञाय, महाकारुणिको जिनो। 
उपट्ठाकस्स हत्थतो, पत्तं पग्गण्हि नायको॥ 


“अदासि हट्टचित्तोहं [तुड्डचित्तोहं (सी०)], अम्बपिण्डं महामुने । 
पत्ते पक्खिप्प पक्खेहि, पञ्जलि [पक्खेहञ्जलि (सी०)] कत्वान मञ्जुना॥ 


“सरेन रजनीयेन, सवनीयेन वग्गुना। 
वस्सन्तो बुद्भपूजत्थं, नीळं [निदं (स्या० पी०)] गन्त्वा निपज्जहं ॥ 


“तदा मुदितचित्तं मं, बुद्भपेमगतासयं । 
सकुणग्घि उपागन्त्वा, घातयी दुडुमानसो॥ 


“ततो चुतोहं तुसिते, अनुभोत्वा महासुखं । 
मनुस्सयोनिमागच्छिं, तस्स कम्मस्स वाहसा॥ 


“इमम्हि भद्दके कण्पे, ब्रह्मबन्धु महायसो। 
कस्सपो नाम गोत्तेन, उप्पज्जि वदतं बरो॥ 


. “सासनं जोतयित्वा सो, अभिभुय्य कुतित्थिये । 


विनयित्वान वेनेय्ये, निब्बुतो सो ससावको॥ 


“निब्बुते तम्हि लोकग्गे, पसन्ना जनता बहू । 
पूजनत्थाय बुद्धस्स, थूपं कुब्बन्ति सत्थुनो॥ 

२२. 


२३. 


२४. 


२५. 


२६. 


२७. 


२८. 


२९. 


३१. 


३२. 


३३. 


““सत्तयोजनिकं थूपं, सत्तरतनभूसितं । 
करिस्साम महेसिस्स', इच्चेवं मन्तयन्ति ते॥ 


“किकिनो कासिराजस्स, तदा सेनाय नायको। 
ह॒त्वाहं अप्पमाणस्स, पमाणं चेतिये वदिं॥ 


“तदा ते मम वाक्येन, चेतियं योजनुग्गतं । 
अकंसु नरवीरस्स, नानारतनभूसितं॥ 


“तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिसमगच्छहं॥ 


“पच्छिमे च भवे दानि, जातो सेड्टिकुले अहं । 
सावत्थियं पुरवरे, इद्धे फोते महद्धने॥ 


“पुरप्पवेसे सुगतं, दिस्वा विम्हितमानसो । 
पब्बजित्वान न चिरं, अरहत्तमपापुणि॥ 


“चेतियस्स पमाणं यं, अकरिं तेन कम्मुना । 
लकुण्डकसरीरोहं, जातो परिभवारहो॥ 


“सरेन मधुरेनाहं, पूजित्वा इसिसत्तमं । 
मञ्जुस्सरानं भिक्खूनं, अग्गत्तमनुपापुणि॥ 


. “फलदानेन बुद्धस्स, गुणानुस्सरणेन च। 


सामञ्ञफलसम्पन्नो, विहरामि अनासवो॥ 


“किलेसा झापिता मय्हं, भवा सब्बे समूहता । 
नागोव बन्धनं छेत्वा, विहरामि अनासवो॥ 


“स्वागतं वत मे आसि, बुद्धसेट्टस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


““पटिसम्भिदा चतस्सो, विमोक्खापि च अट्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा लकुण्डभद्दियो थेरो इमा गाथायो 

अभासित्थाति। 
लकुण्डभद्दियत्थेरस्सापदानं पठमं । 
२. कङ्कारेवतत्थेरअपदानं 


३४. “पदुमुत्तरो नाम जिनो, सब्बधम्मेसु चक्खुमा । 
इतो सतसहस्सम्हि, कप्पे उप्पज्जि नायको॥ 


३५. “सीहहनु ब्रह्मगिरो, हंसदुन्दुभिनिस्सनो [हंसदुन्दुभिनिस्सरो (सी०) ... निस्सवनो (पी०) ... सावनो (स्या०)]। 
नागविक्कन्तगमनो, चन्दसूरादिकप्पभो॥ 


३६. “महामती महावीरो, महाझायी महाबलो [महागति (स्या०), महाहितो (पी०)]। 
महाकारुणिको नाथो, महातमपनूदनो [महातमविधंसनो (स्या०), महातमनिसूदनो (पी०)]॥ 


३७. “स कदाचि तिलोकग्गो, वेनेय्यं विनयं बहुं [वेनेय्ये विनियं बहू (सी०)]। 
धम्मं देसेसि सम्बुद्धो, सत्तासयविदू मुनि॥ 


३८. “झायि झानरतं वीरं, उपसन्तं अनाविलं । 
वण्णयन्तो परिसति, तोसेसि [तोसेति (स्या पी० क०)] जनतं जिनो॥ 


३९. “तदाहं हंसवतियं, ब्राह्मणो वेदपारगू। 
धम्मं सुत्वान मुदितो, तं ठानमभिपत्थयि॥ 


४०. “तदा जिनो वियाकासि, सङ्घमज्झे विनायको । 
“मुदितो होहि त्वं ब्रह्मे लच्छसे तं मनोरथं॥ 


०९ 
~ 


. “सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


४२. ““तस्स धम्मेसु दायादो, ओरसो धम्मनिम्मितो । 
रेवतो नाम नामेन, हेस्सति सत्थु सावको'॥ 


४३. “तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं॥ 


४४. “पच्छिमे च भवे दानि, जातोहं कोलिये पुरे । 
खत्तिये कुलसम्पन्ने, इद्भे फोते महद्भने॥ 

४५. “यदा कपिलवत्थुस्मिं, बुद्धो धम्ममदेसयि । 
तदा पसन्नो सुगते, पब्बजि अनगारियं॥ 


४६. “कङ्का मे बहुला आसि, कप्पाकप्पे तहिं तहिं। 
सब्बं तं विनयी बुद्धो, देसेत्वा धम्ममुत्तमं॥ 


४७. “ततोहं तिण्णसंसारो, सदा झानसुखे रतो। 
विहरामि तदा बुद्धो, मं दिस्वा एतदब्रवि॥ 


४८. `या काचि कङ्का इध वा हुरं वा, सकवेदिया वा परवेदिया वा। 
ये झायिनो ता पजहन्ति सब्बा, आतापिनो ब्रह्मचरियं चरन्ता' ॥ 


४९. “सतसहस्से कतं कम्मं, फलं दस्सेसि मे इध । 
सुमुत्तो सरवेगोव किलेसे झापयिं मम॥ 


५०. “ततो झानरतं दिस्वा, बुद्धो लोकन्तगू मुनि। 
झायीनं भिकखूनं अग्गो, पञ्जापेति महामति॥ 


५१. “किलेसा झापिता मस्हं...पे०... विहरामि अनासवो॥ 
५२. “स्वागतं वत मे आसि...पे०... कतं बुद्भस्स सासनं॥ 
५३. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा कङ्कारेवतो थेरो इमा गाथायो 


अभासित्थाति। 
कङ्कारेवतत्थेरस्सापदानं दुतियं। 
३. सीवलित्थेरअपदानं 


५४. “'पदुमुत्तरो नाम जिनो, सब्बधम्मेसु चक्खुमा । 
इतो सतसहस्सम्हि, कप्पे उप्पज्जि नायको॥ 


५५. “सीलं तस्स असङ्घेय्यं, समाधि बजिरूपमो। 
असङ्घेय्यं जाणवरं, विमुत्ति च अनोपमा॥ 


५६. “मनुजामरनागानं, ब्रह्मानञ्च समागमे । 
समणब्राह्मणाकिण्णे, धम्मं देसेसि नायको॥ 

५७. “ससावकं महालाभि, पुञ्जवन्तं जुतिन्धरं। 
ठपेसि एतदग्गम्हि, परिसासु विसारदो॥ 


५८. “तदाहं खत्तियो आसिं, नगरे हंससव्हये। 
सुत्वा जिनस्स तं वाक्यं, सावकस्स गुणं बहुं॥ 


५९. ““निमन्तयित्वा सत्ताहं, भोजयित्वा ससावकं । 
महादानं ददित्वान, तं ठानमभिपत्थयिं॥ 


६०. “तदा मं विनतं पादे, दिस्वान पुरिसासभो। 
सरेन महता वीरो [सुस्सरेन महावीरो (सी० पी०)], इदं बचनमब्रवि॥ 


६१. ““ततो जिनस्स वचनं, सोतुकामा महाजना । 
देवदानवगन्धब्बा, ब्रह्मानो च महिद्धिका' ॥ 


६२. “समणब्राह्मणा चेव, नमस्सिंसु कतञ्जली। 
“नमो ते पुरिसाजञ्ञ, नमो ते पुरिसुत्तम॥ 


६३. ““खत्तियेन महादानं, दिन्नं सत्ताहिकम्पि वो [सत्तहिकं मि वो (सी०), सत्तहिकाधिकं (स्या०), सत्तहिकं विभो 
(पी०)]। 
सोतुकामा फलं तस्स, ब्याकरोहि महामुने'॥ 


६४. `ततो अवोच भगवा, “सुणाथ मम भासितं । 
अप्पमेय्यम्हि बुद्धम्हि, ससङ्घम्हि पतिडिता [संघम्हि सुप्पतिट्ठिता (सी० पी०)]॥ 


६५. ““दक्खिणा ताय [दक्खिणादाय (स्या० पी०)] को वत्ता, अप्पमेय्यफला हि सा। 
अपि चे स महाभोगो, ठानं पत्थेति उत्तमं॥ 


६६. “लाभी विपुललाभानं, यथा भिक्खु सुदस्सनो । 
तथाहम्पि भवेय्यन्ति, लच्छसे तं अनागते॥ 


६७. “सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


६८. “तस्स धम्मेसु दायादो, ओरसो धम्मनिम्मितो । 
सीवलि नाम नामेन, हेस्सति सत्थु सावको'॥ 


६९. “तेन कम्मेन सुकतेन, चेतनापणिधीहि च। 

जहित्वा मानुसं देहं, तावतिसूपगो अहं॥ 


७०. “एकनवुतितो कप्पे, विपस्सी लोकनायको । 
उप्पज्जि चारुदस्सनो, सब्बधम्मविपस्सको॥ 


७९. “तदाहं बन्धुमतियं, कुलस्सञ्ञतरस्स च। 
दयितो पस्सितो चेव, आसिं कम्मन्तवावटो [कम्मन्तब्यावटो (सी० स्या० क०)]॥ 


७२. “तदा अञ्ञतरो पूगो, विपस्सिस्स महेसिनो । 
परिवेसं अकारयि, महन्तमतिविस्सुतं ॥ 


७३. “निट्टिते च महादाने, ददुं खज्जकसज्हितं । 
नवं दधि मधुञ्चेव, विचिनं नेव अहसुं॥ 


७४. “तदाहं तं गहेत्वान, नवं दधि मधुम्पि च। 
कम्मस्सामिघरं गच्छिं, तमेसन्ता ममहसुं॥ 


७५. “सहस्समपि दत्वान, नालभिसु च तं द्वयं । 
ततोहं एवं चिन्तेसि, “नेत हेस्सति ओरकं॥ 


७६. ““यथा इमे जना सब्बे, सक्करोन्ति तथागतं । 
अहम्पि कारं कस्सामि, ससङ्घे लोकनायके" ॥ 


७७. “तदाहमेवं चिन्तेत्वा, दधि मधुञ्च एकतो । 
महित्वा लोकनाथस्स, ससङ्घस्स अदासहं॥ 


७८. “तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं ॥ 


७९. “पुनाहं बाराणसियं, राजा हुत्वा महायसो। 
सत्तुकस्स तदा दुड्ढो, द्वाररोधमकारयिं॥ 


८०. “तदा तपस्सिनो रुद्धा, एकाहं रक्खिता अहुं। 
ततो तस्स विपाकेन, पापतिं [पापिट्ट (स्याः) पापत्तं (क०)] निरयं भुसं॥ 


८१. “पच्छिमे च भवे दानि, जातोहं कोलिये पुरे । 
सुप्पवासा च मे माता, महालि लिच्छवी पिता॥ 

८२. “खत्तिये पुञ्जकम्मेन, द्वाररोधस्स वाहसा । 


८३. 


सत्त वस्सानि निवसि, मातुकुच्छिम्हि दुक्खितो॥ 


“*सत्ताहं द्वारमूळहोहं, महादुक्खसमप्पितो । 
माता मे छन्ददानेन, एवं आसि सुदुक्खिता॥ 


८४. “सुवत्थितोहं निक्खन्तो, बुद्धेन अनुकम्पितो । 


८५. 


८६. 


८७. 


८८. 


८९. 


९१. 


९२. 


९३. 


९४ 
९५ 


निक्खन्तदिवसेयेव, पब्बजि अनगारियं॥ 


““उपज्झा सारिपुत्तो मे, मोग्गल्लानो महिद्धिको । 
केसे ओरोपयन्तो मे, अनुसासि महामति॥ 


“केसेसु छिज्जमानेसु, अरहत्तमपापुणि । 
देवा नागा मनुस्सा च, पच्चये उपनेन्ति मे॥ 


““पदुमुत्तरनाथञ्च, विपस्सिञ्च विनायकं । 
यं पूजयि पमुदितो, पच्चयेहि विसेसतो॥ 


“ततो तेसं विसेसेन, कम्मानं विपुलृत्तमं । 
लाभं लभामि सब्बत्थ, वने गामे जले थले॥ 


“रेवतं दस्सनत्थाय, यदा याति विनायको । 
तिसभिक्खुसहस्सेहि, सह लोकग्गनायको॥ 


. “तदा देवोपणीतेहि, ममत्थाय महामति। 


पच्चयेहि महावीरो, ससङ्घो लोकनायको॥ 


““उपड़ितो मया बुद्धो, गन्त्वा रेवतमद्दस। 
ततो जेतवनं गन्त्वा, एतदग्गे ठपेसि मं॥ 


“-लाभीनं सीवलि अग्गो, मम सिस्सेसु भिकखवो'। 
सब्बलोकहितो सत्था, कित्तयी परिसासु मं॥ 


“किलेसा झापिता मय्हं...पे०... विहरामि अनासवो॥ 
. “स्वागतं वत मे आसि...पे०... कतं बुद्धस्स सासनं ॥ 
. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा सीवलिथेरो इमा गाथायो 

अभासित्थाति । 
सीवलित्थेरस्सापदानं ततियं। 
४. वङ्गीसत्थेरअपदानं 


९६. “पदुमृत्तरो नाम जिनो, सब्बधम्मेसु चक्खुमा । 
इतो सतसहस्सम्हि, कप्पे उप्पज्जि नायको॥ 


९७. “यथापि सागरे ऊमि, गगने विय तारका। 
एवं पावचनं तस्स, अरहन्तेहि चित्तितं॥ 


९८. “सदेवासुरनागेहि, मनुजेहि पुरक्खतो। 
समणब्राह्मणाकिण्णे, जनमज्झे जिनुत्तमो॥ 


९९. “'पभाहि अनुरञ्जन्तो, लोके [लोकं (सी०)] लोकन्तगू जिनो। 
वचनेन विबोधेन्तो, वेनेय्यपदुमानि सो॥ 


१००.“वेसारज्जेहि सम्पन्नो, चतृहि पुरिसृत्तमो। 
पहीनभयसारज्जो, खेमप्पत्तो विसारदो॥ 


१०१. आसभं पवरं ठानं, बुद्धभूमिञ्च केवलं । 
पटिजानाति लोकग्गो, नत्थि सञ्चोदको क्वचि॥ 


९०२.:सीहनादमसम्भीतं, नदतो तस्स तादिनो। 
देवो नरो वा ब्रह्मा वा, पटिवत्ता न विज्जति॥ 


१०३.“देसेन्तो पवरं धम्मं, सन्तारेन्तो सदेवकं । 
धम्मचक्कं पवत्तेति, परिसासु विसारदो॥ 


१०४:पटिभानवतं अग्गं, सावकं साधुसम्मतं । 
गुणं बहुं पकित्तेत्वा, एतदग्गे ठपेसि तं॥ 


१०५. तदाहं हंसवतियं, ब्राह्मणो साधुसम्मतो । 
सब्बवेदविदू जातो, वागीसो वादिसूदनो॥ 


१०६.“ उपेच्च तं महावीरं, सुत्वाहं धम्मदेसनं । 
पीतिवरं पटिलभि, सावकस्स गुणे रतो॥ 

१०७.“निमन्तेत्वाव सुगतं, ससङ्घं लोकनन्दनं । 
सत्ताहं भोजयित्वाहं, दुस्सेहच्छादयिं तदा॥ 


९०८.“निपच्च सिरसा पादे, कतोकासो कतञ्जली। 
एकमन्तं ठितो हड्डी, सन्थवि जिनमृत्तमं॥ 


१०९."“नमो ते वादिमहन [वादिसहुल (सी० पी०), वादिसूदन (स्या०)], नमो ते इसिसत्तम [पुरिसुत्तम (सी० पी०)]। 
नमो ते सब्बलोकग्ग, नमो ते अभयङ्कर॥ 


११०. ““नमो ते मारमथन [मारमसन (अट्टु०)], नमो ते दिट्टिसूदन। 
नमो ते सन्तिसुखद, नमो ते सरणङ्कर॥ 


१११. ““अनाथानं भवं नाथो, भीतानं अभयप्पदो। 
विस्सामभूमि [विस्सासं भूमि (स्या०), विस्सानभूमि (पी०)] सन्तानं, सरणं सरणेसिनं'॥ 


११२. “एवमादीहि सम्बुद्धं, सन्थवित्वा महागुणं । 
अवोचं वादिसूदस्स [वादिसूरस्स (सी० स्या० पी०)], गति पप्पोमि भिक्खुनो॥ 


९९३. “तदा अवोच भगवा, अनन्तपटिभानवा। 
“यो सो बुद्धं अभोजेसि, सत्ताहं सहसावकं॥ 


११४.“गुणज्च मे पकित्तेसि, पसन्नो सेहि पाणिभि। 
एसो पत्थयते ठानं, वादिसूदस्स भिक्खुनो॥ 


९९५." अनागतम्हि अद्धाने, लच्छसे तं मनोरथं । 
देवमानुससम्पत्ति, अनुभोत्वा अनप्पकं॥ 


११६. -सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


११७.““तस्स धम्मेसु दायादो, ओरसो धम्मनिम्मितो । 
वङ्गीसो नाम नामेन, हेस्सति सत्थु सावकोः॥ 


११८.“तं सुत्वा मुदितो हत्वा, यावजीवं तदा जिनं । 
पच्चयेहि उपड्टासि, मेत्तचित्तो तथागतं ॥ 


११९. “तेन कम्मेन सुकतेन, चेतनापणिधीहि च। 
जहित्वा मानुसं देहं, तुसितं [तावतिसं (स्या०)] अगमासहं॥ 

१२०.“पच्छिमे च भवे दानि, जातो विप्पकुले [परिब्बाजकुले (सी० स्या० पी०)] अहं। 
पच्चाजातो [सम्पत्तो च (क०)] यदा आसिं, जातिया सत्तवस्सिको॥ 


१२९. “सब्बवेदविदू जातो, वादसत्थविसारदो। 
वादिस्सरो [वग्गुस्सरो (स्या० पी०)] चित्तकथी, परवादप्पमहनो॥ 


९२२.“वङ्गे जातोति वङ्गीसो, वचने इस्सरोति वा। 
वङ्गीसो इति मे नामं, अभवी लोकसम्मतं॥ 


१२३.““यदाहं विञ्ञुतं पत्तो, ठितो पठमयोब्बने । 
तदा राजगहे रम्मे, सारिपुत्तमहद्दसं [मथहसं (सी० पी०), च अद्दसं (स्या०)]॥ 


पञ्चवीसतिमं भाणवारं । 


१२४:“पिण्डाय विचरन्तं तं, पत्तपाणि सुसंवुतं । 
अलोलक्खिं मितभाणिं, युगमत्तं निदक्खितं [निरिकखतं (सी० पी०), उदिक्खतं (स्या०)]॥ 


१२५.“तं दिस्वा विम्हितो हृत्वा, अवोचं ममनुच्छवं [मननुच्छवं (सी० स्या०)]। 
कणिकारंव निचितं [कणिकारपरिचितं (पी०), खणिकं ठानरचितं (सी०)], चित्तं गाथापदं अहं॥ 


९२६. आचिक्खि सो मे सत्थारं, सम्बुद्धं लोकनायकं । 
तदा सो पण्डितो वीरो, उत्तरि [उत्तरं (सी० पी०)] समवोच मे॥ 


१२७.विरागसंहितं वाक्यं, कत्वा दुद्दसमृत्तमं । 
विचित्तपटिभानेहि, तोसितो तेन तादिना॥ 


९२८.“निपच्च सिरसा पादे, “पब्बाजेही ति मं ब्रवि। 
ततो मं स महापञ्ञो, बुद्भसेट्टमुपानयि॥ 


१२९.“निपच्च सिरसा पादे, निसीदिं सत्थु सन्तिके । 
ममाह वदतं सेट्टी, कच्चि वङ्गीस जानासि [सच्चं वङ्गीस कच्चि ते (स्या०)]॥ 


१३०.“किज्चि सिप्पन्ति तस्साहं, “जानामीति च अब्रवि। 
मतसीसं वनच्छुद्ध, अपि बारसवस्सिकं । 


तव विज्जाविसेसेन, सचे सक्कोसि वाचय [भासय (सी० पी०)]॥ 
९३९. :-आमोति मे पटिञ्ञाते, तीणि सीसानि दस्सयि । 

निरयनरदेवेसु, उपपन्ने अवाचयिं॥ 


१३२.तदा खीणासवस्सेव [पच्चेकबुद्भस्स (सी० पी०)], सीसं दस्सेसि नायको। 
ततोहं विहतारब्भो, पब्बज्जं समयाचिसं॥ 


१३३.“पब्बजित्वान सुगतं, सन्थवामि तहिं तहिं। 
ततो मं कब्बवित्तोसि [कविचित्तोति (स्या० पी०)], उज्झायन्तिह भिक्खवो॥ 


१३४:“ततो वीमंसनत्थं मे, आह बुद्धो विनायको । 
तक्किका पनिमा गाथा, ठानसो पटिभन्ति तं॥ 


१३५. न कब्बवित्तोहं वीर, ठानसो पटिभन्ति मं । 
तेन हि दानि वङ्गोस, ठानसो सन्थवाहि मं॥ 


१३६.““तदाहं सन्थवि वीरं, गाथाहि इसिसत्तमं । 
ठानसो मे तदा तुट्ठो, जिनो अग्गे ठपेसि मं॥ 


१३७-.“पटिभानेन चित्तेन, अञ्ञेसमतिमञ्ञहं । 
पेसले तेन संविग्गो, अरहत्तमपापुणि॥ 


९३८. पटिभानवतं अग्गो, अञ्जो कोचि न विज्जति। 
यथायं भिक्खु वङ्गीसो, एवं धारेथ भिक्खवो' ॥ 


१३९. सतसहस्से कतं कम्मं, फलं दस्सेसि मे इध। 
सुमुत्तो सरवेगोव किलेसे झापयिं मम॥ 


१४०: "किलेसा झापिता मस्हं...पे०... विहरामि अनासवो॥ 
९४१.“स्वागतं वत मे आसि...पे०... कतं बुद्धस्स सासनं॥ 
१४ २:“पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा वङ्गीसो थेरो इमा गाथायो 


अभासित्थाति । 
वङ्गीसत्थेरस्सापदानं चतुत्थं । 
७. नन्दकत्थेरअपदानं 


९४३:“पदुमृत्तरो नाम जिनो, सब्बधम्मेसु चक्खुमा । 

इतो सतसहस्सम्हि, कप्पे उप्पज्जि नायको॥ 


१४ ४:हिताय सब्बसत्तानं, सुखाय वदतं वरो। 
अत्थाय पुरिसाजज्ञो, पटिपन्नो सदेवके॥ 


१४५:“यसग्गपत्तो सिरिमा, कित्तिवण्णभतो [कित्तिवण्ण भटो (स्या० क०)] जिनो। 
पूजितो सब्बलोकस्स, दिसा सब्बासु विस्सुतो॥ 


१४६:“उत्तिण्णविचिकिच्छो सो, वीतिवत्तकथंकथो। 
परिपुण्णमनसङ्कप्पो, पत्तो सम्बोधिमुत्तमं॥ 


९१४ ७:'अनुप्पन्नस्स मग्गस्स, उप्पादेता नरुत्तमो। 
अनक्खातञ्च अक्खासि, असञ्जातञ्च सञ्जनी॥ 


९४८मग्गञ्ञू मग्गविदू [सो मग्गविदू (सी० पी०)] च, मग्गकखायी नरासभो। 
मग्गस्स कुसलो सत्था, सारथीनं वरुत्तमो [नरुत्तमो (स्या०)]॥ 


१४९.“तदा महाकारुणिको, धम्मं देसेसि नायको। 
निमुग्गे कामपङ्कम्हि [मोहपङ्कम्हि (सी० स्या०), मोहमग्गम्हि (पी०)], समुद्धरति पाणिने॥ 


१५०."भिक्खुनीनं ओवदने, सावकं सेड्टसम्मतं । 
वण्णयं एतदग्गम्हि, पञ्जपेसि महामुनि॥ 


१५१.““त॑ सुत्वाहं पमुदितो, निमन्तेत्वा तथागतं । 
भोजयित्वा ससङ्घं तं, पत्थयि ठानमृत्तमं॥ 


९५२. तदा पमुदितो नाथो, मं अबोच महाइसि। 
“सुखी भवस्सु दीघावु [दीघायु (सी० स्या०)], लच्छसे तं मनोरथं॥ 


१५३. सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


१५४: तस्स धम्मेसु दायादो, ओरसो धम्मनिम्मितो । 
नन्दको नाम नामेन, हेस्सति सत्थु सावको'॥ 


१५५ :“तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिसूपगो अहं॥ 

१५६.“पच्छिमे च भवे दानि, जातो सेट्टिकुले अहं। 
सावत्थियं पुरे वरे, इद्धे फोते महद्धने॥ 


१५७:“पुरप्पवेसे सुगतं, दिस्वा विम्हितमानसो । 
जेतारामपटिग्गाहे, पब्बजि अनगारियं॥ 


१५८. नचिरेनेव कालेन, अरहत्तमपापुणि । 
ततोहं तिण्णसंसारो, सासितो सब्बदस्सिना॥ 


१५९.“भिकखुनीनं धम्मकथं, पटिपुच्छाकरिं अहं। 
सासिता ता मया सब्बा, अभविंसु अनासवा॥ 


१६०.“सतानि पञ्चनूनानि, तदा तुट्ठी महाहितो। 
भिकखुनीनं ओवदतं, अग्गट्ठाने ठपेसि मं॥ 


९६९.“ सतसहस्से कतं कम्मं, फलं दस्सेसि मे इध। 
सुमुत्तो सरवेगोव, किलेसे झापयि मम॥ 


१६२.“किलेसा झापिता मस्हं...पे०... विहरामि अनासवो॥ 
१६३.“स्वागतं वत मे आसि...पे०... कतं बुद्भस्स सासनं॥ 
१६४ :'पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा नन्दको थेरो इमा गाथायो 


अभासित्थाति। 
नन्दकत्थेरस्सापदानं पञ्चमं । 
६. काळुदायित्थेरअपदानं 


९६५. “पदुमृत्तरो नाम जिनो, सब्बधम्मेसु चक्खुमा । 
इतो सतसहस्सम्हि, कप्पे उप्पज्जि नायको॥ 


९६६. नायकानं वरो सत्था, गुणागुणविदू जिनो। 
कतञ्जू कतवेदी च, तित्थे योजेति पाणिने [पाणिनो (सी० स्या पी०)]॥ 


१६७:“सब्बञ्जुतेन जाणेन, तुलयित्वा दयासयो। 
देसेति पवरं धम्मं, अनन्तगुणसञ्चयो॥ 

९६८.स कदाचि महावीरो, अनन्तजिनसंसरि [अनन्तजनसंसदि (सी०), अनन्तजनसंसुधि (स्या०), 
अनन्तजनसंसरी (पी०)]। 
देसेति मधुरं धम्मं, चतुसच्चूपसञ्हितं॥ 


१६९."“सुत्वान तं धम्मवरं, आदिमज्झन्तसोभणं । 
पाणसतसहस्सानं, धम्माभिसमयो अहु॥ 


९७०.*निन्नादिता तदा भूमि, गज्जिसु च पयोधरा। 
साधुकारं पवत्तिसु, देवब्रह्मनरासुरा॥ 


९७९. अहो कारुणिको सत्था, अहो सद्धम्मदेसना। 
अहो भवसमुद्दम्हि, निमुग्गे उद्धरी जिनो'॥ 


१७२. एवं पवेदजातेसु, सनरामरब्रह्मसु । 
कुलप्पसादकानग्गं, सावकं वण्णयी जिनो॥ 


१७३.“तदाहं हंसवतियं, जातोमच्चकुले अहुं। 
पासादिको दस्सनियो, पहूतधनधञ्ञवा॥ 


९७४:"हंसाराममुपेच्चाहं, वन्दित्वा तं तथागतं । 
सुणित्वा मधुरं धम्मं, कारं कत्वा च तादिनो॥ 


९७५: निपच्च पादमूलेहं, इमं वचनमत्रवि । 
"कुलप्पसादकानग्गो, यो तया सन्थुतो [यो तव सासने (स्या०)] मुने॥ 


१७६:“तादिसो होमहं वीर [तादिसोहं महावीर (स्या क०)], बुद्धसेट्टस्स सासने' । 
तदा महाकारुणिको, सिञ्चन्तो वा मतेन मं॥ 


९७७: आह मं 'पृत्त उत्तिटु, लच्छसे तं मनोरथं । 
कथं नाम जिने कारं, कत्वान विफलो सिया॥ 


१७८ “सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


९७९.“ “तस्स धम्मेसु दायादो, ओरसो धम्मनिम्मितो । 
उदायि नाम नामेन, हेस्सति सत्थु सावको'॥ 


१८०.“ तं सुत्वा मुदितो हत्वा, यावजीवं तदा जिनं । 

मेत्तचित्तो परिचरिं, पच्चयेहि विनायकं॥ 


१८१. ““तेन कम्मविपाकेन, चेतनापणिधीहि च। 
जहित्वा मानुसं देहं, तावतिसमगच्छहं ॥ 


१८२."“पच्छिमे च भवे दानि, रम्मे कपिलवत्थवे । 
जातो महामच्चकुले, सुद्धोदनमहीपते [सुद्धोदनो महीपति (स्या०)]॥ 


१८३.“तदा अजायि सिद्धत्थो, रम्मे लुम्बिनिकानने । 
हिताय सब्बलोकस्स, सुखाय च नरासभो॥ 


९८४:"तदहेव अहं जातो, सह तेनेव वड़ितो । 
पियो सहायो दयितो, वियत्तो नीतिकोविदो॥ 


१८५.“एकूनतिंसो वयसा, निक्खमित्वा अगारतो [निकखन्तो पब्बजित्थसो (सी० स्या०)]। 
छब्बस्सं बीतिनामेत्वा, आसि बुद्धो विनायको॥ 


९८६. जेत्वा ससेनकं मारं, खेपयित्वान आसवे। 
भवण्णवं तरित्वान, बुद्धो आसि सदेवके॥ 


१८७:“इसिव्हयं गमित्वान [इसिव्हयं पतनं गन्त्वा (स्या०)], विनेत्वा पञ्चवग्गिये । 
ततो विनेसि भगवा, गन्त्वा गन्त्वा तहिं तहिं॥ 


१८८.“ वेनेय्ये विनयन्तो सो, सङ्गण्हन्तो सदेवकं । 
उपेच्च मगधे गिरिं [मागदगिरिं (सी०), मङ्गलागिरिं (पी०)], विहरित्थ तदा जिनो॥ 


१८९.“तदा सुद्धोदनेनाहं, भूमिपालेन पेसितो। 
गन्त्वा दिस्वा दसबलं, पब्बजित्वारहा अहुं॥ 


१९०.““तदा महेसि याचित्वा, पापयिं कपिलव्हयं । 
ततो पुराहं गन्त्वान, पसादेसिं महाकुलं॥ 


१९१. “जिनो तस्मिं गुणे तुड्ो, मं महापरिसाय सो [ममाह पुरिसासभो (स्या० पी०)]। 
कुलप्पसादकानग्गं, पञ्जापेसि विनायको॥ 


१९२.“किलेसा झापिता मय्हं...पे०... विहरामि अनासवो॥ 
१९३.“स्वागतं वत मे आसि...पे०... कतं बुद्भस्स सासनं॥ 
१९४ /“पटिसम्भिदा चतस्सो...पे०... कतं बुद्धस्स सासनं ॥ 

इत्थं सुदं आयस्मा काळुदायिथेरो इमा गाथायो 
अभासित्थाति। 
काळुदायित्थेरस्सापदानं छट्टं । 
७. अभयत्थेरअपदानं 


१९५ .“पदुमुत्तरो नाम जिनो, सब्बधम्मेसु चक्खुमा । 
इतो सतसहस्सम्हि, कप्पे उप्पज्जि नायको॥ 


१९६.“सरणगमने किञ्चि, निवेसेसि तथागतो । 
किञ्चि सीले निवेसेसि, दसकम्मपथृत्तमे॥ 


१९७.“देति कस्सचि सो वीरो, सामञ्ञफलमृत्तमं । 
समापत्ती तथा अट्ठ, तिस्सो विज्जा पवच्छति॥ 


१९८.“छळभिञ्जासु योजेसि, किञ्चि सत्तं नरुत्तमो। 
देति कस्सचि नाथो सो, चतस्सो पटिसम्भिदा॥ 


१९९.“बोधनेय्यं पजं दिस्वा, असद्डेय्यम्पि योजनं [असङ्घे य्येपि योजने सी० स्या० पी०)]। 
खणेन उपगन्त्वान, विनेति नरसारथि॥ 


२००.“तदाहं हंसवतियं, अहोसिं ब्राह्मणत्रजो । 
पारगू सब्बवेदानं, वेय्याकरणसम्मतो॥ 


२०१.“निरुत्तिया च कुसलो, निघण्डुम्हि विसारदो। 
पदको केट्भविदू, छन्दोविचितिकोविदो॥ 


२०२. जङ्घाविहारं विचरं, हंसाराममुपेच्चहं । 
अहसं वरदं [वदतं (सी० पी०), पवरं (स्या०)] सेट, महाजनपुरक्खतं ॥ 


२०३.“देसेन्तं विरजं धम्मं, पच्चनीकमती अहं । 
उपेत्वा तस्स कल्याणं, सुत्वान विमलं अहं [वाक्यानि, सुत्वान विमलानहं (सी० स्या० पी०)]॥ 


२०४:“ब्याहतं पुनरुत्तं वा, अपत्थं वा निरत्थकं । 
नाइसं तस्स मुनिनो, ततो पब्बजितो अहं॥ 

२०५:'नचिरेनेव कालेन, सब्बसत्तविसारदो। 
निपुणो बुद्भवचने, अहोसि गुणिसम्मतो॥ 


२०६. तदा चतस्सो गाथायो, गन्थयित्वा सुब्यञ्जना। 
सन्थवित्वा तिलोकग्गं, देसयिस्सं दिने दिने॥ 


२०७:-विरत्तोसि महावीरो, संसारे सभये वसं । 
करुणाय न निब्बायि, ततो कारुणिको मुनि॥ 


२०८.“पुथुज्जनो वयो सन्तो, न किलेसवसो अहु। 
सम्पजानो सतियुत्तो, तस्मा एसो अचिन्तियो॥ 


२०९.“दुब्बलानि किलेसानि, यस्सासयगतानि मे। 
जाणग्गिपरिदड्डानि, न खीयिसु तमब्भुतं॥ 


२९०.“'यो सब्बलोकस्स गरु, लोको [लोके (स्या० क०)] यस्स तथा गरु। 
तथापि लोकाचरियो, लोको तस्सानुवत्तको॥ 


२११. “एवमादीहि सम्बुद्धं, कित्तयं धम्मदेसनं । 
यावजीवं करित्वान, गतो सग्गं ततो चुतो॥ 


२१२. सतसहस्सितो क्पे, यं बुद्धमभिकित्तयि। 
दुग्गति नाभिजानामि, कित्तनाय इदं फलं॥ 


२१३.“देवलोके महारज्जं, पादेसिं कञ्चनग्धियं [दिब्बानुभोजहं तदा (स्या०), रज्जं पादेसि कंचयं (सी०)]। 
चक्कवत्ती महारज्जं, बहुसोनुभवि अहं॥ 


२१४: दुवे भवे पजायामि, देवत्ते अथ मानुसे । 
अञ्ञं गति न जानामि, कित्तनाय इदं फलं॥ 


२१५.“दुवे कुले पजायामि, खत्तिये अथ ब्राह्मणे । 
नीचे कुले न जायामि, कित्तनाय इदं फलं ॥ 


२१६.“पच्छिमे च भवे दानि, गिरिब्बजपुरुत्तमे । 
रञ्जोहं बिम्बिसारस्स, पृत्तो नामेन चाभयो॥ 


२९७.“पापमित्तवसं गन्त्वा, निगण्ठेन विमोहितो । 
पेसितो नाटपुत्तेन, बुद्धसेड्ठमुपेच्चहं ॥ 

२१८ .“'पुच्छित्वा निपुणं पञ्हं, सुत्वा ब्याकरणुत्तमं । 
पब्बजित्वान नचिरं, अरहत्तमपापुणि॥ 


२१९.“कित्तयित्वा जिनवरं, कित्तितो होमि सब्बदा। 
सुगन्धदेहवदनो, आसि सुखसमप्पितो॥ 


२२०. “तिकखहासलहुपञ्जो, महापञ्ञो तथेबहं । 
विचित्तपटिभानो च, तस्स कम्मस्स वाहसा॥ 


२२९. अभित्थवित्वा पदुमुत्तराहं, पसन्नचित्तो असमं सयम्भुं । 
न गच्छि कप्पानि अपायभूमिं, सतं सहस्सानि बलेन तस्स॥ 


२२२.“किलेसा झापिता मय्हं...पे०... विहरामि अनासवो॥ 
२२३.“स्वागतं वत मे आसि...पे०... कतं बुद्भस्स सासनं॥ 
२२४:-पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा अभयो थेरो इमा गाथायो 


अभासित्थाति। 
अभयत्थेरस्सापदानं सत्तमं । 
८. लोमसकङ्गियत्थेरअपदानं 


२२५:इमम्हि भद्दके कप्पे, ब्रह्मबन्धु महायसो। 
कस्सपो नाम गोत्तेन, उप्पज्जि वदतं वरो॥ 


२२६.*तदाहं चन्दनो चेव, पब्बजित्वान सासने । 
आपाणकोटिकं धम्मं, पूरयित्वान सासने॥ 


२२७:“ततो चुता सन्तुसितं, उपपन्ना उभो मयं । 
तत्थ दिब्बेहि नच्चेहि, गीतेहि वादितेहि च॥ 


२२८.'रूपादिदसहङ्गेहि, अभिभोत्वान सेसके । 
यावतायुं बसित्वान, अनुभोत्वा महासुखं॥ 


२२९. "ततो चवित्वा तिदसं, चन्दनो उपपज्जथ। 
अहं कपिलवत्थुस्मिं, अजायिं साकियत्रजो॥ 

२३०.“यदा उदायित्थेरेन, अज्झिट्टो लोकनायको । 
अनुकम्पिय सक्यानं, उपेसि कपिलव्हयं॥ 


२३१.“तदातिमानिनो सक्या, न बुद्धस्स गुणञ्जुनो । 
पणमन्ति न सम्बुद्ध, जातिथद्धा अनादरा॥ 


२३२.“तेसं सङ्कप्पमञ्ञाय, आकासे चङ्कमी जिनो। 
पज्जुन्नो विय वस्सित्थ, पज्जलित्थ यथा सिखी॥ 


२३३-“दस्सेत्वा रूपमतुलं, पुन अन्तरधायथ। 
एकोपि हुत्वा बहुधा, अहोसि पुनरेकको॥ 


२३४:“अन्धकारं पकासञ्च, दस्सयित्वा अनेकधा। 
पाटिहेरं करित्वान, विनयी जातके मुनि॥ 


२३५:*चातुद्दीपो महामेघो, तावदेव पवस्सथ। 
तदा हि जातकं बुद्धो, वेस्सन्तरमदेसयि॥ 


२३६. “तदा ते खत्तिया सब्बे, निहन्त्वा जातिजं मदं । 
उपेसुं सरणं बुद्ध, आह सुद्धोदनो तदा॥ 


२३७:°इदं ततियं तव भूरिपञ्ञ, पादानि वन्दामि समन्तचक्खु। 
यदाभिजातो पथवी पकम्पयी, यदा च तं नज्जहि जम्बुछाया'॥ 


२३८:"तदा बुद्धानुभावं तं, दिस्वा विम्हितमानसो। 
पब्बजित्वान तत्थेव, निवसिं मातुपूजको॥ 


२३९.चन्दनो देवपुत्तो मं, उपगन्त्वानुपुच्छथ । 
भद्देकरत्तस्स तदा, सङ्घेपवित्थारं नयं॥ 


२४०:"चोदितोहं तदा तेन, उपेच्च नरनायकं । 
भद्देकरत्तं सुत्वान, संविग्गो वनमामको॥ 


२४१-“तदा मातरमपुच्छिं, वने वच्छामि एकको । 
सुखुमालोति मे माता, वारयी तं [ते (स्या० पी० क०)] तदा वचं॥ 


२४२:कासं [दब्बं (सी० स्या० पी०)] कुसं पोटकिलं, उसीरं मुञ्जपब्बजं [मुञ्जबब्बजं (सी० पी०)]। 
उरसा पनुदिस्सामि, विवेकमनुबूहयं॥ 

२४३:*तदा वनं पविद्ठोहं, सरित्वा जिनसासनं। 
भद्देकरत्तओवादं, अरहत्तमपापुणिं ॥ 


२४ ४“ अतीतं नान्वागमेय्य, नप्पटिकङ्के अनागतं । 
यदतीतं पहीनं तं, अप्पत्तञ्च अनागतं ॥ 


२४५६“पच्चुप्पन्नञ्च यो धम्मं, तत्थ तत्थ विपस्सति । 
असंहीरं असंकुप्पं, तं विद्रा मनुबूहये॥ 


२४६:“अज्जेव किच्चमातप्पं, को जञ्ञा मरणं सुवे। 
न हि नो सङ्गरं [सङ्करं (क०)] तेन, महासेनेन मच्चुना॥ 


२४७:“एवंविहारिं आतापिं, अहोरत्तमतन्दितं । 
तं वे भद्देकरत्तोति, सन्तो आचिकखते मुनि' ॥ 


२४८:'किलेसा झापिता मय्हं...पे०... विहरामि अनासवो॥ 
२४९:स्वागतं वत मे आसि...पे०... कतं बुद्भस्स सासनं॥ 
२५०:“पटिसम्भिदा चतस्सो..पे०... कतं बुद्भस्स सासनं ` ॥ 
इत्थं सुदं आयस्मा लोमसकङ्गियो [लोमसङ्कियो (स्या० क०)] थेरो इमा गाथायो 


अभासित्थाति। 
लोमसकङ्गियत्थेरस्सापदानं अद्ठुमं। 
९. वनवच्छत्थेरअपदानं 


२५१. 'इमम्हि भके कण्पे, ब्रह्मबन्धु महायसो । 
कस्सपो नाम गोत्तेन, उप्पज्जि वदतं वरो॥ 


२५२:'तदाहं पब्बजित्वान, तस्स बुद्धस्स सासने । 
यावजीवं चरित्वान, ब्रह्मचारं ततो चुतो॥ 


२५३:-तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिसमगच्छहं॥ 


२५४:-ततो चुतो अरञ्जम्हि, कपोतो आसहं तहिं । 
वसते गुणसम्पन्नो, भिक्खु झानरतो सदा॥ 

२५५:'मेत्तचित्तो कारुणिको, सदा पमुदिताननो। 
उपेक्खको महावीरो, अप्पमञ्ञासु कोविदो॥ 


२५६:-विनीवरणसङ्कप्पे, सब्बसत्तहितासये। 
विसट्टी नचिरेनासि, तस्मिं सुगतसावके॥ 


२५७:“उपेच्च पादमूलम्हि, निसिन्नस्स तदास्समे। 
कदाचि सामिसं देति, धम्मं देसेसि चेकदा॥ 


२५८:"तदा विपुलपेमेन, उपासित्वा जिनत्रजं। 
ततो चुतो गतो सग्गं, पवासो सघरं यथा॥ 


२५९:सग्गा चुतो मनुस्सेसु, निब्बत्तो पुञ्जकम्मुना। 
आगारं छट्टयित्वान, पब्बजि बहुसो अहं॥ 


२६०. "समणो तापसो विप्पो, परिब्बजो तथेवहं। 
हृत्वा वसि अरञ्ञम्हि, अनेकसतसो अहं॥ 


२६९.“'पच्छिमे च भवे दानि, रम्मे कपिलवत्थवे । 
वच्छगोत्तो दिजो तस्स, जायाय अहमोक्कमि॥ 


२६२. “मातु मे दोहळो आसि, तिरोकुच्छिगतस्स मे। 
जायमानसमीपम्हि, वनवासाय निच्छयो॥ 


२६३.“ततो मे अजनी माता, रमणीये बनन्तरे । 
गब्भतो निक्खमन्तं मं, कासायेन पटिग्गहुं॥ 


२६४:'ततो कुमारो सिद्धत्थो, जातो सक्यकुलद्भजो । 
तस्स मित्तो पियो आसि, संविसट्टी सुमानियो॥ 


२६५: सत्तसारेभिनिक्खन्ते, ओहाय विपुलं यसं । 
अहम्पि पब्बजित्वान, हिमवन्तमुपागमि॥ 


२६६. वनालयं भावनीयं, कस्सपं धुतवादिकं । 
दिस्वा सुत्वा जिनुप्पादं, उपेसि नरसारथि॥ 


२६७:“सो मे धम्ममदेसेसि, सब्बत्थं सम्पकासयं । 
ततोहं पब्बजित्वान, वनमेव पुनागमं [पुनागमिं (सी० पी०), पुनोक्कमं (स्या०)]॥ 

२६८ “तत्थाप्पमत्तो विहरं, छळभिञ्ञा अफस्सयि [अपस्सयि (स्या० क०)]। 
अहो सुलद्धलाभोम्हि, सुमित्तेनानुकम्पितो॥ 


२६९. "किलेसा झापिता मस्हं...पे०... विहरामि अनासवो॥ 
२७०:-स्वागतं वत मे आसि...पे०... कतं बुद्भस्स सासनं॥ 
२७१.“पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा वनवच्छो थेरो इमा गाथायो 


अभासित्थाति । 
वनवच्छत्थेरस्सापदानं नवमं । 
१०. चूळसुगन्धत्थेरअपदानं 


२७२: इमम्हि भद्रके कण्पे, ब्रह्मबन्धु महायसो । 
कस्सपो नाम गोत्तेन, उप्पज्जि वदतं वरो॥ 


२७३:'अनुब्यञ्जनसम्पन्नो, बात्तिसवरलक्खणो। 
ब्यामप्पभापरिवुतो, रंसिजालसमोत्थटो॥ 


२७४: अस्सासेता यथा चन्दो, सूरियोब पभङ्करो। 
निब्बापेता यथा मेघो, सागरोब गुणाकरो॥ 


२७५:*धरणीरिव सीलेन, हिमबाव समाधिना। 
आकासो विय पञ्ञाय, असङ्गो अनिलो यथा॥ 


२७६:'तदाहं बाराणसियं, उपपन्नो महाकुले। 
पहूतधनधञ्ञस्मिं, नानारतनसञ्चये॥ 


२७७'महता परिवारेन, निसिन्नं लोकनायकं । 
उपेच्च धम्ममस्सोसि, अमतंव मनोहरं ॥ 


२७८: द्रत्तिसलक्खणधरो, सनक्खत्तोव चन्दिमा। 
अनुब्यञ्जनसम्पन्नो, सालराजाव फुल्लितो॥ 


२७९:'रंसिजालपरिक्खित्तो, दित्तोव कनकाचलो। 
ब्यामप्पभापरिवुतो, सतरंसी दिवाकरो॥ 

२८०.-सोण्णाननो जिनवरो, समणीव [रम्मणीव (स्या०)] सिलुच्चयो। 
करुणापुण्णहदयो, गुणेन विय सागरो॥ 


२८९.“लोकविस्सुतकित्ति च, सिनेरूव नगुत्तमो। 
यससा वित्थतो वीरो, आकाससदिसो मुनि॥ 


२८२.असङ्गचित्तो सब्बत्थ, अनिलो विय नायको । 
पतिट्ठा सब्बभूतानं, महीव मुनिसत्तमो॥ 


२८३.*अनुपलित्तो लोकेन, तोयेन पदुमं यथा। 
कुवादगच्छदहनो, अग्गिखन्धोब सोभसि [सोभति (सी०), सो बसि (स्या० क०)]॥ 


२८४:°अगधो विय सब्बत्थ, किलेसविसनासको । 
गन्धमादनसेलोव, गुणगन्धविभूसितो॥ 


२८५: गुणानं आकरो वीरो, रतनानंव सागरो । 
सिन्धूब वनराजीनं, किलेसमलहारको॥ 


२८६.“विजयीव महायोधो, मारसेनावमद्दनो। 
चक्कवत्तीव सो राजा, बोज्झङ्गरतनिस्सरो॥ 


२८७:-महाभिसक्कसङ्कासो, दोसब्याधितिकिच्छको । 
सल्लकत्तो यथा वेज्जो, दिड्रिगण्डविफालको॥ 


२८८:"सो तदा लोकपज्जोतो, सनरामरसक्कतो। 
परिसासु नरादिच्चो, धम्मं देसयते जिनो॥ 


२८९.“दानं दत्वा महाभोगो, सीलेन सुगतूपगो। 
भावनाय च निब्बाति, इच्चेवमनुसासथ॥ 


२९०.“ देसनं तं महस्सादं, आदिमञ्झन्तसोभणं । 
सुणन्ति परिसा सब्बा, अमतंव महारसं॥ 


२९१.“सुत्वा सुमधुरं धम्मं, पसन्नो जिनसासने। 
सुगतं सरणं गन्त्वा, यावजीवं नमस्सहं॥ 


२९२. “मुनिनो गन्धकुटिया, ओपुञ्जेसि [उब्बड्टेसि (स्या०)] तदा महिं । 
चतुज्जातेन गन्धेन, मासे अट्ट दिनेस्वहं॥ 

२९३.“पणिधाय सुगन्धत्तं, सरीरविस्सगन्धिनो [सरीरस्स विगन्धिनो (सी० स्या० पी०)]। 
तदा जिनो वियाकासि, सुगन्धतनुलाभितं॥ 


२९४:“यो यं गन्धकुटिभूमि, गन्धेनोपुञ्जते सकि । 
तेन कम्मविपाकेन, उपपन्नो तहिं तहिं॥ 


२९५:**सुगन्धदेहो सब्बत्थ, भविस्सति अयं नरो। 
गुणगन्धयृत्तो हुत्वा, निब्बायिस्सतिनासवो'॥ 


२९६.“तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिसमगच्छहं॥ 


२९७:'पच्छिमे च भवे दानि, जातो विप्पकुले अहं। 
गब्भं मे वसतो माता, देहेनासि सुगन्धिता॥ 


२९८.“यदा च मातुकुच्छिम्हा, निक्खमामि तदा पुरी [पुरं (स्या क०)]। 
सावत्थिसब्बगन्धेहि, वासिता विय वायथ॥ 


२९९.““पुप्फवस्सञ्च सुरभि, दिब्बगन्धं मनोरमं । 
धूपानि च महग्घानि, उपवायिसु तावदे॥ 


३००.“देवा च सब्बगन्धेहि, धूपपुप्फेहि तं घरं । 
वासयिंसु सुगन्धेन, यस्मिं जातो अहं घरे॥ 


३०९.“'यदा च तरुणो भद्दो, पठमे योब्बने ठितो। 
तदा सेल [सेसं (स्या०)] सपरिसं, विनेत्वा नरसारथि॥ 


३०२.“तेहि सब्बेहि परिवुतो [सहितो (सी० स्या० पी०)], सावत्थिपुरमागतो । 
तदा बुद्धानुभावं तं, दिस्वा पब्बजितो अहं॥ 


३०३.“सीलं समाधिपञ्ञञ्च, विमुत्तिञ्च अनुत्तरं । 
भावेत्वा चतुरो धम्मे, पापुणिं आसवक्खयं॥ 


३०४:“यदा पब्बजितो चाहं, यदा च अरहा अहुं। 
निब्बायिस्सं यदा चाहं, गन्धवस्सो तदा अहु॥ 


३०५:“सरीरगन्धो च सदातिसेति [सदा वासेति (क०)] मे, महारहं चन्दनचम्पकुप्पलं । 
तथेव गन्धे इतरे च सब्बसो, पसय्ह वायामि ततो तहिं [यहिं (स्या०)] तहिं॥ 

३०६:“किलेसा झापिता मय्ह...पे०... विहरामि अनासवो॥ 
३०७:“स्वागतं वत मे आसि...पे०... कतं बुद्धस्स सासन ॥ 
३०८:“पटिसम्भिदा चतस्सो...पे०... कतं बुद्धस्स सासन” ॥ 

इत्थं सुदं आयस्मा चूळसुगन्धो थेरो इमा गाथायो अभासित्थाति। 


चूळसुगन्धत्थेरस्सापदानं दसमं । 
भद्दियवग्गो पञ्चपञ्ञासमो । 
तस्सुद्दानं - 


भद्दियो रेवतो थेरो, महालाभी च सीवली। 
वङ्गीसो नन्दको चेव, काळुदायी तथाभयो॥ 


लोमसो वनवच्छो च, सुगन्धो चेव दसमो। 
तीणि गाथासता तत्थ, सोळसा च तदुत्तरि॥ 


अथ वग्गुद्दानं - 


कणिकारव्हयो वग्गो, फलदो तिणदायको । 
कच्चानो भद्दियो वग्गो, गाथायो गणिता चिमा॥ 


नवगाथासतानीह, चतुरासीतियेव च। 
सपञ्ञासं पञ्चसतं, अपदाना पकासिता॥ 


सह उदानगाथाहि, छसहस्सानि होन्तिमा। 
द्वेसतानि च गाथानं, अट्टारस तदुत्तरि॥ 


५६. यसवग्गो 
९. यसत्थेरअपदानं 


९. “महासमुहं ओग्गस्ह, भवनं मे सुनिम्मितं । 
सुनिम्मिता पोकखरणी, चक्कवाकूपकूजिता॥ 


२. “मन्दारकेहि सञ्छन्ना, पदुमुप्पलकेहि च। 
नदी च सन्दते तत्थ, सुपतित्था मनोरमा॥ 

३. “मच्छकच्छपसञ्छन्ना, नानादिजसमोत्थटा [नानामिगसमोत्थटा (स्या०)]। 
मयूरकोञ्चाभिरुदा, कोकिलादीहि वग्गुहि॥ 


४. “पारेवता रविहंसा, चक्कवाका नदीचरा। 
तित्तिरा साळिका चेत्थ, पावका [सम्बका (क०)] जीवंजीवका॥ 


५. “हंसाकोञ्चाभिनदिता, कोसिया पिङ्गला [पिङ्गली (सी०), सिङ्गली, सिङ्घली (क०)] बहू । 
सत्तरतनसम्पन्ना, मणिमुत्तपवाळिका॥ 


६. “सब्बे सोण्णमया रुक्खा, नानाखन्धसमेरिता। 
उज्जोतेन्ति दिवारत्ति, भवनं सब्बकालिकं ॥ 


७. “'सट्टितुरियसहस्सानि, सायं पातो पवज्जरे। 
सोळसित्थिसहस्सानि, परिवारेन्ति मं सदा॥ 


८. “अभिनिक्खम्म भवना, सुमेधं लोकनायकं । 
पसन्नचित्तो सुमनो, वन्दयि तं [सब्बदस्सिं (क०)] महायसं॥ 


९. “सम्बुद्धं अभिवादेत्वा, ससङ्घं तं निमन्तयिं। 
अधिवासेसि सो धीरो, सुमेधो लोकनायको॥ 


१०. “मम धम्मकथं कत्वा, उय्योजेसि महामुनि। 
सम्बुद्धं अभिवादेत्वा, भवनं मे उपागमि॥ 


११. “आमन्तयिं परिजनं, सब्बे सन्निपतुं तदा। 
“पुब्बण्हसमयं बुद्धो, भवनं आगमिस्सतिः॥ 


१२. “लाभा अम्हं सुलद्धा नो, ये वसाम तवन्तिके । 
मयम्मि बुद्धसेट्टुस्स, पूजयिस्साम सत्थुनो'॥ 


१३. “अन्नं पानं पद्ुपेत्वा, कालं आरोचयि अहं। 
वसीसतसहस्सेहि, उपेसि लोकनायको ॥ 


१४. “पञ्चङ्गिकेहि तुरियेहि, पच्चुग्गममकासहं । 
सब्बसोण्णमये पीठे, निसीदि पुरिसृत्तमो॥ 


१५. “उपरिच्छदनं आसि, सब्बसोण्णमयं तदा। 
बीजनीयो पवायन्ति, भिक्खुसङ्घं अनुत्तरं॥ 

१६. 


१७. 


१८. 


१९. 


२१. 


२२. 


२३. 


२४. 


२५. 


२६. 


२७. 


२८. 


““पहूतेनन्नपानेन, भिक्खुसङ्घ अतप्पयिं। 
पच्चेकदुस्सयुगले, भिक्खुसङ्गस्सदासहं ॥ 


“यं बदेति सुमेधो सो, आहतीनं पटिग्गहो । 
भिकखुसङ्घे निसीदित्वा, इमा गाथा अभासथ॥ 


“यो मं अन्नेन पानेन, सब्बे इमे च तप्पयि। 
तमहं कित्तयिस्सामि, सुणाथ मम भासतो॥ 


““अट्टारसे कप्पसते, देवलोके रमिस्सति। 
सहस्सक्खत्तुं राजायं, चक्कवत्ती भविस्सति॥ 


. "उपगच्छति यं योनिं, देवत्तं अथ मानुसं । 


सब्बसोणणमयं तस्स, छदनं धारयिस्सति॥ 


““तिंसकप्पसहस्सम्हि, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


““तस्स धम्मेसु दायादो, ओरसो धम्मनिम्मितो । 
सब्बासवे परिञ्ञाय, निब्बायिस्सतिनासवो॥ 


““भिक्खुसङ्गे निसीदित्वा, सीहनादं नदिस्सति' । 
चितके छत्तं धारेन्ति, हेट्ठा छत्तम्हि डय्हथ॥ 


“ससामञ्ञं मे अनुप्पत्तं, किलेसा झापिता मया। 
मण्डपे रुक्खमूले वा, सन्तासो मे न विज्जति॥ 


“१तिसकप्पसहस्सम्हि, यं दानमददिं तदा। 
दुग्गति नाभिजानामि, सब्बदानस्सिदं फलं॥ 


““किलेसा झापिता मस्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


“स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


“पटिसम्भिदा चतस्सो, विमोक्खापि च अट्टिमे। 
छळभिञ्ञा सच्छिकता, कतं बुद्भस्स सासन” ॥ 

इत्थं सुदं आयस्मा यसो थेरो इमा गाथायो अभासित्थाति। 
यसत्थेरस्सापदानं पठमं । 
२. नदीकस्सपत्थेरअपदानं 


२९. “पदुमृत्तरस्स भगवतो, लोकजेद्टस्स तादिनो। 
पिण्डचारं चरन्तस्स, वारतो उत्तमं यसं । 
अग्गफलं गहेत्वान, अदासि सत्थुनो अहं॥ 


३०. “तेन कम्मेन देविन्दो, लोकजेद्ठो नरासभो। 
सम्पत्तोम्हि अचलं ठानं, हित्वा जयपराजयं॥ 


३९. `सतसहस्सितो कप्पे, यं फलं अददि तदा। 
दुग्गति नाभिजानामि, अग्गदानस्सिदं फलं ॥ 


३२. “किलेसा झापिता मस्हं...पे०... विहरामि अनासवो॥ 
३३. “स्वागतं बत मे आसि...पे०... कतं बुद्भस्स सासनं ॥ 
३४. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा नदीकस्सपो थेरो इमा गाथायो 


अभासित्थाति। 
नदीकस्सपत्थेरस्सापदानं दुतियं । 
३. गयाकस्सपत्थेरअपदानं 


३५. ` अजिनचम्मवत्थोहं [अजिनवत्तं निवत्तोहं (सी०)], खारिभारधरो तदा। 
खारिकं हारयित्वान, कोलं अहासि अस्समं॥ 


३६. “भगवा तम्हि समये, एको अदुतियो जिनो। 
ममस्समं उपागच्छि, जोतेन्तो सब्बकालिकं ॥ 


३७. “सकं चित्तं पसादेत्वा, अभिवादेत्वान सुब्बतं । 
उभो हत्थेहि पग्गस्ह, कोलं बुद्धस्सदासहं॥ 


३८. “एकतिसे इतो कप्पे, यं फलं अददि तदा। 
दुग्गति नाभिजानामि, कोलदानस्सिदं फलं॥ 

३९. “किलेसा झापिता मस्हं...पे०... विहरामि अनासवो॥ 
४०. “स्वागतं वत मे आसि...पे०... कतं बुद्भस्स सासनं॥ 
४१. “पटिसम्भिदा चतस्सो...पे०... कतं बुद्धस्स सासनं `॥ 
इत्थं सुदं आयस्मा गयाकस्सपो थेरो इमा गाथायो 


अभासित्थाति । 
गयाकस्सपत्थेरस्सापदानं ततियं। 
४. किमिलत्थेरअपदान 


४२. ““निब्बुते ककुसन्धम्हि, ब्राह्मणम्हि वुसीमति। 
गहेत्वा सलल मालं, मण्डपं कारयि अहं॥ 


४३. “तावर्तिसं गतो सन्तो, लभिम्ह [लभामि (क०)] ब्यम्हमुत्तमं । 
अज्ञे देवेतिरोचामि, पुञ्जकम्मस्सिदं फलं॥ 


४४. “दिवा वा यदि वा रत्ति, चङ्कमन्तो ठितो चहं । 
छन्नो सललपुप्फेहि, पुञ्जकम्मस्सिदं फलं॥ 


४५. “इमस्मियेव कप्पम्हि, यं बुद्धमभिपूजयिं । 
दुग्गति नाभिजानामि, बुद्भपूजायिदं फलं॥ 


४६. “किलेसा झापिता मस्हं...पे०... विहरामि अनासवो॥ 
४७. “स्वागतं वत मे आसि...पे०... कतं बुद्भस्स सासनं॥ 


४८. “पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं आयस्मा किमिलो [किम्बिलो (सी०)] थेरो इमा गाथायो 


अभासित्थाति। 
किमिलत्थेरस्सापदानं चतुत्थं । 
५. वज्जीपृत्तत्थेरअपदानं 


४९. “सहस्सरंसी भगवा, सयम्भू अपराजितो। 
विवेका बुडुहित्वान, गोचरायाभिनिक्खमि॥ 


५०. “फलहत्थो अहं दिस्वा, उपगच्छिं नरासभं । 

पसन्नचित्तो सुमनो, सबण्टं अददि फलं॥ 


५९. “चतुन्नवुतितो कप्पे, यं फलं अददि तदा। 
दुग्गति नाभिजानामि, फलदानस्सिदं फलं॥ 


५२. “किलेसा झापिता मस्हं...पे०... विहरामि अनासवो॥ 
५३. “स्वागतं वत मे आसि...पे०... कतं बुद्धस्स सासनं॥ 
५४. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा वज्जीपुत्तो थेरो इमा गाथायो 


अभासित्थाति । 
बज्जीपुत्तत्थेरस्सापदानं पञ्चमं । 
६. उत्तरत्थेरअपदानं 


५५. “सुमेधो नाम सम्बुद्धो, बात्तिसवरलक्खणो। 
विवेककामो भगवा, हिमवन्तमुपागमि॥ 


५६. “अज्झोगाहेत्वा हिमवन्तं, अग्गो कारुणिको मुनि। 
पल्लड्कं आभृजित्वान, निसीदि पुरिसृत्तमो॥ 


५७. “विज्जधरो तदा आसि, अन्तलिक्खचरो अहं। 
तिसूलं सुगतं गय्ह, गच्छामि अम्बरे तदा॥ 


५८. “पब्बतग्गे यथा अग्गि, पुण्णमायेव चन्दिमा । 
बनं ओभासते बुद्धो, सालराजाव फुल्लितो॥ 


५९. “वनग्गा निक्खमित्वान, बुद्भरंसीभिधावरे [बुद्भरंसी विधावरे (सी० क०)]। 
नळग्गिवण्णसङ्कासा [नळग्गिव नसङ्कासं (सी०)], दिस्वा चित्तं पसादयि॥ 


६०. “विचिनं अद्दसं पुप्फं, कणिकारं देवगन्धिकं । 
तीणि पुप्फानि आदाय, बुद्धसेटुमपूजयि॥ 


६१. “बुद्धस्स आनुभावेन, तीणि पुप्फानि मे तदा। 
उद्धं बण्टा अधोपत्ता, छायं कुब्बन्ति सत्थुनो॥ 


६२. “तेन कम्मेन सुकतेन, चेतनापणिधीहि च । 

जहित्वा मानुसं देहं तावतिसमगच्छहं॥ 


६३. “तत्थ मे सुकतं व्यम्हं, कणिकारीति [कणिकारोति (सी०)] जायति। 
सट्टियोजनमुब्बेधं, तिंसयोजनवित्थतं॥ 


६४. “सहस्सकण्डं सतभेण्डु, धजालु हरितामयं । 
सतसहस्सनिय्यूहा [सतसहस्सानि ब्यूहानि (सी०)], ब्यम्हे पातुभविंसु [पातुरहंसु (सी०), पातुरहिंसु (क०)] मे॥ 


६५. “सोण्णमया मणिमया, लोहितङ्कमयापि च। 
फलिकापि च पल्लङ्का, येनिच्छका यदिच्छका॥ 


६६. “महारहञ्च सयनं, तूलिका विकतीयुतं । 
उद्धलोमिञ्च एकन्तं, बिम्बोहनसमायुतं॥ 


६७. “भवना निक्खमित्वान, चरन्तो देवचारिकं । 
यथा इच्छामि [यथा गच्छामि (सी०)] गमनं, देवसङ्गपुरक्खतो॥ 


६८. “पुप्फस्स हेट्ठा तिट्ठामि, उपरिच्छदनं मम। 
समन्ता योजनसतं, कणिकारेहि छादितं॥ 


६९. “सट्टितुरियसहस्सानि, सायपातं उपड्वहूं । 
परिवारेन्ति मं निच्चं, रत्तिन्दिवमतन्दिता॥ 


७०. “तत्थ नच्चेहि गीतेहि, तालेहि वादितेहि च। 
रमामि खिट्टा रतिया, मोदामि कामकामहं॥ 


७१. “तत्थ भृत्वा पिवित्वा च, मोदामि तिदसे तदा। 
नारीगणेहि सहितो, मोदामि ब्यम्हमुत्तमे॥ 


७२. “सतानं पञ्चक्खत्तुञ्च, देवरज्जमकारयिं । 
सतानं तीणिक्खत्तुञ्च, चक्कवत्ती अहोसहं । 


पदेसरज्जं विपुलं, गणनातो असङ्कियं॥ 


७३. “भवे भवे संसरन्तो, महाभोगं लभामहं। 
भोगे मे ऊनता नत्थि, बुद्धपूजायिदं फलं॥ 


७४. “दुवे भवे संसरामि, देवत्ते अथ मानुसे। 

७५. 


७६. 


७७. 


७८. 


७९. 


८१. 


८२. 


८२. 


८४. 


८५. 


८६. 


अञ्ञं गति न जानामि, बुद्धपूजायिदं फलं॥ 


“दुबे कुले पजायामि [यत्थ पच्छा पजायामि (सी०)], खत्तिये चापि ब्राह्मणे । 


नीचे कुले न जायामि, बुद्धपूजायिदं फलं ॥ 


“हत्थियानं अस्सयानं, सिविकं सन्दमानिकं । 
लभामि सब्बमेवेतं, बुद्धपूजायिदं फलं॥ 


“दासीगणं दासगणं, नारियो समलङ्कता। 
लभामि सब्बमेवेतं, बुद्भपूजायिदं फलं॥ 


“कोसेय्यकम्बलियानि, खोमकप्पासिकानि च। 
लभामि सब्बमेवेतं, बुद्भपूजायिदं फलं॥ 


“ननववत्थं नवफलं, नवग्गरसभोजनं । 
लभामि सब्बमेवेतं, बुद्धपूजायिदं फलं॥ 


. “इमं खाद इमं भुञ्ज, इमम्हि सयने सय। 


लभामि सब्बमेवेतं, बुद्भपूजायिदं फलं ॥ 


“सब्बत्थ पूजितो होमि, यसो अच्चुग्गतो मम। 
महापक्खो [महेसक्खो (क०)] सदा होमि, अभेज्जपरिसो सदा। 
जातीनं उत्तमो होमि, बुद्रपूजायिदं फलं॥ 


“सीतं उण्हं न जानामि, परिळाहो न विज्जति। 
अथो चेतसिकं दुक्खं, हदये मे न विज्जति॥ 


““सुवण्णवण्णो हुत्वान, संसरामि भवाभवे । 
बेवण्णियं न जानामि, बुद्भपूजायिदं फलं॥ 


“देवलोका चवित्वान, सुक्कमूलेन चोदितो। 
सावत्थियं पुरे जातो, महासालेसु अड्डके॥ 


““पञ्च कामगुणे हित्वा, पब्बजि अनगारियं। 
जातिया सत्तवस्सोहं, अरहत्तमपापुणि॥ 


“उपसम्पदायी बुद्धो, गुणमञ्ञाय चकखुमा । 
तरुणो पूजनीयोहं, बुद्धपूजायिदं फलं॥ 

८७. “दिव्बचक्खुविसुद्ध मे, समाधिकुसलो अहं। 
अभिञ्जापारमिप्पत्तो, बुद्धपूजायिदं फलं॥ 


८८. “पटिसम्भिदा अनुप्पत्तो, इद्धिपादेसु कोविदो। 
धम्मेसु पारमिप्पत्तो, बुद्धपूजायिदं फलं॥ 


८९. “तिसकप्पसहस्सम्हि, यं बुद्धमभिपूजयि। 
दुग्गति नाभिजानामि, बुद्धपूजायिदं फलं॥ 


९०. “किलेसा झापिता मय्हं...पे०... विहरामि अनासवो॥ 
९१. “स्वागतं वत मे आसि...पे०... कतं बुद्धस्स सासनं॥ 
९२. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा उत्तरो थेरो इमा गाथायो 


अभासित्थाति। 
उत्तरत्थेरस्सापदानं छटुं। 
७. अपरउत्तरत्थेरअपदान 


९३. “निब्बुते लोकनाथम्हि, सिद्धत्थे लोकनायके । 
मम जाती समानेत्वा, धातुपूजं अकासहं॥ 


९४. “चतुन्नवुतितो कप्पे, यं धातुमभिपूजयि । 
दुग्गति नाभिजानामि, धातुपूजायिदं फलं॥ 


९५. “किलेसा झापिता मय्हं...पे०... विहरामि अनासवो॥ 
९६. “स्वागतं वत मे आसि...पे०... कतं बुद्धस्स सासनं॥ 
९७. “-पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा अपरउत्तरत्थेरो इमा गाथायो 


अभासित्थाति । 
अपरस्स उत्तरत्थेरस्सापदानं सत्तमं । 
८. भहजित्थेरअपदानं 


९८. ` ओगय्ह यं पोक्खरणिं, नानाकुञ्जरसेवितं । 

उद्धरामि भिसं तत्थ, घासहेतु अहं तदा॥ 


९९. “भगवा तम्हि समये, पदुमुत्तरसव्हयो। 
रत्तम्बरधरो बुद्धो, गच्छते अनिलञ्जसे॥ 


१००.“धुनन्तो पंसुकूलानि, सदै अस्सोसहं तदा। 
उद्धं निज्झायमानोहं, अहसं लोकनायकं॥ 


१०१. “तत्थेव ठितको सन्तो, आयाचि लोकनायकं । 
मधुं भिसेहि सहितं, खीरं सप्पिं मुळालिकं [मधुं भिसेहि पचति, खीरसप्पि मुलालिभि (क०) 
भिसदायकत्थेरापदानेपि]॥ 


१०२.“पटिग्गण्हातु मे बुद्धो, अनुकम्पाय चक्खुमा । 
ततो कारुणिको सत्था, ओरोहित्वा महायसो॥ 


१०३.“पटिग्गण्हि मम भिक्खं, अनुकम्पाय चक्खुमा । 
पटिग्गहेत्वा सम्बुद्धो, अका मे अनुमोदनं॥ 


९०४:**सुखी होतु महापुञ्ञ, गति तुय्हं समिज्झतु । 
इमिना भिसदानेन, लभस्सु विपुलं सुखं'॥ 


१०५. इदं वत्वान सम्बुद्धो, जलजुत्तमनामको । 
भिक्खमादाय सम्बुद्धो, आकासेनागमा जिनो॥ 


१०६. "ततो भिसं गहेत्वान, अगच्छिं मम अस्समं । 
भिसं रुक्खे लग्गेत्वान, मम दानं अनुस्सरिं॥ 


१०७“महावातो उद्ुहित्वा, सञ्चालेसि वनं तदा। 
आकासो अभिनादित्थ, असनी च फली तदा॥ 


१०८.“ततो मे असनीपातो, मत्थके निपती तदा। 
सोहं निसिन्नको सन्तो, तत्थ कालङ्कतो अहं॥ 


१०९.“पुञ्ञकम्मेन सञ्ञृत्तो, तुसितं उपपज्जहं । 
कळेवरं मे पतितं, देवलोके रमामहं॥ 


११०.'छळसीतिसहस्सानि, नारियो समलङ्कता । 
सायं पातं उपदुन्ति, भिसदानस्सिदं फलं ॥ 

१११. ““मनुस्सयोनिमागन्त्वा, सुखितो होमहं तदा। 
भोगा मे ऊनता नत्थि, भिसदानस्सिदं फलं॥ 


११२. “अनुकम्पितको तेन, देवदेवेन तादिना। 
सब्बासवपरिक्खीणा, नत्थि दानि पुनब्भवो॥ 


११३. ““सतसहस्सितो कप्पे, यं भिसं अददिं तदा। 
दुग्गति नाभिजानामि, भिसदानस्सिदं फलं॥ 


११४.“किलेसा झापिता मरहं...पे०... विहरामि अनासवो॥ 
११५.*स्वागतं वत मे आसि...पे०... कतं बुद्धस्स सासनं॥ 
११६. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा भद्दजित्थेरो इमा गाथायो 


अभासित्थाति। 
भद्दजित्थेरस्सापदानं अद्ठुमं । 
९. सिवकत्थेरअपदानं 


११७.“एसनाय चरन्तस्स, विपस्सिस्स महेसिनो । 
रित्तकं पत्तं दिस्वान, कुम्मासं पूरयिं अहं॥ 


११८. “एकनवुतितो कप्पे, यं भिक्खमददिं तदा । 
दुग्गति नाभिजानामि, कुम्मासस्स इदं फलं॥ 


११९. ““किलेसा झापिता मय्हं...पे०... विहरामि अनासवो॥ 
१२०.*स्वागतं वत मे आसि...पे०... कतं बुद्धस्स सासनं॥ 
१२१. “-पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा सिवकत्थेरो इमा गाथायो 


अभासित्थाति । 
सिवकत्थेरस्सापदानं नवमं । 
९०. उपवानत्थेरअपदानं 


१२२.“पदुमुत्तरो नाम जिनो, सब्बधम्मान पारगू। 


www.tipitaka.org Vipassana Research Institute 


Page ।72 sur 287 


जलित्वा अग्गिक्खन्धोव, सम्बुद्धो परिनिब्बुतो॥ 


१२३.““महाजना समागम्म, पूजयित्वा तथागतं । 
चितं कत्वान सुगतं, सरीरं अभिरोपयुं॥ 


१२४:-सरीरकिच्चं कत्वान, धातुं तत्थ समानयुं। 
सदेवमनुस्सा सब्बे, बुद्धथूपं अकंसु ते॥ 


१२५.“पठमा कञ्चनमया, दुतिया च मणिमया। 
ततिया रूपियमया, चतुत्थी फलिकामया॥ 


१२६.““तत्थ पञ्चमिका चेव [तत्थ पञ्चमिका चेति (सी०)], लोहितङ्कमया अहु। 
छट्टा मसारगल्लस्स, सब्बं रतनमयूपरि॥ 


१२७. जङ्घा मणिमया आसि, वेदिका रतनामया। 
सब्बसोण्णमयो थूपो, उद्भं योजनमुग्गतो॥ 


९२८.“ देवा तत्थ समागन्त्वा, एकतो मन्तयुं तदा। 
“मयम्पि थूपं कस्साम, लोकनाथस्स तादिनो॥ 


१२९."“धातु आवेणिका नत्थि, सरीरं एकपिण्डितं । 
इमम्हि बुद्धथूपम्हि, कस्साम कञ्चुकं मयं'॥ 


१३०.“देवा सत्तहि रत्रेहि, अञ्जं वड्डेसुँ योजनं । 
थूपो द्वियोजनुब्बेधो, तिमिरं ब्यपहन्ति सो॥ 


१३१. “नागा तत्थ समागन्त्वा, एकतो मन्तयुं तदा। 
“मनुस्सा चेव देवा च, बुद्धथूपं अकंसु ते॥ 


१३२.““मा नो पमत्ता अस्सुम्ह, अप्पमत्ता सदेवका। 
मयम्पि थूपं कस्साम, लोकनाथस्स तादिनो'॥ 


१३३. इन्दनीलं महानीलं, अथो जोतिरसं मणिं। 
एकतो सन्निपातेत्वा, बुद्भथूपं अछादयुं॥ 


१३४:°सब्बं मणिमयं आसि, यावता [तावता (क०)] बुद्धचेतियं । 
तियोजनसमुब्बेधं, आलोककरणं तदा॥ 

१३५.'गरुळा च समागन्त्वा, एकतो मन्तयुं तदा। 
“मनुस्सा देवनागा च, बुद्भपूजं अकंसु ते॥ 


१३६.““मा नो पमत्ता अस्सुम्ह, अप्पमत्ता सदेवका। 
मयम्पि थूपं कस्साम, लोकनाथस्स तादिनो'॥ 


१३७. *सब्बं मणिमयं थूपं, अकरु ते च कञ्चुकं । 
योजनं तेपि वड्डेसु, आयतं बुद्भचेतियं॥ 


१३८.“चतुयोजनमुब्बेधो, बुद्भथूपो विरोचति । 
ओभासेति दिसा सब्बा, सतरंसीव उग्गतो॥ 


९३९.“कुम्भण्डा च समागन्त्वा, एकतो मन्तयुं तदा। 
“मनुस्सा चेव देवा च, नागा च गरुळा तथा॥ 


१४०:“पच्चेकं बुद्धसेड्डस्स, अकंसु थूपमुत्तमं । 
मा नो पमत्ता अस्सुम्ह, अप्पमत्ता सदेवका॥ 


९४१.“ 'मयम्पि थूपं कस्साम, लोकनाथस्स तादिनो। 
रतनेहि छादेस्साम, आयतं बुद्भचेतियं'॥ 


९४ २:*योजनं तेपि वड्ेसुं, आयतं बुद्भचेतियं । 
पञ्चयोजनमुब्बेधो, थूपो ओभासते तदा॥ 


१४३:“यक्खा तत्थ समागन्त्वा, एकतो मन्तयुं तदा। 
“मनुस्सा देवनागा च, गरुळा च कुम्भण्डका॥ 


१४ ४:“पच्चेक॑ बुद्धसेट्टुस्स, अकंसु थूपमुत्तमं । 
मा नो पमत्ता अस्सुम्ह, अप्पमत्ता सदेवका॥ 


१४५:“मयम्पि थूपं कस्साम, लोकनाथस्स तादिनो। 
फलिका छादयिस्साम, आयतं बुद्धचेतियं'॥ 


१४६:“योजन तेपि वड्ेसुं, आयतं बुद्भचेतियं । 
छयोजनिकमुब्बेधो, थूपो ओभासते तदा॥ 


९४७: गन्धब्बा च समागन्त्वा, एकतो मन्तयुं तदा । 
"मनुजा देवता नागा, कुम्भण्डा गरुळा तथा [कुम्भण्डा च यक्खा तथा (सी०)]॥ 

१४८:“सब्बे अकंसु बुद्धथूपं, मयमेत्थ अकारका। 
मयम्पि थूपं कस्साम, लोकनाथस्स तादिनो'॥ 


१४९.-वेदियो सत्त कत्वान, धजं छत्तं अकंसु ते। 
सब्बसोण्णमयं थूपं, गन्धब्बा कारयुं तदा॥ 


१५०.“सत्तयोजनमुब्बेधो, थूपो ओभासते तदा। 
रत्तिन्दिवा न जायन्ति, आलोको होति सब्बदा॥ 


१५१. अभिभोन्ति न तस्साभा, चन्दसूरा सतारका। 
समन्ता योजनसते, पदीपोपि न पज्जलि॥ 


१५२.“तेन कालेन ये केचि, थूपं पूजेन्ति मानुसा। 
न ते थूपं आरुहन्ति, अम्बरे उक्खिपन्ति ते॥ 


१५३.“देवेहि ठपितो यक्खो, अभिसम्मतनामको । 
धजं वा पुप्फदामं वा, अभिरोपेति उत्तरिं॥ 


९५४:'न ते पस्सन्ति तं यक्खं, दामं पस्सन्ति गच्छतो। 
एवं पस्सित्वा गच्छन्ता, सब्बे गच्छन्ति सुग्गति॥ 


९५५:'विरुद्धा ये पावचने, पसन्ना ये च सासने। 
पाटिहीरं दहुकामा, थूपं पूजेन्ति मानुसा॥ 


१५६. “नगरे हंसवतिया, अहोसिं भतको तदा। 
आमोदितं जनं दिस्वा, एवं चिन्तेसहं तदा॥ 


१५७:'उळारो भगवा नेसो, यस्स धातुघरे दिसं । 
इमा च जनता तुठ्ठा, कारं कुब्बं न तप्परे॥ 


९५८. अहम्पि कारं कस्सामि, लोकनाथस्स तादिनो। 
तस्स धम्मेसु दायादो, भविस्सामि अनागते'॥ 


९५९.“सुधोतं रजकेनाहं, उत्तरेय्यं पटं मम। 
वेळग्गे आलग्गेत्वान, धजं उक्खिपिमम्बरे॥ 


१६०. अभिसम्मतको गरह, अम्बरे हासि मे धजं। 
वातेरितं धजं दिस्वा, भिय्यो हासं जनेसहं॥ 

१६१. “तत्थ चित्तं पसादेत्वा, समणं उपसङ्कमि । 
तं भिक्खुँ अभिवादेत्वा, विपाकं पुच्छहं धजे॥ 


१६२."सो मे कथेसि आनन्दी, पीतिसञ्जननं मम। 
“तस्स धजस्स विपाकं, अनुभोस्ससि सब्बदा॥ 


१६३.““हत्थिअस्सरथापत्ती, सेना च चतुरङ्गिनी। 
परिवारेस्सन्ति तं निच्चं, धजदानस्सिदं फलं॥ 


१६४:सड्टितुरियसहस्सानि, भेरियो समलङ्कता। 
परिवारेस्सन्ति तं निच्चं, धजदानस्सिदं फलं॥ 


१६५. -छळसीतिसहस्सानि, नारियो समलङ्कता। 
विचित्तवत्थाभरणा, आमुक्कमणिकुण्डला॥ 


९६६.“ आळारपम्हा हसुला, सुसञ्ञा [सुत्थना (सी०) अप० थेर २.४८.१९ मणिपूजकत्थेरापदानेपि] तनुमञ्झिमा । 
परिवारेस्सन्ति तं निच्चं, धजदानस्सिदं फलं॥ 


१६७. “तिसकप्पसहस्सानि, देवलोके रमिस्ससि। 
असीतिक्खत्तु देविन्दो, देवरज्जं करिस्ससि॥ 


९६८.“ -सहस्सकखत्तुं राजा च, चक्कवत्ती भविस्सति। 
पदेसरज्जं विपुलं, गणनातो असङ्षियं॥ 


१६९.'“कप्पसतसहस्सम्हि, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


१७०.““देवलोका चवित्वान, सुक्कमूलेन चोदितो । 
पुञ्जकम्मेन सञ्ञुत्तो, ब्रह्मबन्धु भविस्ससि॥ 


९७१९. असीतिकोटिं छट्टेत्वा, दासे कम्मकरे बहू । 
गोतमस्स भगवतो, सासने पब्बजिस्ससि॥ 


९७२.“ आराधयित्वा सम्बुद्धं, गोतमं सक्यपुङ्गवं । 
उपवानोति नामेन, हेस्ससि सत्थु सावको'॥ 


९७३.सतसहस्से कतं कम्मं, फलं दस्सेसि मे इध। 
सुमुत्तो सरवेगोव, किलेसे झापयि [किलेसा झापिता (सी०)] मम॥ 

९१७४: चक्कवत्तिस्स सन्तस्स, चातुद्दीपिस्सरस्स मे। 
तीणि योजनानि सामन्ता, उस्सीयन्ति धजा सदा॥ 


१७५: सतसहस्सितो कप्पे, यं कम्ममकरिं तदा। 
दुग्गति नाभिजानामि, धजदानस्सिदं फलं॥ 


१७६.:किलेसा झापिता मय्हं...पे०... विहरामि अनासवो॥ 
१७७:-स्वागतं वत मे आसि...पे०... कतं बुद्धस्स सासनं॥ 
१७८ :“पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा उपवानत्थेरो इमा गाथायो 


अभासित्थाति । 
उपवानत्थेरस्सापदानं दसमं । 
११. रट्ुपालत्थेरअपदानं 


१७९.“*पदुमृत्तरस्स भगवतो, लोकजेट्टस्स तादिनो । 
वरनागो मया दिन्नो, ईसादन्तो उरूळहवा॥ 


१८०.“सेतच्छत्तोपसोभितो, सकप्पनो [सीदब्बनो (सी०)] सहत्थिपो। 
अग्घापेत्वान तं सब्बं, सङ्घारामं अकारयि॥ 


९८१. ""चतुपञ्जाससहस्सानि, पासादे कारयि अहँ । 
महोघदानं [महग्घञ्च (सी०), मया भत्तं (क०) अप° थेर १.२.९९] करित्वान, निय्यादेसिं महेसिनो॥ 


१८२.“अनुमोदि महावीरो, सयम्भू अग्गपुग्गलो। 
सब्बे जने हासयन्तो, देसेसि अमतं पदं॥ 


९८३.“तं मे बुद्धो वियाकासि, जलजुत्तमनामको । 
भिकखुसङ्घे निसीदित्वा, इमा गाथा अभासथ॥ 


१८४ :°"चतुपञ्जाससहस्सानि, पासादे कारयी अयं । 
कथयिस्सामि विपाकं, सुणाथ मम भासतो॥ 


१८५. अट्ठारससहस्सानि, कूटागारा भविस्सरे। 
ब्यम्हृत्तमम्हि निब्बत्ता, सब्बसोण्णमया च ते॥ 

१८६." 'पञ्जासक्खत्तुं देविन्दो, देवरज्जं करिस्सति । 
अट्टपञ्जासक्खत्तुञ्च, चक्कवत्ती भविस्सति॥ 


१८७. कप्पसतसहस्सम्हि, ओक्काककुलसम्भवो | 
गोतमो नाम गोत्तेन, सत्था लोके भविस्सति॥ 


१८८.““देवलोका चवित्वान, सुक्कमूलेन चोदितो । 
अड्डे कुले महाभोगे, निब्बत्तिस्सति तावदे॥ 


१८९.““सो पच्छा पब्बजित्वान, सुक्कमूलेन चोदितो। 
रटुपालोति नामेन, हेस्सति सत्थु सावको॥ 


१९०."“पधानपहितत्तो सो, उपसन्तो निरूपधि। 
सब्बासवे परिञ्ञाय, निब्बायिस्सतिनासवो'॥ 


१९१९. `उड्ठाय अभिनिक्खम्म, जहिता भोगसम्पदा। 
खेळपिण्डेव भोगम्हि, पेमं मय्हं न विज्जति॥ 


९९२.“ वीरियं मे धुरधोरय्हं, योगक्खेमाधिवाहनं । 
धारेमि अन्तिमं देहं, सम्मासम्बुद्धसासने॥ 


१९३.“किलेसा झापिता मय्हं...पे०... विहरामि अनासवो॥ 
१९४-स्वागतं वत मे आसि...पे०... कतं बुद्धस्स सासनं॥ 
१९५.“पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा रटुपालो थेरो इमा गाथायो 


अभासित्थाति। 
रडुपालत्थेरस्सापदानं एकादसमं । 
यसवग्गो छपञ्जासमो। 
तस्सुद्दानं ८ 


यसो नदीकस्सपो च, गयाकिमिलवज्जिनो । 
दुवे उत्तरा भदजी, सिवको उपवाहनो । 
रटुपालो एकसतं, गाथानं पञ्चनवुति॥ 

थेरापदानं समत्तं । 
एत्तावता बुद्धापदानञ्च पच्चेकापदानञ्च थेरापदानञ्च 
समत्तानि। 


॥ नमो तस्स भगवतो अरहतो सम्मासम्बुद्भस्स॥ 
खुहकनिकाये 
थेरीअपदानपाळि 


१. सुमेधावग्गो 
१. सुमेधाथेरीअपदानं 
अथ थेरिकापदानानि सुणाथ - 


९. “भगवति कोणागमने, सङ्घारामम्हि नवनिवेसनम्हि [निवेसम्हि (स्या०)]। 
सखियो तिस्सो जनियो, विहारदानं अदासिम्ह॥ 


२. “दसक्खत्तुं सतवखत्तुं, दससतक्खत्तुं सतानञ्च सतक्खत्तुं [सतानि च सत्तकखत्तुं (सी० क०)]। 
देवेसु उपपज्जिम्ह, को वादो मानुसे भवे॥ 


३. “देवे महिद्धिका अहुम्ह, मानुसकम्हि को वादो। 
सत्तरतनमहेसी [सत्तरतनस्स महेसी (सी० पी०)], इत्थिरतनं अहं भविं॥ 


४. “इध सञ्चितकुसला [तत्थ सञ्चितं कुसलं (स्या०)], सुसमिद्धकुलप्पजा। 
धनञ्जानी च खेमा च, अहम्पि च तयो जना॥ 


५. “आरामं सुकतं कत्वा, सब्बावयवमण्डितं । 
बुद्भप्पमुखसङ्घस्स, निय्यादेत्वा समोदिता॥ 


६. “यत्थ यत्थूपपज्जामि, तस्स कम्मस्स वाहसा। 
देवेसु अग्गतं पत्ता, मनुस्सेसु तथेव च॥ 


6 


“इमस्मिंयेव कप्मम्हि, ब्रह्मबन्धु महायसो। 

२०. 


९९. 


२२. 


१३. 


१४. 


९५. 


१६. 


१७. 


१८. 


१९. 


कस्सपो नाम गोत्तेन, उप्पज्जि वदतं वरो॥ 


““उपट्ठाको महेसिस्स, तदा आसि नरिस्सरो। 
कासिराजा किको नाम, बाराणसिपुरुत्तमे॥ 


“तस्सासुं सत्त धीतरो, राजकञ्जा सुखेधिता [सुखेथिता (स्या०)]। 
बुद्धोपट्ठाननिरता, ब्रह्मचरियं चरिंसु ता॥ 


“तासं सहायिका हुत्वा, सीलेसु सुसमाहिता। 
दत्वा दानानि सक्कच्चं, अगारेव वतं [अगारेव वत्तं (स्या०)] चरिं॥ 


“नतेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसूपगा अहं॥ 


“ततो चुता याममगं [यामसग्गं (स्या०)], ततोहं तुसितं गता । 
ततो च निम्मानरति, बसवत्तिपुरं ततो॥ 


“यत्थ यत्थूपपज्जामि, पुञ्जकम्मसमोहिता । 
तत्थ तत्थेव राजूनं, महेसित्तमकारयि॥ 


“ततो चुता मनुस्सत्ते, राजूनं चक्कवत्तिनं । 
मण्डलीनञ्च राजूनं, महेसित्तमकारयिं॥ 


““सम्पत्तिमनुभोत्वान, देवेसु मानुसेसु च। 
सब्बत्थ सुखिता हुत्वा, नेकजातीसु संसरिं॥ 

“सो हेतु च सो पभवो, तम्मूलं सासने खमं [तम्मूलं सा च सासने खन्ति (सी० पी० क०)]। 


पठमं तं समोधानं, तं धम्मरताय निब्बानं [निब्बुतं (स्या०)]॥ 


“किलेसा झापिता मय्हं, भवा सब्बे समूहता । 
नागीव बन्धनं छेत्वा, विहरामि अनासवा॥ 


“स्वागतं वत मे आसि, मम बुद्धस्स [बुद्धसेट्टस्स (सी० स्या० क०)] सन्तिके । 


तिस्सो विज्जा अनुप्पत्ता, कतं बुद्भस्स सासनं॥ 


“पटिसम्भिदा चतस्सो, विमोकखापि च अडिमे। 
छळभिञ्ञा सच्छिकता, कतं बुद्भस्स सासन” ॥ 

इत्थं सुदं सुमेधा भिक्खुनी इमा गाथायो अभासित्थाति। 
सुमेधाथेरियापदानं पठमं । 
२. मेखलादायिकाथेरीअपदानं 


२०. “सिद्धत्थस्स भगवतो, थूपकारापिका अहुं [थूपकार मकासहं (स्या०)]। 
मेखलिका मया दिन्ना, नवकम्माय सत्थुनो॥ 


२१. “निट्टिते च महाथूपे, मेखलं पुनदासहं । 
लोकनाथस्स मुनिनो, पसन्ना सेहि पाणिभि॥ 


२२. “चतुन्नबुतितो कण्पे, यं मेखलमदं तदा। 
दुग्गति नाभिजानामि, थूपकारस्सिदं फलं॥ 


२३. “किलेसा झापिता मस्हं...पे०... विहरामि अनासवा॥ 

२४. “स्वागतं वत मे आसि...पे०... कतं बुद्भस्स सासनं॥ 

२५. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं मेखलादायिका भिक्खुनी इमा गाथायो अभासित्थाति । 


मेखलादायिकाथेरियापदानं दुतियं । 
३. मण्डपदायिकाथेरीअपदानं 


२६. “कोणागमनबुद्भस्स, मण्डपो कारितो मया। 
धुवं तिचीवरंदासिं [थूपञ्च पवरमदं (स्या०), धुवञ्च चीवरं अदं (पी०)], बुद्धस्स लोकबन्धुनो॥ 


२७. “यं यं जनपदं यामि, निगमे राजधानियो। 
सब्बत्थ पूजितो होमि, पुञ्जकम्मस्सिदं फलं॥ 


२८. “किलेसा झापिता मय्हं...पे०... विहरामि अनासवा॥ 

२९. “स्वागतं वत मे आसि...पे०... कतं बुद्धस्स सासनं॥ 

३०. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं मण्डपदायिका भिक्खुनी इमा गाथायो अभासित्थाति। 


मण्डपदायिकाथेरियापदानं ततियं । 


४. सङ्कमनत्थाथेरीअपदानं 

३१. “विपस्सिस्स भगवतो [कोण्डञ्ञस्स भगवतो (स्या० पी०)], लोकजेट्डस्स तादिनो। 
रथियं पटिपन्नस्स, तारयन्तस्स पाणिनो॥ 


३२. “घरतो निक्खमित्वान, अवकुज्जा निपज्जहं । 
अनुकम्पको लोकनाथो, सिरसि [सीसन्ते (सी० क०)] अक्कमी मम [तदा (स्या० पी०)]॥ 


३३. “अक्कमित्वान सिरसि [सम्बुद्धो (क०)], अगमा लोकनायको । 
तेन चित्तप्पसादेन, तुसितं अगमासहं॥ 


३४. “किलेसा झापिता मय्हं...पे०.. विहरामि अनासवा॥ 

३५. “स्वागतं वत मे आसि...पे०... कतं बुद्धस्स सासनं॥ 

३६. “पटिसम्भिदा चतस्सो...पे०... कतं बुद्भस्स सासनं ˆ॥ 

इत्थं सुदं सङ्कमनत्था [सङ्कमनदा (स्या०)] भिक्खुनी इमा गाथायो अभासित्थाति । 


सङ्कमनत्थारथेरियापदानं चतुत्थं । 
५. नळमालिकाथेरीअपदानं 


३७. 'चन्दभागानदीतीरे, अहोसि किन्नरी तदा। 
अहसं विरजं बुद्धं, सयम्भुं अपराजितं॥ 


३८. “पसन्नचित्ता सुमना, वेदजाता कतञ्जली। 
नळमालं गहेत्वान, सयम्भुं अभिपूजयि॥ 


३९. “तेन कम्मेन सुकतेन, चेतनापणिधीहि च। 
जहित्वा किन्नरीदेहं, अगच्छिं तिदसं गतिं॥ 


४०. ““छत्तिसदेवराजूनं, महेसित्तमकारयिं। 
दसन्नं चक्कवत्तीनं, महेसित्तमकारयिं। 
संवेजेत्वान मे चित्तं [वेदयित्वान कुसलं (स्या०), संवेदयित्वा कुसलं (पी०)], पब्बजि अनगारियं॥ 


४१. “किलेसा झापिता मय्हं, भवा सब्बे समूहता [भवा संघातिता मम (क०)]। 
सब्बासवपरिक्खीणा, नत्थि दानि पुनब्भवो॥ 


४२. “चतुन्नवुतितो कण्पे, यं पुप्फमभिपूजयि । 
दुग्गति नाभिजानामि, पुप्फपूजायिदं फलं॥ 


४३. “किलेसा झापिता मस्हं...पे०... विहरामि अनासवा॥ 

४४. “स्वागतं वत मे आसि...पे०... कतं बुद्धस्स सासनं॥ 
४५. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं नळमालिका थेरी इमा गाथायो अभासित्थाति। 


नळमालिकाथेरियापदानं पञ्चमं । 
६. एकपिण्डपातदायिकाथेरीअपदानं 


४६. “नगरे बन्धुमतिया, बन्धुमा नाम खत्तियो। 
तस्स रञ्जो अहुं भरिया, एकज्झं चारयामहं [एकच्चं वादयामहं (स्या०)]॥ 


४७. “रहोगता निसीदित्वा, एवं चिन्तेसहं तदा। 
“आदाय गमनीयञ्हि, कुसलं नत्थि मे कतं॥ 


४८. ““महाभितापं कटुकं, घोररूपं सुदारुणं । 
निरयं नून गच्छामि, एत्थ मे नत्थि संसयो'॥ 


४९. “राजानं उपसङ्कम्म, इदं बचनमब्रवि । 
"एकं मे समणं देहि, भोजयिस्सामि खत्तियः॥ 


५०. “अदासि मे महाराजा, समणं भावितिन्दरियं । 
तस्स पत्तं गहेत्वान, परमन्नेन पूरयिं [तप्पयि (सी०)]॥ 


५९. “पूरयित्वा परमन्नं, गन्धालेपं अकासहं । 
जालेन पिदहित्वान, वत्थयुगेन [पीतचोळेन (स्या०), महानेलेन (पी०)] छादयिं॥ 


५२. “आरम्मणं ममं एतं, सरामि यावजीविहं । 
तत्थ चित्तं पसादेत्वा, तावतिसमगच्छहं॥ 


५३. “तिंसानं देवराजूनं, महेसित्तमकारयिं । 
मनसा पत्थितं मय्हं, निब्बत्तति यथिच्छितं [यतिच्छकं (स्या), यदिच्छकं (पी० क०)]॥ 


५४. “वीसानं चक्कवत्तीनं, महेसित्तमकारयि। 
ओचितत्ताव [उपचितत्ता (स्या०)] हुत्वान, संसरामि भवेस्वहं॥ 


५५. “सब्बबन्धनमुत्ताहं, अपेता मे उपादिका। 
सब्बासवपरिक्खीणा, नत्थि दानि पुनब्भवो॥ 

५६. 


५७. 
५८. 
५९. 


“गएकनवुतितो कप्पे, यं दानमददिं तदा। 
दुग्गति नाभिजानामि, पिण्डपातस्सिदं फलं ॥ 


“किलेसा झापिता मय्हं...पे०... विहरामि अनासवा॥ 
“स्वागतं वत मे आसि...पे०... कतं बुद्धस्स सासनं॥ 
“पटिसम्भिदा चतस्सो...पे०... कतं बुद्भस्स सासनं" ॥ 


इत्थं सृदं एकपिण्डपातदायिका भिक्खुनी इमा गाथायो अभासित्थाति । 


६०. 


६१. 


६२. 


६३. 


६४. 


६५. 


६६. 


६७. 


६८. 


६९. 


एकपिण्डपातदायिकाथेरियापदानं छट्रं । 
७. कटच्छुभिक्खादायिकाथेरीअपदानं 


““पिण्डचारं चरन्तस्स, तिस्सनामस्स सत्थुनो। 
कटच्छुभिक्खं पग्गस्ह, बुद्धसेट्टुस्स दासहं॥ 


“पटिग्गहेत्वा सम्बुद्धो, तिस्सो लोकग्गनायको। 
बीथिया सण्ठितो सत्था, अका मे अनुमोदनं॥ 


“-कटच्छुभिकखं दत्वान, तावतिसं गमिस्ससि। 
छत्तिसदेवराजूनं, महेसित्तं करिस्ससि॥ 


““पञज्ञासं चक्कवत्तीनं, महेसित्तं करिस्ससि। 
मनसा पत्थितं सब्बं, पटिलच्छसि सब्बदा॥ 


“सम्पत्ति अनुभोत्वान, पब्बजिस्ससिकिञ्चना। 
सब्बासवे परिञ्ञाय, निब्बायिस्ससिनासवा'॥ 


“इदं वत्वान सम्बुद्धो, तिस्सो लोकग्गनायको । 
नभं अब्भुग्गमी वीरो, हंसराजाव अम्बरे॥ 


““सुदिन्नं मे दानवरं [सुदिन्नमेव मे दानं (स्या०)], सुयिट्ठा यागसम्पदा। 
कटच्छुभिकखं दत्वान, पत्ताहं अचलं पदं॥ 


“द्वेनवुते इतो कप्पे, यं दानमददिं तदा। 
दुग्गति नाभिजानामि, भिकखादानस्सिदं फलं॥ 


“किलेसा झापिता मय्हं...पे०... विहरामि अनासवा॥ 
“स्वागतं वत मे आसि...पे०... कतं बुद्धस्स सासनं ॥ 

७०. “पटिसम्भिदा चतस्सो...पे०... कतं बुद्धस्स सासन॑॥ 
इत्थ सुदं कटच्छुभिक्खादायिका भिक्खुनी इमा गाथायो अभासित्थाति। 


कटच्छुभिक्खादायिकाथेरियापदानं सत्तमं । 
८. सत्तुप्पलमालिकाथेरीअपदानं 


७९. “नगरे अरुणवतिया, अरुणो नाम [अरुणवा नाम (सी० पी०)] त्तियो। 
तस्स रञ्जो अहुं भरिया, वारितं वारयामहं [चारिकं चारयामहं (सी०), न गुलं पादयामहं (स्या०), न मालं 
पादयामहं (पी०)]॥ 


७२. “'सत्तमालं गहेत्वान, उप्पला देवगन्धिका । 
निसज्ज पासादवरे, एवं चिन्तेसि तावदे॥ 


७३. “कि मे इमाहि मालाहि, सिरसारोपिताहि मे। 
वरं मे बुद्धसेट्टस्स, जाणम्हि अभिरोपितं'॥ 


७४. “सम्बद्धं पटिमानेन्ती, द्वारासन्ने निसीदहं । 
"यदा एहिति सम्बुद्धो, पूजयिस्सं महामुनि'॥ 


७५. “ककुधो विलसन्तोव, मिगराजाव केसरी। 
भिकखुसङ्घेन सहितो, आगच्छि वीथिया जिनो॥ 


७६. “बुद्धस्स रंसि दिस्वान, हट्टा संविग्गमानसा । 
द्वारं अवापुरित्वान [अपापुणित्वा (स्या०)], बुद्धसेडुमपूजयिं॥ 


७७. “सत्त उप्पलपुप्फानि, परिकिण्णानि [सुवित्थिण्णानि (स्या)] अम्बरे। 
छदिं करोन्तो बुद्भस्स, मत्थके धारयन्ति ते॥ 


७८. “उदग्गचित्ता सुमना, वेदजाता कतञ्जली। 
तत्थ चित्तं पसादेत्वा, तावतिसमगच्छहं॥ 


७९. ““महानेलस्स छादनं, धारेन्ति मम मुद्धनि । 
दिब्बगन्धं पवायामि, सत्तुप्पलस्सिदं फलं॥ 


८०. "कदाचि नीयमानाय, जातिसङ्घेन मे तदा। 
यावता परिसा मय्हं, महानेलं धरीयति॥ 

८१. 


८२. 


८३. 


८४. 


८५. 


८६. 


८७. 


“सत्तति देवराजूनं, महेसित्तमकारयि। 
सब्बत्थ इस्सरा हुत्वा, संसरामि भवाभवे॥ 


“तेसट्डि चक्कवत्तीनं, महेसित्तमकारयि । 
सब्बे ममनुवत्तन्ति, आदेय्यवचना अहुं॥ 


“उप्पलस्सेव मे वण्णो, गन्धो चेव पवायति। 

दुब्बण्णियं न जानामि [दुग्गति नाभिजानामि (स्या० पी०)], बुद्भपूजायिदं फलं॥ 


“इद्धिपादेसु कुसला, बोज्झङ्गभावना रता। 
अभिञ्ञापारमिण्पत्ता, बुद्धपूजायिदं फलं॥ 


“सतिपट्टानकुसला, समाधिझानगोचरा। 
सम्मप्पधानमनुयृत्ता, बुद्भपूजायिदं फलं॥ 


“वीरियं मे धुरधोरय्हं, योगक्खेमाधिवाहनं । 
सब्बासवपरिक्खीणा, नत्थि दानि पुनब्भवो॥ 


“एकतिसे इतो कण्पे, यं पुप्फमभिपूजयि । 
दुग्गति नाभिजानामि, बुद्धपूजायिदं फलं॥ 


. “किलेसा झापिता मस्हं...पे०... विहरामि अनासवा॥ 
. “स्वागतं वत मे आसि...पे०... कतं बुद्भस्स सासनं ॥ 
. “पटिसम्भिदा चतस्सो...पे०... कतं बुद्धस्स सासनं '॥ 


इत्थं सुदं सत्तुप्पलमालिका भिक्खुनी इमा गाथायो अभासित्थाति। 


९१. 


९२. 


९३. 


सत्तुप्पलमालिकाथेरियापदानं अट्ठमं। 
९. पञ्चदीपिकाथेरीअपदानं 


“नगरे हंसवतिया, चारिकी [चारिनि (स्या०)] आसहं तदा। 
आरामेन च आरामं, चरामि कुसलत्थिका॥ 


““काव्ठपक्खम्हि दिवसे, अद्दसं बोधिमुत्तमं । 
तत्थ चित्तं पसादेत्वा, बोधिमूले निसीदहं॥ 


“गरुचित्तं उपद्देत्वा, सिरे कत्वान अञ्जलिं । 
सोमनस्सं पवेदेत्वा, एवं चिन्तेसि तावदे॥ 

९४. ““यदि बुद्धो अमितगुणो, असमप्पटिपुग्गलो । 
दस्सेतु पाटिहीरं मे, बोधि ओभासतु अयं'॥ 


९५. “सह आवज्जिते मय्हं, बोधि पज्जलि तावदे। 
सब्बसोण्णमया आसि, दिसा सब्बा विरोचति॥ 


९६. “सत्तरत्तिन्दिवं [सत्तरत्तिदिवं (पी० क०)] तत्थ, बोधिमूले निसीदहं । 
सत्तमे दिवसे पत्ते, दीपपूजं अकासहं॥ 


९७. “आसनं परिवारेत्वा, पञ्चदीपानि पज्जलुं। 
याव उदेति सूरियो, दीपा मे पज्जलुं तदा॥ 


९८. “तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसमगच्छहं ॥ 


९९. “तत्थ मे सुकतं ब्यम्हं, पञ्चदीपाति वुच्चति । 
सट्टियोजनमुब्बेधं [सतयोजनमुब्बेधं (सी० स्या० पी०)], तिंसयोजनवित्थतं [सड्डि... (स्या० पी०)]॥ 


९००. असङ्कियानि दीपानि, परिवारे जलन्ति मे । 
यावता देवभवनं, दीपालोकेन जोतति॥ 


१०१. “परम्मुखा निसीदित्वा [पुरत्थाभिमुखा सन्ति (स्या०), पुरत्थाभिमुखा थिता (पी०)], यदि इच्छामि पस्सितुं । 
उद्धं अधो च तिरियं, सब्बं पस्सामि चक्खुना॥ 


१०२.“यावता अभिकङ्कामि, दडुं सुगतदुग्गते [सुकतदुक्कते (पी०]। 
तत्थ आवरणं नत्थि, रुक्खेसु पब्बतेसु वा॥ 


१०३.: असीति देवराजूनं, महेसित्तमकारयिं। 
सतानं चक्कवत्तीनं, महेसित्तमकारयिं॥ 


१०४:“यं यं योनुपपज्जामि, देवत्तं अथ मानुसं । 
दीपसतसहस्सानि, परिवारे जलन्ति मे॥ 


१०५.“देवलोका चवित्वान, उप्पज्जि मातुकुच्छियं। 
मातुकुच्छिगता सन्ती [मातुकुच्छिगतं सन्तिं (सी०)], अक्खि मे न निमीलति॥ 


१०६. दीपसतसहस्सानि, पुञ्जकम्मसमङ्गिता। 
जलन्ति सूतिकागेहे [सृतिघरे पज्जलन्ति (सब्बत्थ)], पञ्चदीपानिदं फलं॥ 

१०७-'पच्छिमे भवे सम्पत्ते, मानसं विनिवत्तयि। 
अजरामतं सीतिभावं, निब्बानं फस्सयि अहं॥ 


१०८.““जातिया सत्तवस्साहं, अरहत्तमपापुणि । 
उपसम्पादयी बुद्भो, गुणमञ्जाय गोतमो॥ 


१०९."“मण्डपे रुक्खमूले वा, पासादेसु गुहासु वा। 
सुञ्जागारे वसन्तिया [च झायन्ते (सी०), च झायन्ता (पी०), पज्झायन्ता (स्या०)], पञ्चदीपा जलन्ति मे॥ 


११०. “दिब्बचकखु विसुद्धं मे, समाधिकुसला अहं । 
अभिञ्ञापारमिप्पत्ता, पञ्चदीपानिदं फलं॥ 


१११. “सब्बवोसितवोसाना, कतकिच्चा अनासवा। 
पञ्चदीपा महावीर, पादे वन्दामि [वन्दति (सी० क०)] चक्खुम॥ 


११२. “सतसहस्सितो कप्पे, यं दीपमददिं तदा। 
दुग्गतिं नाभिजानामि, पञ्चदीपानिदं फलं॥ 


११३. “किलेसा झापिता मस्हं...पे०... विहरामि अनासवा॥ 
११४. स्वागतं वत मे आसि...पे०... कतं बुद्भस्स सासनं॥ 
११५.“पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं पञ्चदीपिका भिक्खुनी इमा गाथायो अभासित्थाति। 


पञ्चदीपिकार्थेरियापदानं नवमं । 
९०. उदकदायिकाथेरीअपदानं 


११६. “नगरे बन्धुमतिया, अहोसि उदहारिका। 
उदहारेन जीवामि, तेन पोसेमि दारके॥ 


११७.“ देय्यधचम्मो च मे नत्थि, पुञ्जक्खेत्ते अनुत्तरे। 
कोट्ठक॑ उपसङ्कम्म, उदकं पद्रपेसहं॥ 


११८. “तेन कम्मेन सुकतेन, तावतिंसमगच्छहं । 
तत्थ मे सुकतं ब्यम्हं, उदहारेन निम्मितं॥ 


९९९.“ अच्छरानं सहस्सस्स, अहञ्हि पवरा तदा। 
दसट्ठानेहि ता सब्बा, अभिभोमि सदा अहं॥ 

१२०.“पञ्ञासं देवराजूनं, महेसित्तमकारयिं। 
वीसतिचक्कवत्तीनं, महेसित्तमकारयि॥ 


१२९. “दुवे भवे संसरामि, देवत्ते अथ मानुसे । 
दुग्गतिं नाभिजानामि, दकदानस्सिदं फलं ॥ 


१२२.“पब्बतग्गे दुमग्गे वा, अन्तलिक्खे च भूमियं। 
यदा उदकमिच्छामि, खिप्पं पटिलभामहं॥ 


१२३.“अवुड्िका दिसा नत्थि, सन्तत्ता कुथितापि [सन्तत्ता कुथिता न च (सी० पी०), सन्तत्ता खुप्पिता हि मे (स्या०)] 
च। 
मम सङ्कप्पमञ्ञाय, महामेघो पवस्सति॥ 


१२४ /“कदाचि नीयमानाय, जातिसङ्घेन मे तदा। 
यदा इच्छामहं वस्सं, महामेघो अजायथ॥ 


१२५.“उण्हं वा परिळाहो वा, सरीरे मे न विज्जति। 
काये च मे रजो नत्थि, दकदानस्सिदं फलं॥ 


१२६. विसुद्भमनसा अज्ज, अपेतमनपापिका। 
सब्बासवपरिक्खीणा, नत्थि दानि पुनब्भवो॥ 


१२७.एकनवुतितो कप्पे, यं दकं अददि तदा। 
दुग्गति नाभिजानामि, दकदानस्सिदं फलं ॥ 


१२८.किलेसा झापिता मय्हं...पे०... विहरामि अनासवा॥ 
९२९.“स्वागतं वत मे आसि...पे०... कतं बुद्धस्स सासनं॥ 
१३०.“-पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं उदकदायिका भिक्खुनी इमा गाथायो अभासित्थाति। 


उदकदायिकाथेरियापदानं दसमं । 
सुमेधावग्गो पठमो। 
तस्सुद्दानं - 


सुमेधा मेखलादायी, मण्डपं सङ्कमं ददा । 
नळमाली पिण्डददा, कटच्छु उप्पलप्पदा॥ 

दीपदा दकदा चेव, गाथायो गणिता इह। 
एकगाथासतञ्चेव, तिंसति च तदुत्तरि [सत्तरसं तदुत्तरि (स्या०), सत्तादस तदुत्तरिं (पी०)]॥ 


२. एकूपोसथिकवग्गो 
१. एकूपोसथिकाथेरीअपदानं 


१. “नगरे बन्धुमतिया, बन्धुमा नाम खत्तियो। 
दिवसे पुण्णमाय सो, उपवसि उपोसथं॥ 


२. “अहं तेन समयेन, कुम्भदासी अहं तहिं । 
दिस्वा सराजकं सेनं, एवाहं चिन्तयिं तदा॥ 


३. "राजापि रज्जं छड्डेत्वा, उपवसि उपोसथं। 
सफलं नून तं कम्मं, जनकायो पमोदितो'॥ 


४. “योनिसो पच्चवेक्खित्वा, दुग्गच्चञ्च [दुग्गतिञ्च (स्या०)] दलिद्दतं [दळिद्दतं (सी०)] । 
मानसं सम्पहंसित्वा, उपवर्सि उपोसथं॥ 


५. “अहं उपोसथं कत्वा, सम्मासम्बुद्भसासने । 
तेन कम्मेन सुकतेन, तावतिंसमगच्छहं॥ 


६. “तत्थ मे सुकतं व्यम्हं, उब्भयोजनमुग्गतं [उद्धं योजनमुग्गतं (सी० स्या० पी०)]। 
कूटागारवरूपेतं, महासनसुभूसितं॥ 


७. “अच्छरा सतसहस्सा, उपतिद्रुन्ति मं सदा। 
अज्ञे देवे अतिक्कम्म, अतिरोचामि सब्बदा॥ 


८. “चतुसट्टि देवराजूनं, महेसित्तमकारयिं। 
तेसड्टि चक्कवत्तीनं, महेसित्तमकारयि॥ 


९. “सुवण्णवण्णा हुत्वान, भवेसु संसरामहं । 
सब्बत्थ पवरा होमि, उपोसथस्सिदं फलं॥ 


१०. “'हत्थियानं अस्सयानं, रथयानञ्च सीविकं [केवलं (सी० स्या० पी०)]। 
लभामि सब्बमेवेतं, उपोसथस्सिदं फलं॥ 


९९. “सोण्णमयं रूपिमयं, अथोपि फलिकामयं । 

१२. 


१३. 


१४. 


१५. 


१६. 


१७. 


१८. 


१९. 
२०. 
२१. 


लोहितङ्गमयञ्चेव, सब्बं पटिलभामहं॥ 


"'कोसेय्यकम्बलियानि, खोमकप्पासिकानि च। 
महग्धानि च वत्थानि, सब्बं पटिलभामहं॥ 


“अन्नं पानं खादनीयं, वत्थसेनासनानि च। 
सब्बमेतं पटिलभे, उपोसथस्सिदं फलं॥ 


““बरगन्धञ्च मालञ्च, चुण्णकञ्च विलेपनं । 
सब्बमेतं पटिलभे, उपोसथस्सिदं फलं॥ 


“कूटागारज्च पासादं, मण्डपं हम्मियं गुहं । 
सब्बमेतं पटिलभे, उपोसथस्सिदं फलं॥ 


“जातिया सत्तवस्साहं, पब्बजि अनगारियं। 
अङड्टमासे असम्पत्ते, अरहत्तमपापुणि॥ 


““किलेसा झापिता मस्हं, भवा सब्बे समूहता। 
सब्बासवपरिक्खीणा, नत्थि दानि पुनब्भवो॥ 


“गएकनवुतितो कप्पे, यं कम्ममकरिं तदा। 
दुग्गति नाभिजानामि, उपोसथस्सिदं फलं॥ 


“किलेसा झापिता मय्हं...पे०... विहरामि अनासवा॥ 
“स्वागतं वत मे आसि...पे०... कतं बुद्धस्स सासनं ॥ 
“पटिसम्भिदा चतस्सो...पे०... कतं बुद्धस्स सासनं" ॥ 


इत्थं सुदं एकूपोसथिका भिक्खुनी इमा गाथायो अभासित्थाति । 


२२. 


२३. 


एकूपोसथिकारथेरियापदानं पठमं । 
२. सळलपृप्फिकाथेरीअपदानं 


““चन्दभागानदीतीरे, अहोसि किन्नरी तदा। 
अद्दसाहं देवदेवं, चङ्कमन्तं नरासभं॥ 


“ओचिनित्वान सळलं, बुद्धसेट्डस्सदासहं । 
उपसिङ्गि महावीरो, सळलं देवगन्धिकं ॥ 

२४. “पटिग्गहेत्वा सम्बुद्धो, विपस्सी लोकनायको। 
उपसिङ्गि महावीरो, पेक्खमानाय मे तदा॥ 


२५. “अञ्जलि पग्गहेत्वान, वन्दित्वा द्विपदुत्तमं [दिपदुत्तमं (सी० स्या० पी०)]। 
सकं चित्तं पसादेत्वा, ततो पब्बतमारुहिं॥ 


२६. “एकनवुतितो कण्पे, यं पुप्फमददिं तदा। 
दुग्गति नाभिजानामि, बुद्धपूजायिदं फलं॥ 


२७. “किलेसा झापिता मय्हं...पे०... विहरामि अनासवा॥ 

२८. “स्वागतं वत मे आसि...पे०... कतं बुद्भस्स सासनं॥ 

२९. “पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं सळलपुप्फिका भिक्खुनी इमा गाथायो अभासित्थाति। 


सळलपुप्फिकाथेरियापदानं दुतियं । 
३. मोदकदायिकाथेरीअपदानं 


३०. “नगरे बन्धुमतिया, कुम्भदासी अहोसहं। 
मम भागं गहेत्वान, गच्छं उदकहारिका [उदकहारिकं (सी०), उदकहारिके (स्या०)]॥ 


३९. ““पन्थम्हि समणं दिस्वा, सन्तचित्तं समाहतं । 
पसन्नचित्ता सुमना, मोदके तीणिदासहं॥ 


३२. “तेन कम्मेन सुकतेन, चेतनापणिधीहि च । 
एकनबुतिकप्पानि [एकूनतिसकप्पानि (स्या०)], विनिपातं नगच्छहं॥ 


३३. “सम्पत्ति तं [सम्पत्तिञ्च (स्या०), सम्पत्तिकं (क०)] करित्वान, सब्बं अनुभवि अहं। 
मोदके तीणि दत्वान, पत्ताहं अचलं पदं॥ 


३४. “किलेसा झापिता मस्हं...पे०... विहरामि अनासवा॥ 

३५. “स्वागतं बत मे आसि...पे०... कतं बुद्भस्स सासनं॥ 

३६. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं मोदकदायिका भिक्खुनी इमा गाथायो अभासित्थाति । 


मोदकदायिकाथेरियापदानं ततियं। 


४. एकासनदायिकाथेरीअपदानं 

३७. “नगरे हंसवतिया, अहोसि बालिका [मालिका (स्या० पी०)] तदा। 
माता च मे पिता चेव, कम्मन्तं अगमंसु ते॥ 


३८. “मज्झन्हिकम्हि सूरिये, अद्दसँ समणं अहं । 
वीथिया अनुगच्छन्तं, आसनं पञ्जपेसहं॥ 


३९. “गोनकाविकतिकाहि [गोनकचित्तकादीहि (सी०)], पञ्ञपेत्वा ममासनं । 
पसन्नचित्ता सुमना, इदं वचनमब्रवि॥ 


४०. ““सन्तत्ता कुथिता भूमि, सूरो मञ्झन्हिके ठितो। 
मालुता च न वायन्ति, कालो चेवेत्थ मेहिति [चेत्थ उपड्टितो (सी०), चेवत्थं एति तं (पी०)]॥ 


४१. “““पञ्जत्तमासनमिदं, तवत्थाय महामुनि । 
अनुकम्पं उपादाय, निसीद मम आसने'॥ 


४२. “निसीदि तत्थ समणो, सुदन्तो सुद्धमानसो । 
तस्स पत्तं गहेत्वान, यथारन्धं अदासहं॥ 


४३. “तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं॥ 


४४. “तत्थ मे सुकतं ब्यम्हं, आसनेन सुनिम्मितं । 
सड्टियोजनमुब्बेधं, तिंसयोजनवित्थतं॥ 


४५. “सोण्णमया मणिमया, अथोपि फलिकामया। 
लोहितङ्गमया चेव, पल्लङ्का विविधा मम॥ 


४६. “तूलिका विकतिकाहि, कट्टिस्सचित्तकाहि च। 
उद्दएकन्तलोमी च, पल्लङ्का मे सुसण्ठिता [सुसन्थता (सी०)]॥ 


४७. “यदा इच्छामि गमनं, हासखिइसमप्पिता । 
सह पल्लङ्कसेद्रेन, गच्छामि मम पत्थितं॥ 


४८. “असीति देवराजूनं, महेसित्तमकारयिं। 
सत्तति चक्कवत्तीनं, महेसित्तमकारयिं॥ 


४९. “भवाभवे संसरन्ती, महाभोगं लभामहं । 
भोगे मे ऊनता नत्थि, एकासनस्सिदं फलं [एकासनफलं इदं (सब्बत्थ) एवमुपरिपि]॥ 

५०. “दुवे भवे संसरामि, देवत्ते अथ मानुसे । 
अज्ञे भवे न जानामि, एकासनस्सिदं फलं ॥ 


५९. “दुवे कुले पजायामि, खत्तिये चापि ब्राह्मणे । 
उच्चाकुलीना [उच्चाकुलिका (स्या० पी० क०)] सब्बत्थ, एकासनस्सिदं फलं॥ 


५२. “'दोमनस्सं न जानामि, चित्तसन्तापनं मम। 
वेवण्णियं न जानामि, एकासनस्सिदं फलं॥ 


५३. “धातियो मं उपडन्ति, खुज्जा चेलापिका [खेलापिका (सी०), चेलाविका (पी०)] बहू । 
अङ्केन अङ्कं गच्छामि, एकासनस्सिदं फलं ॥ 


५४. “अज्ञा न्हापेन्ति भोजेन्ति, अञ्जा रमेन्ति मं सदा। 
अञ्ञा गन्धं विलिम्पन्ति, एकासनस्सिदं फलं [अञ्ञा ममेव न्हापेन्ति, अञ्ञा भोजेन्ति भोजनं । अञ्ञा मं 
अलङ्करोन्ति, अञ्ञा रमेन्ति मं सद्भा। (स्या०)]॥ 


५५. “मण्डपे रुक्खमूले वा, सुञ्ञागारे वसन्तिया। 
मम सङ्कप्पमञ्ञाय, पल्लङ्को उपतिट्ठति॥ 


५६. `अयं पच्छिमको मरहं, चरिमो वत्तते भवो। 
अज्जापि रज्जं छङ्टेत्वा, पब्बजि अनगारियं॥ 


५७. “सतसहस्सितो कप्पे, यं दानमददिं तदा। 
दुग्गति नाभिजानामि, एकासनस्सिदं फलं ॥ 


५८. “किलेसा झापिता मय्हं...पे०... विहरामि अनासवा॥ 

५९. “स्वागतं वत मे आसि...पे०... कतं बुद्धस्स सासनं॥ 

६०. “पटिसम्भिदा चतस्सो...पे०... कतं बुद्भस्स सासनं ˆ॥ 

इत्थं सुदं एकासनदायिका भिक्खुनी इमा गाथायो अभासित्थाति। 


एकासनदायिकार्थेरियापदानं चतुत्थं । 
७. पञ्चदीपदायिकाथेरीअपदानं 


६१. “नगरे हंसवतिया, चारिकी [चारिका (सी० स्या०)] आसहं तदा। 
आरामेन च आरामं [आरामेन विहारेन (स्या० पी०)], चरामि कुसलत्थिका॥ 


६२. 'काळपक्खम्हि दिवसे, अद्दसं बोधिमुत्तमं । 

६३. 


६४. 


६५. 


६६. 


६७. 


६८. 


६९. 


७९. 


७२ 


७३ 


तत्थ चित्तं पसादेत्वा, बोधिमूले निसीदहं॥ 


“गरुचित्तं उपद्देत्वा, सिरे कत्वान अञ्जलि । 
सोमनस्सं पवेदेत्वा, एवं चिन्तेसि तावदे॥ 


“““यदि बुद्धो अमितगुणो, असमप्पटिपुग्गलो । 
दस्सेतु पाटिहीरं मे, बोधि ओभासतु अयंः॥ 


“सह आवज्जिते मय्हं, बोधि पज्जलि तावदे । 
सब्बसोण्णमया आसि, दिसा सब्बा विरोचति॥ 


“सत्तरत्तिन्दिवं तत्थ, बोधिमूले निसीदहं । 
सत्तमे दिवसे पत्ते, दीपपूजं अकासहं॥ 


“आसन परिवारेत्वा, पञ्च दीपानि पज्जलुं। 
याव उदेति सूरियो, दीपा मे पज्जलुं तदा॥ 


“नतेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं॥ 


“तत्थ मे सुकतं ब्यम्हं, पञ्चदीपाति वुच्चति । 
सट्टियोजनमुब्बेधं, तिंसयोजनवित्थतं॥ 


- “असङ्कियानि दीपानि, परिवारे जलिंसु मे। 


यावता देवभवनं, दीपालोकेन जोतति॥ 


“परम्मुखा [पुब्बमुखा (स्या०)] निसीदित्वा, यदि इच्छामि पस्सितुं 


उद्धं अधो च तिरियं, सब्बं पस्सामि चक्खुना॥ 


- “यावता अभिकङ्घामि, दडुं सुगतदुग्गते [सुकतदुक्कटे (पी०)]। 


तत्थ आवरणं नत्थि, रुक्खेसु पब्बतेसु वा॥ 


“असीति देवराजूनं, महेसित्तमकारयिं। 
सतानं चक्कवत्तीनं, महेसित्तमकारयिं॥ 


७४. “यं यं योनुपपज्जामि, देवत्तं अथ मानुसं । 


दीपसतसहस्सानि, परिवारे जलन्ति मे॥ 

७५. 


७६. 


७७. 


७८. 


७९. 


८१. 


८२. 


८३. 
८४. 
८५. 


“देवलोका चवित्वान, उप्पज्जि मातुकुच्छियं। 
मातुकुच्छिगता सन्ती, अक्खि मे न निमीलति॥ 


“दीपसतसहस्सानि, पुञ्जकम्मसमङ्गिता । 
जलन्ति सूतिकागेहे, पञ्चदीपानिदं फलं॥ 


“पच्छिमे भवे सम्पत्ते, मानसं विनिवत्तयि। 
अजरामतं सीतिभावं, निब्बानं फस्सयि अहं॥ 


““जातिया सत्तवस्साहं, अरहत्तमपापुणि । 
उपसम्पादयी बुद्धो, गुणमञ्ञाय गोतमो॥ 


“मण्डपे रुक्खमूले वा, सुञ्ञागारे वसन्तिया। 
सदा पज्जलते दीपं, पञ्चदीपानिदं फलं॥ 


. “दिब्बचकखु विसुद्धं मे, समाधिकुसला अहं। 


अभिञ्ञापारमिप्पत्ता, पञ्चदीपानिदं फलं ॥ 


“सब्बवोसितवोसाना, कतकिच्चा अनासवा। 
पञ्चदीपा महावीर, पादे वन्दामि चक्खुम॥ 


“सतसहस्सितो कप्पे, यं दीपमददिं तदा। 
दुग्गति नाभिजानामि, पञ्चदीपानिदं फलं॥ 


“किलेसा झापिता मस्हं...पे०... विहरामि अनासवा॥ 
“स्वागतं वत मे आसि...पे०... कतं बुद्धस्स सासनं ॥ 
“पटिसम्भिदा चतस्सो...पे०... कतं बुद्धस्स सासनं" ॥ 


इत्थं सुदं पञ्चदीपदायिका भिक्खुनी इमा गाथायो अभासित्थाति। 


८६. 


८७. 


पञ्चदीपदायिकाथेरियापदानं पञ्चमं । 
६. नळमालिकाथेरीअपदानं 


“चन्दभागानदीतीरे, अहोसि किन्नरी तदा। 
अहसं विरजं बुद्धं, सयम्भुं अपराजितं॥ 


““पसन्नचित्ता सुमना, वेदजाता कतञ्जली। 
नळमालं गहेत्वान, सयम्भुं अभिपूजयि॥ 

८८. “तेन कम्मेन सुकतेन, चेतनापणिधीहि च। 
जहित्वा किन्नरीदेहं [मानसं देहं (सी० पी० क०) सुमेधावग्गेपि], तावतिसमगच्छहं॥ 


८९. “छत्तिसदेवराजूनं, महेसित्तमकारयि। 
मनसा पत्थितं मयहं, निब्बत्तति यथिच्छितं॥ 


९०. “दसन्नं चक्कवत्तीनं, महेसित्तमकारयि। 
ओचितत्ताव [सुचितत्ताव (पी०)] हुत्वान, संसरामि भवेस्वहं॥ 


९१. “कुसलं विज्जते मय्हं, पब्बजि अनगारियं। 
पूजारहा अहं अज्ज, सक्यपृत्तस्स सासने॥ 


९२. “विसुद्धमनसा अज्ज, अपेतमनपापिका। 
सब्बासवपरिक्खीणा, नत्थि दानि पुनब्भवो॥ 


९३. “चतुन्नवुतितो कप्पे, यं बुद्धमभिपूजयि । 
दुग्गति नाभिजानामि, नळमालायिदं फलं॥ 


९४. “किलेसा झापिता मस्हं...पे०... विहरामि अनासवा॥ 
९५. “स्वागतं वत मे आसि...पे०... कतं बुद्धस्स सासनं॥ 
९६. “'पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं नळमालिका भिक्खुनी इमा गाथायो अभासित्थाति | 


नळमालिकाथेरियापदानं छट्टं । 
७. महापजापतिगोतमीथेरीअपदानं 


९७. “एकदा लोकपज्जोतो, वेसालियं महावने । 
कूटागारे सुसालायं, वसते नरसारथि॥ 


९८. “तदा जिनस्स मातुच्छा, महागोतमि भिक्खुनी । 
तहिं कते [तहिंयेव (स्या०)] पुरे रम्मे, वसी भिकखुनुपस्सये॥ 


९९. “भिक्खुनीहि विमृत्ताहि, सतेहि सह पञ्चहि। 
रहोगताय तस्सेवं, चितस्सासि [चित्तस्सापि (स्या०)] वितक्कितं॥ 


१००.““बुद्धस्स परिनिब्बानं, सावकग्गयुगस्स वा। 
राहुलानन्दनन्दानं, नाहं लच्छामि पस्सितुं॥ 

९१०१. “बुद्भस्स परिनिब्बाना, सावकग्गयुगस्स वा । 
महाकस्सपनन्दानं, आनन्दराहलान च॥ 


१०२."पटिकच्चायुसङ्कारं [पटिगच्चायुसङ्कारे (सी०)], ओसज्जित्वान निब्बुति। 
गच्छेय्यं लोकनाथेन, अनुञ्ञाता महेसिना॥ 


१०३.“तथा पञ्चसतानम्पि, भिकखुनीनं वितक्कितं । 
आसि खेमादिकानम्पि, एतदेव वितक्कितं॥ 


१०४:*भूमिचालो तदा आसि, नादिता देवदुन्दुभी। 
उपस्सयाधिवत्थायो, देवता सोकपीळिता॥ 


१०५.विलपन्ता सुकरुणं [सकरुणं (सी० स्या० पी०)], तत्थस्सूनि पवत्तयुं 
मित्ता [सब्बा (स्या० पी०)] भिक्खुनियो ताहि, उपगन्त्वान गोतमि॥ 


१०६.“निपच्च सिरसा पादे, इदं वचनमनब्रवुं 
"तत्थ तोयलवासित्ता, मयमय्ये रहोगता॥ 


१०७:“सा चला चलिता भूमि, नादिता देवदुन्दुभी। 
परिदेवा च सुस्यन्ते, किमत्थं नून गोतमी' ॥ 


१०८.“तदा अवोच सा सब्बं, यथापरिवितक्कितं । 
तायोपि सब्बा आहंसु, यथापरिवितक्कितं॥ 


१०९.““यदि ते रुचितं अय्ये, निब्बानं परमं सिवं 
निब्बायिस्साम सब्बापि, बुद्धानुञ्जाय सुब्बते॥ 


९९०. “मयं सहाव निक्खन्ता, घरापि च भवापि च। 
सहायेव गमिस्साम, निब्बानं पदमुत्तमं'॥ 


९९९. ` “निब्बानाय वजन्तीनं, किं वक्खामी'ति सा वदं। 
सह सब्बाहि निग्गञ्छि, भिकखुनीनिलया तदा॥ 


९१२. “उपस्सये याधिवत्था, देवता ता खमन्तु मे। 
भिक्खुनीनिलयस्सेदं, पच्छिमं दस्सनं मम॥ 


११३. “न जरा मच्चु वा यत्थ, अप्पियेहि समागमो । 
पियेहि न वियोगोत्थि, तं वजिस्सं [तं वज्जियं (स्या०)] असङ्कतं॥ 

११४.“अवीतरागा तं सुत्वा, वचनं सुगतोरसा । 
सोकट्टा परिदेविसु, अहो नो अप्पपुञ्जता॥ 


११५.'भिकखुनीनिलयो सुञ्ञो, भूतो ताहि विना अयं। 
पभाते विय तारायो, न दिस्सन्ति जिनोरसा॥ 


९९६. “निब्बानं गोतमी याति, सतेहि सह पञ्चहि। 
नदीसतेहिव सह, गङ्गा पञ्चहि सागरं॥ 


११७.“रथियाय वजन्तियो [वजन्तिं तं (सी०), वजन्ति तं (स्या०), वजन्तानं (पी०)], दिस्वा सद्धा उपासिका। 
घरा निक्खम्म पादेसु, निपच्च इदमब्रवुं॥ 


११८. “पसीदस्सु महाभोगे, अनाथायो विहाय नो। 
तया न युत्ता [युत्तं (सी० स्या० पी०)] निब्बातुं, इच्छट्टा विलपिंसु ता" ॥ 


११९. “तासं सोकपहानत्थं, अवोच मधुरं गिरं । 
रुदितेन अलं पुत्ता, हासकालोयमज्ज बो॥ 


१२०. “परिञ्ञातं मया दुक्खं, दुक्खहेतु विवज्जितो। 
निरोधो मे सच्छिकतो, मग्गो चापि सुभावितो॥ 


पठमं भाणवारं । 


१२९. ““परिचिण्णो मया सत्था, कतं बुद्धस्स सासनं । 
ओहितो गरुको भारो, भवनेत्ति समूहता॥ 


९२२.'यस्सत्थाय पब्बजिता, अगारस्मानगारियं। 
सो मे अत्थो अनुप्पत्तो, सब्बसंयोजनक्खयो॥ 


१२३.““बुद्धो तस्स च सद्भम्मो, अनूनो याव तिट्ठति। 
निब्बातुं ताव कालो मे, मा मं सोचथ पुत्तिका॥ 


९२४: 'कोण्डञ्ञानन्दनन्दादी, तिइुन्ति राहुलो जिनो। 
सुखितो सहितो सङ्घो, हतदब्बा च तित्थिया॥ 


१२५. *ओक्काकवंसस्स यसो, उस्सितो मारमद्दनो। 
ननु सम्पति कालो मे, निब्बानत्थाय पुत्तिका॥ 

१२६.““चिरप्पभुति यं मय्हं, पत्थितं अज्ज सिज्झते । 
आनन्दभेरिकालोयं, कि वो अस्सूहि पुत्तिका॥ 


१२७.“सचे मयि दया अत्थि, यदि चत्थि कतञ्जुता। 
सद्भम्मट्टितिया सब्बा, करोथ वीरियं दळहं॥ 


१२८."“थीनं अदासि पब्बज्जं, सम्बुद्धो याचितो मया। 
तस्मा यथाहं नन्दिस्सं, तथा तमनुतिट्ठथ' ॥ 


१२९."“ता एवमनुसासित्वा, भिकखुनीहि पुरक्खता। 
उपेच्च बुद्धं वन्दित्वा, इदं वचनमत्रवि॥ 


१३०.““अहं सुगत ते माता, त्वञ्च वीर पिता मम। 
सद्भम्मसुखद [सद्भम्मसुखदो (सी० स्या० पी०)] नाथ, तया जाताम्हि गोतम॥ 


१३१. ““संवद्धितोयं सुगत, रूपकायो मया तव। 
अनिन्दितो [आनन्दियो (स्या०), अनिन्दियो (पी०)] धम्मकायो [धम्मतनु (सी० पी० क०)], मम संवद्धितो 
तया॥ 


९३२.“““मुहत्तं तण्हासमणं, खीरं त्वं पायितो मया। 
तयाहं सन्तमच्चन्तं, धम्मखीरञ्हि [धम्मखीरम्पि (स्या०, क०)] पायिता॥ 


१३३.“ 'बन्धनारक्खने मय्हं, अणणो [अनणो (सी० स्या० पी०)] त्वं महामुने । 
पृत्तकामा थियो याचं, लभन्ति तादिसं सुतं॥ 


१३४:“मन्धातादिनरिन्दानं, या माता सा भवण्णवे। 
निमुग्गाहं तया पृत्त, तारिता भवसागरा॥ 


१३५. “'रञ्जो माता महेसीति, सुलभं नाममित्थिनं । 
बुद्धमाताति यं नामं, एतं परमदुल्लभं॥ 


१३६.““तज्च लद्भं महावीर, पणिधानं ममं तया। 
अणुकं वा महन्तं वा, तं सब्बं पूरितं मया॥ 


१३७.“परिनिब्बातुमिच्छामि, विहायेमं कळेवरं । 
अनुजानाहि मे वीर, दुकखन्तकर नायक॥ 


१३८. “चक्कङ्कसथजाकिण्णे, पादे कमलकोमले। 

पसारेहि पणामं ते, करिस्सं पृत्तउत्तमे [पुत्तपेमसा (सी० पी०), पुत्तपेमहं (स्या०)]॥ 


१३९.:-सुबण्णरासिसङ्कासं, सरीरं कुरु पाकटं । 
कत्वा देहं सुदिटुँ ते, सन्तिं गच्छामि नायकः॥ 


१४०:“द्रत्तिसलक्खणूपेतं, सुप्पभालङ्कतं तनुं । 
सञ्झाघनाव बालक्कं, मातुच्छं दस्सयी जिनो॥ 


९४१९.“ फुल्लारविन्दसंकासे, तरुणादिच्चसप्पभे। 
चक्कङ्किते पादतले, ततो सा सिरसा पति॥ 


१४ २:“पणमामि नरादिच्च, आदिच्चकुलकेतुकं । 
पच्छिमे मरणे मय्हं [सरणं मय्हं (स्या०)], न तं इक्खामहं पुनो॥ 


१४३:““इत्थियो नाम लोकग्ग, सब्बदोसाकरा मता। 
यदि को चत्थि दोसो मे, खमस्सु करुणाकर॥ 


१४ ४:“इत्थिकानज्च पब्बज्जं, हं तं याचि पुनप्पुनं । 
तत्थ चे अत्थि दोसो मे, तं खमस्सु नरासभ॥ 


९४५:°'मया भिक्खुनियो वीर, तवानुञ्जाय सासिता। 
तत्र चे अत्थि दुन्नीतं, तं खमस्सु खमाधिप [खमाधिति (स्या), खमापितो (क०)]॥ 


१४६:“अक्खन्ते नाम खन्तब्बं, कि भवे गुणभूसने । 
किमुत्तरं ते वक्खामि, निब्बानाय वजन्तिया॥ 


१४७४“सुद्धे अनूने मम भिकखुसङ्घे, लोका इतो निस्सरितुं खमन्ते। 
पभातकाले ब्यसनङ्गतानं, दिस्वान निय्यातिब चन्दलेखा'॥ 


१४८:“तदेतरा भिक्खुनियो जिनग्गं, ताराव चन्दानुगता सुमेरु । 
पदक्खिणं कच्च निपच्च पादे, ठिता मुखन्तं समुदिक्खमाना॥ 


१४९.“ तित्तिपुब्बं तव दस्सनेन, चक्खुं न सोतं तव भासितेन। 
चित्तं ममं केवलमेकमेव, पप्पुस्य तं धम्मरसेन तित्ति॥ 


९५०:'नदतो परिसायं ते, वादितब्बपहारिनो । 
ये ते दक्खन्ति वदनं, धञ्ञा ते नरपुङ्गव॥ 

१५१."“दीघङ्गली तम्बनखे, सुभे आयतपण्हिके । 
ये पादे पणमिस्सन्ति [पणमायन्ति (स्या०)], तेपि धञ्ञा गुणन्धर॥ 


९५२. “मधुरानि पहदट्ठानि, दोसग्घानि हितानि च। 
ये ते वाक्यानि सुय्यन्ति, तेपि धञ्ञा नरुत्तम॥ 


१५३.“धञ्जाहं ते महावीर, पादपूजनतप्परा [मानपूजनतप्परा (क०)]। 
तिण्णसंसारकन्तारा, सुवाक्येन सिरीमतो'॥ 


९५४:'ततो सा अनुसावेत्वा [अनुमाने त्वा (क०)], भिक्खुसङ्घम्पि सुब्बता । 
राहुलानन्दनन्दे च, वन्दित्वा इदमब्रवि॥ 


१५५: आसीविसालयसमे, रोगावासे कळेवरे। 
निब्बिन्दा दुकखसङ्घाटे, जरामरणगोचरे॥ 


९५६. नानाकलिमलाकिण्णे [नानाकुणपमलाकिण्णे (स्या०), नानाकाळमलाकिण्णे (क०)], परायत्ते निरीहके । 
तेन निब्बातुमिच्छामि, अनुमञ्ञथ पुत्तका'॥ 


१५७: नन्दो राहुलभद्दो च, वीतसोका निरासवा। 
ठिताचलद्टिति थिरा, धम्मतमनुचिन्तयुं॥ 


१५८:“धिरत्थु सङ्घत॑ लोलं, असारं कदलूपमं । 
मायामरीचिसदिसं, इतरं अनवद्टितं॥ 


१७९.““यत्थ नाम जिनस्सायं, मातुच्छा बुद्धपोसिका। 
गोतमी निधनं याति, अनिच्चं सब्बसङ्कतं॥ 


९६०.'आनन्दो च तदा सेखो, सोकड़ो [कनिद्टो (स्या०)] जिनवच्छलो । 
तत्थस्सूनि करोन्तो सो, करुणं परिदेवति॥ 


१६१. “हा सन्तिं [भासन्ती (स्या०)] गोतमी याति, नून बुद्धोपि निब्बुति। 
गच्छति न चिरेनेव, अग्गिरिव निरिन्धनो॥ 


९६२.एवं विलापमानं तं, आनन्दं आह गोतमी। 
सुतसागरगम्भीर, बुद्धोपड्ठानतप्पर॥ 


९६३.“ न यृत्तं सोचितुं पृत्त, हासकाले उपड्विते। 
तया मे सरणं पृत्त, निब्बानं तमुपागतं॥ 

९६४: “तया तात समज्झिट्टो, पब्बज्जं अनुजानि नो। 
मा पुत्त विमनो होहि, सफलो ते परिस्समो॥ 


१६५. “यं न दिट्ठु पुराणेहि, तित्थिकाचरियेहिपि । 
तं पदं सुकुमारीहि, सत्तवस्साहि वेदितं॥ 


१६६. “बुद्भसासनपालेत, पच्छिमं दस्सनं तव। 
तत्थ गच्छामहं पुत्त, गतो यत्थ न दिस्सते॥ 


१६७:“कदाचि धम्मं देसेन्तो, खिपी लोकग्गनायको । 
तदाहं आसीसवाचं, अवोचं अनुकम्पिका॥ 


१६८.““चिरं जीव महावीर, कप्पं तिट्ठ महामुने । 
सब्बलोकस्स अत्थाय, भवस्सु अजरामरो॥ 


१६९.““तं तथावादिनि बुद्धो, ममं सो एतदब्रवि । 
“न हेवं वन्दिया बुद्धा, यथा वन्दसि गोतमी॥ 


१७०:“कर्थ चरहि सब्बञ्ञू, वन्दितब्बा तथागता। 
कथं अवन्दिया बुद्धा, तं मे अक्खाहि पुच्छितो॥ 


९७१९.“*आरद्भवीरिये पहितत्ते, निच्चं दळहपरक्कमे । 
समग्गे सावके पस्स, एतं बुद्भानवन्दनं॥ 


९७२.“ "ततो उपस्सयं गन्त्वा, एकिकाहं विचिन्तयि। 
समग्गपरिसं नाथो, रोधेसि तिभवन्तगो॥ 


१७३.“हन्दाहं परिनिब्बिस्सं, मा विपत्तितमहदसं । 
एवाहं चिन्तयित्वान, दिस्वान इसिसत्तमं॥ 


२१७४:“परिनिब्बानकाल मे, आरोचेसि [आरोचेमि (स्या०)] विनायकं। 
ततो सो समनुञ्ञजासि, कालं जानाहि गोतमी॥ 


१७५:“किलेसा झापिता मय्हं...पे०... विहरामि अनासवा॥ 
१७६.स्वागतं वत मे आसि...पे०... कतं बुद्धस्स सासनं॥ 
१७७:“पटिसम्भिदा चतस्सो...पे०... कतं बुद्धस्स सासनं॥ 
१७८ :“थीन॑ धम्माभिसमये, ये बाला विमति गता। 

तेसं दिद्टिप्पहानत्थं, इद्धि दस्सेहि गोतमी' ॥ 


१७९.“तदा निपच्च सम्बुद्भं, उप्पतित्वान अम्बरं । 
इद्धी अनेका दस्सेसि, बुद्धानुञ्ञाय गोतमी॥ 


१८०.“एकिका बहुधा आसि, बहुका चेतिका तथा। 
आविभावं तिरोभावं, तिरोकुट्ट [तिरोकुड्ड (स्या०)] तिरोनगं॥ 


१८१. असज्जमाना अगमा, भूमियम्पि निमुज्जथ। 
अभिज्जमाने उदके, अगञ्छि महिया यथा॥ 


१८२.सकुणीव तथाकासे, पल्लङ्केन कमी तदा। 
वसं वत्तेसि कायेन, याव ब्रह्मनिवेसनं॥ 


९८३.“सिनेरु दण्डं कत्वान, छत्तं कत्वा महामहिं । 
समूलं परिवत्तेत्वा, धारयं चङ्कमी नभे॥ 


९८४:'छस्सूरोदयकालेव, लोकञ्चाकासि धूमिकं । 
युगन्ते विय लोकं सा, जालामालाकुलं अका॥ 


१८५“मुचलिन्दं महासेलं, मेरुमूलनदन्तरे [मेरुमन्दारदहरे (सी० पी०), मेरुं मन्दारदन्तरे (स्या०)] । 
सासपारिव सब्बानि, एकेनग्गहि मुड्िना॥ 


१८६. ` अङ्गुलग्गेन छादेसि, भाकरं सनिसाकरं । 
चन्दसूरसहस्सानि, आवेळमिव धारयि॥ 


९८७:°चतुसागरतोयानि, धारयी एकपाणिना। 
युगन्तजलदाकारं, महावस्सं पवस्सथ॥ 


१८८.चक्कवत्ति सपरिसं, मापयी सा नभत्तले। 
गरुळं द्विरदं सीहं, विनदन्तं पदस्सयि॥ 


१८९.एकिका अभिनिम्मित्वा, अप्पमेय्यं भिक्खुनीगणं । 
पुन अन्तरधापेत्वा, एकिका मुनिमब्रवि॥ 


१९०.“““मातुच्छा ते महावीर, तव सासनकारिका। 
अनुप्पत्ता सकं अत्थं, पादे वन्दामि चक्खुमः॥ 

१९१. “दस्सेत्वा विविधा इद्धी, ओरोहित्वा नभत्तला। 
वन्दित्वा लोकपज्जोतं, एकमन्तं निसीदि सा॥ 


१९२.“सा वीसवस्ससतिका, जातियाहं महामुने । 
अलमेत्तावता वीर, निब्बायिस्सामि नायक ॥ 


९९३.'तदातिविम्हिता सब्बा, परिसा सा कतञ्जली। 
अवोचय्ये कथं आसि, अतुलिद्भिपरक्कमा॥ 


१९४ -“पदुमुत्तरो नाम जिनो, सब्बधम्मेसु चक्खुमा । 
इतो सतसहस्सम्हि, कप्पे उप्पज्जि नायको॥ 


१९५.“तदाहं हंसवतियं, जातामच्चकुले अहुं। 
सब्बोपकारसम्पन्ने, इद्भे फोते महद्धने॥ 


१९६.“कदाचि पितुना सद्धि, दासिगणपुरक्खता । 
महता परिवारेन, तं उपेच्च नरासभं॥ 


१९७.“वासवं विय वस्सन्तं, धम्ममेघं अनासवं [पवस्सयं (क०)]। 
सरदादिच्चसदिसं, रंसिजालसमुज्जलं [रंसिमालाकुलं जिनं (सी० स्या०), रंसिजालाकुलं जिनं (पी०)]॥ 


१९८.“दिस्वा चित्तं पसादेत्वा, सुत्वा चस्स सुभासितं । 
मातुच्छं भिक्खुनिं अग्गे, ठपेन्तं नरनायकं॥ 


१९९. “'सुत्वा दत्वा महादानं, सत्ताहं तस्स तादिनो। 
ससङ्घस्स नरग्गस्स, पच्चयानि बहूनि च॥ 


२००:“निपच्च पादमूलम्हि, तं ठानमभिपत्थयि । 
ततो महापरिसति, अवोच इसिसत्तमो॥ 


२०१.“““या ससङ्गं अभोजेसि, सत्ताहं लोकनायकं । 
तमहं कित्तयिस्सामि, सुणाथ मम भासतो॥ 


२०२. -सतसहस्सितो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


२०३.““तस्स धम्मेसु दायादा, ओरसा धम्मनिम्मिता । 
गोतमी नाम नामेन, हेस्सति सत्थु साविका॥ 

२०४:“तस्स बुद्भस्स मातुच्छा, जीवितापादिका [जीवितपालिका (स्या०)] अयं । 
रत्तञ्जूनञ्च अग्गत्तं, भिकखुनीनं लभिस्सतिः॥ 


२०५:'तं सुत्वान पमोदित्वा [तं सुत्वाहं पमुदिता (सी० स्या० पी०)], यावजीवं तदा जिनं । 
पच्चयेहि उपद्वित्वा, ततो कालङ्कता अहं॥ 


२०६."तावतिंसेसु देवेसु, सब्बकामसमिद्धिसु । 
निब्बत्ता दसहङ्गेहि, अञ्जे अभिभविं अहं॥ 


२०७:-रूपसद्देहि गन्धेहि, रसेहि फुसनेहि च। 
आयुनापि च वण्णेन, सुखेन यससापि च॥ 


२०८."तथेवाधिपतेय्येन, अधिगय्ह विरोचहं। 
अहोसिं अमरिन्दस्स, महेसी दयिता तहिं॥ 


२०९.“संसारे संसरन्तीहं, कम्मवायुसमेरिता । 
कासिस्स रञ्जो विसये, अजायि दासगामके॥ 


२१०.“ पञ्चदाससतानूना, निवसन्ति तहिं तदा। 
सब्बेसं तत्थ यो जेट्ठो, तस्स जाया अहोसहं॥ 


२११. “सयम्भुनो पञ्चसता, गामं पिण्डाय पाविसुं। 
ते दिस्वान अहं तुड्ा, सह सब्बाहि इत्थिभि [जातिभि (सी० स्या० पी०)]॥ 


२१२.“पूगा हुत्वाव सब्बायो [कत्वा पञ्चसतकुटी (सी० स्या०)], चतुमासे उपडहुं [उपड्टिय (सी० स्या० पी०)]। 
तिचीवरानि दत्वान, संसरिम्ह [पसन्नाम्ह (स्या०)] ससामिका॥ 


२१३.“ततो चुता सब्बापि ता, तावतिंसगता मयं। 
पच्छिमे च भवे दानि, जाता देवदहे पुरे॥ 


२१४ /“पिता अञ्जनसक्को मे, माता मम सुलक्खणा। 
ततो कपिलवत्थुस्मिं, सुद्धोदनघरं गता॥ 


२१५. "सेसा [सब्बा (स्या०)] सक्यकुले जाता, सक्यानं घरमागमुं। 
अहं विसिट्टा सब्बासं, जिनस्सापादिका अहुं॥ 


२१६.“मम पृत्तोभिनिकखम्म [स मे पृत्तो... (स्या०)], बुद्धो आसि विनायको । 
पच्छाहं पब्बजित्वान, सतेहि सह पञ्चहि॥ 

२१७.-साकियानीहि धीराहि, सह सन्तिसुखं फुसि । 
ये तदा पुब्बजातियं, अम्हाकं आसु सामिनो॥ 


२१८.सहपुञ्ञस्स कत्तारो, महासमयकारका । 
फुसिंसु अरहत्तं ते, सुगतेनानुकम्पिता॥ 


२१९.“तदेतरा भिक्खुनियो, आरुहिंसु नभत्तलं । 
संगता [खगता (सी०)] विय तारायो, विरोचिसु महिद्धिका॥ 


२२०.“इद्धी अनेका दस्सेसुं, पिळन्धविकति यथा। 
कम्मारो कनकस्सेव, कम्मञ्जस्स सुसिक्खितो [पुण्णकम्मेसु सिक्खिता (स्या०)]॥ 


२२१.“दस्सेत्वा पाटिहीरानि, विचित्तानि [विविधानि (स्या०)] बहूनि च। 
तोसेत्वा वादिपवरं, मुनि सपरिसं तदा॥ 


२२२. ओरोहित्वान गगना, वन्दित्वा इसिसत्तमं । 
अनुञ्जाता नरग्गेन, यथाठाने निसीदिसुं॥ 


२२३. अहोनुकम्पिका अम्हं, सब्बासं चिर गोतमी। 
वासिता तव पुञ्ञेहि, पत्ता नो आसवक्खयं॥ 


२२४:“किलेसा झापिता अम्हं, भवा सब्बे समूहता । 
नागीव बन्धनं छेत्वा, विहराम अनासवा॥ 


२२५:स्वागतं वत नो आसि, बुद्धसेट्टस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


२२६. “'पटिसम्भिदा चतस्सो, विमोक्खापि च अट्टिमे । 
छळभिञ्ञा सच्छिकता, कतं बुद्भस्स सासनं॥ 


२२७:“इद्धीसु च वसी होम, दिब्बाय सोतधातुया। 
चेतोपरियजाणस्स, वसी होम महामुने॥ 


२२८.““पुब्बेनिवासं जानाम, दिब्बचक्खु विसोधितं । 
सब्बासवपरिक्खीणा, नत्थि दानि पुनब्भवो॥ 


२२९."“अत्थे धम्मे च नेरुत्ते, पटिभाने [पटिभाणे (सी० स्या०)] च विज्जति। 
जाणं अम्हं महावीर, उप्पन्नं तव सन्तिके ॥ 

२३०.““अस्माभि परिचिण्णोसि, मेत्तचित्ताहि नायक | 
अनुजानाहि सब्बासं [सब्बायो (स्या० पी०)], निब्बानाय महामुने'॥ 


२३९.“निब्बायिस्साम इच्चेवं, किं वक्खामि वदन्तियो। 
यस्स दानि च वो कालं, मञ्जथाति जिनोब्रवि॥ 


२३२.“गोतमीआदिका तायो, तदा भिकखुनियो जिनं । 
वन्दित्वा आसना तम्हा, वुट्ठाय अगमिंसु ता॥ 


२३३.“महता जनकायेन, सह लोकग्गनायको । 
अनुसंयायी सो [अनुसंसावयी (स्या० क०)] वीरो, मातुच्छं यावकोठुकं ॥ 


२३४:“तदा निपति पादेसु, गोतमी लोकबन्धुनो । 
सहेव ताहि सब्बाहि, पच्छिमं पादवन्दनं॥ 


२३५: इदं पच्छिमकं मय्हं, लोकनाथस्स दस्सनं । 
न पुनो अमताकारं, पस्सिस्सामि मुखं तव॥ 


२३६. न च मे वन्दनं [वदनं (क०)] वीर, तव पादे सुकोमले । 
सम्फुसिस्सति लोकग्ग, अज्ज गच्छामि निब्बुति'॥ 


२३७:-रूपेन किं तवानेन, दिट्ठे धम्मे यथातथे। 
सब्बं सङ्घतमेवेतं, अनस्सासिकमित्तरं॥ 


२३८/“सा सह ताहि गन्त्वान, भिकखुनुपस्सयं सकं । 
अड्पल्लङ्कमाभुज्ज, निसीदि परमासने॥ 


२३९.“तदा उपासिका तत्थ, बुद्धसासनवच्छला। 
तस्सा पवत्ति सुत्वान, उपेसुं पादवन्दिका॥ 


२४०:'करेहि उरं पहन्ता, छिन्नमूला यथा लता। 
रोदन्ता करुणं रवं, सोकट्टा भूमिपातिता॥ 


२४१:“मा नो सरणदे नाथे, विहाय गमि निब्बुति। 
निपतित्वान याचाम, सब्बायो सिरसा मयं॥ 


२४२:“या पधानतमा तासं, सद्धा पञ्जा उपासिका। 
तस्सा सीसं पमज्जन्ती, इदं वचनमत्रवि॥ 

२४३:“अलं पृत्ता विसादेन, मारपासानुवत्तिना। 
अनिच्चं सङ्कतं सब्बं, वियोगन्तं चलाचलं'॥ 


२४४“ततो सा ता विसज्जित्वा, पठमं झानमृत्तमं । 
दुतियञ्च ततियञ्च, समापज्जि चतुत्थकं॥ 


२४५ आकासायतनञ्चेव, विञ्ञाणायतनं तथा। 
आकिञ्चं नेवसञ्ञञ्च, समापज्जि यथाक्कमं॥ 


२४६: 'पटिलोमेन झानानि, समापज्जित्थ गोतमी । 
यावता पठमं झानं, ततो यावचतुत्थकं ॥ 


२४७ततो वुड्डाय निब्बायि, दीपच्चीव निरासवा [निरासना (सी० पी०)]। 
भूमिचालो महा आसि, नभसा विज्जुता पति॥ 


२४८:“पनादिता दुन्दुभियो, परिदेविंसु देवता। 
पुप्फबुड्डी च गगना, अभिवस्सथ मेदनि॥ 


२४९:कम्पितो मेरुराजापि, रङ्गमज्झे यथा नटो। 
सोकेन चातिदीनोव विरवो आसि सागरो॥ 


२५०: देवा नागासुरा ब्रह्मा, संविग्गाहिंसु तङ्कणे। 
“अनिच्चा वत सङ्घारा, यथायं विलयं गताः॥ 


२५९.“'या चे मं परिवारिंसु, सत्थु सासनकारिका । 
तायोपि अनुपादाना, दीपच्चि विय [दीपसिखा विय (स्या०)] निब्बुता॥ 


२५२:“हा योगा विप्पयोगन्ता, हानिच्चं सब्बसङ्कतं । 
हा जीवितं विनासन्तं, इच्चासि परिदेवना ॥ 


२५३:“ततो देवा च ब्रह्मा च, लोकधम्मानुवत्तनं । 
कालानुरूपं कुब्बन्ति, उपेत्वा इसिसत्तमं॥ 


२५४:-तदा आमन्तयी सत्था, आनन्दं सुतसागरं [सुतिसागरं (सी० स्याः पी०)]। 
'गच्छानन्द निवेदेहि, भिक्खूनं मातु निब्बुति'॥ 


२५५:"तदानन्दो निरानन्दो, अस्सुना पुण्णलोचनो । 
गग्गरेन सरेनाह, “समागच्छन्तु भिक्खवो॥ 

२५६:“'पुब्बदक्खिणपच्छासु, उत्तराय च सन्तिके । 
सुणन्तु भासितं मय्हं, भिक्खवो सुगतोरसा॥ 


२५७:“°या वड्टयि पयत्तेन, सरीरं पच्छिमं मुने । 
सा गोतमी गता सन्तिं, ताराव सूरियोदये॥ 


२५८:““बुद्भमाताति पञ्ञत्ति [सञ्चत्ति (स्या०)], ठपयित्वा गतासमं । 
न यत्थ पञ्चनेत्तोपि, गतिं [गतं (सी० पी०), तत्थ (स्या०)] दक्खति नायको॥ 


२५९:““यस्सत्थि सुगते सद्धा, यो च पियो महामुने । 
बुद्धमातुस्स [बुद्रमातरि (सी०), बुद्भस्स मातु (स्या०)] सक्कारं, करोतु सुगतोरसो'॥ 


२६०/“सुदूरद्ठापि तं सुत्वा, सीघमागच्छु भिकखवो । 
केचि बुद्धानुभावेन, केचि इद्धीसु कोविदा॥ 


२६१.“ कूटागारवरे रम्मे, सब्बसोण्णमये सुभे। 
मञ्चकं समारोपेसुं, यत्थ सुत्तासि गोतमी॥ 


२६२. चत्तारो लोकपाला ते, अंसेहि समधारयुं। 
सेसा सक्कादिका देवा, कूटागारे समग्गहुं॥ 


२६३."कूटागारानि सब्बानि, आसुं पञ्चसतानिपि। 
सरदादिच्चवण्णानि, विस्सकम्मकतानि हि॥ 


२६४:सब्बा तापि भिक्खुनियो, आसुं मञ्चेसु सायिता। 
देवानं खन्धमारुळहा, निय्यन्ति अनुपुब्बसो॥ 


२६५:'सब्बसो छादितं आसि, वितानेन नभत्तलं। 
सतारा चन्दसूरा च, लञ्छिता कनकामया॥ 


२६६.'पटाका उस्सितानेका, वितता पुप्फकञ्चुका । 
ओगताकासपदुमा [ओगताकासधूमाव (पी०)], महिया पुप्फमुग्गतं॥ 


२६७: दस्सन्ति चन्दसूरिया, पज्जलन्ति च तारका। 
मज्झं गतोपि चादिच्चो, न तापेसि ससी यथा॥ 


२६८:'देवा दिब्बेहि गन्धेहि, मालेहि सुरभीहि च। 
वादितेहि च नच्चेहि, सङ्गीतीहि च पूजयुं॥ 

२६९.“नागासुरा च ब्रह्मानो, यथासत्ति यथाबलं । 
पूजयिंसु च निस्यन्तिं, निब्बृतं बुद्धमातरं॥ 


२७०:'सब्बायो पुरतो नीता, निब्बुता सुगतोरसा। 
गोतमी निय्यते पच्छा, सक्कता बुद्भपोसिका॥ 


२७१.““पुरतो देवमनुजा, सनागासुरब्रह्मका । 
पच्छा ससावको बुद्धो, पूजत्थं याति मातुया॥ 


२७२:“बुद्धस्स परिनिब्बानं, नेदिसं आसि यादिसं । 
गोतमीपरिनिब्बानं, अतेवच्छरियं [अतीवच्छरियं (सब्बत्थ) मोगल्लानब्याकरणं ओलोकेतब्बं] अहु॥ 


२७३:“बुद्धो बुद्भस्स निब्बाने [न बुद्धो बुद्धनिब्बाने (स्या० पी०)], नोपटियादि [नोपदिस्सति (सी० पी०), सारिपृत्तादि 
(स्या०)] भिक्खबो। 
बुद्धो गोतमिनिब्बाने, सारिपृत्तादिका तथा [यथा (स्या०)]॥ 


२७४:चितकानि करित्वान, सब्बगन्धमयानि ते। 
गन्धचुण्णपकिण्णानि, झापयिसु च ता तहिं॥ 


२७५: सेसभागानि डय्हिंसु, अट्टौ सेसानि सब्बसो। 
आनन्दो च तदावोच, संवेगजनकं वचो॥ 


२७६: “गोतमी निधनं याता, डय्हञ्चस्सा सरीरकं । 
सङ्केतं बुद्धनिब्बानं, न चिरेन भविस्सतिः॥ 


२७७:'ततो गोतमिधातूनि, तस्सा पत्तगतानि सो। 
उपनामेसि नाथस्स, आनन्दो बुद्धचोदितो॥ 


२७८:पाणिना तानि पग्गय्ह, अवोच इसिसत्तमो। 
“महतो सारवन्तस्स, यथा रुक्खस्स तिट्ठुतो॥ 


२७९:““यो सो महत्तरो खन्धो, पलुज्जेय्य अनिच्चता। 
तथा भिक्खुनिसङ्घस्स, गोतमी परिनिब्बुता॥ 


२८०.:**अहो अच्छरियं मय्हं [आनन्द पस्स बुद्धस्स (स्या०)], निब्बुतायपि मातुया । 
सरीरमत्तसेसाय, नत्थि सोकपरिद्दवो [न सोकपरिदेवना (स्या०)]॥ 


२८१९.““न सोचिया परेसं सा, तिण्णसंसारसागरा । 


www.tipitaka.org Vipassana Research Institute 


Page 2]] sur 287 


परिवज्जितसन्तापा, सीतिभूता सुनिब्बुता॥ 


२८२. “पण्डितासि महापञ्ञा, पुथुपञ्जा तथेव च। 
रत्तञ्ञू भिकखुनीनं सा, एवं धारेथ भिक्खवो॥ 


२८३:““इद्धीसु च वसी आसि, दिब्बाय सोतधातुया । 
चेतोपरियञाणस्स, वसी आसि च गोतमी॥ 


२८ ४:“पुब्बेनिवासमज्ञासि, दिब्बचक्खु विसोधितं । 
सब्बासवपरिक्खीणा, नत्थि तस्सा पुनब्भवो॥ 


२८५ :“अत्थधम्मनिरुत्तीसु, पटिभाने तथेव च। 
परिसुद्धं अह॒ जाणं, तस्मा सोचनिया न सा॥ 


२८६. 'अयोघनहतस्सेव, जलतो जातवेदस्स। 
अनुपुब्बूपसन्तस्स, यथा न जायते गति॥ 


२८७:“एवं सम्मा विमुत्तानं, कामबन्धोघतारिनं । 
पञ्जापेतुं गति नत्थि, पत्तानं अचलं सुखं॥ 


२८८ :“अत्तदीपा ततो होथ, सतिपट्ठानगोचरा। 
भावेत्वा सत्तबोज्झङ्गे, दुकखस्सन्तं करिस्सथ'॥ 


इत्थं सुदं महापजापतिगोतमी इमा गाथायो अभासित्थाति। 
महापजापतिगोतमीथेरियापदानं सत्तमं । 
८. खेमाथेरीअपदानं 


२८९.“पदुमुत्तरो नाम जिनो, सब्बधम्मेसु चक्खुमा । 
इतो सतसहस्सम्हि, कप्पे उप्पज्जि नायको॥ 


२९०.“तदाहं हंसवतियं, जाता सेड्टिकुले अहुं [अहु (स्या०)]। 
नानारतनपज्जोते, महासुखसमप्पिता॥ 


२९१.'-उपेत्वा तं महावीरं, अस्सोसि धम्मदेसनं । 
ततो जातप्पसादाहं, उपेमि सरणं जिनं॥ 

२९२.““मातरं पितरं चाहं, आयाचित्वा विनायकं । 
निमन्तयित्वा सत्ताहं, भोजयि सहसावकं॥ 


२९३.“अतिक्कन्ते च सत्ताहे, महापञ्ञानमुत्तमं । 
भिकखुनि एतदग्गम्हि, ठपेसि नरसारथि॥ 


२९४:"तं सुत्वा मुदिता ह॒त्वा, पुनो तस्स महेसिनो। 
कारं कत्वान तं ठानं, पणिपच्च पणीदहिं॥ 


२९५:*ततो मम जिनो [मं स जिनो (स्या०)] आह, 'सिज्झतं पणिधी तव। 
ससङ्घे मे कतं कारं, अप्पमेय्यफलं तया॥ 


२९६.“ सतसहस्सितो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


२९७:““तस्स धम्मेसु दायादा, ओरसा धम्मनिम्मिता। 
एतदग्गमनुप्पत्ता, खेमा नाम भविस्सति'॥ 


२९८.तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिसूपगा अहं॥ 


२९९.“ततो चुता याममगं, ततोहं तुसितं गता। 
ततो च निम्मानरति, बसवत्तिपुरं ततो॥ 


३००.“यत्थ यत्थूपपज्जामि, तस्स कम्मस्स वाहसा। 
तत्थ तत्थेव राजूनं, महेसित्तमकारयि॥ 


३०१.“ ततो चुता मनुस्सत्ते, राजूनं चक्कवत्तिनं । 
मण्डलीनञ्च राजूनं, महेसित्तमकारयि॥ 


३०२.'सम्पत्ति अनुभोत्वान, देवेसु मनुजेसु च। 
सब्बत्थ सुखिता हुत्वा, नेककप्पेसु संसरिं॥ 


३०३.एकनवुतितो कप्पे, विपस्सी लोकनायको । 
उप्पज्जि चारुदस्सनो [चारुनयनो (सी० पी०)], सब्बधम्मविपस्सको॥ 


३०४: तमहं लोकनायक, उपेत्वा नरसारथि। 
धम्मं भणितं सुत्वान, पब्बजि अनगारियं॥ 

३०५:"दसवस्ससहस्सानि, तस्स वीरस्स सासने । 
ब्रह्मचरियं चरित्वान, यृत्तयोगा बहुस्सुता॥ 


३०६.:'पच्चयाकारकुसला, चतुसच्चविसारदा। 
निपुणा चित्तकथिका, सत्थुसासनकारिका॥ 


३०७:“ततो चुताहं तुसितं, उपपन्ना यसस्सिनी। 
अभिभोमि तहिं अज्ञे, ब्रह्मचारीफलेनहं॥ 


३०८:“यत्थ यत्थूपपन्नाहं, महाभोगा महद्धना । 
मेधाविनी सीलवती [रूपवती (सी० स्या० पी०)], विनीतपरिसापि च॥ 


३०९.“भवामि तेन कम्मेन, योगेन जिनसासने। 
सब्बा सम्पत्तियो मय्हं, सुलभा मनसो पिया॥ 


३९०.“योपि मे भवते भत्ता, यत्थ यत्थ गतायपि। 
विमानेति न मं कोचि, पटिपत्तिबलेन मे॥ 


३९९. “इमम्हि भद्दके कण्ण, ब्रह्मबन्धु महायसो । 
नामेन कोणागमनो, उप्पज्जि वदतं वरो॥ 


३१२.“तदा हि बाराणसियं, सुसमिद्धकुलप्पजा [सुसमिद्भि... (स्या०)] । 
धनञ्जानी सुमेधा च, अहम्पि च तयो जना॥ 


३१३.“ सङ्घाराममदासिम्ह, दानसहायिका पुरे [नेके सहस्सिके मुने (स्या०), दानं सहस्सिकं मुने (पी०)]। 
सङ्घस्स च विहारम्पि [ससंघस्स विहारं हि (स्या० पी०)], उद्दिस्स कारिका [दायिका (पी०)] मयं॥ 


३१४ ४“ततो चुता मयं सब्बा, तावतिंसूपगा अहुं। 
यससा अग्गतं पत्ता, मनुस्सेसु तथेव च॥ 


३१५. “इमस्मियेव कप्पम्हि, ब्रह्मबन्धु महायसो । 
कस्सपो नाम गोत्तेन, उप्पज्जि वदतं वरो॥ 


३१६. “उपट्ठाको महेसिस्स, तदा आसि नरिस्सरो। 
कासिराजा किको नाम, बाराणसिपुरुत्तमे॥ 


३१७-“तस्सासिं जेट्टिका धीता, समणी इति विस्सुता । 
धम्मं सुत्वा जिनग्गस्स, पब्बज्जं समरोचयि॥ 

३१८.“अनुजानि न नो तातो, अगारेव तदा मयं । 
वीसवस्ससहस्सानि, विचरिम्ह अतन्दिता॥ 


३१९.““कोमारिब्रह्मचरियं, राजकञ्ञा सुखेधिता। 
बुद्धोपट्टाननिरता, मुदिता सत्त धीतरो॥ 


३२०.-समणी समणगृत्ता च, भिक्खुनी भिकखुदायिका । 
धम्मा चेव सुधम्मा च, सत्तमी सङ्घदायिका॥ 


३२९.:अहं उप्पलबण्णा च, पटाचारा च कुण्डला। 
किसागोतमी धम्मदिन्ना, विसाखा होति सत्तमी॥ 


३२२.“कदाचि सो नरादिच्चो, धम्मं देसेसि अब्भुतं। 
महानिदानसुत्तन्तं, सुत्वा तं परियापुणिं॥ 


३२३.“तेहि कम्मेहि सुकतेहि, चेतनापणिधीहि च। 
जहित्वा मानुसं देहं, तावतिसमगच्छहं ॥ 


३२४:पच्छिमे च भवे दानि, साकलाय पुरुत्तमे । 
रञ्जो मद्दस्स धीताम्हि, मनापा दयिता पिया॥ 


३२५:“सह मे जातमत्तम्हि, खेमं तम्हि पुरे अहु। 
ततो खेमाति नामं मे, गुणतो उपपज्जथ॥ 


३२६. “यदाहं योब्बनं पत्ता, रूपलावञ्जभूसिता [रूपवण्णविभूसिता (स्या०), रूपवन्ता विभूसिता (पी०), 
रूपविलासभूसिता (क०)]। 
तदा अदासि मं तातो, बिम्बिसारस्स राजिनो॥ 


३२७:'तस्साहं सुप्पिया आसि, रूपके लायने रता। 
रूपानं दोसवादीति, न उपेसिं महादयं॥ 


३२८."बिम्बिसारो तदा राजा, ममानुग्गहर्बुद्भिया । 
वण्णयित्वा वेळुवनं, गायके गापयी ममं॥ 


३२९.“रम्मं वेळुवनं येन, न दिट्ठु सुगतालयं । 
न तेन नन्दनं दिटुँ, इति मञ्जामसे मयं॥ 


३३०.“येन वेळुवनं दिं, नरनन्दननन्दनं । 

सुदिट्ठु नन्दनं तेन, अमरिन्दसुनन्दनं॥ 


३३१.“विहाय नन्दनं देवा, ओतरित्वा महीतलं [महीतले (स्या० पी०)]। 
रम्मं वेळुवनं दिस्वा, न तप्पन्ति सुविम्हिता॥ 


३३२.“राजपुञ्ञेन निब्बत्तं, बुद्धपुञ्जेन भूसितं । 
को वत्ता तस्स निस्सेसं, बनस्स गुणसञ्चयं॥ 


३३३.-तं सुत्वा वनसमिद्धं, मम सोतमनोहरं । 
दडुकामा तमुय्यानं, रज्जो आरोचयिं तदा॥ 


३३४:'महता परिवारेन, तदा च सो [तदा मं सो (स्या० पी०)] महीपति । 
मं पेसेसि [संपेसेसि (स्या०), सम्पापेसि (पी०)] तमुय्यानं, दस्सनाय समुस्सुकं॥ 


३३५:'गच्छ पस्स महाभोगे, बनं नेत्तरसायनं । 
यं सदा भाति सिरिया, सुगताभानुरञ्जितं॥ 


३३६.“यदा च पिण्डाय मुनि, गिरिब्बजपुरुत्तमं । 
पविट्टोहं तदायेव, वनं दडुमुपागमि॥ 


३३७: तदा तं फुल्लविपिनं, नानाभमरकूजितं । 
कोकिलागीतसहितं, मयूरगणनच्चितं॥ 


३३८:“अप्पसद्दमनाकिण्णं, नानाचङ्कमभूसितं । 
कुटिमण्डपसङ्किण्णं, योगीवरविराजितं॥ 


३३९.“विचरन्ती अमञ्जिस्सं, सफलं नयनं मम। 
तत्थापि तरुणं भिक्खु, युत्तं दिस्वा विचिन्तयि॥ 


३४०:“ईंदिसे विपिने रम्मे, ठितोयं नवयोब्बने । 
वसन्तमिव कन्तेन, रूपेन च समन्वितो॥ 


३४१: “निसिन्नो रुक्खमूलम्हि, मुण्डो सङ्घाटिपारुतो। 
झायते वतयं भिक्खु, हित्वा विसयजं रति॥ 


३४२:“ननु नाम गहट्टेन, कामं भुत्वा यथासुखं । 
पच्छा जिण्णेन धम्मोयं, चरितब्बो सुभद्दको'॥ 

३४३/“सुञ्ञकन्ति विदित्वान, गन्धगेहं जिनालयं। 
उपेत्वा जिनमद्दक्खं, उदयन्तंव भाकरं॥ 


३४ ४:एककं सुखमासीनं, बीजमानं वरित्थिया । 
दिस्वानेवं विचिन्तेसिँ, नायं लूखो नरासभो॥ 


३४५६सा कञ्जा कनकाभासा, पदुमाननलोचना । 
बिम्बोट्टी कुन्ददसना, मनोनेत्तरसायना॥ 


३४६: हेमदोलाभसवना [हेमदोला सुवदीना (स्या०)], कलिकाकारसुत्थनी [कलसाकारसृत्तनी (सी० पी०), 
कमलाकारसुत्तनी (स्या०)]। 
वेदिमज्झाव सुस्सोणी [कनुमज्झाव सुस्सोणी (सी०), वेदिमज्झा वरसोणी (स्या० पी०)], रम्भोरु चारुभूसना॥ 


३४७रत्तंसकुपसंब्याना, नीलमट्डनिवासना । 
अतप्पनेय्यरूपेन, हासभावसमन्विता [हावभावसमन्विता (सी०), सब्बाभरणमण्डिता (स्या०)]॥ 


३४८:“दिस्वा तमेवं चिन्तेसिं, अहोयमभिरूपिनी। 
न मयानेन नेत्तेन, दिट्ठपुब्बा कुदाचनं॥ 


३४ ९:'ततो जराभिभूता सा, विवण्णा विकतानना। 
भिन्नदन्ता सेतसिरा, सलाला वदनासुचि॥ 


३५०:°सङ्कित्तकण्णा सेतक्खी, लम्बासुभपयोधरा। 
वलिविततसब्बङ्गी, सिराविततदेहिनी॥ 


३५९.नतङ्गा दण्डदुतिया, उप्फासुलिकता [उप्पण्डुपण्ड्का (सी० स्या०)] किसा। 
पवेधमाना पतिता, निस्ससन्ती मुहु मुहं ॥ 


३५२:“ततो मे आसि संवेगो, अब्भुतो लोमहंसनो । 
धिरत्थु रूपं असुचि, रमन्ते यत्थ बालिसा॥ 


३५३:*तदा महाकारुणिको, दिस्वा संविग्गमानसं । 
उदग्गचित्तो सुगतो, इमा गाथा अभासथ॥ 


३५४“ आतुरं असुचि पूर्ति, पस्स खेमे समुस्सयं। 
उग्घरन्तं पग्घरन्तं, बालानं अभिनन्दितं ॥ 


३५५:“असुभाय चित्तं भावेहि, एकग्गं सुसमाहितं । 

सति कायगता त्यत्थु, निब्बिदा बहुला भव॥ 


३५६:''यथा इदं तथा एतं, यथा एतं तथा इदं। 
अज्झत्तञ्च बहिद्धा च, काये छन्दं विराजय॥ 


३५७:-अनिमित्तञ्च भावेहि, मानानुसयमुज्जह। 
ततो मानाभिसमया, उपसन्ता चरिस्ससि॥ 


३५८:“ये रागरत्तानुपतन्ति सोतं, सयं कतं मक्कटकोव जालं । 
एतम्पि छेत्वान परिब्बजन्ति, न पेक्खिनो [अनपेक्खिनो (सी० स्या० पी०)] कामसुखं पहाय' ॥ 


३५९:*ततो कल्लितचित्तं [कल्लिकचित्तं (स्या०), कलिकचित्तं (पी०)] मं, जत्वान नरसारथि। 
महानिदानं देसेसि, सृत्तन्तं विनयाय मे॥ 


३६०-“सुत्वा सुत्तन्तसेट्ं तं, पुब्बसञ्ञमनुस्सरिं । 
तत्थ ठितावहं सन्ती, धम्मचक्खुं विसोधयि॥ 


३६१.“ निपतित्वा महेसिस्स, पादमूलम्हि तावदे । 
अच्चयं देसनत्थाय, इदं वचनमब्रवि॥ 


३६२. “नमो ते सब्बदस्सावी, नमो ते करुणाकर । 
नमो ते तिण्णसंसार, नमो ते अमतं दद॥ 


३६३-“दिद्विगहनपक्खन्दा [... पक्खन्ता (सी० स्या०)], कामरागविमोहिता। 
तया सम्मा उपायेन, विनीता विनये रता॥ 


३६४: अदस्सनेन विभोगा [विब्मोगा (सी०), निहिता (स्या०)], तादिसानं महेसिनं । 
अनुभोन्ति महादुक्खं, सत्ता संसारसागरे ॥ 


३६५: यदाहं लोकसरणं, अरणं अरणन्तगुं [मरणन्तगं (स्या०)]। 
नाइसामि अदूरइं, देसयामि [देसेस्सामि (स्या०)] तमच्चयं॥ 


३६६.'महाहितं वरददं, अहितोति विसङ्किता । 
नोपेसि रूपनिरता, देसयामि तमच्चयं'॥ 


३६७:“तदा मधुरनिग्घोसो, महाकारुणिको जिनो। 
अवोच तिद्ट॒ खेमेति, सिञ्चन्तो अमतेन मं॥ 

३६८ “तदा पणम्य सिरसा, कत्वा च नं पदक्खिणं । 
गन्त्वा दिस्वा नरपति, इदं वचनमब्रवि॥ 


३६९. अहो सम्मा उपायो ते, चिन्तितोयमरिन्दम। 
वनदस्सनकामाय, दिट्ठो निब्बानतो मुनि॥ 


३७०:““यदि ते रुच्चते राज [राजा (स्या०)], सासने तस्स तादिनो। 
पब्बजिस्सामि रूपेहं, निब्बिन्ना मुनिबाणिना' [मुनिभाणिना (स्या० पी०)]॥ 


दुतियं भाणवारं । 


३७१:“अञ्जलि पग्गहेत्वान, तदाह स महीपति। 
“अनुजानामि ते भद्दे, पब्बज्जा तव सिज्झतु'॥ 


३७२:'पब्बजित्वा तदा चाहं, अद्धमासे [सत्तमासे (स्या०)] उपट्विते । 
दीपोदयञ्च भेदञ्च, दिस्वा संविग्गमानसा॥ 


३७३:“निब्बिन्ना सब्बसङ्घारे, पच्चयाकारकोविदा। 
चतुरोघे अतिक्कम्म, अरहत्तमपापुणि॥ 


३७४-इद्गीसु च वसी आसि, दिब्बाय सोतधातुया । 
चेतोपरियञाणस्स, वसी चापि भवामहं॥ 


३७५:'पुब्बेनिवासं जानामि, दिब्बचकखु विसोधितं । 
सब्बासवपरिक्खीणा, नत्थि दानि पुनब्भवो॥ 


३७६:'अत्थधम्मनिरुत्तीसु, पटिभाने तथेव च। 
परिसुद्धं मम जाणं, उप्पन्नं बुद्भसासने॥ 


३७७:-कुसलाहं विसुद्धीसु, कथावत्थुविसारदा। 
अभिधम्मनयञ्ञू च, वसिप्पत्ताम्हि सासने॥ 


३७८:“ततो तोरणवत्थुस्मि, रञ्ञजा कोसलसामिना। 
पुच्छिता निपुणे पञ्हे, ब्याकरोन्ती यथातथं॥ 


३७९:“तदा स राजा सुगतं, उपसङ्कम्म पुच्छथ। 
तथेव बुद्धो ब्याकासि, यथा ते ब्याकता मया॥ 

३८०:“जिनो तस्मिं गुणे तुड्ो, एतदग्गे ठपेसि मं । 
महापञ्ञानमग्गाति, भिकखुनीनं नरुत्तमो॥ 


३८१.“किलेसा झापिता मय्हं...पे०... विहरामि अनासवा॥ 
३८२:“स्वागतं वत मे आसि...पे०... कतं बुद्धस्स सासनं॥ 
३८३.“ पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं खेमा भिक्खुनी इमा गाथायो अभासित्थाति। 


खेमार्थेरियापदानं अद्टुमं । 
९. उप्पलवण्णाथेरीअपदानं 


३८४:भिकखुनी उप्पलवण्णा, इद्धिया पारमिं गता। 
वन्दित्वा सत्थुनो पादे, इदं वचनमब्रवि॥ 


३८५:““नित्थिण्णा जातिसंसारं [जातिसंसारा (पी०)], पत्ताहं अचलं पदं। 
सब्बदुक्खं मया खीणं, आरोचेमि महामुनि॥ 


३८६: यावता परिसा अत्थि, पसन्ना जिनसासने। 
यस्सा च मेपराधोत्थि, खमन्तु जिनसम्मुखा॥ 


३८७:“संसारे संसरन्तिया [संसरन्ता मे (स्या०)], खलितं मे सचे भवे। 
आरोचेमि महावीर, अपराधं खमस्सु तं [मे (स्या०)]॥ 


३८८:“इद्भिञ्चापि निदस्सेहि, मम सासनकारिके । 
चतस्सो परिसा अज्ज, कङ्कं छिन्दाहि यावता॥ 


३८९.““धीता तुय्हं महावीर, पञ्ञवन्त जुतिन्धर। 
बहुञ्च दुक्करं कम्मं, कतं मे अतिदुक्करं ॥ 


३९०. “उप्पलस्सेव मे वण्णो, नामेनुप्पलनामिका। 
साविका ते महावीर, पादे वन्दामि चक्खुम॥ 


३९१."“राहुलो च अहञ्चेव, नेकजातिसते बहू । 
एकस्मिं सम्भवे जाता, समानछन्दमानसा॥ 


३९२.““निब्बत्ति एकतो होति, जातियापि च एकतो [जातीसु बहुसो मम (सी०)]। 
पच्छिमे भवे सम्पत्ते, उभोपि नानासम्भवा॥ 

३९३.““पुत्तो च राहुलो नाम, धीता उप्पलसव्हया। 
पस्स वीर ममं इद्धि, बलं दस्सेमि सत्थुनो॥ 


३९४: “महासमुद्दे चतुरो, पक्खिपि हत्थपातियं । 
तेलं हत्थगतञ्चेव, खिड्डो [वेज्जो (सी० पी०)] कोमारको यथा॥ 


३९५:*'उब्बत्तयित्वा पथवि, पक्खिपि हत्थपातियं । 
चित्तं मुञ्जं यथा नाम, लुञ्चि कोमारको युवा॥ 


३९६. “चक्कवाळसमं पाणि, छादयित्वान मत्थके । 
वस्सापेत्वान फुसितं, नानावण्णं पुनप्पुनं ॥ 


३९७:“भूमि उदुक्खलं कत्वा, धञ्ञं कत्वान सक्खरं । 
सिनेरुं मुसलं कत्वा, महि कोमारिका यथा॥ 


३९८.“'धीताहं बुद्धसेद्ठस्स, नामेनुप्पलसव्हया। 
अभिञ्जासु वसीभूता, तव सासनकारिका॥ 


३९९.“ “नानाविकुब्बनं कत्वा, दस्सेत्वा लोकनायकं । 
नामगोत्तञ्च सावेत्वा [पकासेत्वा (स्या०)], पादे वन्दामि चक्खुम॥ 


४००:“इद्गीसु च वसी होमि, दिब्बाय सोतधातुया । 
चेतोपरियजाणस्स, वसी होमि महामुने॥ 


४०१:पुब्बेनिवासं जानामि, दिब्बचक्खु विसोधितं । 
सब्बासवपरिक्खीणा, नत्थि दानि पुनब्भवो॥ 


४०२: अत्थधम्मनिरुत्तीसु, पटिभाने तथेव च। 
जाणं मे विमलं [विपुलं (स्या०)] सुद्ध, सभावेन महेसिनो॥ 


४०३:“पुरिमानं जिनग्गानं, सङ्गमं ते निदस्सितं [सम्मुखा च परम्मुखा (सी०)]। 
अधिकारं बहुं मय्हं, तुय्हत्थाय महामुनि॥ 


४०४:"यं मया पूरितं कम्मं, कुसलं सर मे मुनि। 
तवत्थाय महावीर, पुञ्ञं उपचितं मया॥ 


४० अभनब्बद्वाने वज्जेत्वा, वारयन्ती [परिवज्जन्ति (सी०), परिपाचेन्तो (स्या०)] अनाचरं। 
तवत्थाय महावीर, चत्तं मे जीवितुत्तमं ॥ 

४०६:दसकोटिसहस्सानि, अदासि मम जीवितं । 
परिच्चत्ता च मे होमि, तवत्थाय महामुनि॥ 


४०७५. "तदातिविम्हिता सब्बा, सिरसाव कतञ्जली। 
अवोचय्ये कथं आसि, अतुलिद्भधिपरक्कमा'॥ 


४०८:-सतसहस्सितो कप्पे, नागकञ्ञा अहं तदा। 
विमला नाम नामेन, कञ्जानं साधुसम्मता॥ 


४०९:'महोरगो महानागो, पसन्नो जिनसासने। 
पदुमुत्तरं महातेजं, निमन्तेसि ससावकं॥ 


४१०:रतनमयं मण्डपं, पल्लङ्कं रतनामयं । 
रतनं वालुकाकिण्णं, उपभोगं रतनामयं॥ 


४११."मग्गञ्च पटियादेसि, रतनद्भजभूसितं । 
पच्चुग्गन्त्वान सम्बुद्भं, वज्जन्तो तूरियेहि सो॥ 


४१२:“परिसाहि च चतूहि [परिसाहि चतूहि सो (सी०), परिसाहि चतस्सो हि (पी०)], परिवुतो [सहितो (सी०), फरते 
(स्या०), परेतो (पी०)] लोकनायको । 
महोरगस्स भवने, निसीदि परमासने॥ 


४१३:“अन्नं पानं खादनीयं, भोजनञ्च महारहं । 
वरं वरञ्च पादासि, नागराजा महायसं॥ 


४१४: भुञ्जित्वान सम्बुद्धो, पत्तं धोवित्वा योनिसो। 
अनुमोदनीयंकासि, नागकञ्ञा महिद्धिका॥ 


४१५:'सब्बञ्जुं फुल्लितं दिस्वा, नागकञ्ञा महायसं । 
पसन्नं सत्थुनो चित्तं, सुनिबन्धञ्च मानसं ॥ 


४१६:“ममञ्च चित्तमञ्जाय, जलजुत्तमनामको। 
तस्मिं खणे महावीरो, भिक्खुर्नि दस्सयिद्भिया॥ 


४१७:*“इद्धी अनेका दस्सेसि, भिक्खुनी सा विसारदा। 
पमोदिता वेदजाता, सत्थारं इदमब्रवि [एतदब्रवि (स्या० पी०)]॥ 


४१८: अहसाहं इमं इद्धि, सुमनं इतरायपि । 

कथं अहोसि सा वीर, इद्भिया सुविसारदा'॥ 


४१९.:-ओरसा मुखतो जाता, धीता मम महिद्धिका । 
ममानुसासनिकरा, इद्धिया सुविसारदा'॥ 


४२०६“बुद्धस्स वचनं सुत्वा, एवं पत्थेसहं तदा [तुड़ा एवं अवोचहं (स्या), एवमहोसहं तदा (क०)]। 
अहम्पि तादिसा होमि, इद्भिया सुविसारदा॥ 


४२१:“पमोदिताहं सुमना, पत्थे उत्तममानसा [पत्तउत्तममानसा (सी० स्या० पी०)]। 
अनागतम्हि अद्धाने, ईदिसा होमि नायक॥ 


४२२:"मणिमयम्हि पल्लङ्के, मण्डपम्हि पभस्सरे । 
अन्नपानेन तप्पेत्वा, ससङ्घं लोकनायकं॥ 


४२३:'नागानं पवरं पुप्फं, अरुणं नाम उप्पलं । 
वण्णं मे ईदिसं होतु, पूजेसि लोकनायकं॥ 


४२४तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं॥ 


४२५:“ततो चुताहं मनुजे, उपपन्ना सयम्भुनो। 
उप्पलेहि पटिच्छन्नं, पिण्डपातमदासहं॥ 


४२६: एकनवृतितो कप्पे, विपस्सी नाम नायको । 
उप्पज्जि चारुदस्सनो, सब्बधम्मेसु चक्खुमा॥ 


४२७-सेट्टिधीता तदा हुत्वा, बाराणसिपुरुत्तमे । 
निमन्तेत्वान सम्बुद्धं, ससङ्घं लोकनायकं॥ 


४२८:“महादानं ददित्वान, उप्पलेहि विनायकं । 
पूजयित्वा चेतसाव [च तेहेव (स्या० पी०)], बण्णसोभं अपत्थयि॥ 


४२९:'इमम्हि भद्दके कप्पे, ब्रह्मबन्धु महायसो। 
कस्सपो नाम गोत्तेन, उप्पज्जि वदतं बरो॥ 


४३०:'उपट्ठाको महेसिस्स, तदा आसि नरिस्सरो । 
कासिराजा किको नाम, बाराणसिपुरुत्तमे॥ 

४३९:-तस्सासि दुतिया धीता, समणगुत्तसव्हया । 
धम्मं सुत्वा जिनग्गस्स, पब्बज्जं समरोचयि॥ 


४३२: अनुजानि न नो तातो, अगारेव तदा मयं। 
वीसवस्ससहस्सानि, विचरिम्ह अतन्दिता॥ 


४३३:'कोमारिब्रह्मचरियं, राजकञ्ञा सुखेधिता । 
बुद्धोपट्टाननिरता, मुदिता सत्तधीतरो॥ 


४३४समणी समणगुत्ता च, भिक्खुनी भिक्खुदायिका [भिक्खुदासिका (सी० स्या०)]। 
धम्मा चेव सुधम्मा च, सत्तमी सङ्घदायिका [संघदासिका (सी० स्या०)]॥ 


४३५-अहं खेमा च सप्पञ्ञा, पटाचारा च कुण्डला। 
किसागोतमी धम्मदिन्ना, विसाखा होति सत्तमी॥ 


४३६: तेहि कम्मेहि सुकतेहि, चेतनापणिधीहि च। 
जहित्वा मानुसं देहं, तावतिसमगच्छहं ॥ 


४३७ततो चुता मनुस्सेसु, उपपन्ना महाकुले। 
पीतं मड़ं वरं दुस्सं, अदं अरहतो अहं॥ 


४३८:“ततो चुतारिडुपुरे, जाता विप्पकुले अहं। 
धीता तिरिटिवच्छस्स, उम्मादन्ती मनोहरा॥ 


४३९:-ततो चुता जनपदे, कुले अञ्जतरे अहं। 
पसूता नातिफीतम्हि, सालि गोपेमहं तदा॥ 


४४०-दिस्वा पच्चेकसम्बुद्धं, पञ्चलाजासतानिहं । 
दत्वा पदुमच्छन्नानि, पञ्च पुत्तसतानिहं॥ 


४ ४९:पत्थयि तेपि पत्थेसुं, मधुं दत्वा सयम्भुनो । 
ततो चुता अरञ्जेहं, अजायिं पदुमोदरे॥ 


४४ २.कासिरञ्जो महेसीहं, हुत्वा सक्कतपूजिता । 
अजनिं राजपृत्तानं, अनूनं सतपञ्चकं॥ 


४४३.यदा ते योब्बनप्पत्ता, कोळन्ता जलकोळितं । 
दिस्वा ओपत्तपदुमं, आसुँ पच्चेकनायका॥ 

४४४:साहं तेहि विनाभूता, सुतवीरेहि सोकिनी [सुतवरेहि सोकिनी (सी० स्या०)]। 
चुता इसिगिलिपस्से, गामकम्हि अजायिहं॥ 


४४५:यदा बुद्धा सुतमती, सुतानं भत्तुनोपि च [कसतं तदा (सी०), अत्तनोपि च (स्या०)]। 
यागुं आदाय गच्छन्ती, अट्ट पच्चेकनायके॥ 


४४६भिक्खाय गामं गच्छन्ते, दिस्वा पुत्ते अनुस्सरिं। 
खीरधारा विनिग्गच्छि, तदा मे पुत्तपेमसा॥ 


४ ४७:ततो तेसं अदं यागु, पसन्ना सेहि पाणिभि। 
ततो चुताहं तिदसं, नन्दनं उपपज्जहं॥ 


४४८: अनुभोत्वा सुखं दुक्खं, संसरित्वा भवाभवे । 
तवत्थाय महावीर, परिच्चत्तञ्च जीवितं॥ 


४४९-एवं बहुविधं दुक्खं, सम्पत्ती च बहुब्बिधा । 
पच्छिमे भवे सम्पत्ते, जाता सावत्थियं पुरे॥ 


४५०महाधनसेट्टिकुले, सुखिते सज्जिते तथा। 
नानारतनपज्जोते, सब्बकामसमिद्धिने॥ 


४५९:-सक्कता पूजिता चेव, मानितापचिता तथा। 
रूपसीरिमनुप्पत्ता [रूपसोभग्गसम्पन्ना (सी०)], कुलेसु अतिसक्कता [अभिसम्मता (सी०)]॥ 


४५२:-अतीव पत्थिता चासि, रूपभोगसिरीहि च। 
पत्थिता सेड्िपृत्तेहि, अनेकेहि सतेहिपि॥ 


४५३: अगारं पजहित्वान, पब्बजि अनगारियं। 
अङ्डमासे असम्पत्ते, चतुसच्चमपापुणि॥ 


४५४:इद्भिया अभिनिम्मित्वा, चतुरस्सं रथं अहं। 
बुद्धस्स पादे वन्दिस्सं, लोकनाथस्स तादिनो॥ 


४५८६*सुपुप्फितग्गं उपगम्म पादपं [भिक्खुनी (सी० पी० क०) थेरीगा० २३०], एका तुवं तिइसि सालमूले । 
न चापि ते दुतियो अत्थि कोचि [न चत्थि ते दुतिया बण्णधातु (सी० पी० क०)], बाले न त्वं भायसि धुत्तकानं'॥ 


४५६ सतं सहस्सानिपि धृत्तकानं [सहस्सानम्पि धुत्तकानं (पी०) थेरीगा० २३१], समागता एदिसका भवेय्युं 
लोमं न इञ्जे न सम्पवेधे, कि मे तुवं मार करिस्ससेको [न मार भायामि तवेकिकापि (सी० क?) ... 

तमेकिकासिं (पी०)]॥ 


४५७:एसा अन्तरधायामि, कुच्छि वा पविसामि ते। 
भमुकन्तरिकायम्पि, तिट्ठन्तिं मं न दक्खसि॥ 


४५८: चित्तस्मिं वसीभूताम्हि, इद्भिपादा सुभाविता । 
सब्बबन्धनमुत्ताम्हि, न तं भायामि आवुसो॥ 


४५९: सत्तिसूलूपमा कामा, खन्धासं अधिकुट्टना। 
यं त्वं कामरतिं बूसि, अरती दानि सा मम॥ 


४६०:''सब्बत्थ विहता नन्दी, तमोखन्धो पदालितो। 
एवं जानाहि पापिम, निहतो त्वमसि अन्तकः॥ 


४६१:-जिनो तम्हि गुणे तुट्ठो, एतदग्गे ठपेसि मं । 
अग्गा इद्भिमतीनन्ति, परिसासु विनायको॥ 


४६२: परिचिण्णो मया सत्था, कतं बुद्धस्स सासनं । 
ओहितो गरुको भारो, भवनेत्ति समूहता॥ 


४६३:'यस्सत्थाय पब्बजिता, अगारस्मानगारियं। 
सो मे अत्थो अनुप्पत्तो, सब्बसंयोजनक्खयो॥ 


४६४चीवरं पिण्डपातञ्च, पच्चयं सयनासनं । 
खणेन उपनामेन्ति, सहस्सानि समन्ततो॥ 


४६५ किलेसा झापिता मय्हं...पे०... विहरामि अनासवा । 
४६६: स्वागतं वत मे आसि...पे०... कतं बुद्भस्स सासनं॥ 

४६७ पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं उप्पलवण्णा भिक्खुनी इमा गाथायो अभासित्थाति । 


उप्पलवण्णाथेरियापदानं नवमं । 
९०. पटाचाराथेरीअपदानं 


४६८: पदुमृत्तरो नाम जिनो, सब्बधम्मान पारगू। 
इतो सतसहस्सम्हि, कप्पे उप्पज्जि नायको॥ 

४६९:-तदाहं हंसवतियं, जाता सेट्टिकुले अहुं। 
नानारतनपज्जोते, महासुखसमप्पिता॥ 


४७०“उपेत्वा तं महावीरं, अस्सोसिं धम्मदेसनं । 
ततो जातपसादाहं, उपेसिं सरणं जिनं॥ 


४७९: ततो विनयधारीनं, अग्गं वण्णेसि नायको । 
भिकखुनि लज्जिनिं तादिँ, कप्पाकप्पविसारदं॥ 


४७२:-तदा मुदितचित्ताहं, तं ठानमभिकङ्किनी। 
निमन्तेत्वा दसबलं, ससङ्घं लोकनायकं ॥ 


४७३-भोजयित्वान सत्ताहं, ददित्वाव तिचीवरं [ददित्वा पत्तचीवरं (स्या०)]। 
निपच्च सिरसा पादे, इदं वचनमब्रवि॥ 


४७४:'या तया वण्णिता वीर, इतो अट्टमके मुनि। 
तादिसाहं भविस्सामि, यदि सिज्झति नायक' ॥ 


४७५तदा अवोच मं सत्था, "भद्दे मा भायि अस्सस। 
अनागतम्हि अद्धाने, लच्छसे तं मनोरथं॥ 


४७६: -सतसहस्सितो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


४७७:“तस्स धम्मेसु दायादा, ओरसा धम्मनिम्मिता। 
पटाचाराति नामेन, हेस्सति सत्थु साविकाः॥ 


४७८ तदाहं मुदिता [पमुदी (क०)] हृत्वा, यावजीवं तदा जिनं । 
मेत्तचित्ता परिचरिं, ससङ्घ लोकनायकं॥ 


४७९:-तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं॥ 


४८०:°इमम्हि भद्दके कण्ण, ब्रह्मबन्धु महायसो। 
कस्सपो नाम गोत्तेन, उप्पज्जि बदतं बरो॥ 


४८१:“उपट्ठाको महेसिस्स, तदा आसि नरिस्सरो। 
कासिराजा किको नाम, बाराणसिपुरुत्तमे॥ 

४८२:तस्सासिं ततिया धीता, भिक्खुनी इति विस्सुता । 
धम्मं सुत्वा जिनग्गस्स, पब्बज्जं समरोचयि॥ 


४८३: अनुजानि न नो तातो, अगारेव तदा मयं। 
वीसवस्ससहस्सानि, विचरिम्ह अतन्दिता॥ 


४८४:कोमारिब्रह्मचरियं, राजकञ्ञा सुखेधिता। 
बुद्धोपट्टाननिरता, मुदिता सत्तधीतरो॥ 


४८५समणी समणगुत्ता च, भिक्खुनी भिक्खुदायिका। 
धम्मा चेव सुधम्मा च, सत्तमी सङ्घदायिका॥ 


४८६:“अहं उप्पलवण्णा च, खेमा भद्दा च भिक्खुनी । 
किसागोतमी धम्मदिन्ना, विसाखा होति सत्तमी॥ 


४८७-तेहि कम्मेहि सुकतेहि, चेतनापणिधीहि च । 
जहित्वा मानुसं देहं, तावतिसमगच्छहं ॥ 


४८८:'पच्छिमे च भवे दानि, जाता सेड्टिकुले अहं। 
सावत्थियं पुरवरे, इद्धे फोते महद्धने॥ 


४८९:°यदा च योब्बनूपेता, वितक्कवसगा अहं। 
नरं जारपतिं दिस्वा, तेन सद्भि अगच्छहं॥ 


४९०:'एकपुत्तपसूताहं, दुतियो कुच्छिया ममं । 
तदाहं मातापितरो, ओक्खामीति [इक्खामीति (स्या०), दक्खामीति (सी०)] सुनिच्छिता॥ 


४९१.“नारोचेसि पति मय्हं, तदा तम्हि पवासिते। 
एकिका निग्गता गेहा, गन्तुं सावत्थिमुत्तमं॥ 


४९२:"ततो मे सामि आगन्त्वा, सम्भावेसि पथे ममं । 
तदा मे कम्मजा वाता, उप्पन्ना अतिदारुणा॥ 


४९३:८उद्धितो च महामेघो, पसूतिसमये मम। 
दब्बत्थाय तदा गन्त्वा, सामि सप्पेन मारितो॥ 


४९४तदा विजातदुक्खेन, अनाथा कपणा अहं। 
कुन्नदिं पूरितं दिस्वा, गच्छन्ती सकुलालयं॥ 

४९५:'बालं आदाय अतरिं, पारकूले च एककं । 
सायेत्वा [पायेत्वा (स्या०), पातेत्वा (क०)] बालकं पुत्तं, इतरं तरणायहं॥ 


४९६:'निवत्ता उक्कुसो हासि, तरुणं विलपन्तकं । 
इतरञ्च वही सोतो, साहं सोकसमप्पिता॥ 


४९७;-सावत्थिनगरं गन्त्वा, अस्सोसि सजने मते। 
तदा अवोचं सोकड्टा, महासोकसमप्पिता॥ 


४९८:'उभो पुत्ता कालङ्कता, पन्थे मय्हं पती मतो। 
माता पिता च भाता च, एकचितम्हि डस्हरे॥ 


४९९:-तदा किसा च पण्डु च, अनाथा दीनमानसा । 
इतो ततो भमन्तीहं [गच्छन्तीहं (स्या०), गमेन्तीहं (क०)], अद्दसं नरसारथि॥ 


५००: "ततो अवोच मं सत्था, 'पुत्ते मा सोचि अस्सस। 
अत्तान ते गवेसस्सु, कि निरत्थं विहञ्जञसि॥ 


५०१:“न सन्ति पुत्ता ताणाय, न जाती नपि बन्धवा। 
अन्तकेनाधिपन्नस्स, नत्थि जातीसु ताणता' ॥ 


५०२:“त॑ सुत्वा मुनिनो वाक्यं, पठमं फलमज्झगं। 
पब्बजित्वान नचिरं, अरहत्तमपापुणि॥ 


५०३:इद्रीसु च वसी होमि, दिब्बाय सोतधातुया । 
परचित्तानि जानामि, सत्थुसासनकारिका॥ 


५०४पुब्बेनिवासं जानामि, दिब्बचकखु विसोधितं । 
खेपेत्वा आसवे सब्बे, विसुद्भासि सुनिम्मला॥ 


५०५६ततोहं विनयं सब्बं, सन्तिके सब्बदस्सिनो। 
उग्गहिं सब्बवित्थारं, ब्याहरिञ्च यथातथं॥ 


५०६:'जिनो तस्मिं गुणे तुड्ो, एतदग्गे ठपेसि मं । 
अग्गा विनयधारीनं, पटाचाराव एकिका॥ 


५०७: परिचिण्णो मया सत्था, कतं बुद्धस्स सासनं । 
ओहितो गरुको भारो, भवनेत्ति समूहता॥ 

५०८: यस्सत्थाय पब्बजिता, अगारस्मानगारियं । 
सो मे अत्थो अनुप्पत्तो, सब्बसंयोजनक्खयो॥ 


५०९:'किलेसा झापिता मय्हं...पे०... विहरामि अनासवा॥ 
५१०:स्वागतं वत मे आसि...पे०... कतं बुद्भस्स सासनं॥ 
५११.“ पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं पटाचारा भिक्खुनी इमा गाथायो अभासित्थाति । 


पटाचाराथेरियापदानं दसमं । 
एकूपोसथिकवग्गो दुतियो। 
तस्सुद्दानं - 


एकूपोसथिका चेव, सळला चाथ मोदका । 
एकासना पञ्चदीपा, नळमाली च गोतमी॥ 


खेमा उप्पलवण्णा च, पटाचारा च भिक्खुनी । 
गाथा सतानि पञ्चेव, नव चापि तदुत्तरि॥ 


३. कुण्डलकेसीवग्गो 
९. कुण्डलकेसाथेरीअपदानं 


१. “पदुमुत्तरो नाम जिनो, सब्बधम्मान पारगू। 
इतो सतसहस्सम्हि, कप्पे उप्पज्जि नायको॥ 


२. “तदाहं हंसवतियं, जाता सेट्टिकुले अहुं। 
नानारतनपज्जोते, महासुखसमप्पिता॥ 


३. 'उपेत्वा तं महावीरं, अस्सोसिं धम्मदेसनं। 
ततो जातप्पसादाहं, उपेसि सरणं जिनं॥ 


४. “तदा महाकारुणिको, पदुमुत्तरनामको । 
खिप्पाभिञ्जानमग्गन्ति, ठपेसि भिक्खुनि सुभं॥ 


५. “तं सुत्वा मुदिता ह॒त्वा, दानं दत्वा महेसिनो। 
निपच्च सिरसा पादे, तं ठानमभिपत्थयि॥ 

१४. 


१५. 


१६. 


१८. 


““अनुमोदि महावीरो, “भद्दे यं तेभिपत्थितं । 
समिज्झिस्सति तं सब्बं, सुखिनी होहि निब्बुता॥ 


““सतसहस्सितो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


“गतस्स धम्मेसु दायादा, ओरसा धम्मनिम्मिता। 
भहाकुण्डलकेसाति, हेस्सति सत्थु साविका'॥ 


“तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिसमगच्छहं॥ 


“ततो चुता याममगं, ततोहं तुसितं गता। 
ततो च निम्मानरति, बसवत्तिपुरं ततो॥ 


“यत्थ यत्थूपपज्जामि, तस्स कम्मस्स वाहसा। 
तत्थ तत्थेव राजूनं, महेसित्तमकारयि॥ 


“ततो चुता मनुस्सेसु, राजूनं चक्कवत्तिनं । 
मण्डलीनञ्च राजूनं, महेसित्तमकारयिं॥ 


“सम्पत्ति अनुभोत्वान, देवेसु मानुसेसु च। 
सब्बत्थ सुखिता हुत्वा, नेककप्पेसु संसरिं॥ 


“इमम्हि भद्दके कण्पे, ब्रह्मबन्धु महायसो । 
कस्सपो नाम गोत्तेन, उप्पज्जि वदतं वरो॥ 


““उपट्ठाको महेसिस्स, तदा आसि नरिस्सरो। 
कासिराजा किको नाम, बाराणसिपुरुत्तमे॥ 


“तस्स धीता चतुत्थासि, भिक्खुदायीति विस्सुता। 


धम्मं सुत्वा जिनग्गस्स, पब्बज्जं समरोचयि॥ 


“अनुजानि न नो तातो, अगारेव तदा मयं । 
वीसवस्ससहस्सानि, विचरिम्ह अतन्दिता॥ 


““कोमारिब्रह्मचरियं, राजकञ्जा सुखेधिता। 
बुद्धोपट्टाननिरता, मुदिता सत्त धीतरो॥ 


www.tipitaka.org 


Page 230 sur 287 


Vipassana Research Institute 


Page 23] sur 287 


१९. “समणी समणगुत्ता च, भिक्खुनी भिक्खुदायिका । 
धम्मा चेव सुधम्मा च, सत्तमी सङ्घदायिका॥ 


२०. “खेमा उप्पलवण्णा च, पटाचारा अहं तदा। 
किसागोतमी धम्मदिन्ना, विसाखा होति सत्तमी॥ 


२१. “तेहि कम्मेहि सुकतेहि, चेतनापणिधीहि च। 
जहित्वा मानुसं देहं, तावतिसमगच्छहं ॥ 


२२. “पच्छिमे च भवे दानि, गिरिब्बजपुरुत्तमे । 
जाता सेट्टिकुले फोते, यदाहं योब्बने ठिता॥ 


२३. “चोरं वधत्थं नीयन्तं, दिस्वा रत्ता तहिं अहं। 
पिता मे तं सहस्सेन, मोचयित्वा वधा ततो॥ 


२४. “अदासि तस्स मं तातो, विदित्वान मनं मम। 
तस्साहमासिं विसद्ठा, अतीव दयिता हिता॥ 


२५. “सो मे भूसनलोभेन, बलिमज्झासयो [खलितज्झासयो (सी०), बलि पच्चाहरं (स्या०), मालपच्छाहतं (पी०)] 
दिसो। 
चोरप्पपातं नेत्वान, पब्बतं चेतयी वधं॥ 


२६. “तदाहं पणमित्वान, सत्तुकं सुकतञ्जली। 
रक्खन्ती अत्तनो पाणं, इदं वचनमत्रविं॥ 


२७. `इदं सुवण्णकेयूरं, मुत्ता वेळुरिया बहू । 
सब्बं हरस्सु [वरस्सु (क०)] भद्दन्ते, मञ्च दासीति सावयः॥ 


२८. ““ओरोपयस्सु कल्याणी, मा बाळहं परिदेबसि । 
न चाहं अभिजानामि, अहन्त्वा धनमाभतं'॥ 


२९. ““यतो सरामि अत्तानं, यतो पत्तोस्मि विञ्ञुतं । 
न चाहं अभिजानामि, अञ्जं पियतरं तयाः॥ 


३०. ““एहि तं उपगूहिस्सं, कत्वान तं पदक्खिणं । 
न च दानि पुनो अत्थि [तं वन्दामि पुन नत्थि (स्या०)], मम तुय्हञ्च सङ्गमो॥ 


३१. “नहि सब्बेसु ठानेसु, पुरिसो होति पण्डितो। 

इत्थीपि पण्डिता होति, तत्थ तत्थ विचक्खणा॥ 


३२. ““न हि सब्बेसु ठानेसु, पुरिसो होति पण्डितो । 
इत्थीपि पण्डिता होति, लहुं अत्थविचिन्तिका॥ 


३३. ““लहुञ्च वत खिप्पञ्च, निकटे [नेकत्थे (सी० स्या०)] समचेतयि। 
मिगं उण्णा यथा एवं [चित्तपुण्णाय तानेव (स्या०), मिगं पुण्णाय तेनेव (पी०)], तदाहं सत्तुकं वधि॥ 


३४. ““यो च उप्पतितं अत्थं, न खिप्पमनुबुज्झति । 
सो हञ्जते मन्दमति, चोरोव गिरिगब्भरे॥ 


३५. “यो च उप्पतितं अत्थं, खिप्पमेव निबोधति । 
मुच्चते सत्तुसम्बाधा, तदाहं सत्तुका यथा ॥ 


३६. “तदाहं पातयित्वान, गिरिदुग्गम्हि सत्तुकं । 
सन्तिकं सेतवत्थानं, उपेत्वा पब्बजि अहं॥ 


३७. “सण्डासेन च केसे मे, लुञ्चित्वा सब्बसो तदा। 
पब्बजित्वान समयं, आचिक्खिसु निरन्तरं॥ 


३८. “ततो तं उग्गहेत्वाहं, निसीदित्वान एकिका। 
समयं तं विचिन्तेसि, सुवानो मानुसं करं॥ 


३९. “छिन्नं गय्ह समीपे मे, पातयित्वा अपक्कमि । 
दिस्वा निमित्तमलभि, हत्थं तं पुळवाकुलं॥ 


४०. “ततो उड्ठाय संविग्गा, अपुच्छिं सहधम्मिके । 
ते अवोचुं विजानन्ति, तं अत्थं सक्यभिक्खवो॥ 


४१. “साहं तमत्थं पुच्छिस्सं, उपेत्वा बुद्भसावके । 
ते ममादाय गच्छिंसु, बुद्धसेट्टस्स सन्तिकं॥ 


४२. “सो मे धम्ममदेसेसि, खन्धायतनधातुयो। 
असुभानिच्चदुक्खाति, अनत्ताति च नायको॥ 


४३. “तस्स धम्मं सुणित्वाहं, धम्मचकखुं विसोधयि। 
ततो विञ्ञातसद्भम्मा, पब्बज्जं उपसम्पदं॥ 

४४. “आयाचितो तदा आह, 'एहि भद्देति नायको। 
तदाहं उपसम्पन्ना, परित्तं तोयमद्दसं॥ 


४५. ““पादपक्खालनेनाहं, जत्वा सउदयनब्बयं । 
तथा सब्बेपि सङ्कारे, ईदिसं चिन्तयि [सङ्घारा, इति संचिन्तयि (सी० स्या० पी०)] तदा॥ 


४६. “ततो चित्तं विमुच्चि मे, अनुपादाय सब्बसो। 
खिप्पाभिञ्ञानमग्गं मे, तदा पञ्ञापयी जिनो॥ 


४७. “इद्धीसु च वसी होमि, दिब्बाय सोतधातुया। 
परचित्तानि जानामि, सत्थुसासनकारिका॥ 


४८. “पुब्बेनिवासं जानामि, दिब्बचक्खु विसोधितं । 
खेपेत्वा आसवे सब्बे, विसुद्भासि सुनिम्मला॥ 


४९. “परिचिण्णो मया सत्था, कतं बुद्धस्स सासनं । 
ओहितो गरुको भारो, भवनेत्ति समूहता॥ 


५०. “यस्सत्थाय पब्बजिता, अगारस्मानगारियं। 
सो मे अत्थो अनुप्पत्तो, सब्बसंयोजनक्खयो॥ 


५९. “'अत्थधम्मनिरुत्तीसु, पटिभाने तथेव च। 
जाणं मे विमलं सुद्ध, बुद्धसेट्टस्स सासने॥ 


५२. “किलेसा झापिता मय्हं, भवा सब्बे समूहता। 
नागीव बन्धनं छेत्वा, विहरामि अनासवा॥ 


५३. “स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


५४. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ˆ ॥ 


इत्थं सुदं भद्दाकुण्डलकेसा भिक्खुनी इमा गाथायो अभासित्थाति। 
कुण्डलकेसाथेरियापदानं पठमं । 


२. किसागोतमीथेरीअपदानं 

५५. 


५६ 


५७. 


५८. 


५९. 


६१. 


६२. 


६३. 


६४. 


६५. 


६६. 


६७. 


“पदुमुत्तरो नाम जिनो, सब्बधम्मान पारगू। 
इतो सतसहस्सम्हि, कप्पे उप्पज्जि नायको॥ 


“तदाहं हंसवतियं, जाता अञ्जतरे कुले। 
उपेत्वा तं नरवरं, सरणं समुपागमि॥ 


“धम्मज्च तस्स अस्सोसिं, चतुसच्चूपसञ्हितं। 
मधुरं परमस्सादं, वट्टसन्तिसुखावहं [चित्तसन्ति ... (स्या०)]॥ 


“तदा च भिक्खुनिं वीरो, लूखचीवरधारिनि। 
ठपेन्तो एतदग्गम्हि, वण्णयी पुरिसुत्तमो॥ 


““जनेत्वानप्पकं पीति, सुत्वा भिक्खुनिया गुणे । 
कारं कत्वान बुद्भस्स, यथासत्ति यथाबलं॥ 


. “निपच्च मुनिवरं तं, तं ठानमभिपत्थयि। 


तदानुमोदि सम्बुद्रो, ठानलाभाय नायको॥ 


““सतसहस्सितो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


“गतस्स धम्मेसु दायादा, ओरसा धम्मनिम्मिता। 
किसागोतमी [गोतमी नाम (सी० क०)] नामेन, हेस्सति सत्थु साविका'॥ 


“नतं सुत्वा मुदिता हुत्वा, यावजीवं तदा जिनं । 
मेत्तचित्ता परिचरिं, पच्चयेहि विनायकं ॥ 


“तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसमगच्छहं॥ 


“इमम्हि भद्दके कप्पे, ब्रह्मबन्धु महायसो । 
कस्सपो नाम गोत्तेन, उप्पज्जि वदतं बरो॥ 


“-उपट्ठाको महेसिस्स, तदा आसि नरिस्सरो। 
कासिराजा किको नाम, बाराणसिपुरुत्तमे॥ 


“पञ्चमी तस्स धीतासि, धम्मा नामेन विस्सुता। 
धम्मं सुत्वा जिनग्गस्स, पब्बज्जं समरोचयि॥ 

६८. “अनुजानि न नो तातो, अगारेव तदा मयं । 
वीसवस्ससहस्सानि, विचरिम्ह अतन्दिता॥ 


६९. “कोमारिब्रह्मचरियं, राजकञ्ञा सुखेधिता। 
बुद्धोपट्टाननिरता, मुदिता सत्त धीतरो॥ 


७०. “समणी समणगुत्ता च, भिक्खुनी भिक्खुदायिका । 
धम्मा चेव सुधम्मा च, सत्तमी सङ्घदायिका॥ 


७९. “खेमा उप्पलवण्णा च, पटाचारा च कुण्डला। 
अहञ्च धम्मदिन्ना च, विसाखा होति सत्तमी॥ 


७२. “तेहि कम्मेहि सुकतेहि, चेतनापणिधीहि च। 
जहित्वा मानुसं देहं, तावतिंसमगच्छहं॥ 


७३. “पच्छिमे च भवे दानि, जाता सेट्टिकुले अहं। 
दुग्गते अधने नट्ठे [नीचे (स्या०), निद्धे (पी०)], गता च सधनं कुलं॥ 


७४. “पतिं ठपेत्वा सेसा मे, देस्सन्ति अधना इति। 
यदा च पसूता [ससुता (सी० पी०)] आसि, सब्बेसं दयिता तदा॥ 


७५. “यदा सो तरुणो भद्दो [पृत्तो (सी० स्या०)], कोमलको [कोमारको (स्या०), कोमलङ्गो (सी० पी०)] सुखेधितो । 
सपाणमिव कन्तो मे, तदा यमवसं गतो॥ 


७६. “सोकट्टा दीनवदना, अस्सुनेत्ता रुदम्मुखा । 
मतं कुणपमादाय, विलपन्ती गमामहं॥ 


७७. “तदा एकेन सन्दिट्ठा, उपेत्वाभिसक्कुत्तमं । 
अवोचं देहि भेसज्जं, पुत्तसञ्जीवनन्ति भो॥ 


७८. “न विज्जन्ते मता यस्मिं, गेहे सिद्भत्थकं ततो। 
आहराति जिनो आह, विनयोपायकोविदो॥ 


७९. “तदा गमित्वा सावत्थिं, न लभि तादिसं घरं । 
कुतो सिद्धत्थकं तस्मा, ततो लद्भा सति अहं॥ 


८०. “कुणपं छड़यित्वान, उपेसिं लोकनायक । 
दूरतोव ममं दिस्वा, अवोच मधुरस्सरो॥ 

“यो च वस्ससतं जीवे, अपस्सं उदयब्बयं। 
एकाहं जीवितं सेय्यो, पस्सतो उदयब्बयं॥ 


“+न गामधम्मो निगमस्स धम्मो, न चापियं एककुलस्स धम्मो। 
सब्बस्स लोकस्स सदेवकस्स, एसेव धम्मो यदिदं अनिच्चता'॥ 


“साहं सुत्वानिमा [सहसुत्वानिमा (क०)] गाथा, धम्मचकखुं विसोधयिं । 
ततो विञ्जातसद्भम्मा, पब्बजि अनगारियं॥ 


“तथा पब्बजिता सन्ती, युञ्जन्ती जिनसासने। 
न चिरेनेव कालेन, अरहत्तमपापुणि॥ 


“इद्धीसु च वसी होमि, दिब्बाय सोतधातुया। 
परचित्तानि जानामि, सत्थुसासनकारिका॥ 


“*पुब्बेनिवासं जानामि, दिब्बचक्खु विसोधितं । 
खेपेत्वा आसवे सब्बे, विसुद्भासि सुनिम्मला॥ 


““परिचिण्णो मया सत्था, कतं बुद्भस्स सासनं । 
ओहितो गरुको भारो, भवनेत्ति समूहता॥ 


“यस्सत्थाय पब्बजिता, अगारस्मानगारियं। 
सो मे अत्थो अनुप्पत्तो, सब्बसंयोजनक्खयो॥ 


“अत्थधम्मनिरुत्तीसु, पटिभाने तथेव च। 
जाणं मे विमलं सुद्ध, बुद्धसेट्टस्स वाहसा॥ 


“सङ्कारकूटा आहित्वा, सुसाना रथियापि च। 
ततो सङ्घाटिकं कत्वा, लूखं धारेमि चीवरं॥ 


“जिनो तस्मिं गुणे तुट्ठो, लूखचीवरधारणे । 
ठपेसि एतदग्गम्हि, परिसासु विनायको॥ 


“किलेसा झापिता मय्हं...पे०... विहरामि अनासवा॥ 
“स्वागतं वत मे आसि...पे०... कतं बुद्धस्स सासनं ॥ 
. “पटिसम्भिदा चतस्सो...पे०... कतं बुद्भस्स सासनं" ॥ 


इत्थं सुदं किसागोतमी भिक्खुनी इमा गाथायो अभासित्थाति । 

किसागोतमीथेरियापदानं दुतियं । 
३. धम्मदिन्नाथेरीअपदानं 


९५. ““पदुमृत्तरो नाम जिनो, सब्बधम्मान पारगू। 
इतो सतसहस्सम्हि, कप्पे उप्पज्जि नायको॥ 


९६. “तदाहं हंसवतियं, कुले अञ्जतरे अहुं। 
परकम्मकारी आसि, निपका सीलसंबुता॥ 


९७. “'पदुमृत्तरबुद्भस्स, सुजातो अग्गसावको। 
विहारा अभिनिकखम्म, पिण्डपाताय [पत्तमादाय (क०)] गच्छति॥ 


९८. “घटं गहेत्वा गच्छन्ती, तदा उदकहारिका। 
तं दिस्वा अददं पूपं, पसन्ना सेहि पाणिभि॥ 


९९. “पटिग्गहेत्वा तत्थेव, निसिन्नो परिभुञ्जि सो। 
ततो नेत्वान तं गेहं, अदासि तस्स भोजनं॥ 


१००.““ततो मे अय्यको तुड्ठो, अकरी सुणिसं सकं । 
सस्सुया सह गन्त्वान, सम्बुद्धं अभिवादयिं॥ 


१०१. “तदा सो धम्मकथिकं, भिक्खुनि परिकित्तयं | 
ठपेसि एतदग्गम्हि, तं सुत्वा मुदिता अहं॥ 


१०२.“निमन्तयित्वा सुगतं, ससङ्घं लोकनायकं । 
महादानं ददित्वान, तं ठानमभिपत्थयि॥ 


१०३.“ततो मं सुगतो आह, घननिन्नादसुस्सरो [घननिन्नादसुस्सरे (क०)]। 
"ममुपड्ठाननिरते, ससङ्घपरिवेसिके ॥ 


१०४:“सद्धम्मस्सवने युत्ते, गुणवद्धितमानसे । 
भद्दे भवस्सु मुदिता, लच्छसे पणिधीफलं॥ 


१०५-“सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


१०६.“तस्स धम्मेसु दायादा, ओरसा धम्मनिम्मिता। 

धम्मदिन्नाति नामेन, हेस्सति सत्थु साविकाः॥ 


१०७.“तं सुत्वा मुदिता हुत्वा, यावजीवं महामुनिं । 
मेत्तचित्ता परिचरिं, पच्चयेहि विनायकं ॥ 


१०८.“तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिसमगच्छहं॥ 


१०९.“ इमम्हि भद्दके कण्पे, ब्रह्मबन्धु महायसो। 
कस्सपो नाम गोत्तेन, उप्पज्जि वदतं बरो॥ 


११०. “उपड्ठडाको महेसिस्स, तदा आसि नरिस्सरो । 
कासिराजा किको नाम, बाराणसिपुरुत्तमे॥ 


१११. “छट्ठा तस्सासहं धीता, सुधम्मा इति विस्सुता। 
धम्मं सुत्वा जिनग्गस्स, पब्बज्जं समरोचयि॥ 


९१२. अनुजानि न नो तातो, अगारेव तदा मयं। 
वीसवस्ससहस्सानि, विचरिम्ह अतन्दिता॥ 


ततियं भाणवारं। 


११३. “कोमारिब्रह्मचरियं, राजकञ्ञा सुखेधिता । 
बुद्धोपट्ठाननिरता, मुदिता सत्त धीतरो॥ 


९१४.समणी समणगृत्ता च, भिक्खुनी भिक्खुदायिका । 
धम्मा चेव सुधम्मा च, सत्तमी सङ्घदायिका॥ 


११५.“खेमा उप्पलवण्णा च, पटाचारा च कुण्डला। 
गोतमी च अहञ्चेव, विसाखा होति सत्तमी॥ 


९२६. तेहि कम्मेहि सुकतेहि, चेतनापणिधीहि च। 
जहित्वा मानुसं देहं, तावतिसमगच्छहं॥ 


११७.“पच्छिमे च भवे दानि, गिरिब्बजपुरुत्तमे । 
जाता सेट्टिकुले फोते, सब्बकामसमिद्भिने॥ 


११८. “यदा रूपगुणूपेता, पठमे योब्बने ठिता। 

तदा परकुलं गन्त्वा, वसि सुखसमप्पिता॥ 


११९. “उपेत्वा लोकसरणं, सुणित्वा धम्मदेसनं। 
अनागामिफलं पत्तो, सामिको मे सुबुद्भिमा॥ 


१२०.“ तदाहं अनुजानेत्वा, पब्बजि अनगारियं। 
न चिरेनेब कालेन, अरहत्तमपापुणि॥ 


१२९. “तदा उपासको सो मं, उपगन्त्वा अपुच्छथ। 
गम्भीरे निपुणे पउ्हे, ते सब्बे ब्याकरिं अहं॥ 


१२२.“जिनो तस्मिं गुणे तुड्ो, एतदग्गे ठपेसि मं । 
“भिक्खुनि धम्मकथिकं, नाञ्जं पस्सामि एदिसि॥ 


९२३.“धम्मदिन्ना यथा धीरा, एवं धारेथ भिक्खवो' । 
“एवाहं पण्डिता होमि [जाता (सी०), नाम (स्या०)], नायकेनानुकम्पिता॥ 


१२४:“परिचिण्णो मया सत्था, कतं बुद्धस्स सासनं । 
ओहितो गरुको भारो, भवनेत्ति समूहता॥ 


१२५.“ यस्सत्थाय पब्बजिता, अगारस्मानगारियं । 
सो मे अत्थो अनुप्पत्तो, सब्बसंयोजनक्खयो॥ 


१२६.“इद्धीसु च वसी होमि, दिब्बाय सोतधातुया । 
परचित्तानि जानामि, सत्थुसासनकारिका॥ 


१२७.“पुब्बेनिवासं जानामि, दिब्बचकखु विसोधितं । 
खेपेत्वा आसवे सब्बे, विसुद्भासि सुनिम्मला॥ 


१२८.“किलेसा झापिता मस्हं...पे०... विहरामि अनासवा॥ 
१२९.“स्वागतं वत मे आसि...पे०... कतं बुद्धस्स सासनं॥ 
१३०.“-पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं धम्मदिन्ना भिक्खुनी इमा गाथायो अभासित्थाति। 


धम्मदिन्नाथेरियापदानं ततियं । 


४. सकुलाथेरीअपदानं 

१३१. “पदुमुत्तरो नाम जिनो, सब्बधम्मान पारगू। 
इतो सतसहस्सम्हि, कप्पे उप्पज्जि नायको॥ 


१३२.“हिताय सब्बसत्तानं, सुखाय वदतं वरो। 
अत्थाय पुरिसाजञ्ञो, पटिपन्नो सदेवके ॥ 


१३३.“यसग्गपत्तो सिरिमा, कित्तिवण्णगतो जिनो। 
पूजितो सब्बलोकस्स, दिसासब्बासु विस्सुतो॥ 


१३४:“उत्तिण्णविचिकिच्छो सो, वीतिवत्तकथंकथो। 
सम्पृण्णमनसङ्कप्पो, पत्तो सम्बोधिमृत्तमं॥ 


१३५. 'अनुप्पन्नस्स मग्गस्स, उप्पादेता नरुत्तमो । 
अनवखातञ्च अक्खासि, असञ्जातञ्च सञ्जनी॥ 


९३६.“मग्गञ्ञू च मग्गविदू, मग्गक्खायी नरासभो। 
मग्गस्स कुसलो सत्था, सारथीनं वरुत्तमो॥ 


१३७.महाकारुणिको सत्था, धम्मं देसेसि नायको। 
निमुग्गे कामपङ्कम्हि, समुद्धरति पाणिने॥ 


१३८.“तदाहं हंसवतियं, जाता खत्तियनन्दना । 
सुरूपा सधना चापि, दयिता च सिरीमती॥ 


१३९. आनन्दस्स महारञ्ञजो, धीता परमसोभणा। 
वेमाता [वेमातु (सी०)] भगिनी चापि, पदुमुत्तरनामिनो॥ 


१४०:“राजकञ्जाहि सहिता, सब्बाभरणभूसिता। 
उपागम्म महावीरं, अस्सोसिं धम्मदेसनं॥ 


१४१.“तदा हि सो लोकगरु, भिक्खुनि दिब्बचकखुकं । 
कित्तयं परिसामज्झे [चतुपरिसाय मज्झे (स्या०)], अग्गड्ठाने ठपेसि तं॥ 


१४२:“सुणित्वा तमहं हट्टा, दानं दत्वान सत्थुनो। 
पूित्वान च सम्बुद्धं, दिब्बचक्खुं अपत्थयि॥ 


९४३: ततो अवोच मं सत्था, "नन्दे लच्छसि पत्थितं । 
पदीपधम्मदानानं, फलमेतं सुनिच्छितं॥ 

९४४: -सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


१४५:“तस्स धम्मेसु दायादा, ओरसा धम्मनिम्मिता । 
सकुला नाम नामेन [सकुलाति च नामेन (स्या०)], हेस्सति सत्थु साविका' ॥ 


९४६: तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं॥ 


१४ ७:“इमम्हि भद्दके कण्पे, ब्रह्मबन्धु महायसो। 
कस्सपो नाम गोत्तेन, उप्पज्जि वदतं वरो॥ 


९४८:'परिब्बाजकिनी आसि, तदाहं एकचारिनी। 
भिक्खाय विचरित्वान, अलभि तेलमत्तकं॥ 


९४९.'तेन दीपं पदीपेत्वा, उपट्ठि सब्बसंवरिं। 
चेतियं द्विपदग्गस्स [दिपदग्गस्स (सी० स्या० पी०)], विप्पसन्नेन चेतसा॥ 


१५०.“तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसमगच्छहं॥ 


१५१.“यत्थ यत्थूपपज्जामि, तस्स कम्मस्स वाहसा । 
पज्जलन्ति [सञ्जलन्ति (स्या० क०), संचरन्ति (पी०)] महादीपा, तत्थ तत्थ गताय मे॥ 


१५२.“तिरोकुट्ट तिरोसेलं, समतिग्गय्ह पब्बतं । 
पस्सामहं यदिच्छामि, दीपदानस्सिदं फलं ॥ 


१५३.विसुद्धनयना होमि, यससा च जलामहं । 
सद्भापञ्जावती चेव, दीपदानस्सिदं फलं ॥ 


१५४:“पच्छिमे च भवे दानि, जाता विप्पकुले अहं। 
पहूतधनधञ्ञम्हि, मुदिते राजपूजिते॥ 


१५७५:“अहं सब्बङ्गसम्पन्ना, सब्बाभरणभूसिता। 
पुरप्पवेसे सुगतं, बातपाने ठिता अहं॥ 


१५६.'दिस्वा जलन्तं यससा, देवमनुस्ससक्कतं । 
अनुब्यञ्जनसम्पन्नं, लक्खणेहि विभूसितं ॥ 

१५७:“उदग्गचित्ता सुमना, पब्बज्जं समरोचयि। 
न चिरेनेव कालेन, अरहत्तमपापुणि॥ 


१५८: इद्भीसु च वसी होमि, दिब्बाय सोतधातुया । 
परचित्तानि जानामि, सत्थुसासनकारिका॥ 


९५९.“पुब्बेनिवासं जानामि, दिब्बचकखु विसोधितं । 
खेपेत्वा आसवे सब्बे, विसुद्भासि सुनिम्मला॥ 


१६०.“परिचिण्णो मया सत्था, कतं बुद्धस्स सासनं । 
ओहितो गरुको भारो, भवनेत्ति समूहता॥ 


९१६१. “यस्सत्थाय पब्बजिता, अगारस्मानगारियं। 
सो मे अत्थो अनुप्पत्तो, सब्बसंयोजनक्खयो॥ 


१६२.“ततो महाकारुणिको, एतदग्गे ठपेसि मं । 
दिब्बचक्खुकानं अग्गा, सकुलाति नरुत्तमो॥ 


१६३.“किलेसा झापिता मस्हं...पे०... विहरामि अनासवा॥ 
१६४:-स्वागतं वत मे आसि...पे०... कतं बुद्भस्स सासनं॥ 
१६५." पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं सकुला भिक्खुनी इमा गाथायो अभासित्थाति । 


सकुलारथेरियापदानं चतुत्थं । 
५. नन्दाथेरीअपदानं 


१६६.“ पदुमुत्तरो नाम जिनो, सब्बधम्मान पारगू। 
इतो सतसहस्सम्हि, कप्पे उप्पज्जि नायको॥ 


१६७: ओवादको विञ्ञापको, तारको सब्बपाणिनं। 
देसनाकुसलो बुद्धो, तारेसि जनतं बहुं॥ 


१६८." अनुकम्पको कारुणिको, हितेसी सब्बपाणिनं । 
सम्पत्ते तित्थिये सब्बे, पञ्चसीले पतिट्ठपि॥ 


९६९.एवं निराकुलं आसि, सुञ्जतं तित्थियेहि च । 
विचित्तं अरहन्तेहि, वसीभूतेहि तादिभि॥ 

१७०. “रतनानट्ठपञ्ञासं, उग्गतोब महामुनि । 
कञ्चनग्धियसङ्कासो, बात्तिसवरलक्खणो॥ 


९७९. वस्ससतसहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


१७२. तदाहं हंसवतियं, जाता सेड्टिकुले अहुं। 
नानारतनपज्जोते, महासुखसमप्पिता॥ 


९७३.'उपेत्वा तं महावीरं, अस्सोसिं धम्मदेसनं । 
अमतं परमस्सादं, परमत्थनिवेदकं॥ 


१७४/“तदा निमन्तयित्वान, ससङ्गं लोकनायकं । 
दत्वा तस्स महादानं, पसन्ना सेहि पाणिभि॥ 


९७५:'झायिनीनं भिक्खुनीनं, अग्गट्ठानमपत्थयिं। 
निपच्च सिरसा धीरं, ससङ्गं लोकनायकं॥ 


१७६:“तदा अदन्तदमको, तिलोकसरणो पभू। 
ब्याकासि नरसारथि, 'लच्छसे तं सुपत्थितं॥ 


१७७: सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


१७८“ तस्स धम्मेसु दायादा, ओरसा धम्मनिम्मिता । 
नन्दाति नाम नामेन, हेस्सति सत्थु साविका' ॥ 


९७९.“तं सुत्वा मुदिता हुत्वा, यावजीवं तदा जिनं । 
मेत्तचित्ता परिचरिं, पच्चयेहि विनायकं ॥ 


१८०.“तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसमगच्छहं॥ 


१८१.“ततो चुता याममगं, ततोहं तुसितं गता [अगं (सी पी० क०)]। 
ततो च निम्मानरति, बसवत्तिपुरं ततो [गता (स्या०)]॥ 


१८२.“यत्थ यत्थूपपज्जामि, तस्स कम्मस्स वाहसा। 
तत्थ तत्थेव राजूनं, महेसित्तमकारयि॥ 

१८३.“ततो चुता मनुस्सत्ते, राजानं चक्कवत्तिनं । 
मण्डलीनञ्च राजूनं, महेसित्तमकारयि॥ 


१८४ “सम्पत्ति अनुभोत्वान, देवेसु मनुजेसु च। 
सब्बत्थ सुखिता हुत्वा, नेककप्पेसु संसरिं॥ 


१८५“पच्छिमे भवे सम्पत्ते, सुरम्मे [पुरस्मिं (स्या०)] कपिलव्हये । 
रञ्जो सुद्धोदनस्साहं, धीता आसिं अनिन्दिता॥ 


९८६. “सिरिया [सिरिंव (सी०), रंसिरिव (स्या०)] रूपिनि दिस्वा, नन्दितं आसि तं कुलं । 
तेन नन्दाति मे नामं, सुन्दरं पवरं अहु॥ 


१८७:“युवतीनञ्च सब्बासं, कल्याणीति च विस्सुता। 
तस्मिम्पि नगरे रम्मे, ठपेत्वा तं यसोधरं॥ 


१८८.“'जेट्टो भाता तिलोकग्गो, पच्छिमो [मज्झिमो (पी०)] अरहा तथा। 
एकाकिनी गहद्ठाहं, मातरा परिचोदिता॥ 


९८९.'"साकियम्हि कुले जाता, पत्ते बुद्धानुजा तुवं । 
नन्देनपि विना भूता, अगारे कि नु अच्छसि॥ 


१९०.*“जरावसानं योब्बञ्ञं, रूपं असुचिसम्मतं । 
रोगन्तमपिचारोग्यं, जीवितं मरणन्तिकं॥ 


१९१. ““इदम्पि ते सुभं रूपं, ससीकन्तं मनोहरं । 
भूसनानं अलङ्कारं, सिरिसङ्घाटसन्निभं॥ 


९९२.'“पुञ्जितं लोकसारंव, नयनानं रसायनं । 
पुञ्ञानं कित्तिजननं, उक्काककुलनन्दनं॥ 


१९३.““न चिरेनेव कालेन, जरा समधिसेस्सति [समभिभोस्सति (सी० स्या०), समधिहेस्सति (पी०)]। 
विहाय गेहं कारुञ्ञे [कारुञ्ञे (सी० पी०), पारस्हिं (स्या०)], चर धम्ममनिन्दिते॥ 


१९४/“सुत्वाहं मातु वचनं, पब्बजि अनगारियं। 
देहेन न तु चित्तेन, रूपयोब्बनलाळिता॥ 


९९५.महता च पयत्तेन, झानज्झेन परं मम। 
कातुञ्च वदते माता, न चाहं तत्थ उस्सुका॥ 

१९६.“ततो महाकारुणिको, दिस्वा मं कामलालसं [कमलाननं (स्या०)]। 
निब्बिन्दनत्थं रूपस्मिं, मम चक्खुपथे जिनो॥ 


१९७.सकेन आनुभावेन, इत्थिं मापेसि सोभिनिं। 
दस्सनीयं सुरुचिरं, ममतोपि सुरूपिनिं॥ 


१९८.“तमहं विम्हिता दिस्वा, अतिविम्हितदेहिनिं। 
चिन्तयिं सफलं मेति, नेत्तलाभञ्च मानुसं॥ 


१९९.“तमहं एहि सुभगे, येनत्थो तं वदेहि मे। 
कुलं ते नामगोत्तञ्च, बद मे यदि ते पियं॥ 


२००. बञ्चकालो सुभगे [पञ्हकालो सुभणे (सी० स्या० पी०)], उच्छङ्गे मं निवासय। 
सीदन्तीव ममङ्गानि, पसुप्पय मुहुत्तकं' ॥ 


२०१.“ततो सीसं ममङ्क सा, कत्वा सयि सुलोचना । 
तस्सा नलाटे पतिता, लुद्धा [लूता (स्या०)] परमदारुणा॥ 


२०२.“सह तस्सा निपातेन, पिळका उपपज्जथ। 
पग्घरिंसु पभिन्ना च, कुणपा पुब्बलोहिता॥ 


२०३.“पभिन्नं बदनञ्चापि, कुणपं पूतिगन्धनं । 
उद्धुमातं विनिलञ्च, पुब्बञ्चापि सरीरकं॥ 


२०४:*सा पवेदितसन्बङ्गी, निस्ससन्ती मुहु मुहं । 
वेदयन्ती सकं दुक्खं, करुणं परिदेवयि॥ 


२०५:“दुक्खेन दुक्खिता होमि, फुसयन्ति च वेदना। 
महादुक्खे निमुग्गम्हि, सरणं होहि मे सखी'॥ 


२०६.““कुहिं वदनसोभं ते, कुहि ते तुङ्गनासिका। 
तम्बबिम्बवरोई ते, वदनं ते कुहिं गतं॥ 


२०७:“कुहिं ससीनिभं वण्णं, कम्बुगीवा कुहिं गता। 
दोळालोलाव [दामामालञ्च (स्या०), दोलोलुल्लाब (क०)] ते कण्णा, वेवण्णं समुपागता॥ 


२०८ :“मकुठ्ठखारकाकारा [मकुलम्बुरूहाकारा (सी०), मकुळपदुमाकारा (स्या०)], कलिकाव [कलसाव (सी 
स्या० पी०)] पयोधरा। 

पभिन्ना पूतिकुणपा, दुडुगन्धित्तमागता॥ 


२०९.“*वेदिमज्झाव सुस्सोणी [तनुमज्झा पुथुस्सोणी (सी० स्या०), वेदिमज्झा पुथुस्सोणी (पी०)], सूनाव 
नीतकिब्बिसा। 
जाता अमेज्झभरिता, अहो रूपमसस्सतं॥ 


२१०.““सब्बं सरीरसञ्जातं, पृतिगन्धं भयानकं । 
सुसानमिव बीभच्छं, रमन्ते यत्थ बालिसा'॥ 


२९९. “तदा महाकारुणिको, भाता मे लोकनायको । 
दिस्वा संविग्गचित्तं मं, इमा गाथा अभासथ॥ 


२१२.'-आतुरं कुणपं पूति, पस्स नन्दे समुस्सयं । 
असुभाय चित्तं भावेहि, एकग्गं सुसमाहितं॥ 


२१३."“यथा इदं तथा एतं, यथा एतं तथा इदं। 
दुग्गन्धं पूतिकं वाति, बालानं अभिनन्दितं॥ 


२१४ :“एवमेतं अवेक्खन्ती, रत्तिन्दिवमतन्दिता । 
ततो सकाय पञ्ञाय, अभिनिब्बिज्झ दक्खसि' ॥ 


२१५.“ततोहं अतिसंविग्गा, सुत्वा गाथा सुभासिता। 
तत्रड्टितावहं सन्ती, अरहत्तमपापुणि॥ 


२९६.“'यत्थ यत्थ निसिन्नाहं, सदा झानपरायना। 
जिनो तस्मिं गुणे तुट्ठो, एतदग्गे ठपेसि मं॥ 


२१७.किलेसा झापिता मय्हं..पे०... विहरामि अनासवा॥ 
२१८.“स्वागतं वत मे आसि...पे०... कतं बुद्भस्स सासनं॥ 
२१९.“पटिसम्भिदा चतस्सो...पे०... कतं बुद्भस्स सासनं" ॥ 

इत्थं सुदं नन्दा भिक्खुनी जनपदकल्याणी इमा गाथायो अभासित्थाति। 


नन्दार्थेरियापदानं पञ्चमं । 
६. सोणाथेरीअपदानं 


२२०.“पदुमुत्तरो नाम जिनो, सब्बधम्मान पारगू। 
इतो सतसहस्सम्हि, कप्पे उप्पज्जि नायको॥ 

२२१.““तदा सेट्टिकुले जाता, सुखिता पूजिता पिया। 
उपेत्वा तं मुनिवरं, अस्सोसि मधुरं वचं॥ 


२२२.“आरद्भवीरियानग्गं, वण्णेसि [वण्णेति (स्या०)] भिक्खुनिं जिनो। 
तं सुत्वा मुदिता हुत्वा, कारं कत्वान सत्थुनो॥ 


२२३. अभिवादिय सम्बुद्धं, ठानं तं पत्थयिं तदा। 
अनुमोदि महावीरो, 'सिज्झतं पणिधी तव॥ 


२२४:'-सतसहस्सितो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


२२५:““तस्स धम्मेसु दायादा, ओरसा धम्मनिम्मिता । 
सोणाति नाम नामेन, हेस्सति सत्थु साविका'॥ 


२२६.'तं सुत्वा मुदिता हुत्वा, यावजीवं तदा जिनं । 
मेत्तचित्ता परिचरिं, पच्चयेहि विनायकं ॥ 


२२७:“तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं॥ 


२२८.पच्छिमे च भवे दानि, जाता सेड्टिकुले अहं। 
सावत्थियं पुरवरे, इद्रे फोते महद्धने॥ 


२२९.“यदा च योब्बनप्पत्ता, गन्त्वा पतिकुलं अहं। 
दस पुत्तानि अजनि, सुरूपानि विसेसतो॥ 


२३०. “सुखेधिता च ते सब्बे, जननेत्तमनोहरा। 
अमित्तानम्पि रुचिता, मम पगेव ते पिया॥ 


२३१.““ततो मय्हं अकामाय, दसपुत्तपुरक्खतो । 
पब्बजित्थ स मे भत्ता, देवदेवस्स सासने॥ 


२३२.“तदेकिका विचिन्तेसि, जीवितेनालमत्थु मे। 
चत्ताय पतिपृत्तेहि, बुड़ाय च वराकिया॥ 


२३३. अहम्पि तत्थ गच्छिस्सं, सम्पत्तो यत्थ मे पति। 
एवाहं चिन्तयित्वान, पब्बजि अनगारियं॥ 

२३४:“ततो च मं भिक्खुनियो, एकं भिक्खुनुपस्सये । 
विहाय गच्छुमोवादं, तापेहि उदकं इति॥ 


२३५:'तदा उदकमाहित्वा, ओकिरित्वान कुम्भिया। 
चुल्ले ठपेत्वा आसीना, ततो चित्तं समादहिं॥ 


२३६.'खन्धे अनिच्चतो दिस्वा, दुकखतो च अनत्ततो। 
खेपेत्वा आसवे सब्बे, अरहत्तमपापुणि॥ 


२३७:"तदागन्त्वा भिक्खुनियो, उण्होदकमपुच्छिसुं | 
तेजोधातुमधिट्ठाय, खिप्पं सन्तापयिं जलं॥ 


२३८ .“विम्हिता ता जिनवरं, एतमत्थमसावयुं । 
तं सुत्वा मुदितो नाथो, इमं गाथं अभासथ॥ 


२३९.“*यो च वस्ससतं जीवे, कुसीतो हीनवीरियो। 
एकाहं जीवितं सेय्यो, वीरियमारभतो दळहं'॥ 


२४०:'आराधितो महावीरो, मया सुप्पटिपत्तिया। 
आरद्भवीरियानग्गं, ममाह स महामुनि॥ 


२४१:“किलेसा झापिता मय्हं...पे०... विहरामि अनासवा॥ 
२४२:-स्वागतं वत मे आसि...पे०... कतं बुद्भस्स सासनं॥ 
२४३:-पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं सोणा भिक्खुनी इमा गाथायो अभासित्थाति । 


सोणाथेरियापदानं छट्रं । 
७. भहकापिलानीथेरीअपदानं 


२४ ४“पदुमुत्तरो नाम जिनो, सब्बधम्मान पारगू [सब्बधम्मेसु चकखुमा (सी० पी०)]। 
इतो सतसहस्सम्हि, कप्पे उप्पज्जि नायको॥ 


२४५तदाहु हंसवतियं, विदेहो नाम नामतो [नामको (स्या० पी०)]। 
सेट्टी पहूतरतनो, तस्स जाया अहोसहं॥ 


२४६:“कदाचि सो नरादिच्चं, उपेच्च सपरिज्जनो। 
धम्ममस्सोसि बुद्धस्स, सब्बदुक्खभयप्पहं [दुक्खकखयावहं (स्या०)]॥ 

२४७सावकं धुतवादानं, अग्गं कित्तेसि नायको। 
सुत्वा सत्ताहिकं दानं, दत्वा बुद्धस्स तादिनो॥ 


२४८:“निपच्च सिरसा पादे, तं ठानमभिपत्थयिं। 
स हासयन्तो परिसं, तदा हि नरपुङ्गवो॥ 


२४९:“सेट्िनो अनुकम्पाय, इमा गाथा अभासथ। 
“लच्छसे पत्थितं ठानं, निब्बुतो होहि पुत्तक॥ 


२७०:“सतसहस्सितो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


२५१.““तस्स धम्मेसु दायादो, ओरसो धम्मनिम्मितो । 
कस्सपो नाम गोत्तेन, हेस्सति सत्थु सावको'॥ 


२५२:'तं सुत्वा मुदितो हत्वा, यावजीवं तदा जिनं । 
मेत्तचित्तो परिचरि, पच्चयेहि विनायकं ॥ 


२५३: सासनं जोतयित्वान, सो महित्वा कुतित्थिये। 
वेनेय्यं विनयित्वा च, निब्बुतो सो ससावको॥ 


२५४:निब्बुते तम्हि लोकग्गे, पूजनत्थाय सत्थुनो । 
जातिमित्ते समानेत्वा, सह तेहि अकारयि॥ 


२५५:-सत्तयोजनिकं थूपं, उब्बिद्धं रतनामयं । 
जलन्तं सतरंसिंव, सालराजंव फुल्लितं॥ 


२५६:'सत्तसतसहस्सानि, पातियो [चातियो (स्या०)] तत्थ कारयि। 
नळग्गी विय जोतन्ती [जोतन्ते (स्या० पी०)], रतनेहेव सत्तहि॥ 


२५७:'गन्धतेलेन पूरेत्वा, दीपानुज्जलयी तहिं । 
पूजनत्थाय [पूजत्थाय (सी० क०)] महेसिस्स, सब्बभूतानुकम्पिनो॥ 


२५८:'सत्तसतसहस्सानि, पुण्णकुम्भानि कारयि । 
रतनेहेव पुण्णानि, पूजनत्थाय महेसिनो॥ 


२५९:“मज्झे अटुट्टकुम्भीनं, उस्सिता कञ्चनग्धियो। 
अतिरोचन्ति वण्णेन, सरदेव दिवाकरो॥ 

२६०.“चतुद्वारेसु सोभन्ति, तोरणा रतनामया। 
उस्सिता फलका रम्मा, सोभन्ति रतनामया॥ 


२६९.“विरोचन्ति परिक्खित्ता [परिकखायो (स्या०)], अवटंसा सुनिम्मिता। 
उस्सितानि पटाकानि, रतनानि विरोचरे॥ 


२६२.““सुरत्तं सुकतं चित्तं, चेतियं रतनामयं । 
अतिरोचति वण्णेन, ससञ्झोव [ससज्झाव (स्या० क०), ससञ्जाव (पी०)] दिवाकरो॥ 


२६३. “थृपस्स वेदियो तिस्सो, हरितालेन पूरयि। 
एकं मनोसिलायेकं, अञ्जनेन च एकिकं॥ 


२६४: पूजं एतादिसं रम्मं, कारेत्वा वरवादिनो । 
अदासि दानं सङ्घस्स, यावजीवं यथाबलं॥ 


२६५: सहाव सेड्टिना तेन, तानि पुञ्ञानि सब्बसो। 
यावजीवं करित्वान, सहाव सुगति गता॥ 


२६६: सम्पत्तियोनुभोत्वान, देवत्ते अथ मानुसे । 
छाया विय सरीरेन, सह तेनेव संसरिं॥ 


२६७:'एकनवुतितो कप्पे, विपस्सी नाम नायको। 
उप्पज्जि चारुदस्सनो, सब्बधम्मविपस्सको॥ 


२६८-“तदायं बन्धुमतियं, ब्राह्मणो साधुसम्मतो। 
अड्डे सन्तो गुणेनापि [सत्थागमेनासि (सी०)], धनेन च सुदुग्गतो॥ 


२६९.“तदापि तस्साहं आसिं, ब्राह्मणी समचेतसा । 
कदाचि सो दिजवरो, सङ्गमेसि महामुनिं॥ 


२७०:-निसिन्नं जनकायम्हि, देसेन्तं अमतं पदं । 
सुत्वा धम्मं पमुदितो, अदासि एकसाटकं॥ 


२७१.“घरमेकेन वत्थेन, गन्त्वानेतं स मब्रवि [ममब्रवि (सी० स्या० पी०)]। 
'अनुमोद महापुञ्जं [महापञ्ञे (सी०), महापुञ्जे (स्या० क०)], दिन्नं बुद्धस्स साटकं'॥ 


२७२:'तदाहं अञ्जलिं कत्वा, अनुमोदिं सुपीणिता [सुविदिता (स्या०), सुपीतिया (क०)]। 
“सुदिन्नो साटको सामि, बुद्धसेट्टस्स तादिनो'॥ 

२७३:*सुखितो सञ्जितो हुत्वा, संसरन्तो भवाभवे। 
बाराणसिपुरे रम्मे, राजा आसि महीपति॥ 


२७४:-तदा तस्स महेसीहं, इत्थिगुम्बस्स उत्तमा । 
तस्साति दयिता [तस्सावि दुतियिका (स्या०)] आसि, पुब्बस्रेहेन भत्तुनो [चुत्तरि (स्या० पी० क०)]॥ 


२७५:“पिण्डाय विचरन्ते ते [सो (सी० स्या० पी०)], अट्ठ पच्चेकनायके | 
दिस्वा पमुदितो ह॒त्वा, दत्वा पिण्डं महारहं॥ 


२७६: पुनो निमन्तयित्वान, कत्वा रतनमण्डपं । 
कम्मारेहि कतं पत्तं [कतं छत्तं (सी०), कतमट्टं (स्या०)], सोवण्णं वत तत्तकं॥ 


२७७-समानेत्वान ते सब्बे, तेसं दानमदासि सो। 
सोण्णासने पविद्ठानं, पसन्नो सेहि पाणिभि॥ 


२७८:“तम्पि दानं सहादासि, कासिराजेनहं तदा। 
पुनाहं बाराणसियं, जाता कासिकगामके ॥ 


२७९:कुट्म्बिककुले फोते, सुखितो सो सभातुको। 
जेट्टुस्स भातुनो जाया, अहोसि सुपतिब्बता॥ 


२८०-'पच्चेकबुद्धं दिस्वान, कनियस्स मम भत्तुनो [भत्तुकनियसो (स्या०)]। 
भागन्नं तस्स दत्वान, आगते तम्हि पावदिं॥ 


२८९.“नाभिनन्दित्थ सो दानं, ततो तस्स अदासहं। 
उखा [बुद्धा (स्या)] आनिय तं अन्नं, पुनो तस्सेव सो अदा॥ 


२८२.“तदन्नं छट्टयित्वान, दुट्ठा बुद्धस्सहं तदा। 
पत्तं कललपुण्णं तं, अदासि तस्स तादिनो॥ 


२८३.“दाने च गहणे चेव, अपचे पदुसेपि च। 
समचित्तमुखं दिस्वा, तदाहं संविजि भुसं॥ 


२८४:*पुनो पत्तं गहेत्वान, सोधयित्वा सुगन्धिना । 
पसन्नचित्ता पूरेत्वा, सघतं सक्करं अदं॥ 


२८५:“यत्थ यत्थूपपज्जामि, सुरूपा होमि दानतो। 
बुद्भस्स अपकारेन, दुग्गन्धा वदनेन च॥ 

२८६.“पुन कस्सपवीरस्स, निधायन्तम्हि चेतिये। 
सोवण्णं इटुकं वरं, अदासि मुदिता अहं॥ 


२८७: °चतुज्जातेन गन्धेन, निचयित्वा तमिट्ुकं । 
मुत्ता दुग्गन्धदोसम्हा, सब्बङ्गसुसमागता॥ 


२८८:"सत्तपातिसहस्सानि, रतनेहेव सत्तहि। 
कारेत्वा घतपूरानि, वट्ठीनि [वट्टीयो (सी०)] च सहस्ससो॥ 


२८९."पक्खिपित्वा पदीपेत्वा, ठपयि सत्तपन्तियो । 
पूजनत्थं लोकनाथस्स, विप्पसन्नेन चेतसा॥ 


२९०. "तदापि तम्हि पुञ्जम्हि, भागिनीयि विसेसतो । 
पुन कासीसु सञ्जातो, सुमित्ता इति विस्सुतो॥ 


२९१.“तस्साहं भरिया आसिं, सुखिता सञ्जिता पिया। 
तदा पच्चेकमुनिनो, अदासि घनवेठनं॥ 


२९२.“तस्सापि भागिनी आसि, मोदित्वा दानमुत्तमं । 
पुनापि कासिरइम्हि, जातो कोलियजातिया॥ 


२९३.“तदा कोलियपृत्तानं, सतेहि सह पञ्चहि । 
पञ्चपच्चेकबुद्भानं, सतानि समुपट्ठहि॥ 

२९४:"तेमासं तप्पयित्वान [वासयित्वान (स्या० पी०)], अदासि च तिचीवरे [तिचीवरं (स्या०)]। 


जाया तस्स तदा आसि, पुञ्जकम्मपथानुगा॥ 


२९५:*ततो चुतो अह राजा, नन्दो नाम महायसो। 
तस्सापि महेसी आसिं, सब्बकामसमिद्धिनी॥ 


२९६.“तदा राजा भवित्वान, ब्रह्मदत्तो महीपति । 
पदुमवतीपृत्तानं, पच्चेकमुनिनं तदा॥ 


२९७:“सतानि पञ्चनूनानि, यावजीवं उपटुहिं । 
राजुय्याने निवासेत्वा, निब्बुतानि च पूजयि॥ 


२९८.“चेतियानि च कारेत्वा, पब्बजित्वा उभो मयं। 
भावेत्वा अप्पमञ्जायो, ब्रह्मलोकं अगम्हसे॥ 

२९९.“ततो चुतो महातित्थे, सुजातो पिप्फलायनो । 
माता सुमनदेवीति, कोसिगोत्तो दिजो पिता॥ 


३००.“अहं मद्दे जनपदे, साकलाय पुरुत्तमे। 
कप्पिलस्स दिजस्सासि, धीता माता सुचीमति॥ 


३०१.:-घनकञ्चनबिम्बेन, निम्मिनित्वान मं पिता। 
अदा कस्सपधीरस्स, कामेहि वज्जितस्समं॥ 


३०२.“कदाचि सो कारुणिको, गन्त्वा कम्मन्तपेक्खको । 
काकादिकेहि खज्जन्ते, पाणे दिस्वान संविजि॥ 


३०३.'घरेवाहं तिले जाते, दिस्वानातपतापने। 
किमि काकेहि खज्जन्ते, संवेगमलभि तदा॥ 


३०४:“तदा सो पब्बजी धीरो, अहं तमनुपब्बजि। 
पञ्चवस्सानि निवसिं, परिब्बाजवते [परिब्बाजपथे (स्या० पी०)] अहं॥ 


३०५:'यदा पब्बजिता आसि, गोतमी जिनपोसिका। 
तदाहं तमुपगन्त्वा, बुद्धेन अनुसासिता॥ 


३०६:'न चिरेनेव कालेन, अरहत्तमपापुणि । 
अहो कल्याणमित्तत्तं, कस्सपस्स सिरीमतो॥ 


३०७:'सुतो बुद्भस्स दायादो, कस्सपो सुसमाहितो । 
पुब्बेनिवासं यो वेदि, सग्गापायञ्च पस्सति॥ 


३०८:*अथो जातिक्खयं पत्तो, अभिञ्ञावोसितो मुनि । 
एताहि तीहि विज्जाहि, तेविज्जो होति ब्राह्मणो॥ 


३०९.“तथेव भइ्कापिलानी [भद्दाकापिलानी (सी० पी०)], तेविज्जा मच्चुहायिनी। 
धारेति अन्तिमं देहं, जित्वा मारं सवाहनं ॥ 


३९०.“दिस्वा आदीनवं लोके, उभो पब्बजिता मयं । 
त्यम्ह खीणासवा दन्ता, सीतिभूताम्ह निब्बुता॥ 


३११. “किलेसा झापिता मय्हं...पे०... विहरामि अनासवा॥ 
३१२.“स्वागतं वत मे आसि...पे०... कतं बुद्भस्स सासनं॥ 

३१३.“पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं भहकापिलानी भिक्खुनी इमा गाथायो अभासित्थाति । 


भहकापिलानीथेरियापदानं सत्तम । 
८. यसोधराथेरीअपदानं 


३१४ एकस्मिं समये रम्मे, इद्धे राजगहे पुरे। 
पब्भारम्हि वरेकम्हि, वसन्ते नरनायके॥ 


३१५ वसन्तिया तम्हि नगरे, रम्मे भिक्खुनुपस्सये । 
यसोधराभिक्खुनिया, एवं आसि वितक्कितं॥ 


३१६.“सुद्धोदनो महाराजा, गोतमी च पजापती। 
अभिञ्ञाता महाथेरा, थेरियो च महिद्धिका॥ 


३१७,“सन्तिं गताव आसुं ते, दीपच्चीव निरासवा। 
लोकनाथे धरन्तेब, अहम्पि च सिवं पदं॥ 


३१८.““गमिस्सामीति चिन्तेत्वा, पस्सन्ती आयुमत्तनो। 
पस्सित्वा आयुसङ्कारं, तदहेव खयं गतं॥ 


३९९.“पत्तचीवरमादाय, निक्खमित्वा सकस्समा। 
पुरक्खता भिक्खुनीभि, सतेहि सहस्सेहि सा [सह पञ्चहि (सी० पी०)]॥ 


३२०.“महिद्धिका महापञ्ञा, सम्बुद्धं उपसङ्कमि । 
सम्बुद्धं अभिवादेत्वा, सत्थुनो चक्कलक्खणे । 
निसिन्ना एकमन्तम्हि, इदं वचनमब्रवि॥ 


३२९. अद्टुसत्ततिवस्साहं, पच्छिमो वत्तते वयो [पच्छिमा वत्तयि वया (स्या०)]। 
पब्भारम्हि अनुप्पत्ता, आरोचेमि महामुनि॥ 


३२२.परिपक्को वयो मय्हं, परित्तं मम जीवितं । 
पहाय वो गमिस्सामि, कतं मे सरणमत्तनो॥ 


३२३.“वयम्हि पच्छिमे काले, मरणं उपरुद्धति। 
अज्जरत्ति महावीर, पापुणिस्सामि निब्बुति॥ 

३२४:“नत्थि जाति जरा ब्याधि, मरणञ्च महामुने । 
अजरामरणं पुरं, गमिस्सामि असङ्कतं॥ 


३२५:“यावता परिसा नाम, समुपासन्ति सत्थुनो । 
अपराधमजानन्ती [सचे मेत्थि (सी०), पजानन्ती (क०)], खमन्तं सम्मुखा मुने॥ 


३२६.““संसरित्वा च संसारे, खलितञ्चे ममं तयि। 
आरोचेमि महावीर, अपराधं खमस्सु मे'॥ 


३२७:“सुत्वान वचनं तस्सा, मुनिन्दो इदमब्रवि । 
“किमुत्तरं ते वक्खामि, निब्बानाय वजन्तिया॥ 


३२८.““इद्धिज्चापि निदस्सेहि, मम सासनकारिके । 
परिसानञ्च सब्बासं, कट्डं' छिन्दस्सु यावता' ॥ 


३२९.“सुत्वा तं मुनिनो वाचं, भिक्खुनी सा यसोधरा । 
वन्दित्वा मुनिराजं तं, इदं वचनमब्रवि॥ 


३३०.“यसोधरा अहं वीर, अगारे ते पजापति। 
साकियम्हि कुले जाता, इत्थिअङ्गे पतिट्टिता॥ 


३३१.““थीनं सतसहस्सानं, नवुतीनं छदुत्तरि । 
आगारे ते अहं वीर, पामोक्खा सब्बा इस्सरा॥ 


३३२. “रूपाचारगुणुपेता, योब्बनट्ठा पियंबदा । 
सब्बा मं अपचायन्ति, देवता विय मानुसा॥ 


३३३.-कञ्जासतसहस्सपमुखा, सक्यपुत्तनिवेसने । 
समानसुखदुक्खता, देवता विय नन्दने॥ 


३३४: 'कामधातुमतिक्कम्म [कामधातुमतिक्कन्ता (सी० स्या० पी० क०)], सण्ठिता रूपधातुया । 
रूपेन सदिसा नत्थि, ठपेत्वा लोकनायकं॥ 


३३५:“सम्बुद्धं अभिवादेत्वा, इद्धि दस्सेसि सत्थुनो। 
नेका नानाविधाकारा, महाइद्धीपि दस्सयी [एवमादीनि वत्वान, उपतित्वान अम्बरं । इद्धी अनेका दस्सेसि, 
बुद्धानुञ्ञजा यसोधरा । (सी०)]॥ 


३३६.-चक्कवाळसमं कायं, सीसं उत्तरतो कुरु । 

उभो पक्खा दुवे दीपा, जम्बुदीपं सरीरतो॥ 


३३७: दक्खिणञ्च सरं पिञ्छं, नानासाखा तु पत्तका। 
चन्दञ्च सूरियञ्चकिखि, मेरुपब्बततो सिखं॥ 


३३८:“चक्कवालगिरिं तुण्डं, जम्बुरुक्खं समूलकं । 
बीजमाना उपागन्त्वा, वन्दन्ती लोकनायकं॥ 


३३९.*हत्थिवण्णं तथेवस्सं, पब्बतं जलधिं तथा। 
चन्दिमं सूरियं मेरु, सक्कवण्णञ्च दस्सयि॥ 


३४०:“यसोधरा अहं वीर, पादे वन्दामि चक्खुम। 
सहस्सलोकधातूनं, फुल्लपद्मेन छादयि॥ 


३४९:“ब्रह्मवण्णञ्च मापेत्वा, धम्मं देसेसि सुञ्ञतं । 
यसोधरा अहं वीर, पादे वन्दामि चक्खुम॥ 


३४२:“इद्धीसु च वसी होमि, दिब्बाय सोतधातुया । 
चेतोपरियजाणस्स, वसी होमि महामुनि॥ 


३४३:“पुब्बेनिवासं जानामि, दिब्बचक्खु विसोधितं । 
सब्बासवपरिक्खीणा, नत्थि दानि पुनब्भवो॥ 


३४ ४*अत्थधम्मनिरुत्तीसु, पटिभाने तथेव च। 
जाणं मय्हं महावीर, उप्पन्नं तव सन्तिके॥ 


३४५““पुब्बानं लोकनाथानं, सङ्गमं ते निदस्सितं [सृदस्सितं (स्या० पी० क०)]। 
अधिकारं बहुं मय्हं, तुय्हत्थाय महामुने॥ 


३४६:“यं मय्हं पूरितं कम्मं, कुसलं सरसे मुने । 
तुय्हत्थाय महावीर, पुञ्ञं उपचितं मया॥ 


३४७ *अभनब्बद्ठाने वज्जेत्वा, वारयित्वा अनाचरं । 
तुस्हत्थाय महावीर, सञ्चत्तं जीवितं मया॥ 


३४८:नेककोटिसहस्सानि, भरियत्थायदासि मं। 
न तत्थ विमना होमि, तुय्हत्थाय महामुनि॥ 

३४९:'नेककोटिसहस्सानि, उपकारायदासि मं। 
न तत्थ विमना होमि, तुय्हत्थाय महामुनि॥ 


३५०:'नेककोटिसहस्सानि, भोजनत्थायदासि मं। 
न तत्थ विमना होमि, तुय्हत्थाय महामुनि॥ 


३५९. “नेककोटिसहस्सानि, जीवितानि परिच्चजि। 
भयमोक्खं करिस्सन्ति, ददामि मम जीवितं॥ 


३५२:अङ्गगते [अङ्गे एवं (क०)] अलङ्कारे, वत्थे नानाविधे बहू । 
इत्थिमण्डे न गूहामि, तुस्हत्थाय महामुनि॥ 


३५३:“धनधज्ञपरिच्चागं, गामानि निगमानि च। 
खेत्तं पुत्ता च धीता च, परिच्चत्ता महामुनि॥ 


३५४“"हत्थी अस्सा गवा चापि, दासियो परिचारिका । 
तुय्हत्थाय महावीर, परिच्चत्ता असङ्किया॥ 


३५५:“यं मय्हं पटिमन्तेसि [पतिमन्तेसि (सी०)], दानं दस्सामि याचके | 
विमनं मे न पस्सामि, ददतो दानमुत्तमं॥ 


३५६:“नानाविधं बहुं दुखं, संसारे च बहुब्बिधे । 
तुय्हत्थाय महावीर, अनुभुत्तं असङ्कियं॥ 


३५७: -सुखप्पत्तानुमोदामि, न च दुक्खेसु दुम्मना । 
सब्बत्थ तुलिता होमि, तुय्हत्थाय महामुनि ॥ 


३५८:“अनुमग्गेन सम्बुद्धो, यं धम्मं अभिनीहरि। 
अनुभोत्वा सुखं दुक्खं, पत्तो बोधि महामुनि॥ 


३५९:“ब्रह्मदेवञ्च सम्बुद्धं, गोतमं लोकनायकं । 
अज्जेसं लोकनाथानं, सङ्गमं ते बहुं मया॥ 


३६०:"'अधिकारं बहुं मय्हं, तुय्हत्थाय महामुनि। 
गवेसतो बुद्भधम्मे, अहं ते परिचारिका॥ 


३६१. "कप्पे च सतसहस्से, चतुरो च असङ्किये । 
दीपङ्करो महावीरो, उप्पज्जि लोकनायको ॥ 

३६२.“पच्चन्तदेसविसये, निमन्तेत्वा तथागतं । 
तस्स आगमनं मग्गं, सोधेन्ति तुडमानसा॥ 


३६३-“तेन कालेन सो आसि, सुमेधो नाम ब्राह्मणो । 
मग्गञ्च पटियादेसि, आयतो [आयतं (सी०)] सब्बदस्सिनो॥ 


३६४:“तेन कालेनहं आसि, कञ्ञा ब्राह्मणसम्भवा। 
सुमित्तानाम नामेन, उपगच्छिं समागमं॥ 


३६५:““अट्ठु उप्पलहत्थानि, पूजनत्थाय सत्थुनो। 
आदाय जनसंमज्झे, अद्दसं इसि मुग्गतं॥ 


३६६“चिरानुगतं दयितं [चिरानुपरि आसीनं (सी०)], अतिक्कन्तं मनोहरं । 
दिस्वा तदा अमञ्जिस्सं, सफलं जीवितं मम॥ 


३६७:“परक्कमं तं सफलं, अद्दसं इसिनो तदा। 
पुब्बकम्मेन सम्बुद्भे, चित्तञ्चापि पसीदि मे॥ 


३६८ “भिय्यो चित्तं पसादेसि, इसे उग्गतमानसे। 
देय्यं अञ्ञ न पस्सामि, देमि पुप्फानि ते इसि॥ 


३६९. “पञ्चहत्था तव होन्तु, तयो होन्तु मम॑ इसे । 
तेन सद्धिं समा होन्तु, बोधत्थाय तवं इसे' ॥ 


चतुत्थं भाणवारं । 


३७०:“इसि गहेत्वा पुप्फानि, आगच्छन्तं महायसं । 
पूजेसि जनसंमज्झे, बोधत्थाय महाइसि॥ 


३७९. 'पस्सित्वा जनसंमज्झे, दीपङ्करो महामुनि । 
वियाकासि महावीरो, इसि मुग्गतमानसं॥ 


३७२:अपरिमेय्ये इतो कण्पे, दीपङ्करो महामुनि। 
मम कम्मं वियाकासि, उजुभावं महामुनि॥ 


३७३:“समचित्ता समकम्मा, समकारी भविस्सति। 
पिया हेस्सति कम्मेन, तुय्हत्थाय महाइसि [महाइसे (स्या०)]॥ 


www.tipitaka.org Vipassana Research Institute 


Page 259 sur 287 


३७४ -सुदस्सना सुपिया च, मनापा पियवादिनी। 
तस्स धम्मेसु दायादा, विहरिस्सति इद्धिका॥ 


३७५: “यथापि भण्डसामुग्गं, अनुरक्खति सामिनो। 
एवं कुसलधम्मानं, अनुरक्खिस्सते अयं॥ 


३७६:“तस्स ते [तस्स तं (स्या०)] अनुकम्पन्ती, पूरयिस्सति पारमी। 
सीहोव पञ्जरं भेत्वा [हित्वा (स्या०), हेत्वा (पी०)], पापुणिस्सति बोधियं'॥ 


३७७: अपरिमेय्ये इतो कण्पे, यं मं बुद्धो वियाकरी। 
तं वाचं अनुमोदेन्ती, एवंकारी भवि अहं॥ 


३७८:"तस्स कम्मस्स सुकतस्स, तत्थ चित्तं पसादयिं। 
देवमनुस्सकं योनिं, अनुभोत्वा असङ्कियं॥ 


३७९: "सुखदुक्खेनुभोत्वाहं, देवेसु मानुसेसु च। 
पच्छिमे भवे सम्पत्ते, अजायि साकिये कुले॥ 


३८०:“रूपवती भोगवती, यससीलवती ततो। 
सब्बङ्गसम्पदा होमि, कुलेसु अभिसक्कता॥ 


३८९.“लाभं सिलोकं सक्कारं, लोकधम्मसमागमं । 
चित्तञ्च दुक्खितं नत्थि, बसामि अकुतोभया॥ 


३८२.'वुत्तञ्हेतं भगवता, रज्ञो अन्तेपुरे तदा । 
खत्तियानं पुरे वीर, उपकारञ्च निद्विसि॥ 


३८३.“उपकारा च या नारी, या च नारी सुखे दुखे। 
अत्थक्खायी च या नारी, या च नारीनुकम्पिका॥ 


३८४:'पञ्चकोटिसता बुद्धा, नवकोटिसतानि च। 
एतेसं देवदेवानं, महादानं पवत्तयि॥ 


३८५:“अधिकारं महा [सदा (पी०) एवमुपरिपि] मय्हं, धम्मराज सुणोहि मे । 
एकादसकोटिसता, बुद्धा द्वादस कोटियो [होन्ति लोकग्गनायका (सी० स्या०), पण्णाकोटिसतानि च (पी०)]॥ 


३८६:'एतेसं देवदेवानं, महादानं पवत्तयि । 
अधिकारं महा मय्हं, धम्मराज सुणोहि मे॥ 

३८७: 'चीसकोटिसता बुद्धा, तिंसकोटिसतानि च। 
एतेसं देवदेवानं, महादानं पवत्तयि॥ 


३८८: 'अधिकारं महा मय्हं, धम्मराज सुणोहि मे। 
चत्तालीसकोटिसता, पञ्ञास कोटिसतानि च॥ 


३८९.“ 'एतेसं देवदेवानं, महादानं पवत्तयि । 
अधिकारं महा मय्हं, धम्मराज सुणोहि मे॥ 


३९०.*सट्टिकोटिसता बुद्धा, सत्ततिकोटिसतानि च। 
एतेसं देवदेवानं, महादानं पवत्तयि॥ 


३९१.:*अधिकारं महा मय्हं, धम्मराज सुणोहि मे। 
असीतिकोटिसता बुद्धा, नवुतिकोटिसतानि च॥ 


३९२.“एतेसं देवदेवानं, महादानं पवत्तयि। 
अधिकारं महा मय्हं, धम्मराज सुणोहि मे॥ 


३९३. “कोटिसतसहस्सानि, होन्ति लोकग्गनायका। 
एतेसं देवदेवानं, महादानं पवत्तयि॥ 


३९४:“अधिकारं महा मय्हं, धम्मराज सुणोहि मे। 
नवकोटिसहस्सानि, अपरे लोकनायका॥ 


३९५:*एतेसं देवदेवानं, महादानं पवत्तयि। 
अधिकारं महा मय्हं, धम्मराज सुणोहि मे॥ 


३९६. कोटिसतसहस्सानि, पञ्चासीतिमहेसिनं । 
पञ्चासीतिकोटिसता, सत्ततिंसा च कोटियो॥ 


३९७:“एतेसं देवदेवानं, महादानं पवत्तयि। 
अधिकारं महा मय्हं, धम्मराज सुणोहि मे॥ 


३९८.“पच्चेकबुद्धा वीतरागा [धुतरागा (पी० क०)], अइुडुमककोटियो [अड्टमत्तक... (सी०), अट्ठमत्थक... (स्या०)] 
| 
अधिकारं महा मय्हं, धम्मराज सुणोहि मे॥ 


३९९.*“खीणासवा वीतमला, असङ्किया बुद्धसावका । 

अधिकारं महा मय्हं, धम्मराज सुणोहि मे॥ 


४००:“एवं धम्मे सुचिण्णानं, सदा धम्मस्स चारिनं । 
धम्मचारी सुखं सेति, अस्मिं लोके परम्हि च॥ 


४०९:“*धम्मं चरे सुचरितं, न नं दुच्चरितं चरे। 
धम्मचारी सुखं सेति, अस्मिं लोके परम्हि च॥ 


४०२:“'निब्बिन्दित्वान संसारे, पब्बजि अनगारियं। 
सहस्सपरिवारेन, पब्बजित्वा अकिञ्चना॥ 


४०३: `अगारं विजहित्वान, पब्बजि अनगारियं। 
अड्टमासे असम्पत्ते, चतुसच्चमपापुणिं॥ 


४०४चीवरं पिण्डपातञ्च, पच्चयं सयनासनं। 
उपनेन्ति बहू जना, सागरेयेब ऊमियो॥ 


४०५८“किलेसा झापिता मय्हं...पे०... विहरामि अनासवा॥ 
४०६:“स्वागतं बत मे आसि...पे०... कतं बुद्धस्स सासनं ॥ 
४०७ -पटिसम्भिदा चतस्सो...पे०... कतं बुद्भस्स सासनं'॥ 
४०८:“एवं बहुविधं दुक्खं, सम्पत्ती च बहुब्बिधा । 
विसुद्धिभावं सम्पत्ता, लभामि सब्बसम्पदा॥ 


४०९:“या ददाति सकत्तानं, पुञ्जत्थाय महेसिनो । 
सहायसम्पदा होन्ति, निब्बानपदमसङ्घतं॥ 


४१०: -परिक्खीणं अतीतञ्च, पच्चुप्पन्नं अनागतं । 
सब्बकम्मं ममं खीणं, पादे वन्दामि चक्खुम” ॥ 


इत्थं सुदं यसोधरा भिक्खुनी भगवतो सम्मुखा इमा गाथायो अभासित्थाति। 
यसोधराथेरियापदानं अट्ठमं। 


९. यसोधरापमुखदसभिक्खुनीसहस्सअपदानं 


४११.“कप्पे च सतसहस्से, चतुरो च असङ्किये । 
दीपङ्करो नाम जिनो, उप्पज्जि लोकनायको॥ 

४१२-दीपङ्करो महावीरो, वियाकासि विनायको । 
सुमेधञ्च सुमित्तञ्च, समानसुखदुक्खतं ॥ 


४१३:'सदेवकञ्च पस्सन्तो, विचरन्तो सदेवकं । 
तेसं पकित्तने अम्हे, उपगम्म समागमं॥ 


४१४:अम्हं सब्बपति होहि [सब्बा पती होन्ति (पी०)], अनागतसमागमे। 
सब्बाव तुय्हं भरिया, मनापा पियवादिका॥ 


४१५:“दानं सीलमयं सब्बं, भावना च सुभाविता। 
दीघरत्तञ्च नो [दीघरत्तमिदं (स्या० क०)] सब्बं, परिच्चत्तं महामुने॥ 


४९६: 'गन्धं विलेपनं मालं, दीपञ्च रतनामयं । 
यंकिञ्चि पत्थितं सब्बं, परिच्चत्तं महामुनि॥ 


४१७:'अञ्ञं वापि कतं कम्मं, परिभोगञ्च मानुसं । 
दीघरत्तञ्हि नो सब्बं, परिच्चत्तं महामुनि॥ 


४१८: अनेकजातिसंसारं, बहुं पुञ्जम्पि नो कतं । 
इस्सरमनुभोत्वान, संसरित्वा भवाभवे॥ 


४१९:“पच्छिमे भवे सम्पत्ते, सक्यपृत्तनिवेसने । 
नानाकुलूपपन्नायो, अच्छरा कामवण्णिनी॥ 


४२०:*लाभग्गेन यसं पत्ता, पूजिता सब्बसक्कता । 
लाभियो अन्नपानानं, सदा सम्मानिता मयं॥ 


४२९:*अगारं पजहित्वान, पब्बजिम्हनगारियं । 
अड्टमासे असम्पत्ते, सब्बा पत्ताम्ह निब्बुति॥ 


४२२:"लाभियो अन्नपानानं, वत्थसेनासनानि च। 
उपेन्ति पच्चया सब्बे, सदा सक्कतपूजिता॥ 


४२३:'किलेसा झापिता अम्हं...पे०... विहराम अनासवा॥ 

४२४-स्वागतं वत नो आसि...पे०... कतं बुद्भस्स सासनं॥ 

४२५'पटिसम्भिदा चतस्सो...पे०... कतं बुद्धस्स सासनं ˆ ॥ 

इत्थं सुदं यसोधरापमुखानि दसभिकखुनीसहस्सानि भगवतो सम्मुखा इमा गाथायो अभासित्थाति । 

यसोधरापमुखदसभिकखुनीसहस्सापदानं नवमं । 
१०. यसोधरापमुखअट्रारसभिक्खुनीसहस्सअपदानं 


४२६:“अट्वारससहस्सानि, भिक्खुनी सक्यसम्भवा। 
यसोधरापमुखानि, सम्बुद्धं उपसङ्कमुं॥ 


४२७; अट्ठारससहस्सानि, सब्बा होन्ति महिद्धिका । 
वन्दन्ती मुनिनो पादे, आरोचेन्ति यथाबलं॥ 


४२८: “जाति खीणा जरा ब्याधि, मरणञ्च महामुनि । 
अनासवं पदं सन्तं, अमतं याम नायक ॥ 


४२९: 'खलितञ्चे पुरे अत्थि, सब्बासम्पि महामुनि। 
अपराधमजानन्ती, खम अम्हं विनायक ॥ 


४३०:“इद्धिज्चापि निदस्सेथ, मम सासनकारिका। 
परिसानञ्च सब्बासं, कङ्कं छिन्दथ यावता॥ 


४३१:““यसोधरा महावीर, मनापा पियदस्सना। 
सब्बा तुय्हं महावीर, अगारस्मिं पजापति॥ 


४३२:“थीनं सतसहस्सानं, नवुतीनं छदुत्तरि। 
अगारे ते मयं वीर, पामोक्खा सब्बा इस्सरा॥ 


४३३:रूपाचारगुणूपेता, योब्बनट्टा पियंवदा । 
सब्बा नो अपचायन्ति, देवता विय मानुसा॥ 


४३४ अद्ठारससहस्सानि, सब्बा साकियसम्भवा। 
यसोधरासहस्सानि, पामोक्खा इस्सरा तदा॥ 


४३५ “कामधातुमतिक्कम्म, सण्ठिता रूपधातुया । 
रूपेन सदिसा नत्थि, सहस्सानं महामुनि॥ 


४३६: 'सम्बुद्धं अभिवादेत्वा, इद्धि दस्संसु सत्थुनो । 
नेका नानाविधाकारा, महाइद्धीपि दस्सयुं॥ 


४३७.-चक्कवाळसमं कायं, सीसं उत्तरतो कुरु। 

उभो पक्खा दुवे दीपा, जम्बुदीपं सरीरतो॥ 


४३८:“दक्खिणज्च सरं पिञ्छं, नानासाखा तु पत्तका। 
चन्दञ्च सूरियञ्चकिखि, मेरुपब्बततो सिखं॥ 


४३९:-चक्कवाळगिरिं तुण्डं, जम्बुरुक्खं समूलकं । 
बीजमाना उपागन्त्वा, वन्दन्ती लोकनायकं॥ 


४ ४: "हत्थिवण्णं तथेवस्सं, पब्बतं जलधिं तथा। 
चन्दञ्च सूरियं मेरु, सक्कवण्णञ्च दस्सयुं॥ 


४४९:“यसोधरा मयं वीर, पादे वन्दाम चक्खुम। 
तव चिरपभावेन, निप्फन्ना नरनायक॥ 


४४२:“इद्धीसु च वसी होम, दिब्बाय सोतधातुया। 
चेतोपरियजाणस्स, वसी होम महामुने॥ 


४४३-“पुब्बेनिवासं जानाम, दिब्बचकखु विसोधितं । 
सब्बासवपरिक्खीणा, नत्थि दानि पुनब्भवो॥ 


४४ ४:'अत्थधम्मनिरुत्तीसु, पटिभाने तथेव च। 
जाणं अम्हं महावीर, उप्पन्नं तव सन्तिके॥ 


४ ४:“पुब्बानं लोकनाथानं, सङ्गमं नो निदस्सितं । 
अधिकारा बहू अम्हं, तुय्हत्थाय महामुने॥ 


४४६:'यं अम्हं पूरितं कम्मं, कुसलं सरसे मुने। 
तुय्हत्थाय महावीर, पुञ्ञानुपचितानि नो॥ 


४४७:“अभब्बद्वाने वज्जेत्वा, वारयिम्ह अनाचरं । 
तुय्हत्थाय महावीर, चत्तानि जीवितानि नो [सञ्चत्तं जीवितम्पि नो (स्या०)]॥ 


४४८नेककोटिसहस्सानि, भरियत्थायदासि नो। 
न तत्थ विमना होम, तुय्हत्थाय महामुने॥ 


४४९.-नेककोटिसहस्सानि, उपकारायदासि नो। 
न तत्थ विमना होम, तुय्हत्थाय महामुने॥ 

४५०: नेककोटिसहस्सानि, भोजनत्थायदासि नो। 
न तत्थ विमना होम, तुय्हत्थाय महामुने॥ 


४५९:नेककोटिसहस्सानि, जीवितानि चजिम्हसे [चजिम्ह नो (पी० क०)]। 
भयमोक्खं करिस्साम, जीवितानि चजिम्हसे॥ 


४५२:अङ्गगते अलङ्कारे, वत्थे नानाविधे बहू । 
इत्थिभण्डे न गूहाम, तुय्हत्थाय महामुने॥ 


४५३: धनधञ्ञपरिच्चागं, गामानि निगमानि च। 
खेत्तं पुत्ता च धीता च, परिच्चत्ता महामुने॥ 


४५८'हत्थो अस्सा गवा चापि, दासियो परिचारिका । 
तुय्हत्थाय महावीर, परिच्चत्तं असङ्कियं॥ 


४५५यं अम्हे पटिमन्तेसि, दानं दस्साम याचके । 
विमनं नो न पस्साम, ददतो दानमुत्तमं॥ 


४५६: “नानाविधं बहुं दुक्खं, संसारे च बहुन्बिधे । 
तुय्हत्थाय महावीर, अनुभुत्तं असङ्कियं॥ 


४५७:“सुखप्पत्तानुमोदाम, न च दुक्खेसु दुम्मना। 
सब्बत्थ तुलिता होम, तुस्हत्थाय महामुने॥ 


४५८: अनुमग्गेन सम्बुद्धो, यं धम्मं अभिनीहरि। 
अनुभोत्वा सुखं दुक्खं, पत्तो बोधि महामुने॥ 


४५९:“ब्रह्मदेवञ्च सम्बुद्धं, गोतमं लोकनायकं । 
अज्जेसं लोकनाथानं, सङ्गमं तेहि नो बहू॥ 


४६०:“अधिकारं बहुं अम्हे, तुय्हत्थाय महामुने । 
गवेसतो बुद्भधम्मे, मयं ते परिचारिका ॥ 


४६१:“कप्पे च सतसहस्से, चतुरो च असङ्किये । 
दीपङ्करो महावीरो, उप्पज्जि लोकनायको ॥ 


४६२: 'पच्चन्तदेसविसये, निमन्तेत्वा तथागतं । 
तस्स आगमनं मग्गं, सोधेन्ति तुडमानसा॥ 

४६३: तेन कालेन सो आसि, सुमेधो नाम ब्राह्मणो । 
मग्गञ्च पटियादेसि, आयतो सब्बदस्सिनो॥ 


४६४ तेन कालेन अहुम्ह, सब्बा ब्राह्मणसम्भवा। 
थलूदजानि पुप्फानि, आहरिम्ह समागमं॥ 


४६५८“तस्मिं सो समये बुद्धो, दीपङ्करो महायसो। 
वियाकासि महावीरो, इसिमुग्गतमानसं॥ 


४६६:“चलती रवती पुथवी, सङ्कम्पति सदेवके । 
तस्स कम्मं पकित्तेन्ते, इसिमुग्गतमानसं॥ 


४६७. देवकञ्ञा मनुस्सा च, मयञ्चापि सदेवका। 
नानापूजनीयं भण्डं, पूजयित्वान पत्थयुं॥ 


४६८ तेसं बुद्धो वियाकासि, जोतिदीप सनामको । 
अज्ज ये पत्थिता अत्थि, ते भविस्सन्ति सम्मुखा॥ 


४६९: अपरिमेय्ये इतो कप्पे, यं नो बुद्धो वियाकरि। 
तं वाचमनुमोदेन्ता, एवंकारी अहुम्ह नो॥ 


४७०-तस्स कम्मस्स सुकतस्स, तस्स चित्तं पसादयुं। 
देवमानुसिकं योनिं, अनुभोत्वा असङ्कियं॥ 


४७९:“सुखदुक्खेनुभोत्वान, देवेसु मानुसेसु च। 
पच्छिमे भवे सम्पत्ते, जाताम्ह साकिये कुले॥ 


४७२: रूपवती भोगवती, यससीलवती ततो। 
सब्बङ्गसम्पदा होम, कुलेसु अभिसक्कता॥ 


४७३: लाभं सिलोकं सक्कारं, लोकधम्मसमागमं । 
चित्तञ्च दुक्खितं नत्थि, बसाम अकुतोभया॥ 


४७४:'वृत्तञ्हेतं भगवता, रञ्ञो अन्तेपुरे तदा। 
खत्तियानं पुरे वीर [तासं (स्या०)], उपकारञ्च निद्विसि॥ 


४७५:"उपकारा च या नारी, या च नारी सुखे दुखे । 
अत्थक्खायी च या नारी, या च नारीनुकम्पिका॥ 

४७६ "धम्मं चरे सुचरितं, न नं दुच्चरितं चरे। 
धम्मचारी सुखं सेति, अस्मिं लोके परम्हि च॥ 


४७७: अगारं विजहित्वान, पब्बजिम्हनगारियं । 
अड्डमासे असम्पत्ते, चतुसच्चं फुसिम्ह नो॥ 


४७८. चीवरं पिण्डपातञ्च, पच्चयं सयनासनं । 
उपनेन्ति बहू अम्हे, सागरस्सेव ऊमियो॥ 


४७९:किलेसा झापिता अम्हं [मय्हं (स्यार), अम्हाकं (क०)], भवा सब्बे समूहता । 
नागीव बन्धनं छेत्वा, विहराम अनासवा॥ 


४८०:“स्वागतं वत नो आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


४८९:“पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्धस्स सासनं'॥ 


४८२:“एवं बहुविधं दुक्खं, सम्पत्ती च बहुब्बिधा । 
विसुद्धभावं सम्पत्ता, लभाम सब्बसम्पदा॥ 


४८३: या ददन्ति सकत्तानं, पुञ्जत्थाय महेसिनो। 
सहायसम्पदा होन्ति, निब्बानपदमसङ्घतं॥ 


४८४परिकखीणं अतीतञ्च, पच्चुप्पन्नं अनागतं । 
सब्बकम्मम्पि नो खीणं, पादे वन्दाम चक्खुम॥ 


४८५निब्बानाय वदन्तीनं, कि वो वक्खाम उत्तरि। 
सन्तसङ्कतदोसञ्हि, पप्पोथ [सन्तसङ्घतदोसो यो, पज्जोतं (स्या० पी० क०)] अमतं पर्दै" ॥ 


इत्थं सुदं यसोधरापमुखानि अट्ठारसभिकखुनीसहस्सानि भगवतो सम्मुखा इमा गाथायो अभासित्थाति। 
यसोधरापमुखअदट्ठारसभिक्खुनीसहस्सापदानं दसमं । 


कुण्डलकेसीवग्गो ततियो। 


तस्सुद्दानं - 

कुण्डला गोतमी चेव, धम्मदिन्ना च सकुला। 
वरनन्दा च सोणा च, कापिलानी यसोधरा॥ 


दससहस्सभिक्खुनी, अट्टारससहस्सका। 
गाथासतानि चत्तारि, छ च सत्ततिमेव च [अद्दसत्ततिमेव च (स्या०)]॥ 


४. खत्तियावग्गो 
१. यसवतीपमुखअट्टारसभिक्खुनीसहस्सअपदानं 


९. ““भवा सब्बे परिक्खीणा, भवा सन्ति विमोचिता। 
सब्बासवा च नो नत्थि, आरोचेम महामुने॥ 


२. “पुरिमं कुसलं कम्मं [परिकम्मञ्च कुसलं (स्या०)], यं किञ्चि साधुपत्थितं । 
परिभोगमयं दिन्नं, तुय्हत्थाय महामुने॥ 


३. “बुद्भपच्चेकबुद्भानं, सावकानञ्च पत्थितं [बुद्भानं सावकानञ्च (सी० क०)]। 
परिभोगमयं दिन्नं, तुय्हत्थाय महामुने॥ 


४. “उच्चनीचमयं कम्मं, भिक्खूनं साधुपत्थितं । 
उच्चाकुलपरिकम्मं, कतमेतं महामुने [कतम्हेहि महामुने (स्या० पी०)]॥ 


५. “तेनेव सुक्कमूलेन, चोदिता कम्मसम्पदा। 
मानुसिकमतिक्कन्ता, जायिसु खत्तिये कुले॥ 


६. “उप्पत्ते च कते कम्मे, जातिया वापि एकतो । 
पच्छिमे एकतो जाता, खत्तिया कुलसम्भवा॥ 


७. “रूपवती भोगवती, लाभसक्कारपूजिता। 
अन्तेपुरे महावीर, देवानं विय नन्दने॥ 


८. “निब्बिन्दित्वा अगारम्हा, पब्बजिम्हनगारियं। 
कतिपाहं उपादाय, सब्बा पत्ताम्ह निब्बुति॥ 


९. "चीवरं पिण्डपातञ्च, पच्चयं सयनासनं । 
उपनेन्ति बहू अम्हे, सदा सक्कतपूजिता॥ 


१०. “किलेसा झापिता अम्हं, भवा सब्बे समूहता। 

नागीव बन्धनं छेत्वा, विहराम अनासवा॥ 


११. “स्वागतं वत नो आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


१२. “पटिसम्भिदा चतस्सो, विमोक्खापि च अङट्टिमे। 
छळभिञ्ञा सच्छिकता, कतं बुद्भस्स सासनं ॥ 


इत्थं सुदं यसवतीपमुखानि खत्तियकञ्जाभिक्खुनियो अट्ठारससहस्सानि भगवतो सम्मुखा इमा गाथायो 
अभासित्थाति। 


यसवतीपमुखअदट्ठारसभिक्खुनीसहस्सापदानं पठमं । 
२. चतुरासीतिभिक्खुनीसहस्सअपदानं 


१३. “चुल्लासीतिसहस्सानि, ब्राह्मञ्ञकुलसम्भवा [ब्राह्मणकुलसम्भवा (स्या० क०)]। 
सुखुमालहत्थपादा, पुरे तुय्हं महामुने॥ 


१४. “वेस्ससुद्दकुले जाता, देवा नागा च किन्नरा। 
चातृद्दीपा बहू कञ्ञा, पुरे तुय्हं महामुने॥ 


९५. “काचि पब्बजिता अत्थि, सब्बदस्साविनो [सच्चदस्साविनो (सी० पी०)] हू। 
देवा च किन्नरा नागा, फुसिस्सन्ति अनागते॥ 


१६. “अनुभोत्वा यसं सब्बं, पत्वान सब्बसम्पदा। 
तुम्हं [त्वयि (सी० पी०)] पसादं पटिलद्धा, बुञ्झिस्सन्ति अनागते॥ 


९७. “अम्हे ब्राह्मणधीता तु, ब्राह्मञ्ञकुलसम्भवा। 
पेक्खतो नो [लक्खणा च (स्या०)] महावीर, पादे वन्दाम चक्खुम॥ 


१८. “उपहता भवा सब्बे, मूलतण्हा समूहता । 
समुच्छिन्ना अनुसया, पुञ्जसङ्घारदालिता॥ 


९९. “समाधिगोचरा सब्बा, समापत्तिवसी कता। 
झानेन धम्मरतिया, विहरिस्साम नो सदा॥ 


२०. “भवनेत्ति अविज्जा च, सङ्कारापि च खेपिता। 
सुदुद्दसं पदं गन्त्वा, अनुजानाथ [अनुजानिम्ह (स्या० पी० क०)] नायक॥ 

२१. 


२२. 


२३. 


२४. 


२५. 


२६. 


२७. 


२८. 


२९. 


३०. 


३१. 


३२. 


३३. 


“उपकारा ममं तुम्हे, दीघरत्तं कताविनो। 
चतुन्नं संसयं छेत्वा, सब्बा गच्छन्तु निब्बुति॥ 


“बन्दित्वा मुनिनो पादे, कत्वा इद्धिविकुब्बनं । 
काचि दस्सेन्ति आलोकं, अन्धकारमथापरा॥ 


“दस्सेन्ति चन्दसूरिये, सागरञ्च समच्छकं । 
सिनेरुं परिभण्डञ्च, दस्सेन्ति पारिछत्तकं ॥ 


“नतावतिंसञ्च भवनं, यामं दस्सेन्ति इद्भिया। 
तुसितं निम्मिते देवे, बसवत्ती महिस्सरे॥ 


“ब्रह्मानो काचि दस्सेन्ति, चङ्कमञ्च महारहं । 
ब्रह्मवण्णज्च मापेत्वा, धम्मं देसेन्ति सुञ्जतं॥ 


“-नानाविकुब्बनं कत्वा, इद्धि दस्सिय सत्थुनो। 
दस्सयिंसु बलं सब्बा, पादे वन्दिंसु सत्थुनो॥ 


“इद्धीसु च वसी होम, दिब्बाय सोतधातुया। 
चेतोपरियजाणस्स, वसी होम महामुने॥ 


“पुब्बेनिवासं जानाम, दिब्बचक्खु विसोधितं । 
सब्बासवपरिक्खीणा, नत्थि दानि पुनब्मवो॥ 


“अत्थधम्मनिरुत्तीसु, पटिभाने तथेव च। 
जाणं अम्हं महावीर, उप्पन्नं तव सन्तिके॥ 


““पुब्बानं लोकनाथानं, सङ्गमं नो निदस्सितं । 
अधिकारं बहुं अम्हं, तुस्हत्थाय महामुने॥ 


“यं अम्हेहि कतं कम्मं, कुसलं सर तं मुने । 
तुय्हत्थाय महावीर, पुञ्जानुपचितानि नो॥ 


“सतसहस्सितो कण्पे, पदुमुत्तरो महामुनि । 
पुरं हंसवती नाम, सम्बुद्धस्स कुलासयं॥ 


“द्वारेन हंसबतिया, गङ्गा सन्दति सब्बदा। 
उब्बळहा नदिया भिक्खू, गमनं न लभन्ति ते॥ 

३४. “दिवसं द्वे तयो चेव, सत्ताहं मासिकं ततो। 
चतुमासम्पि सम्पुण्णं, गमनं न लभन्ति ते॥ 


३५. “तदा अहु सत्तसारो, जटिलो नाम रड्टिको । 
ओरुद्धे [ओरतीरे (स्या०)] भिक्खवो दिस्वा, सेतुं गङ्गाय कारयि॥ 


३६. “तदा सतसहस्सेहि, सेतुं गङ्गाय कारयि। 
सङ्घस्स ओरिमे तीरे, विहारञ्च अकारयि॥ 


३७. “इत्थियो पुरिसा चेव, उच्चनीचकुलानि च। 
तस्स सेतुं विहारञ्च [तेसु सेतुविहारेसु (सी०), तस्स सेतू विहारे च (पी०)], समभागं अकंसु ते॥ 


३८. “अम्हे अञ्जे च मानुजा, विप्पसन्नेन चेतसा। 
तस्स धम्मेसु दायादा, नगरे जनपदेसु च॥ 


३९. “इत्थी पुमा कुमारा च, बहू चेव कुमारिका । 
सेतुनो च विहारस्स, वालुका आकिरिंसु ते॥ 


४०. “वीथि सम्मज्जनं कत्वा, कदलीपुण्णघटे धजे। 
धूपं चुण्णञ्च मालञ्च, कारं कत्वान सत्थुनो॥ 


४१. “'सेतुविहारे कारेत्वा, निमन्तेत्वा विनायकं । 
महादानं ददित्वान, सम्बोधि अभिपत्थयि॥ 
४२. “पदुमुत्तरो महावीरो, तारको सब्बपाणिनं । 


अनुमोदनीयंकासि, जटिलस्स महामुनि [कत्वा, वियाकासि महामुनि (स्या०)]॥ 


४३. ““सतसहस्सातिक्कन्ते, कप्पो हेस्सति भद्दको। 
भवाभवेनुभोत्वान, पापुणिस्सति बोधियं॥ 


४४. ““काचि हत्थपरिकम्मं, कतावी नरनारियो। 
अनागतम्हि अद्धाने, सब्बा हेस्सन्ति सम्मुखा' ॥ 


४५. “तेन कम्मविपाकेन, चेतनापणिधीहि च । 
उप्पन्ना देवभवनं, तुय्हं ता परिचारिका ॥ 


४६. “दिव्बसुखं असङ्कियं, मानुसञ्च असङ्कियं । 
तुय्हं ते परिचारेम, संसरिम्ह भवाभवे॥ 

४७. “सतसहस्सितो कप्पे, सुकतं कम्मसम्पदं । 
सुखुमाली मनुस्सानं, अथो देवपुरे वरे॥ 


४८. “रूपभोगयसे चेव, अथो कित्तिञ्च सक्कतं [कित्तिसुखं पियं (स्या०)]। 
लभाम सततं सब्बं, सुकतं कम्मसम्पदं॥ 


४९. ““पच्छिमे भवे सम्पत्ते, जाताम्ह ब्राह्मणे कुले। 
सुखुमालहत्थपादा, सक्यपुत्तनिवेसने॥ 


५०. “सब्बकालम्पि पथवि, न पस्साम न लङ्कतं। 
चिक्खल्लभूमिमसुचि [चिकखल्लं भूमि गमनं (स्या०)], न पस्साम महामुने॥ 


५९. “अगारं वसन्ते अम्हे, सक्कारं सब्बकालिकं । 
उपनेन्ति सदा सब्बं, पुब्बकम्मफलेन नो [पुब्बकम्मफलं ततो (सी० पी०)]॥ 


५२. “अगारं पजहित्वान, पब्बजित्वानगारियं । 
संसारपथनित्थिण्णा, वीतरागा भवामसे [नत्थि दानि पुनब्भवो (सी० स्या० पी०)]॥ 


५३. “चोवरं पिण्डपातञ्च, पच्चयं सयनासनं । 
उपनेन्ति सदा अम्हे, सहस्सानि ततो ततो॥ 


५४. “किलेसा झापिता अम्हं...पे०... विहराम अनासवा॥ 

५५. “स्वागतं वत नो आसि...पे०... कतं बुद्भस्स सासनं ॥ 

५६. “पटिसम्भिदा चतस्सो...पे०... कतं बुद्भस्स सासनं ॥ 

इत्थं सुदं चतुरासीतिब्राह्मणकञ्ञाभिकखुनीसहस्सानि भगवतो सम्मुखा इमा गाथायो अभासित्थाति। 


चतुरासीतिभिक्खुनीसहस्सापदानं दुतियं । 
३. उप्पलदायिकाथेरीअपदानं 


५७. “नगरे अरुणवतिया, अरुणो नाम खत्तियो। 
तस्स रज्ञो अहुं भरिया, एकज्झं चारयामहं॥ 


५८. “रहोगता निसीदित्वा, एवं चिन्तेसहं तदा। 
"कुसलं मे कतं नत्थि, आदाय गमियं मम॥ 


५९. “'महाभितापं कटुकं, घोररूपं सुदारुणं । 
निरयं नून गच्छामि, एत्थ मे नत्थि संसयो'॥ 

““इत्थी नाम मयं देव, पुरिसानित्तरा अहु [पुरिसानुगता सदा (सी०), पुरिसा न भवाम नो (स्या०), पुरिसानं भरा 


मयं (पी०)]। 
एकं मे समणं देहि, भोजयिस्सामि खत्तिय'॥ 


“अदासि मे तदा राजा, समणं भावितिन्द्रियं । 
तस्स पत्तं गहेत्वान, परमन्नेन पूरयि॥ 


““पूरेत्वा परमं अन्नं, सह सुगन्धलेपनं। 
महाचेलेन छादित्वा, अदासि तुडमानसा॥ 


“नतेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसमगच्छहं॥ 


“सहस्सदेवराजूनं, महेसित्तमकारयिं। 
सहस्सचक्कवत्तीनं, महेसित्तमकारयिं॥ 


““पदेसरज्जं विपुलं, गणनातो असङ्षियं। 
नानाविधं बहुं अञ्ञं, तस्स कम्मफलं ततो॥ 


“उप्पलस्सेव मे वण्णो, अभिरूपा सुदस्सना । 
इत्थिसब्बङ्गसम्पन्ना, अभिजाता जुतिन्धरा॥ 


“पच्छिमे भवे सम्पत्ते, अजायि साकिये कुले । 
नारीसहस्सपामोक्खा, सुद्रोदनसुतस्सहं॥ 


““निब्बिन्दित्वा अगारेहं, पब्बजि अनगारियं। 
सत्तमीरत्तिसम्पत्ता [सत्तमिरत्तिमपत्ता (सी० स्या० पी०)], चतुसच्चमपापुणिं॥ 


. “चीवरं पिण्डपातञ्च, पच्चयं सयनासनं । 


परिमेतुं न सक्कोमि, पिण्डपातस्सिदं फलं॥ 


““यं मय्हं पूरितं कम्मं, कुसलं सरसे मुनि। 
तुय्हत्थाय महावीर, परिचत्तं बहुं मया॥ 


“एकत्तिसे इतो कप्पे, यं दानमददिं तदा। 

दुग्गति नाभिजानामि, पिण्डपातस्सिदं फलं ॥ 


७३. “द्वे गतियो पजानामि, देवत्तं अथ मानुसं । 
अञ्ञं गति न जानामि, पिण्डपातस्सिदं फलं॥ 


७४. “उच्चे कुले पजायामि, महासाले [तयो साल (क०)] महद्धने । 
अञ्जे कुले न जायामि, पिण्डपातस्सिदं फलं॥ 


७५. “भवाभवे संसरित्वा, सुक्कमूलेन चोदिता । 
अमनापं न पस्सामि, सोमनस्सकतं फलं॥ 


७६. “इद्धीसु च वसी होमि, दिब्बाय सोतधातुया । 
चेतोपरियजाणस्स, वसी होमि महामुने॥ 


७७. “पुब्बेनिवासं जानामि, दिब्बचकखु विसोधितं । 
सब्बासवपरिक्खीणा, नत्थि दानि पुनब्भवो॥ 


७८. “अत्थधम्मनिरुत्तीसु, पटिभाने तथेव च। 
जाणं मम महावीर, उप्पन्नं तव सन्तिके॥ 


७९. “किलेसा झापिता मय्हं...पे०... विहरामि अनासवा॥ 

८०. “स्वागतं वत मे आसि...पे०... कतं बुद्धस्स सासनं॥ 

८१. “पटिसम्भिदा चतस्सो...पे०... कतं बुद्भस्स सासनं ˆ॥ 

इत्थं सुदं उप्पलदायिका भिक्खुनी भगवतो सम्मुखा इमा गाथायो अभासित्थाति । 


उप्पलदायिकार्थेरियापदानं ततियं । 
४. सिङ्गालमातुथेरीअपदानं 


८२. “पदुमृत्तरो नाम जिनो, सब्बधम्मान पारगू। 
इतो सतसहस्सम्हि, कप्पे उप्पज्जि नायको॥ 


८३. “तदाहं हंसवतियं, जातामच्चकुले अहुं। 
नानारतनपज्जोते, इद्धे फोते महद्भने॥ 


८४. “पितुना सह गन्त्वान, महाजनपुरक्खता । 
धम्मं बुद्धस्स सत्वान, पब्बजि अनगारियं॥ 

८५. “पब्बजित्वान कायेन, पापकम्मं विवज्जयि। 
वचीदुच्चरितं हित्वा, आजीवं परिसोधयि॥ 


८६. “बुद्धे पसन्ना धम्मे च, सङ्घे च तिब्बगारवा। 
सद्धम्मस्सवने यृत्ता, बुद्धदस्सनलालसा [बुद्भदस्सनसालया (स्या०)]॥ 


८७. “अग्गं सद्धाधिमुत्तानं, अस्सोसि भिकखुनि तदा । 
तं ठानं पत्थयित्वान, तिस्सो सिक्खा अपूरयिं॥ 


८८. “ततो मं सुगतो आह, करुणानुगतासयो। 
"यस्स सद्धा तथागते, अचला सुप्पतिट्टिता। 
सीलञ्च यस्स कल्याणं, अरियकन्तं पसंसितं॥ 


८९. “सङ्घ पसादो यस्सत्थि, उजुभूतञ्च दस्सनं । 
अदलिद्दोति तं आहु, अमोघं तस्स जीवितं॥ 


९०. “तस्मा सद्भञ्च सीलञ्च, पसादं धम्मदस्सनं । 
अनुयुञ्जेथ मेधावी, सरं बुद्धान [बुद्धानुसासनं (सी०), बुद्भानं सासनं (स्या०)] सासन ॥ 


९१. “तं सुत्वाहं पमुदिता, अपुच्छि पणिधि मम। 
तदा अनोमो अमितो, ब्याकरित्थ विनायको । 
‘बुद्धे पसन्ना कल्याणी, लच्छसे तं सुपत्थितं॥ 


९२. ““सतसहस्सितो कप्पे, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


९३. “तस्स धम्मेसु दायादा, ओरसा धम्मनिम्मिता । 
सिङ्गालकस्स [सिगालकस्स (सी० पी०)] माताति, हेस्सति सत्थु साविका'॥ 


९४. “तं सुत्वा मुदिता हुत्वा, यावजीवं तदा जिनं । 
मेत्तचित्ता परिचरिं, पटिपत्तीहि नायकं॥ 


९५. “तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं ॥ 


९६. “पच्छिमे च भवे दानि, गिरिब्बजपुरुत्तमे । 
जाता सेड्टिकुले फोते, महारतनसञ्चये॥ 

९७. “पुत्तो सिङ्गालको नाम, ममासि विपथे रतो। 
दिट्ठिगहनपक्खन्दो, दिसापूजनतप्परो॥ 


९८. “नानादिसा नमस्सन्तं [नमस्सति (स्या०)], पिण्डाय नगरं वजं। 
तं दिस्वा ओवदी बुद्धो, मग्गे ठत्वा विनायको॥ 


९९. “तस्स देसयतो धम्मं, पनादो विम्हयो अहु। 
द्रेकोटिनरनारीनं, धम्माभिसमयो अहु॥ 


१००.“तदाहं परिसं गन्त्वा, सुत्वा सुगतभासितं । 
सोतापत्तिफलं पत्ता, पब्बजि अनगारियं॥ 


१०१.“न चिरेनेव कालेन, बुद्धदस्सनलालसा। 
अनुस्सतिं तं भावेत्वा, अरहत्तमपापुणि॥ 


१०२.“दस्सनत्थाय बुद्धस्स, सब्बदा च वजामहं । 
अतित्तायेव पस्सामि, रूपं नयननन्दनं॥ 


१०३.“सब्बपारमिसम्भूतं, लक्खीनिलयनं वरं । 
रूपं सब्बसृभाकिण्णं, अतित्ता विहरामहं॥ 


१०४ /“जिनो तस्मिं गुणे तुड्ो, एतदग्गे ठपेसि मं । 
सिङ्गालकस्स या माता, अग्गा सद्भाधिमृत्तिका [संघविमृत्तिका (पी०), ममाधिमुत्तिका (क०)]॥ 


१०५“इद्धीसु च वसी होमि, दिब्बाय सोतधातुया । 
चेतोपरियजाणस्स, वसी होमि महामुनि॥ 


१०६.“पुब्बेनिवासं जानामि, दिब्बचकखु विसोधितं । 
सब्बासवपरिक्खीणा, नत्थि दानि पुनब्भवो॥ 


१०७.*अत्थधम्मनिरुत्तीसु, पटिभाने तथेव च। 
जाणं मम महावीर, उप्पन्नं तव सन्तिके॥ 


१०८.किलेसा झापिता मय्हं...पे०... विहरामि अनासवा॥ 
१०९.“स्वागतं वत मे आसि...पे०... कतं बुद्भस्स सासनं॥ 
१९०. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं सिङ्गालमाता भिक्खुनी इमा गाथायो अभासित्थाति । 

सिङ्गालमातुर्थेरियापदानं चतुत्थं । 
७. सुक्काथेरीअपदानं 


१११. “एकनवुतितो कप्पे, विपस्सी नाम नायको। 
उप्पज्जि चारुदस्सनो, सब्बधम्मविपस्सको॥ 


११२. “तदाहं बन्धुमतियं, जाता अञ्जतरे कुले। 
धम्मं सुत्वान मुनिनो, पब्बजि अनगारियं॥ 


११३. “बहुस्सुता धम्मधरा, पटिभानवती तथा। 
विचित्तकथिका चापि, जिनसासनकारिका॥ 


११४.“तदा धम्मकथं कत्वा, हिताय जनतं बहुं [जनताय हितं बहुं (सी०) ... सदा (स्या०), हिताय जनसंसरिं (पी०)] | 
ततो चुताहं तुसितं, उपपन्ना यसस्सिनी॥ 


११५.“एकतिसे इतो कप्पे, सिखी विय सिखी जिनो। 
तपन्तो यससा लोके [लोकं (स्या० पी०)], उप्पज्जि वदतं वरो॥ 


११६. तदापि पब्बजित्वान, बुद्धसासनकोविदा। 
जोतेत्वा जिनवाक्यानि, ततोपि तिदिवं गता॥ 


११७.“एकतिसेव कप्मम्हि, वेस्सभू नाम नायको । 
उप्पज्जित्थ महाजाणी, तदापि च तथेवहं॥ 


९९८. “पब्बजित्वा धम्मधरा, जोतयि जिनसासनं । 
गन्त्वा मरुपुरं रम्मं, अनुभोसि महासुखं॥ 


९१९. “इमम्हि भद्के कप्पे, ककुसन्धो जिनुत्तमो । 
उप्पज्जि नरसरणो [नरसहूलो (सी० स्या० पी०)], तदापि च तथेवहं ॥ 


१२०.““पब्बजित्वा मुनिमतं, जोतयित्वा यथायुकं । 
ततो चुताहं तिदिवं, अगं सभवनं यथा॥ 


१२१. “इमस्मिंयेव कप्पम्हि, कोणागमननायको । 
उप्पज्जि लोकसरणो, अरणो अमतङ्गतो [वदतं वरो, सब्बसत्तानमुत्तमो (स्या०)]॥ 


१२२.“तदापि पब्बजित्वान, सासने तस्स तादिनो। 

बहुस्सुता धम्मधरा, जोतयि जिनसासनं॥ 


१२३.“ इमस्मिंयेव कप्पम्हि, कस्सपो मुनिमुत्तमो। 
उप्पज्जि लोकसरणो, अरणो मरणन्तगू॥ 


१२४:“तस्सापि नरवीरस्स, पब्बजित्वान सासने। 
परियापुटसद्भम्मा, परिपुच्छाविसारदा॥ 


१२५.सुसीला लज्जिनी चेव, तीसु सिक्खासु कोविदा। 
बहुं धम्मकथं कत्वा, यावजीवं महामुने॥ 


१२६.“तेन कम्मविपाकेन, चेतनापणिधीहि च। 
जहित्वा मानुसं देहं, तावतिसमगच्छहं॥ 


१२७.“पच्छिमे च भवे दानि, गिरिब्बजपुरुत्तमे । 
जाता सेड्टिकुले फोते, महारतनसञ्चये॥ 


१२८.““यदा भिक्खुसहस्सेन, परिवुतो लोकनायको । 
उपागमि राजगहं, सहस्सक्खेन वण्णितो॥ 


१२९.*“दन्तो दन्तेहि सह पुराणजटिलेहि, विप्पमुत्तो विप्पमुत्तेहि। 
सिङ्गीनिकखसवण्णो, राजगहं पाविसि भगवा' ॥ 


१३०.“दिस्वा बुद्धानुभावं तं, सुत्वाव गुणसञ्चयं । 
बुद्धे चित्तं पसादेत्वा, पूजयि तं यथाबलं ॥ 


९३१. अपरेन च कालेन, धम्मदिन्नाय सन्तिके । 
अगारा निक्खमित्वान, पब्बजि अनगारियं॥ 


१३२."केसेसु छिज्जमानेसु, किलेसे झापयि अहं । 
उग्गहिं सासनं सब्बं, पब्बजित्वाचिरेनहं॥ 


९३३. ततो धम्ममदेसेसि, महाजनसमागमे । 
धम्मे देसियमानम्हि, धम्माभिसमयो अहु॥ 


९३४:नेकपाणसहस्सानं, तं विदित्वातिविम्हितो । 
अभिप्पसन्नो मे यक्खो, भमित्वान गिरिब्बजं॥ 

१३५.“किं मे कता राजगहे मनुस्सा, मधुं पीताव अच्छरे । 
ये सुक्कं न उपासन्ति, देसेन्तिं अमतं पदं॥ 


१३६.“तञ्च अप्पटिवानीयं, असेचनकमोजवं । 
पिवन्ति मञ्ञे सप्पञ्ञजा, वलाहकमिवद्धगू॥ 


१३७-“इद्धीसु च वसी होमि, दिब्बाय सोतधातुया। 
चेतोपरियजाणस्स, वसी होमि महामुने॥ 


१३८.“पुब्बेनिवासं जानामि, दिब्बचक्खु विसोधितं । 
सब्बासवपरिक्खीणा, नत्थि दानि पुनब्भवो॥ 


१३९. अत्थधम्मनिरुत्तीसु, पटिभाने तथेव च। 
जाणं मम महावीर, उप्पन्नं तव सन्तिके॥ 


१४०:“किलेसा झापिता मय्हं...पे०... विहरामि अनासवा॥ 
१४१.“स्वागतं वत मे आसि...पे०... कतं बुद्धस्स सासनं॥ 
१४२:“पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं सुक्का भिक्खुनी इमा गाथायो अभासित्थाति । 


सुक्काथेरियापदानं पञ्चमं । 
पञ्चमं भाणवारं । 
६. अभिरूपनन्दाथेरीअपदानं 


१४३:एकनवुतितो कप्पे, विपस्सी नाम नायको। 
उप्पज्जि चारुदस्सनो, सब्बधम्मेसु चक्खुमा॥ 


१४ ४:“तदाहं बन्धुमतियं, इद्रे फीते महाकुले । 
जाता सुरूपा दयिता, पूजनीया जनस्स च॥ 


१४५:"उपगन्त्वा महावीरं, विपस्सिं लोकनायक | 
धम्मं सुणित्वा सरणं, उपेसि नरनायकं॥ 


१४६: सीलेसु संवुता हुत्वा, निब्बुते च नरुत्तमे। 
धातुथृपस्स उपरि, सोण्णच्छत्तमपूजयिं॥ 

१४७:“मृत्तचागा सीलवती, यावजीवं ततो चुता। 
जहित्वा मानुसं देहं, तावतिंसूपगा अहं॥ 


१४८:४“तदा दसहि ठानेहि, अधिभोत्वान सेसके [अधिभोत्वा असेसतो (स्या०)]। 
रूपसह्देहि गन्धेहि, रसेहि फुसनेहि च॥ 


१४९:“आयुनापि च वण्णेन, सुखेन यससापि च। 
तथेवाधिपतेय्येन, अधिगस्ह विरोचहं॥ 


१५०.“पच्छिमे च भवे दानि, जाताहं कपिलव्हये । 
धीता खेमकसक्कस्स, नन्दा नामाति विस्सुता॥ 


९५९. अभिरूपसम्पदम्पि [अभिरुपं उपपदं (सी०), अभिरुपं उप्पादं (पी०)], अहु मे कन्तिसूचकं । 
यदाहं योब्बनप्पत्ता, रूपलावञ्ञभूसिता॥ 


९५२. *तदा [तदा ममत्थं (सी०), इध ममत्ते (स्या० क०)] मत्थे सक्यानं, विवादो सुमहा अह। 
पब्बाजेसि ततो तातो, मा सक्या विनस्सिंसुति॥ 


१५३.“पब्बजित्वा तथागतं, रूपदेस्सिं नरुत्तमं । 
सुत्वान नोपगच्छामि, मम रूपेन गब्बिता॥ 


९५४:-ओवादम्पि न गच्छामि, बुद्धदस्सनभीरुता। 
तदा जिनो उपायेन, उपनेत्वा ससन्तिकं॥ 


१५५:*तिस्सित्थियो [तिस्सो थीयो (सी० पी०)] निदस्सेसि, इद्धिया मग्गकोविदो। 
अच्छरारूपसदिसं, तरुणि जरितं [जरिकं (स्या० क०)] मतं॥ 


९५६. "तायो दिस्वा सुसंविग्गा, विरत्तासे कळेवरे। 
अट्टासि भवनिब्बिन्दा, तदा मं आह नायको॥ 


१५७:''आतुरं असुचि पूति, पस्स नन्दे समुस्सयं । 
उग्घरन्तं पग्घरन्तं, बालानं अभिनन्दितं 


१०८.“असुभाय चित्तं भावेहि, एकग्गं सुसमाहितं । 
यथा इदं तथा एतं, यथा एतं तथा इदं॥ 


९५९. "एवमेतं अवेक्खन्ती, रत्तिन्दिवमतन्दिता। 
ततो सकाय पञ्ञाय, अभिनिब्बिज्झ वच्छसिः॥ 

१६०.तस्सा मे अप्पमत्ताय, विचरन्तिया [विचरन्त्वाध (सी०), विचिनन्तीध (स्या० पी०)] योनिसो। 
यथाभूतं अयं कायो, दिट्ठो सन्तरबाहिरो॥ 


१६१. ““अथ निब्बिन्दहं काये, अज्झत्तञ्च विरज्जहं । 
अप्पमत्ता विसंयत्ता, उपसन्ताग्हि निब्बुता॥ 


१६२.“इद्रीसु च वसी होमि, दिब्बाय सोतधातुया । 
चेतोपरियजाणस्स, वसी होमि महामुने॥ 


९६३.“पुब्बेनिवासं जानामि, दिब्बचक्खु विसोधितं । 
सब्बासवपरिक्खीणा, नत्थि दानि पुनब्भवो॥ 


१६४ :४अत्थधम्मनिरुत्तीसु, पटिभाने तथेव च। 
जाणं मम महावीर, उप्पन्नं तव सन्तिके॥ 


१६५. “किलेसा झापिता मस्हं...पे०... विहरामि अनासवा॥ 
१६६.'स्वागतं वत मे आसि...पे०... कतं बुद्भस्स सासनं॥ 
१६७.-पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं अभिरूपनन्दा भिक्खुनी इमा गाथायो अभासित्थाति। 


अभिरूपनन्दाथेरियापदानं छद्रं । 
७. अड्डकासिथेरीअपदाने 


१६८.“इमम्हि भद्दके कप्पे, ब्रह्मबन्धु महायसो। 
कस्सपो नाम गोत्तेन, उप्पज्जि वदतं बरो॥ 


१६९.““तदाहं पब्बजित्वान, तस्स बुद्भस्स सासने । 
संवुता पातिमोक्खम्हि, इन्द्रियेसु च पञ्चसु॥ 


९७०:“मत्तञ्जुनी च असने, यृत्ता जागरियेपि च। 
वसन्ती यृत्तयोगाहं, भिक्खुनि विगतासवं॥ 


९७१. अक्कोसिं दुदुचित्ताहं, गणिकेति भणि तदा। 
तेन पापेन कम्मेन, निरयम्हि अपच्चिसं॥ 


१७२.“तेन कम्मावसेसेन, अजायिं गणिकाकुले। 
बहुसोव पराधीना, पच्छिमाय च जातियं॥ 

१७३.“कासीसु सेट्टिकुलजा, ब्रह्मचारीबलेनहं । 
अच्छरा विय देवेसु, अहोसि रूपसम्पदा॥ 


१७४:'दिस्वान दस्सनीयं मं, गिरिब्बजपुरुत्तमे । 
गणिकत्ते निवेसेसुं, अक्कोसनबलेन मे॥ 


१७५:“साहं सुत्वान सद्भम्मं, बुद्धसेद्देन देसितं । 
पुब्बवासनसम्पन्ना, पब्बजि अनगारियं॥ 


१७६:“तदूपसम्पदत्थाय, गच्छन्ती जिनसन्तिकं । 
मग्गे धृत्ते ठिते सुत्वा, लभि दूतोपसम्पदं॥ 


१७७:“सब्बकम्मं परिक्खीणं, पुञ्जं पापं तथेव च। 
सब्बसंसारमृत्तिण्णा, गणिकत्तञ्च खेपितं॥ 


१७८:“इद्धीसु च वसी होमि, दिब्बाय सोतधातुया। 
चेतोपरियजाणस्स, वसी होमि महामुने॥ 


९७९.'पुब्बेनिवासं जानामि, दिब्बचकखु विसोधितं । 
सब्बासवपरिक्खीणा, नत्थि दानि पुनब्भवो॥ 


९८०.“ अत्थधम्मनिरुत्तीसु, पटिभाने तथेव च। 
जाणं मम महावीर, उप्पन्नं तव सन्तिके ॥ 


१८१.“किलेसा झापिता मस्हं...पे०... विहरामि अनासवा॥ 
१८२.“स्वागतं वत मे आसि...पे०... कतं बुद्धस्स सासनं॥ 
१८३.“पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं अड्डकासि भिक्खुनी इमा गाथायो अभासित्थाति। 


अड्टकासिथेरियापदानं सत्तमं । 
८. पृण्णिकाथेरीअपदानं 


१८४:विपस्सिनो भगवतो, सिखिनो वेस्सभुस्स च। 
ककुसन्धस्स मुनिनो, कोणागमनतादिनो॥ 


१८५."कस्सपस्स च बुद्धस्स, पब्बजित्वान सासने । 
भिक्खुनी सीलसम्पन्ना, निपका संवुतिन्द्रिया॥ 

९८६. “बहुस्सुता धम्मधरा, धम्मत्थपटिपुच्छिका। 
उग्गहेता च धम्मानं, सोता पयिरुपासिता॥ 


१८७ देसेन्ती जनमज्झेहं, अहोसिं जिनसासने। 
बाहुसच्चेन तेनाहं, पेसला अतिमञ्जिसं॥ 


१८८.“पच्छिमे च भवे दानि, सावत्थियं पुरुत्तमे । 
अनाथपिण्डिनो गेहे, जाताहं कुम्भदासिया॥ 


९८९.'गता उदकहारियं, सोत्थियं दिजमहसं । 
सीतड़ं तोयमज्झम्हि, तं दिस्वा इदमब्रवि॥ 


१९०.*“*उदहारी अहं सीते, सदा उदकमोतरिं। 
अस्यानं दण्डभयभीता, वाचादोसभयड्टिता [वाचारोसभयड्िता (स्या०)]॥ 


१९१९. "कस्स ब्राह्मण त्वं भीतो, सदा उदकमोतरि। 
वेधमानेहि गत्तेहि, सीतं वेदयसे भुस ॥ 


१९२.““जानन्ती वत मं भोति, पुण्णिके परिपुच्छसि। 
करोन्तं कुसलं कम्मं, रुन्धन्तं [निद्भन्तं (सी० पी०), नुदन्तं (स्या०)] कतपापकं॥ 


१९३."“यो चे वुड्डो दहरो वा, पापकम्मं पकुब्बति। 
दकाभिसिञ्चना सोपि [भोति (सी० क०) थेरीगा० २३९], पापकम्मा पमुच्चतिः॥ 


९९४:'उत्तरन्तस्स अक्खासि, धम्मत्थसंहितं पदं । 
तञ्च सुत्वा स संविग्गो [सुसंविग्गो (स्या०)], पब्बजित्चारहा अहु॥ 


१९५.“पूरेन्ती ऊनकसतं, जाता दासिकुले यतो। 
ततो पुण्णाति नामं मे, भुजिस्सं मं अकंसु ते॥ 


१९६.““सेद्ढि ततोनुजानेत्वा [ततो अनुमोदेत्वा (सी० स्या०), ततो अनुमानेत्वा (पी०)], पब्बजि अनगारियं। 
न चिरेनेब कालेन, अरहत्तमपापुणि॥ 


१९७.“इद्धीसु च वसी होमि, दिब्बाय सोतधातुया । 
चेतोपरियजाणस्स, वसी होमि महामुने॥ 


९९८."पुब्बेनिवासं जानामि, दिब्बचकखु विसोधितं । 
सब्बासवपरिक्खीणा, नत्थि दानि पुनब्भवो॥ 

१९९.“ अत्थधम्मनिरुत्तीसु, पटिभाने तथेव च। 
जाणं मे विमलं सुद्ध, बुद्धसेट्टस्स वाहसा॥ 


२००."भावनाय महापञ्ञा, सुतेनेव सुताविनी । 
मानेन नीचकुलजा, न हि कम्मं विनस्सति [पनस्सति (स्या०)]॥ 


२०९.किलेसा झापिता मय्हं...पे०... विहरामि अनासवा॥ 
२०२.“स्वागतं वत मे आसि...पे०... कतं बुद्भस्स सासनं॥ 
२०३.पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं पुण्णिका भिक्खुनी इमा गाथायो अभासित्थाति। 


पुण्णिकाथेरियापदानं अट्ठमं। 
९. अम्बपालिथेरीअपदानं 


२०४:*यो रंसिफुसितावेळो, फुस्सो नाम महामुनि । 
तस्साहं भगिनी आसि, अजायिं खत्तिये कुले॥ 


२०५:“तस्स धम्मं सुणित्वाहं, विप्पसन्नेन चेतसा। 
महादानं ददित्वान, पत्थयिं रूपसम्पदं॥ 


२०६.-'एकतिंसे इतो कप्पे, सिखी लोकग्गनायको। 
उप्पन्नो लोकपज्जोतो, तिलोकसरणो जिनो॥ 


२०७:'तदारुणपुरे रम्मे, ब्राह्मञ्ञकुलसम्भवा । 
विमृत्तचित्तं कुपिता, भिक्खुनि अभिसापयि॥ 


२०८-“वेसिकाव अनाचारा, जिनसासनदूसिका। 
एवं अक्कोसयित्वान, तेन पापेन कम्मुना॥ 


२०९.“दारुणं निरयं गन्त्वा, महादुकखसमप्पिता। 
ततो चुता मनुस्सेसु, उपपन्ना तपस्सिनी॥ 


२९०. दसजातिसहस्सानि, गणिकत्तमकारयिं। 
तम्हा पापा न मुच्चिस्सं, भृत्वा दुटुविसं यथा॥ 


२९९. “ब्रह्मचरियमसेविस्सं [ब्रह्मवेसमसेविस्सं (स्या०), ब्रह्मचेरमसेविस्सं (पी०)], कस्सपे जिनसासने। 
तेन कम्मविपाकेन, अजायि तिदसे पुरे॥ 

२१२.“पच्छिमे भवे सम्पत्ते, अहोसि ओपपातिका । 
अम्बसाखन्तरे जाता, अम्बपालीति तेनहं॥ 


२१३.“परिवुता पाणकोटीहि, पब्बजि जिनसासने। 
पत्ताहं अचलं ठानं, धीता बुद्धस्स ओरसा॥ 


२१४ ४“इद्धीसु च वसी होमि, सोतधातुविसुद्भिया । 
चेतोपरियजाणस्स, वसी होमि महामुने॥ 


२१५.“पुब्बेनिवासं जानामि, दिब्बचक्खु विसोधितं । 
सब्बासवपरिक्खीणा, नत्थि दानि पुनब्भवो॥ 


२१६.“ अत्थधम्मनिरुत्तीसु, पटिभाने तथेव च। 
जाणं मे विमलं सुद्ध, बुद्धसेट्टस्स वाहसा॥ 


२१७.किलेसा झापिता मस्हं...पे०... विहरामि अनासवा॥ 
२१८.“स्वागतं वत मे आसि...पे०... कतं बुद्भस्स सासनं॥ 
२१९.“पटिसम्भिदा चतस्सो..पे०... कतं बुद्भस्स सासनं ` ॥ 

इत्थं सुदं अम्बपालि भिक्खुनी इमा गाथायो 


अभासित्थाति। 
अम्बपालिथेरियापदानं नवमं । 
१०. पेसलाथेरीअपदानं 


२२०.“इमम्हि भके कण्पे, ब्रह्मबन्धु महायसो । 
कस्सपो नाम गोत्तेन, उप्पज्जि वदतं वरो॥ 


२२९.“सावत्थियं पुरे वरे, उपासककुले अहं। 
पसूता तं [नं (स्या०)] जिनवरं, दिस्वा सुत्वा च देसनं॥ 


२२२.“तं वीरं सरणं गन्त्वा, सीलानि च समादियि। 
कदाचि सो महावीरो, महाजनसमागमे॥ 


२२३. अत्तनो अभिसम्बोधि, पकासेसि नरासभो। 
अननुस्सुतधम्मेसु, पुब्बे दुक्खादिकेसु च॥ 

२२४: "चक्खु जाणञ्च पञ्जा च, विज्जालोको च आसि मे। 
तं सुत्वा उग्गहेत्वान, परिपुच्छिञ्च भिक्खवो॥ 


२२५:'तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं॥ 


२२६.पच्छिमे च भवे दानि, जाता सेट्टिमहाकुले । 
उपेच्च बुद्धं सद्धम्मं, सुत्वा सच्चूपसंहितं॥ 


२२७:पब्बजित्वाचिरेनेव, सच्चत्थानि [सब्बत्थानि (स्या० क०)] विचिन्तयं। 
खेपेत्वा आसवे सब्बे, अरहत्तमपापुणि ॥ 


२२८."इद्धीसु च वसी होमि, दिब्बाय सोतधातुया । 
चेतोपरियजाणस्स, वसी होमि महामुने॥ 


२२९.“ पुब्बेनिवासं जानामि, दिब्बचक्खु विसोधितं । 
सब्बासवपरिक्खीणा, नत्थि दानि पुनब्भवो॥ 


२३०:-अत्थधम्मनिरुत्तीसु, पटिभाने तथेव च। 
जाणं मे विमलं सुद्ध, बुद्धसेड्डस्स वाहसा॥ 


२३१.“किलेसा झापिता मय्हं, भवा सब्बे समूहता। 
नागीव बन्धनं छेत्वा, विहरामि अनासवा॥ 


२३२.“स्वागतं वत मे आसि, मम बुद्भस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


२३३.“पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं पेसला [सेला (स्या० पी०)] भिक्खुनी इमा गाथायो अभासित्थाति । 
पेसलाथेरियापदानं दसमं । 
खत्तियावग्गो चतुत्थो । 


तस्सुद्दानं - 

खत्तिया ब्राह्मणी चेव, तथा उप्पलदायिका। 
सिङ्गालमाता सुक्का च, अभिरूपा अड्टकासिका॥ 


पुण्णा च अम्बपाली च, पेसलाति च ता दस। 
गाथायो द्विसतानेत्थ, द्विचत्तालीस चुत्तरि॥ 


अथ वग्गुद्दानं - 


सुमेधा एकूपोसथा, कुण्डलकेसी खत्तिया। 
सहस्सं तिसता गाथा, सत्ततालीस पिण्डिता॥ 


सह उद्दानगाथाहि, गणितायो विभाविभि। 
सहस्सं तिसतं गाथा, सत्तपञ्ञासमेव चाति॥ 


थेरिकापदानं समत्तं । 


अपदानपाळि समत्ता। 

